
Mulţumiri speciale 


Acum 25 de ani, un prieten mi-a dat un exemplar din Spirit Controll- 
ed Temperament, de Tim LaHaye, şi m-a rugat să citesc această carte. 
Am fost imediat fascinată de cele patru temperamente definite încă de 
Hipocrate cu 400 de ani înainte de Hristos. Citind cartea, am găsit 
descrierea unei persoane care îmi semăna foarte mult şi apoi una care 
semăna atât de bine cu Fred încât am simţit că autorul trebuie să ne fi 
cunoscut în secret. Deşi nu-l întâlnisem niciodată pe Tim LaHaye, am 
vrut neapărat să vorbesc cu un om cu o asemenea capacitate de înţe- 
legere. Peste un an, drumurile noastre s-au întâlnit şi am vorbit amân- 
doi la acelaşi seminar. Tim a fost dinamic şi interesant exact aşa cum 
mi-am imaginat că va fi, şi m-a încurajat în continuarea studiilor mele 
asupra temperamentelor. 

După mai mulţi ani în care i-am consiliat şi i-am învăţat pe alţii, am 
pus la punct lucrarea Personalitate Plus referitoare la temperamente 
şi dedic această carte lui Tim LaHaye, primul care m-a inspirat. Sunt 
de acord cu ceea ce mi-a spus el într-o scrisoare: 


Sunt mai convins acum decât atunci când am scris cartea că 
teoria celor patru temperamente este cea mai bună interpretare 
a comportamentului uman. 


Îţi mulțumesc, Tim LaHaye, pentru încurajările tale. 


FLORENCE LITTAUER 

Ce te face să fii atât de 
deosebit? 


Multe lucruri. Vei afla în această carte că Dumnezeu a creat o ființă 
minunată: pe tine. În aceste pagini vei afla dacă eşti: 


a un sangvinic spontan, vivace şi voios 

e un melancolic gânditor, credincios şi tenace 
. un coleric aventuros, persuasiv, încrezător 
e un flegmatic prietenos, răbdător, mulţumit 


sau o combinaţie a celor de mai sus. Vei afla, de asemenea, cum să-ţi 
foloseşti cel mai bine aceste bunuri de preţ unice pe care ţi le-a dat 
Dumnezeu pentru a aduce armonie în toate relaţiile tale. Florence 
Littauer explică: „Când ştim cine suntem și de ce acționăm într-un 
anumit mod, putem începe să ne cunoaştem în profunzime, să deve- 
nim mai buni şi să învăţăm să ne înțelegem cu ceilalţi“. 

O dată ce ai înţeles cum să aduci la suprafaţă ce ai tu mai bun, vei 
descoperi că şi ceilalți arată mai bine. i-ai dorit întotdeauna să devii 
o anumită persoană. Descoperă această persoană în Personalitate 
Plus. 

PARTEA ÎNTÂI 


PROFILUL 
DE PERSONALITATE 


O metodă rapidă 
de autoexaminare 

CAPITOLUL | 


Tu eşti unic 


Oricine îşi doreşte să fie mai bun — mă refer la personalitate. Să ne 
imaginăm o Insulă a Fanteziei unde sunetele clopotelor de la biserică 
ne transformă automat în aristocrați distinși şi eleganţi. Nu ne mai 
împiedicăm, nu mai bâjbâim, nu mai suntem nesiguri; noi conversăm, 
încântăm, fermecăm şi inspirăm. Când spectacolul se termină, închi- 
dem „aparatul minţii“ şi ne întoarcem la stilul nostru de viaţă obişnuit. 
Privim „ecranele“ noastre goale şi ne mirăm de ce au dispărut acele 
scene frumoase; de ce am fost înlocuiţi cu noi personaje care îşi joacă 
rolurile cu convingere; de ce părem a fi distribuiţi în roluri care nu ni 
se potrivesc. 

Alergăm grăbiţi la cursuri despre personalitate care promit să ne 
transforme în spirite scânteietoare în decurs de 24 de ore; experienţe 
de autoevaluare care ne vor transforma în minizei cu maxiputere; sau 
sesiuni de sensibilizare în care ne percepem drumul într-un viitor 
fantastic. Mergem acolo aşteptându-ne la miracole şi ne întoarcem 
acasă dezamăgiţi. Nu ne încadrăm în tiparul acelei persoane captivante, 
explodând de potenţial, considerată a fi ceva obişnuit. Avem tendinţe, 
abilităţi şi personalități diferite — şi nu putem fi trataţi ca fiind la fel. 


Nu sunt doi la fel 


Dacă am [i nişte ouă identice într-o cutie de carton, o cloşcă uriașă ar 
putea să ne clocească până când, peste noapte, să devenim nişte pui 

sprinteni sau cocoşi hoinari; de fapt, suntem diferiţi. Toţi ne-am 
născut cu anumite puncte forte şi slăbiciuni şi nici o formulă magică 
nu este valabilă pentru toţi. Până când nu ne recunoaştem caracterul 
unic, nu vom înțelege cum pot oamenii să participe la acelaşi seminar, 
ascultând acelaşi vorbitor, în același timp, şi să atingă grade diferite de 
succes. 

Personalitate Plus ne consideră pe fiecare dintre noi o combinaţie 
individuală a celor patru temperamente de bază şi ne încurajează să 
facem cunoştinţă cu adevăratul eu lăuntric înainte de a încerca să 
schimbăm ceea ce arată el la suprafaţă. 


Contează ceea ce se află în interior 


Înainte de a sculpta statuia lui David, Michelangelo a petrecut mult 
timp alegând marmura, pentru că ştia că de calitatea materiei prime 
depinde frumuseţea produsului finit. El ştia că poate schimba forma 
pietrei, dar nu poate transforma elementul de bază. 

Fiecare capodoperă pe care a realizat-o este unică, întrucât, chiar 
dacă ar fi dorit, nu ar fi putut să găsească două bucăți identice de mar- 
mură. Chiar dacă ar fi tăiat un alt bloc de marmură din aceeași cari- 
eră, nu ar fi fost exact la fel. Ar fi fost asemănătoare, dar nu identice. 


Fiecare din noi este unic 


Am pornit în viaţă cu o combinaţie de elemente care ne-a făcut 
diferiți de semenii noştri. De-a lungul anilor, oamenii ne-au cioplit, 
ne-au aşchiat, ne-au șlefuit şi ne-au lustruit. Chiar când credeam că 
suntem produse finite, cineva a început să ne prelucreze din nou. Din 
când în când, ne-am bucurat de o zi petrecută în parc, atunci când toţi 
trecătorii ne-au admirat şi ne-au răsfăţat, în timp ce alteori am fost 
ridiculizaţi, analizaţi sau ignoraţi. 

Toţi ne-am născut cu propriile trăsături de temperament, cu 
propria materie primă, cu propriul nostru tip de rocă. Unii dintre noi 
sunt din granit, alţii din marmură, unii din alabastru, alții din gresie. 

Tipul nostru de rocă nu se schimbă, dar forma ei poate fi modificată. 
Asta se întâmplă cu personalităţile noastre. Începem cu propriul set 
de trăsături înnăscute. Unele din însuşirile noastre sunt frumoase, cu 
tonalități aurii. Altele sunt stigmatizate cu fisuri adânci. Circum- 
stanţele, coeficientul de inteligență, naționalitatea, economia, 
mediul, influenţa parentală pot să ne modeleze personalităţile, dar 
roca de dedesubt rămâne aceeaşi. 

Temperamentul meu este adevăratul eu; personalitatea este veş- 
mântul pe care îl pun deasupra. Pot să mă uit dimineaţa în oglindă şi 
să văd o faţă obişnuită, un păr drept şi un corp puhav. Aceasta sunt eu 
cea adevărată. Din fericire, într-o oră pot să-mi aplic un machiaj care 
să-mi creeze o faţă plină de culoare, pot să pun ondulatorul să dea 
volum părului și pot să-mi pun o rochie încântătoare care să-mi 
ascundă rotunjimile prea pronunţate. Am luat eul meu real și l-am 
gătit, dar nu am schimbat pentru totdeauna ceea ce e dedesubt. 

Dacă ne-am putea înțelege măcar pe noi înşine: 


Să ştim din ce suntem făcuţi 

Să ştim cine suntem În realitate 

Să ştim de ce reacţionăm aşa 

Să ne ştim punctele forte şi cum să le amplificăm 
Să ne ştim slăbiciunile şi cum să le învingem. 


Putem! Personalitate Plus ne va arăta cum să ne examinăm pe noi în- 
şine, cum să ne desăvârşim punctele forte şi cum să eliminăm slăbiciu- 
nile. Când aflăm cine suntem şi de ce acţionăm în modul în care o fa- 
cem, putem începe să ne cunoaştem mai bine, să devenim mai buni şi 
să învăţăm să mergem mai departe alături de ceilalţi. Nu vom încerca 
să imităm pe altcineva, să ne punem o haină mai strălucitoare sau o 
cravată nouă sau să protestăm din cauza tipului de piatră din care 
suntem făcuţi. Vom face tot ce putem mai bine cu materia primă 
disponibilă. 

În ultimii ani, industriaşii au găsit modalităţi pentru a copia unele 
din statuile clasice şi în orice mare magazin poți găsi duzini de statui ale 

lui David, munţi de Washingtoni, şiruri întregi de Lincolni, replici ale 
lui Reagan şi clone alc Cleopatrei. Imitaţiile abundă, dar tu eşti unic. 


De unde începem? 


Câţi dintre voi suferiți de complexul Michelangelo? Câţi dintre voi v- 
aţi uitat la ceilalţi ca la materia primă gata să fie cioplită de mâna 
voastră expertă? Câţi dintre voi se pot gândi la cel puţin o persoană pe 
care aţi fi modelat-o cu adevărat cu condiţia să vă fi ascultat vorbele 
înțelepte? Cât de ncrăbdătoare este ea să aibă veşti de la voi? 

Dacă ar fi posibil să îi reconstruim pe ceilalţi, soțul meu, Fred, şi 
cu mine am fi perfecţi, pentru că am convenit de la început că ne 
cizelăm unul pe celălalt. Ştiam că dacă el s-ar fi simţit în largul său şi 
s-ar fi distrat, am fi putut avea o căsnicie bună; el însă a dorit ca eu să 
mă îndrept şi să devin organizată. 

În luna noastră de miere am descoperit că Fred şi cu mine nu 
puteam să cădem de acord nici măcar în legătură cu felul în care se 
mănâncă strugurii! Mie întotdeauna mi-a plăcut să aleg un ciorchine de 
struguri reci şi verzi, să-i trag lângă mine şi să ciugulesc boabele care 
mă atrag. Până să mă căsătoresc cu Fred nu ştiam că există „Regula 
strugurilor“. Nu ştiam că şi cea mai simplă plăcere în viaţă poate fi 
obţinută în „mod corect“. Prima dată când a apărut Fred cu „Regula 
strugurilor“, stăteam afară pe terasa casei noastre de vacanţă de la 
Cambridge Beaches, în Bermude, uitându-mă la mare şi ciugulind in- 
conştient struguri dintr-un ciorchine mare. Nu mi-am dat seama că 
Fred analiza felul meu nesistematic de a mânca fructe, până când nu 
m-a întrebat: 

„Îţi plac strugurii?“ 

„O, da, îmi plac foarte mult!“ 

„Atunci presupun că și-ar plăcea să ştii cum să-i mănânci corect?“ 

La replica asta m-am smuls din reveria mea romantică şi am pus o 
întrebare care ulterior a devenit ceva obişnuit: „Cu ce am greşit?". 

„Nu este vorba că faci ceva greșit, ci că nu faci cum trebuie.“ Eu nu 
am văzut o diferenţă prea mare, dar m-am exprimat în felul următor: 

„Ce nu fac cum trebuie? 

„Oricine ştie că, pentru a mânca în mod corect struguri, trebuie să 
tai de fiecare dată, câte un ciorchine mai mic, uite aşa.“ 

Fred şi-a scos forfecuţa de unghii, a tăiat un ciorchine mai mic de 
struguri, pe care mi l-a întins. 

Cum stătea plin de sine şi se holba de sus la mine, am întrebat: 
„Asta îi face să fie mai gustoşi?“. 

„Nu este vorba de gust. În felul acesta, ciorchinele mare va rămâne 
aspectuos mai mult timp. Felul în care îi mănânci tu — ciugulind 
boabele ici şi colo — lasă ciorchinele mare ca o epavă. Uită-te ce i-ai 
făcut! Vezi toate codițele alea goale împrăștiate peste tot? Distrug 
forma întregului ciorchine.“ Am aruncat o privire în jurul curţii 
izolate să văd dacă există vreun grup de judecători ascunşi care 
aşteaptă să-mi înscriu ciorchinele într-o competiţie, dar nevăzând nici 
unul, am spus: „Cui îi pasă?. 

Încă nu învățasem că acest „Cui îi pasă?“ nu este o formulare 
adecvată pentru Fred, deoarece l-a făcut să se înroşească şi, oftând fără 
speranţă, să spună: „Mie îmi pasă, şi asta ar trebui să fie suficient“. 

Lui Fred chiar îi pasă de fiecare detaliu în viaţă şi prezenţa mea în 
familia lui pare să fi schimbat forma întregului grup. Pentru a mă ajuta 
pe mine să ies din dificultate, Fred a început cu grijă şi atenţie să mă 
modeleze, În loc să apreciez asta, am încercat metodic să sabotez 
această strategie şi să îl transform, în mod subtil, pentru a deveni mai 
asemănător mie. Ani de zile, Fred s-a străduit să mă cizeleze şi să-mi 
îndepărteze slăbiciunile — iar eu am insistat cu încăpățânare asupra 
greşelilor lui -, dar nici unul din noi nu a progresat. 

Nu, până când am citit prima oară Spirit Controlled Temperament 
(Tyndale House) de Tim LaHaye, care ne-a deschis ochii asupra a ceea 
ce făceam. Fiecare din noi încerca să îl reconstruiască pe celălalt. Nu 
am înţeles că cineva poate să fie diferit şi în acelaşi timp să nu fie nimic 
în neregulă. 

Am descoperit că sunt un sangvinic popular, care iubeşte distracţia 
şi agitația; Fred este un melancolic perfect, care îşi doreşte o viaţă 
serioasă şi ordonată. 

Citind şi studiind în continuare temperamentele, am descoperit că 
amândoi avem şi ceva dintr-un coleric puternic, tipul care 
întotdeauna are dreptate şi ştie totul. Nu e de mirare că nu ne 
înţelegeam! Nu numai că aveam personalităţi opuse şi interese diferite 
în viaţă, dar fiecare din noi ştia că numai el are dreptate. Puteţi să vă 
imaginaţi un astfel de mariaj? 

Ce uşurare a fost când am descoperit că mai era o speranţă pentru 
noi; puteam să ne înţelegem unul altuia temperamentele şi să ne 
acceptăm unul altuia personalităţile. Şi cum vieţile noastre s-au 
schimbat, am început să predăm, să cercetăm şi să scriem despre tem- 
peramente. Personalitate Plus este suma a douăzeci şi cinci de ani de 
susținere de seminarii, consiliere în domeniul personalităţii şi a obser- 
vării de zi cu zi a temperamentelor oamenilor. Această carte vă va 
oferi o lecţie rapidă de psihologie, în termeni uşor de înţeles şi agrea- 
bili. Vom putea: 


1. Să ne examinăm punctele noastre forte şi slăbiciunile şi să 
învăţăm cum să ne accentuăm părţile pozitive și să le eliminăm 
pe cele negative. 

2. Să înţelegem alte persoane şi să acceptăm că dacă alţii sunt 
diferiţi, nu înseamnă că nu au dreptate. 


Pentru a descoperi care este materia primă din care suntem făcuți şi a 
ne înţelege firea, vom examina personalitatea sau grupările 
temperamentale, stabilite de Hipocrate încă acum două mii patru sute 
de ani. Ne vom distra cu sangvinicii populari, care iradiază entuziasm. 
Vom deveni serioşi cu melancolicii perfecţi, care tind spre 
perfecţiune în tot ceea ce fac. Le vom da ascultare colericilor puter- 
nici, care sunt născuţi conducători. Şi ne vom relaxa cu flegmaticii 
liniştiţi, care sunt fericiţi și împăcaţi cu viaţa. Indiferent cine suntem, 
avem ceva de învăţat de la fiecare din aceste tipuri temperamentale. 

CAPITOLUL 2 


Profilul tău de personalitate 


Instrucţiuni — Pe fiecare din rândurile următoare, care conțin câte patru 


atribute, marcați cu un X unul singur, acela care vi se potriveşte cel mai 


adesea. Continuaţi cu toate cele patruzeci de rânduri şi asiguraţi-vă că 


fiecare rând este marcat. Dacă nu sunteţi sigur care atribut vi se potriveşte 


cel mai bine, întrebaţi soţul/soţia sau un prieten şi gândiţi-vă care ar fi 
putut fi răspunsul dumneavoastră pe când erați copil. Definiţii complete ale 
acestor atribute veţi găsi în anexa de la sfârşitul cărţii. 


Puncte forte 


1 __Cutezător 
___Perseverent 
„__Docil 
—Amabil 
— Stimulator 


2 

3 

4 

5 

6 __Neprstenţios 
7 _ Prevăzător 
8 

9 

[e] 


10 __ Priatenos 

11 __Temerar 

12 __Vesel 

13 — Idealist 

14 __Expanslv 

15 __Paclficator 

16 __Manlerat 

17 __Bun ascultător 
18 __Mulţumit 

19 __Pertecţionist 


20 __Entuziast 


Adaptabil! 
__Volos 
__Altruist 
__Autocontrolat 
__Respectuos 
—_—Sensibii 
__Răbdător 
— Spontan 
__Flexibil 
—Statornic 
__ Încântător 
—Consecvent 
Independent 
—.Decis 
—lubitor de muzică 
—Tenace 
—Loial 
„Conducător 
__Plăcut 


__Îndrăzneţ 

_—Animat 
__Răzbătător 
—Sociabii 

— Combatant 
_—Rezervat 
— Sigur pe sine 
— Pozitiv 

_ Organizat 
_—Sincer 
_—Amuzant 
___Diplomat 
„—Cuthivat 
_—Inofensiv 
— Spiritual 
—AÂâctiv 
—Volłubll 
—tider 
—Riguros 
—Productiv 


— Decent 


—Analitic 
—Paşnic 
—Dàrz 
—Convingător 
__Capabil 
—Vivace 
__Inițiator 
—Timid 
——Optimist 
___Puternic 
___Meticulos 
___Încrezător 
_—Antrenant 

— Profund 
___Ataşabil 
__Tolerant 
__Energic 
__Agreabi! 
__Popular 


__Echilibrat 


Puncte slabe 


21 __lnexpresiv 
22 ___Indisciplinat 
23 __Reticent 

24 __Scabros 

25 ___Intolerant 
28 __Tipicar 

27 __Încăpăţânat 
28 __Anost 

29 __Necumpătat 
30 .__Naiv 

31 __Neliniştit 
32 __ Susceptibit 
33 __Sceptic 

34 __Capricios 
35 __Dezordonat 
38 __Mocăit 

37 __ Singuratic 
38 __Trândav 

39 __Răzbunător 
40 __impăciultorist 


_Sfios 
___Nepăsător 
__Ranchiunos 
—Fricos 
—Temător 
___Neimplicat 
___Imprudent 
Pesimist 
— Placid 
___Negativist 
___Închistat 
_Lipsit de tact 
___Dezorganizat 
__ introvertit 
_ Mrascibit 
___Încăpăţânat 
__Dominator 
__Neincrezător 
___Nestatomic 


— Critic 


___Imprevizibil 


__.Pretenţioa 


___Poruncitor 


__Despotic 
___Neînduplecat 
__ Obosltor 

— Franc 

___Care întrerupe 
__Interiorizat 
__Ezitant 

__ indulgent 
__Stingher 


__Nonşalant 


__ Dependent de muncă ___Doreşte incredere 


__Fiecar 
__Depresiv 

— Indiferent 

_— Manipulator 
—Suspicios 
—Gălăgios 
_—Absent 
__Pripit 


_ instabil 


Calcularea scorului de personalitate 


Acum transferați toate X-urile termenilor corespunzători din foaia de 


răspuns şi faceţi suma lor. De exemplu, dacă aţi bifat „Animat“ pe 


foaia de profil, bifaţi acest cuvânt şi pe foaia de răspuns. (Notă: 


Termenii de pe foaia de răspuns sunt într-o ordine diferită faţă de 


foaia de testare.) 

FLORENCE LITTAUER 


Puncte forte 


Sangvinicul Colericul Melancolicul Flegmaticul 

popular putemic perfect Iniştit 

1 __Animat __Cutezător __Analitic __Adaptabil 

2 __Voios __Răzbătător __Perseverent __Paşnic 

3 __Sociabil __Dărz __Altruist __Docil 

4 __Convingător  __Combatant __Amabil __Autocontrolat 

5 __Stimulator __Capabil __Respectuos __Rezervat 

6 __Vivace __Sigur pe sine __Sensibil __Nepretenţios 

7 __Iniţiator __Pozitiv __Prevăzător __Răbadător 

8 __Spontan __Ferm __Organizat __Timid 

9 __Optimist __ Sincer __Ordonat __Flexibil 

10 __Amuzant __Putemic __Statomnic __Prietenos 

11 __Încântător  __Temerar __Meticulos __Diplomat 

12 __ Vesel __ Încrezător __Cultivat __Consecvent 

13 __Antrenant  __ Independent — Idealist __Inofensiv 

14 __Expansiv __Decis __Profund __ Spiritual 

15 __Ataşabil __Activ __lubitor de muzică __ Pacificator 

16 __Volubil __Tenace __Manierat — Tolerant 

17 __Energic __Lider __Loial ___Bun ascultător 

18 __Agreabil __Conducător __Riguros __Mulumit 

19 __Popular __Productiv __Perfecţionist __Plăcut 

20 __Entuziast  __Îndrăznej __Decent __Echilibrat 
Total - Puncte forte 

Puncte slabe 


Sangvinicul 
popular 

21 __Obraznic 

22 __indisciplinat 
23 __Obositor 

24 __Neatent 

25 __Care întrerupe 
26 __Imprevizibil 
27 __Imprudent 
28 __Indulgent 

29 __Necumpătat 
30 __Naiv 

31 __Doreşte incredere 
32 __Flecar 

33 __Dezorganizat 
34 __Capricios 

35 __Dezordonat 
36 __Încrezut 

37 __Gălăgios 

38 __Trândav 

39 __Nestatornic 
40 __Instabil 


Colericul Melancolkul Flegmaticul 
putemic perfect liniştit 
__Despotic __Sfios __Inexpresiv 
__Nepăsător __Neînduplecat  __Apatic 
__Ranchiunos __Potrivnic __Reticent 
__Franc __Scabros __Fricos 
__Intolerant __Temător __Nehotărît 
__Interiorizat __Tipicar ___Neimplicat 
__Încăpăţânat __Pretenţios __Ezitant 
__Trufaş __Pesimist __Anost 
__Centăreţ __Stingher __Placid 
__Întipt __Negativist __Nonşalant 
__Dependent de muncă __Închistat __Neliniştit 
___Lipsit de tact ___Suscepltibil __Laş 
__Poruncitor __Depresiv — Sceptic 
__inflexibil __Antrovertit __Indiferent 
_ Manipulator __rascibil __Bombănitor 
__Încăpăţânat __Suspicios __Mocăit 
__Dominator __Singuratic __Leneş 
__Arțăgos __Neîncrezător __ Absent 
—Pripit __Răzbunător  __Impasibil 
__Viclean — Critic __ Împăciuitorist 


Total - Puncte slabe 


TOTALURILE CUMULATE 


Profilul de personalitate este reprodus după After Every Wedding Comes a Marriage, de Florence 
Littauer. Utilizat cu permisiunea autorului. Copyright 1981, Harvest House Publishers. 

Testul acesta este foarte uşor de înterpretat. După ce v-aţi 
t 'ansferat alegerile pe foaia de răspuns, totalizaţi-le pe fiecare din 
cele patru coloane și adunaţi totalurile de la cele două secţiuni 
(„Puncte forte“ şi „Puncte slabe“). Vă veţi afla tipul dominant de 
personalitate. Veţi afla, de asemenea, şi ce „combinaţie“ sunteţi. 
Dacă, de exemplu, scorul este 15 la coleric puternic — puncte 
forte şi puncte slabe -, atunci nu este nici o îndoială. Sunteţi 
aproape în întregime un coleric puternic. Dar dacă scorul este, 
de exemplu, 8 la sangvinic popular, 6 la melancolic perfect şi 2 
la oricare din celelalte, sunteţi un sangvinic popular cu influenţe 
puternice de la melancolicul perfect. Vă veţi cunoaşte, de 
asemenea, cel mai puţin dominant tip. 

Din moment ce veţi citi paginile următoare şi veţi lucra cu 
materialul din această carte, veţi învăţa cum să vă folosiţi punc- 
tele forte în favoarea dumneavoastră, cum să compensaţi 
slăbiciunile din tipul dominant şi cum să înţelegeţi punctele forte 
şi slabe ale altor tipuri. 


PERSONALITATE PLUS 2I 


PARTEA A DOUA 


Potenţialul 
personalităţii 


O privire către calităţile 
noastre individuale 


PERSONALITATE PLUS 


Aţi făcut testul. Acum ştiţi ce tip de personalitate sau ce 
combinaţie de temperamente aveţi. În continuare sunt rezumate 
punctele forte ale fiecărui tip. Pun pariu că nu ştiaţi că beneficiaţi de 
atâtea caracteristici! Acum, că vă cunoaşteţi propriile calităţi, faceți- 
le să lucreze pentru dumneavoastră. 

Personalitatea sangvinicului popular 


Extravertitul ° Vorbărețul * Optimistul 


PUNCTE FORTE 


EMOŢIILE SANGVINICULUI 
POPULAR 


Personalitate atrăgătoare 
Vorbăreţ, povestitor 

Sufletul petrecerii 

Simţul umorului 

Memorie pentru culoare 
Nevoia de a-l atinge pe ascultător 
Emoţional şi expansiv 

Entuziast şi expresiv 

Vesel şi efervescent 

Curios 

Bun pe scenă 

Cu ochii larg deschişi şi inocenți 
Trăieşte în prezent 

Dispoziţie schimbătoare 

Sincer din toată inima 
Întotdeauna un copil 


SANGVINICUL POPULAR CA 
PĂRINTE 


Aduce veselie acasă 

Este îndrăgit de prietenii copiilor lui 
Transformă dezastrul în umor 

Este maestrul circului 

SANGVINICUL POPULAR LA 
LUCRU 


Se oferă voluntar 

Concepe noi activități 

Arată grozav la suprafață 

Creator şi plin de culoare 

Are energie şi entuziasm 
Debutează în mod furtunos 

Îi însuflegeşte pe alții să i se alăture 
Îi farmecă pe alţii să lucreze 


SANGVINICUL POPULAR CA 
PRIETEN 


Îşi face prieteni cu uşurinţă 

lubeşte oamenii 

Îi priesc complimentele 

Pare interesant 

Invidiat de alţii 

Nu este ranchiunos 

Îşi cere scuze repede 

Preintâmpină momentele posomorite 
îi plac activităţile spontane 


FLORENCE LITTAUER 


Personalitatea melancolicului perfect 


Introvertitul ° Gânditorul ° Pesimistul 


PUNCTE FORTE 
EMOŢIILE MELANCOLICULUI MELANCOLICUL PERFECT LA 
PERFECT LUCRU 


Profund şi gânditor 
Analitic 

Serios şi orientat spre scop 
Potenţial de geniu 

Talentat şi creator 

Artist sau iubitor de muzică 
Filozof și poet 

Apreciază frumuseţea 
Sensibil la ceilalți 

Se sacrifică pe sine 
Conştiincios 

Idealist 


MELANCOLICUL PERFECT CA 
PĂRINTE 


Stabileşte standarde înalte 

Vrea ca totul să fie făcut corect 
Păstrează casa în bună ordine 
Strânge după copii 

Îşi sacrifică propria voință pentru alţii 
Încurajează educaţia şi talentul 

Urmează cu stricteţe un program 
Perfecţionist, cu standarde înalte 
Conştiinţa detaliului 

Perseverent și meticulos 
Ordonat şi organizat 

Îngrijit şi curat 

Econom 

Vede problemele 

Găseşte soluții creatoare 

Nevoia de a finaliza orice proiect 
Început 

Îi plac listele, schemele, graficele şi 
simbolurile 


MELANCOLICUL PERFECT CA 
PRIETEN 


Îşi face prieteni cu precauție 

Se mulţumeşte să stea deoparte 
Evită să atragă atenţia asupra sa 
Statornic şi devotat 

Va asculta plângerile 

Poate rezova problemele altora 
Profund interesat de alți oameni 
Mişcat până la lacrimi de 
compasiune 

Caută partenerul ideal 

Personalitatea colericului puternic 


Extravertitul * Cel ce acţionează * Optimistul 


PUNCTE FORTE 


EMOŢIILE COLERICULUI PUTERNIC 


Născut să conducă 

Dinamic și activ 

Nevoia impulsivă de schimbare 
Trebuie să corecteze ce e greşit 
Dotat cu voinţă puternică și decis 
Neemotiv 

Nu poate fi descurajat cu uşurinţă 
Independent şi mulţumit de sine 
Degajă încredere 

Poate să coordoneze orice 


COLERICUL PUTERNIC CA 
PĂRINTE 


Exercită o conducere puternică 
Stabileşte scopuri 

Motivează familia pentru acţiune 
Ştie răspunsul corect 
Organizează gospodăria 

COLERICUL PUTERNIC LA 
LUCRU 


Orientat spre scop 
Vede întregul tablou 
Bun organizator 

Caută soluţii practice 
Trece repede la acțiune 
Deleagă sarcinile 

Insistă pe producție 
Realizează scopurile 
Stimulează activitatea 
Prosperă în opoziţie 


COLERICUL PUTERNIC CA 
PRIETEN 


Nu are prea multă nevoie de prieteni 
Va lucra pentru activitatea grupului 
Va conduce şi organiza 

De obicei are dreptate 

Excelează în împrejurări critice 


FLORENCE LITTAUER 


Personalitatea flegmaticului liniştit 


Introvertitul ° Observatorul * Pesimistul 


PUNCTE FORTE 


EMOŢIILE FLEGMATICULUI LINIŞTIT 


Personalitate sobră 

Impasibil şi relaxat 

Calm, stăpâni pe sineși temperat 
Răbdător, bine echilibrat 

Viaţă statomică 

Linştit dar spiritual 
Compătimitor și bun 

Îşi ascunde emoțiile 

Împăcat cu sine 

Bun la toate 


FLEGMATICUL LINIŞTIT CA PĂRINTE 


Este un părinte bun 

Îji rezervă timp pentru copii 

Nu se grăbeşte 

Poate să accepte binele şi răul deopotrivă 
Nu se supără repede 


FLEGMATICUL LINIŞTIT LA LUCRU 


Competent şi ferm 

Liniştit şi agreabil 

Are abilităţi administrative 

Mediază problemele 

Evită conflictele 

Lucrează bine în condiții de presiune 
Găseşte soluția simplă 


FLEGMATICUL LINIŞTIT CA PRIETEN 


Te înţelegi uşor cu el 

Este agreabil și plăcut 

Inofensiv 

Este un bun ascultător 

Are simțul umorului 

i face plăcere să privească oamenii 
Are mulți prieteni 

Compătimitor şi atent 


Pentru a descoperi și a eficientiza relaţiile cu cei din jur, temperamente şi 
personalităţi diferite, citiţi şi: 

PERSONALITATE PUZZLE — STUDIAZĂ PERSONALITATEA HECĂRUIA ȘI VEI 
AVEA UN LOC DE MUNCĂ PRODUCTIV, BINE ORGANIZAT, CAPTIVANT Și RECON- 
FORTANT autori Florence şi Marita Littauer 

PERSONALITATE PLUS VIAȚA ÎN DOI — DIFERENȚE TEMPERAMENTALE ŞI 
INFLUENŢA LOR ASUPRA CUPLULUI; ANALIZE ŞI SOLUŢII autor Florence Littauer 


(editura Business Tech International Press, www.businesstech.ro) N.r. 

CAPITOLUL 3 


Să ne distrăm împreună 
cu sangvinicul popular 


O, ce mare nevoie are lumea de sangvinicii populari! 


Bucuria în vremuri cu supărări. 

Atingerea inocenţei într-o perioadă istovitoare. 
Cuvântul înțelepciunii când greutăți ne apasă. 
Umorul când avem inima încărcată. 

Raza speranţei care ne alungă norii negri. 
Entuziasmul şi energia de a o lua mereu de la capăt. 
Creativitatea şi farmecul de a colora o zi plictisitoare. 
Simplitatea unui copil în situaţii complexe. 


Sangvinicul popular este undeva, departe, legănându-se pe o stea, 
aducând acasă raze de lună într-o carafă. Sangvinicul popular adoră 
poveştile vieţii şi îşi doreşte să trăiască fericit până la adânci bătrâneți. 

Sangvinicii populari tipici sunt emoționali şi expansivi, transformă 
munca în distracţie şi le face plăcere să fie înconjurați de oameni. 
Sangvinicii populari văd emoție în fiecare experienţă şi retrăiesc 
savoarea fiecărei ocazii în descrieri pline de culoare. Sangvinicii 
populari sunt orientaţi spre exterior şi optimişti. 


PERSONALITATE. PLUS 3i 


Într-o zi, pe când mergeam cu maşina pe autostradă împreună cu 
fiul meu, Fred, un melancolic perfect, am observat că pe marginea 
şoselei erau margarete albe şi strălucitoare. „Uită-te la florile acelea 
frumoase!“, am exclamat. Când şi-a întors privirea, ochii lui Fred au 
căzut pe o buruiană mare, şi a oftat: „Da, dar uită-te la buruiana 
aceea“. S-a gândit un minut şi apoi a întrebat: „De ce vezi tu întot- 
deauna florile, iar eu văd întotdeauna buruienile?“. Temperamentul 
sangvinicului popular vede florile. Sangvinicii populari se așteaptă 
Întotdeauna la ce este mai bun. 


Copilul sangvinic popular 


Din moment ce ne naştem cu propria structură temperamentală, 
modelul acesteia începe să se manifeste foarte timpuriu în viaţă. Este 
ceva înnăscut pentru sangvinicii populari să caute distracţie şi jocuri şi 
încă de mici sunt curioşi şi bine dispuşi. Bebeluşii sangvinici populari 
se joacă cu orice pot găsi, râd, gânguresc şi adoră prezenţa oamenilor. 

Fiica noastră, Marita, este un sangvinic popular şi a avut un 
încântător simţ al umorului încă de la început. Ochii săi mari au 
strălucit din momentul în care s-au deschis. De curând, punând 
alături fotografiile ei de bebeluş şi apoi din şcoală, am putut vedea cu 
toţii privirea mereu poznaşă care adesea a băgat-o în bucluc, dar i-a 
adus şi momente amuzante. Marita a fost mereu vorbăreaţă şi foarte 
talentată. A colorat tot ce a putut găsi, inclusiv pereţii. Când ne-am 
mutat din Connecticut, am vrut să iau cu mine peretele din subsol, 
pentru că era decorat cu urme albastre ale mâinilor ei mici, urme pe 
care Marita le-a făcut după ce a vărsat pe jos o sticlă de cerneală. 
Astăzi Marita este ziaristă, scriitoare şi o strălucită oratoare. 


Personalitate atrăgătoare 
Sangvinicii populari nu au mai mult talent sau oportunități decât alte 


temperamente, dar întotdeauna par să se distreze mai mult. 
Personalităţile lor spumoase şi charisma naturală îi atrag pe ceilalţi. 

Copiii sangvinici populari au cete de admiratori care se învârt în jurul 
lor, pentru că ei vor să fie acolo unde se petrece acţiunea. Pe când era 
copil, fiica noastră Marita a avut întotdeauna ceva interesant de făcut. 
În timp ce alţii se jucau doar cu maşinuţele, ea construia un Întreg oraş 
pe coasta dealului din apropiere. La indicaţiile sale, ea şi prietenii ei 
au conturat străzi şi au delimitat loturi. Prima ei clădire a fost o bancă 
finanțată cu bani de la Monopoly. Pentru a intra în joc, fiecare copil 
trebuia să depună un dolar adevărat, să cumpere acţiuni din bancă şi 
să primească bani falși. Cu dolarii, ea a cumpărat cărămizi din plastic 
şi echipament şi le-a vândut celorlalți pentru a-şi construi casele. 
Fiecare lot avea un preț diferit, în funcţie de poziţia în oraș, iar cei cu 
bani mai mulţi au avut locurile cele mai bune. 

Copiii se căţărau pe deal tot timpul. Eu nu am ştiut că erau 
implicaţi bani adevăraţi până când Freddie, în vârstă de cinci ani, a 
încercat să îmi vândă un buchet de flori sălbatice pentru a obţine 
suficienţi bani ca să „intre în afacere“. Mai erau dealuri peste tot în 
jurul nostru, unde fiecare copil ar fi putut să-şi creeze oraşul său pe 
gratis, dar Marita proclamase numai această coastă de deal 
„proprietate de calitate“ şi era singurul loc unde se putea construi şi 
locui. 

Crescând, sangvinicii populari continuă să atragă mulțimile. Devin 
conducători de galerie la meciuri, au conducerea în echipele din 
şcoală şi sunt consideraţi drept cei mai promiţători. În munca de 
birou, atrag atenţia, dau tonul la petreceri şi decorează biroul pentru 
Crăciun. Aduc sare şi piper într-o existenţă searbădă. 

Ca mame, sangvinicii populari aduc veselie acasă şi magnetizează 
copiii ca şi Pied Piper (cimpoierul bălțat). Pentru că sangvinicii 
populari strălucesc mai puternic proporţional cu mărimea mulţimii, 
ei tind să-şi rezerve forţele pentru un public potrivit. Mai degrabă ar 
citi cu intonaţie o poveste unei camere plină de copii decât să o 
împărtășească în linişte numai micuţilor lor. 

O tânără pe nume Mary Alice mi-a povestit la un seminar că a 
devenit senzaţia cartierului — de fapt, a oraşului — când şi-a dat seama 
că doar cu cincizeci şi doi de dolari putea să cumpere patru sute de 


PERSONALITATE PLUS 33 


baloane şi un rezervor de heliu. La aniversarea zilei de naştere a 
copilului său toți micii oaspeţi şi-au umflat pe rând baloanele şi le-au 
dat drumul. În momentul în care patru sute de baloane au plutit 
deasupra oraşului Downey, petrecerea ei a fost subiectul de discuţie 
al tuturor. 

Totuşi, uneori, incitantele activităţi ale sangvinicilor populari sca- 
pă de sub control. O mamă creatoare mi-a povestit cât de populară 
era printre copiii din cartier, pentru că la ea acasă întotdeauna se 
petrecea ceva deosebit. Într-o zi le-a spus copiilor care erau în vizită 
că în grădina din spate sunt elefanţi şi că ar trebui să se ascundă. A 
sunat soneria şi mama s-a târît la uşă să răspundă. A deschis uşa atât 
cât să vadă o fetiţă care a întrebat-o de ce se târăşte. „Deoarece curtea 
din spate este plină de elefanţi şi nu vreau să mă vadă. Mai bine te-ai 
ghemui şi tu.“ Copiii au stat liniştiţi şi îngrămădiți, în timp ce mama 
se tot furişa la fereastră să verifice elefanții. La ora cinci ea a anunţat: 
„Elefanții au plecat acum, aşa că puteţi să mergeţi acasă în siguranță“. 

A aflat mai târziu că una din fetiţe a mers acasă şi i-a spus mamei 
sale: „Doamna Smith a trebuit să se târască prin casă toată după- 
amiaza, deoarece grădina din spate era plină de elefanți“. Mama a 
pedepsit copilul pentru minciună. 

Aveţi grijă, sangvinici populari, ca distracţia şi jocurile voastre să 
nu meargă prea departe. 


Vorbăreţ, povestitor 


Cel mai evident mod de a identifica un sangvinic popular este să fii 
atent la orice grup şi să îl localizezi pe cel care este în mod constant 
cel mai gălăgios şi mai vorbăreţ. În timp ce alte temperamente 
vorbesc, sangvinicii populari spun poveşti. 

Când locuiam în New Haven, Connecticut, municipalitatea a con- 
struit o parcare cu şapte etaje. Cu o zi înaintea Crăciunului mi-am par- 
cat maşina în această structură de ciment gri care arăta cumva ca un 
penitenciar deschis şi m-am dus să-mi fac cumpărăturile. Sangvinicii 
populari, fiind întâmplător oameni cu memorie scurtă, au dificultăți în 


34  wwwbusinesstech.ro FLORENCE LITTAUER 


a-şi localiza lucrurile plasate într-un loc nepotrivit, cum ar fi maşinile. 
Când am ieşit din magazinul Macy şi am dat cu ochii de fortăreaţa aceea 
respingătoare, n-am mai avut nici o idee unde aş fi putut lăsa maşina. 

Un lucru bun la o femeie sangvinic popular este că are un aspect 
neajutorat şi poate, de obicei, să atragă atenţia. Ca un adevărat 
sangvinic popular, stăteam holbându-mă la cele şapte etaje şi mă 
întrebam de unde ar trebui să încep. Un tânăr chipeş, care trecea pe 
acolo, a observat că eram nedumerită, cu braţele pline de pachete, şi 
a întrebat: „Care este problema, scumpo?“. 

„Mi-am pierdut maşina în garajul acesta de şapte etaje.“ 

„Ce fel de maşină este?“ 

„Ei bine, asta este o parte a problemei. Nu ştiu.“ 

„Nu ştii ce fel de maşină ai?“, a întrebat el, ncîncrezător. 

„Păi, avem două şi nu ştiu pe care am luat-o astăzi.“ 

S-a gândit un minut şi apoi a spus: „Arată-mi cheile, şi pot să mai 
limitez aria de căutare“. 

Asta nu a fost o cerere prea uşoară, pentru că a trebuit să-mi las jos 
toate pachetele şi să-mi golesc în întregime poşeta pe bordură înainte 
de a găsi două rânduri de chei de mașină. Între timp, un alt bărbat, 
văzându-mă în genunchi lângă rigolă, a întrebat: „Ce se întâmplă 
aici”. | 

Primul bărbat a spus: „Şi-a pierdut maşina în parcarea cu şapte 
etaje“. 

A pus şi el aceeaşi întrebare: „Ce fel de maşină este?“. 

„Nu ştie.“ 

„Nu știe? Atunci cum putem s-o găsim?“ 

Le-am explicat, înainte de a renunţa amândoi: „Este ori o 
decapotabilă galbenă cu interior negru şi cadrane roşii, ori o maşină 
mare, bleumarin, cu scaune din pluş asortate“. 

Amândoi şi-au clătinat capetele, mi-au adunat pachetele şi m-au 
condus către garaj. Pe măsură ce cercetam cele şapte etaje, s-au adău- 
gat grupului nostru şi alte suflete salutare cu care am devenit fami- 
liari. Când am găsit decapotabila galbenă cu numărul de înmatri- 
culare O FLO, eram prieteni atât de apropiaţi, încât am vrut să 

fondez un club şi să fiu preşedintă. M-am grăbit direct către casă, 
dornică să îi povestesc lui Fred fiecare detaliu din extraordinarele 
momente de-a v-aţi ascunselea din garaj. Cinciprezece minunate 
minute mai târziu, când mi-am încheiat povestirea, speram că va 
spune: „Ce minunat că toți bărbaţii aceia au ajutat-o pe micuța mea 
soţie!“. Dar nu. Şi-a scuturat capul cu solemnitate şi a oftat: „Mi-e așa 
de jenă că sunt căsătorit cu o femeie atât de toantă încât să-şi piardă 
maşina într-o parcare cu şapte etaje“. 

Am învăţat repede să-mi păstrez povestirile pentru cei care mi-ar 
putea aprecia simţul umorului. 


Sufletul petrecerii 


Sangvinicii populari au o dorinţă inerentă de a fi în centrul atenției şi 
această trăsătură, alături de poveştile lor pline de culoare, îi face să fie 
sufletul unei petreceri. Pe când fratele meu Ron era adolescent şi eu 
îi eram profesoară de retorică la liceu, obişnuiam să repetăm replicile 
cheie înainte de a merge la petreceri. Eu îi dădeam lui recenziile 
evenimentelor curente, iar el plănuia replici poznașe care se potriveau 
cu ştirile respective. Când apărea subiectul în conversaţie, noi cram 
gata cu gluma „improvizată“. Într-atât ne-a mers reputaţia (însă nu şi 
secretul nostru), încât oamenii ne mituiau — şi Chiar ne plăteau — să 
venim la petrecerile lor. 

Un articol din Los Angeles Times intitulat „Închiriază un oaspete 
de petrecere“ relata despre diferite tipuri de oameni, fermecători şi 
spirituali, care pot fi închiriaţi pentru a asigura succesul petrecerilor. 
Ce ocupaţie grozavă pentru un sangvinic popular: să meargă la 
petreceri în fiecare seară şi să fie plătit să facă asta. 

Dacă nu vă permiteți luxul sangvinicilor populari închiriaţi, câş- 
tigaţi-vă prietenia câtorva şi asiguraţi-vă că invitați cel puţin doi la 
banchetele voastre. Nu îi lăsaţi să stea împreună, dacă nu vreţi ca toţi 
ceilalți să se simtă lăsaţi pe dinafară. Aşezaţi-i la capetele opuse ale 
mesei, astfel încât să nu îşi petreacă seara amuzându-se doar unul pe 
celălalt. 

Memorie pentru culoare 


Dacă sangvinicii populari nu au o bună memorie a numelor, datelor, 
locurilor şi evenimentelor, ei au însă o abilitate unică să se agaţe de 
detaliile pline de culoare din viață. Dacă este posibil să nu îşi 
amintească conţinutul mesajului, ei vor şti că vorbitoarea purta o 
rochie purpurie decorată cu un câmp plin de păuni şi o lună galbenă 
răsărind de deasupra unui sân. Poate nu îşi vor aminti dacă erau într- 
o biserică sau într-o sală de spectacole, dar te vor fermeca cu o 
descriere a dirijoarei de cor care a uitat să-şi pună furoul şi s-a aşezat 
în fața luminilor rampei, expunându-şi cu claritate greşeala. 

Eu nu am avut niciodată o memorie bună a numelor, dar pot să mă 
agăț de idei pline de culoare, cum ar fi ocupaţia unei persoane. Pe 
când fiica noastră Lauren era adolescentă şi invita la noi acasă diferiţi 
prieteni, am găsit o modalitate creatoare de a mi-i aminti, punându- 
le în locul numelui de familie denumirea slujbei pe care o aveau. 
Toate acestea au început cu David, care avea un magazin de biciclete 
şi un nume lung cu litera Z pe undeva pe la mijloc. Nu am putut să îl 
pronunţ, aşa că l-am numit „David Bicicletă“, care era diferit de 
„David Aparat de fotografiat“, fotograful. „Dee Avion“ era pilot şi 
puteţi să vă dați seama ce era „Don Aviaţie Militară“. „Bobbie Apă“ 
lucra la compania de apă, „Ron Împrumut“ la bancă, iar „Jeff Şomerul“ 
nu lucra deloc. Lauren s-a măritat cu „Randy Monedă“, un numismat, 
iar acum are şi ea câţiva bănuţi ai ei. 

Marita a urmat modelul, aducând acasă de la raionul de legume şi 
fructe al băcăniei pe „Jimmy Legumă“, urmat de „Paul Poliţie“. „Peter 
Zugravul“ deţinea o firmă de zugrăvit, iar „Manny Bani“ era bogat. 

Numai sangvinicii populari pot să transforme neajunsul unei 
memorii slabe într-o tradiţie de familie. 

Nevoia de a-l atinge pe ascultător 


Deoarece sangvinicii populari sunt oameni foarte calzi şi materiali, ei 
au tendința să-şi îmbrăţişeze, să-şi sărute, să-şi lovească uşor pe umăr 
şi să-şi atingă prietenii. Acest contact este atât de natural pentru ei, 
încât nici nu-i observă pe melancolicii perfecţi retrăgându-se în 
colţuri atunci când ei Îi primesc cu braţele întinse. 

Fiica mea, Marita, şi cu mine suntem amândouă sangvinici populari 
şi ne place să ne îmbrăţişăm una pe cealaltă. De când lucrăm 
împreună, ne vedem la birou şi ne bucurăm de un contact permanent. 
Într-o zi, Marita a ieşit să ia prânzul cu un prieten şi apoi s-a dus la 
cumpărături la Harris, magazinul din zona noastră. 

După-amiază m-am dus şi eu la Harris şi am văzut-o pe Marita la 
raionul de cosmetice. Reacţia mea normală a fost să o strig: „Marita, 
dragostea mea!“. Ea a alergat către mine, strigând „Mamă scumpă.“ 
Ne-am repezit una la alta ca nişte prietene care nu s-au văzut de mult 
timp şi ne-am sărutat şi îmbrățișat peste tejgheaua cu pudră de talc. 
Vânzătoarea stătea liniştită în timp ce Marita explica: „Ea este mama 
mea“, 

„Mi-am imaginat“, a început ea. „De când nu v-aţi mai văzut?“ 

Eu şi Marita am răspuns în acelaşi timp: „De câteva ore“. 

„O, Doamne“, s-a mirat ea. „Credeam că de cel puţin un an.“ 

Sangvinicii populari nu numai că sunt „tandri“, dar de multe ori îi 
ating pe oamenii cu care vorbesc pentru a fi în contact direct şi pen- 
tru a Îi siguri că interlocutorul nu fuge. Nimic nu poate să le provoa- 
ce sangvinicilor populari o vătămare psihologică mai mare decât 
pierderea interlocutorilor înainte de a ajunge la poanta bancului. 


Bun pe scenă 


Faptul că înţelegi personalităţile îţi va fi de folos în toate sferele vieţii. 
Utilizarea corectă a acestor cunoştinţe te va feri de multe greșeli şi te 
va înzestra cu intuiţia de a plasa oamenii la locul cuvenit. Sangvinicii 


38  www.businesstech.ro FLORENCE LITTAUER 


populari au un simţ înnăscut pentru dramaturgie şi sunt atraşi ca de 
un magnet spre centrul scenei şi spre obiectivul aparatului de filmat. 
Ei gravitează în jurul agitaţiei şi creează chiar mai multă, dacă petre- 
cerea e pe cale să se stingă. 

Sangvinicii populari sunt excelenți amfitrioni, gazde, recepţioneri, 
maeştri de ceremonii şi preşedinţi de club. Ei pot fi glumeţi şi pot 
stimula entuziasmul până şi în cele mai anoste inimi. Daţi-le sang- 
vinicilor populari un public şi vor crea un scenariu. 


Cu ochii larg deschişi şi inocenți 


Sangvinicul popular este acea personalitate care întotdeauna pare să 
fie inocentă şi cu ochii larg deschişi. Sangvinicii populari sunt naivi şi 
au o simplitate de copil chiar la vârste înaintate. În realitate, ei nu sunt 
mai naivi decât alte temperamente, doar că uncori aşa arată. 

Am o prietenă, Patti, care este exemplul perfect. Ea are nişte ochi 
imenşi, căprui şi pentru a-i face şi mai mari, îşi pune nişte gene false 
extrem de lungi. Întotdeauna arată de parcă stă la adăpostul unor 
copertine. Orice i-ai spune lui Patti, ea clipeşte din gene şi răspunde: 
„De ce oare nu m-am gândit la asta!“. 

Într-o zi, soțul meu m-a întrebat: „Patti n-a auzit niciodată de 
nimic?“. Pentru sangvinicul popular, totul este nou. 


Entuziast şi expresiv 


Sangvinicii populari sunt oameni emoţionali şi expansivi care devin 
optimişti şi se entuziasmcază pentru aproape orice. Cu orice apari, 
vor şi ei să încerce şi oriunde spui că mergi, vor şi ei să meargă. Se 
mişcă, sar, se fâţâie şi se agită. 

Deseori un preot sangvinic popular pe care îl cunosc devine atât de 
agitat pe parcursul predicii, încât nu îi ajunge o singură mână pentru 
a gesticula, (în cealaltă având Biblia) aşa că se tot ridică pe vârfuri şi 
loveşte energic cu un picior. Dacă se întâmplă să nu fii fascinat de 

subiectul în discuţie, vei fi captivat să urmăreşti cât de mult poate să 
dea din picior fără a-şi pierde echilibrul. 

Cineva şi-a descris familia sangvinică spunând: „Noi am crescut 
într-o casă unde emoțiile erau împroşcate pe pereţi“. 

Prietena mea, Connie, are câteva saloane de cosmetică şi mi-a spus 
că încearcă să angajeze coafori sangvinici populari, pentru că ei sunt 
singurii care nu-şi pierd entuziasmul în timp ce ascultă toată ziua pro- 
blemele deprimante ale clienţilor. „După-amiaza, locurile lor de 
muncă sunt o harababură; bigudiurile sunt peste tot şi îşi împrumută 
pieptenii de la unul la altul. Dar se descurcă în fiecare zi; eu doar am 
angajat o femeie să vină în fiecare seară şi să restabilească ordinea în 
salon.“ 

Cuvântul extraordinar trebuie să fi fost creat pentru a descrie 
sangvinicii populari pentru că fiecare gând sau cuvânt al lor este mai 
presus de ordinar şi categoric este extra. Domnişoara Piggy a arătat că 
este cu adevărat un sangvinic popular când a afirmat în sfaturile ei 
despre modă: „Prea mult nu este niciodată suficient“. 


Curios 


Sangvinicii populari sunt întotdeauna curioşi şi nu vor să piardă nimic. 
La petreceri, dacă unul este implicat într-o conversaţie şi îşi aude 
numele rostit la capătul celălalt al încăperii, se va opri în mijlocul 
frazei şi se va întoarce către noua voce. De multe ori, sangvinicul 
popular este ca un radio la care cineva caută un post, plimbându-se pe 
scală în sus şi în jos şi trecând prin diferite frecvenţe. Sangvinicul 
popular trece repede de la o conversaţie la alta, astfel încât să nu 
piardă nimic. 

Vor întotdeauna să „ştie totul“. Secretele îi înnebunesc. Dau 
târcoale cadourilor de Crăciun şi întotdeauna îi descoperă pe cei care 
pregătesc surprize. 

Sangvinicii populari doresc, de asemenea, să cerceteze tot ce nu 
ştiu încă. O doamnă mi-a spus că i se înlocuia şindrila de pe acoperiş, 

iar ea nu avea nici cea mai vagă idee despre cum se face asta, aşa că s- 
a urcat pe scară. Imaginaţi-vă ce surprinşi au fost muncitorii când a 
apărut pe acoperiş, târîndu-se către horn. Au încercat să o convingă 
să coboare înainte de a cădea, dar ea le-a spus că vrea să înveţe cum 
se face un acoperiş. Unul din bărbaţi a ajutat-o să ajungă la horn, unde 
putea să stea şi să se uite. Tot punând întrebări şi gesticulând cu entu- 
ziasm, s-a înclinat în spate, şi-a pierdut echilibrul şi a căzut în horn. A 
ţipat, iar bărbatul s-a străduit să o salveze. A fost nevoie de patru 
bărbaţi să o tragă afară, câte unul de fiecare mână şi fiecare picior. $i- 
a julit tot spatele de cărămizi, iar pantalonii săi albi erau plini de 
funingine. În timp ce o ajuta să coboare scara, unul din bărbați i-a 
spus: „Nu este cazul să te joci de-a Mary Poppins“. 


Întotdeauna un copil 


Unul din motivele pentru care sangvinicii populari se poartă copi- 
lăreşte este pentru că au fost nişte copilaşi adorabili. Au fost iubiţi la 
nebunie de părinţi şi profesori şi nu vor să părăsească această postură 
de „centru al atenţiei“. Un alt motiv este acela că Feţii-Frumoşi nu vor 
cu adevărat să se maturizeze. În timp ce alte temperamente vor să lase 
copilăria undeva în urmă, sangvinicului popular îi place lumea 
imaginarului. Fetele sunt toate Cenuşărese, iar băieţii Feţi-Frumoşi. 
În poveşti, Feţii-Frumoşi nu muncesc niciodată. Ei se îndreaptă spre 
apus călare pe cai albi şi nu trebuie niciodată să-şi caute o slujbă. 
Înaintarea în vârstă aduce cu sine responsabilităţi, iar sangvinicii 
populari evită din instinct, cât mai mult posibil, o viaţă ordonată. 


Se oferă voluntar 


Pentru că sangvinicii populari doresc să fie de ajutor şi cunoscuţi de 
toţi, ei se oferă voluntari fără să se gândească la consecinţe. Într-o 
seară, la o petrecere, Linda şi Vonice discutau despre problemele lor 
referitoare la persoanele care stau cu copiii. Linda avea nevoie de 

cineva care să stea într-o noapte cu cei cinci copii ai ei. Vocea 
sangvinicului popular a spus: „Nu-ţi face griji, Linda, îţi vom găsi noi 
pe cineva“. Când s-a apropiat ocazia, Linda a sunat-o pe Vonice 
pentru a vedea ce aranjase şi a aflat că Vonice era plecată în Europa 
pentru o vacanţă de o lună. 

Nu te baza pe sangvinicul popular atunci când spune noi, pentru că 
noi s-ar putea să nu ne amintim că ne-am oferit voluntari să facem 
ceva. 

Într-o seară, pe când Fred şi cu mine ţineam cursuri despre tem- 
peramente unui grup în New York, am amintit că sangvinicii populari 
se oferă voluntari și nu merg mai departe. „De exemplu“, am spus, 
„dacă un sangvinic popular s-ar oferi voluntar să prepare cafeaua 
pentru pauza următoare, am descoperi că a uitat până şi să pună 
aparatul în priză.“ În momentul acela, o fată adorabilă cu ochi 
strălucitori de pe rândul din faţă a ţipat, a zbughit-o pe coridor şi a 
dispărut în bucătărie. Era un sangvinic popular; se oferise să prepare 
cafeaua; nu a pus deloc aparatul în priză; iar noi nu am avut nici o 
cafea de băut în seara aceea. Sangvinicii populari adoră să se ofere 
voluntari şi sunt bine intenţionaţi, dar dacă vrei cafea, mai bine să pui 
tu însuţi aparatul în priză! 


Creator şi plin de culoare 


Mintea sangvinicului popular concepe întotdeauna idei noi şi 
interesante. În fiecare zi apar noi provocări care dau naştere la 
activităţi creatoare. În orice şedinţă de comitet, sangvinicul popular 
este cel care concepe ideile, îşi imaginează cum va fi decorată sala şi 
alege o temă unică şi interesantă pentru proiect. 

Când Lauren era în clasa a doua, i-a spus învățătoarei: „Mama mea 
întotdeauna face lucruri speciale pentru petreceri“ şi am fost aleasă 
Mama Decoratoare. Prima mea atribuţie majoră a fost petrecerea de 
Halloween şi Lauren mi-a tot amintit că promisesem să fac ceva într- 
adevăr deosebit. 

Această încredere de copil mi-a stimulat energiile creatoare şi am 
început să plănuiesc o petrecere de Halloween pe care cei din clasa a 
doua să nu o uite niciodată. Lauren îşi bătusc joc de mamele care 
aduseseră coca-cola în pahare de plastic, aşa că eu am plănuit ca 
punciul cu suc de portocale să fie servit într-un bol mare de sticlă, 
înconjurat de cupe mici de cristal. Pe când mintea mea contura 
această scenă, am născocit un inel de gheaţă plutitor încrustat cu 
dovleci-lumânări. În ziua petrecerii am mers la brutar şi am luat 
prăjiturele, coapte în forme speciale, cu simpaticele pisici negre în 
vârf, şerveţelele speciale de Halloween şi coifurile de petrecere pe 
care să le poarte fiecare copil. Am făcut zece litri de suc de portocale 
limpede şi l-am pus într-un vas descoperit din plastic, cu inelul de 
gheaţă plutind deasupra. Am aşezat cu grijă prăjiturile în portbagaj 
într-o parte şi vasul în partea cealaltă. 

Fiind sangvinic popular, bineînțeles că eram în întârziere, așa că 
mi-am aruncat pe mine rochia portocalie pe care mi-o făcusem pentru 
petrecere şi m-am urcat în maşină. Tocmai când ieşeam în stradă, a 
apărut o altă mașină, iar eu am apăsat cu putere pe frâne. Când am 
auzit ceva ce semăna cu un val izbindu-se de mal, am ştiut că 
petrecerea era compromisă. M-am uitat plină de teamă în spate să văd 
un ocean de suc de portocale cu douăzeci şi opt de pisici negre plutind 
pe deasupra prăjiturilor, încercând să nu se înece. 

Udă leoarcă, am ajuns la petrecere târziu, ducând câteva sticle de 
coca-cola, o cutie cu napolitane de vanilie şi purtând cercul de gheaţă 
la încheietura mâinii stângi. Lauren a plâns pe tot parcursul petrecerii, 
iar mie nu mi s-a mai cerut niciodată să fiu Mama Decoratoare! 

Sangvinicii populari pot să vină mereu cu idei creative şi pline de 
culoare, dar au nevoie de nişte prieteni raționali să-i ajute să le ducă 


la îndeplinire. 

Însufleţeşte şi farmecă pe ceilalţi 


Pentru că sangvinicii populari au un surplus de energie şi entuziasm, 
au tendinţa să îi atragă şi să îi însufleţească pe ceilalţi. Referindu-se la 
conducere, Harry Truman spunea o dată că aceasta este abilitatea de 
a-i însufleţi pe ceilalți să muncească şi de a-i face să le placă acest 
lucru. Această afirmaţie rezumă felul de a fi al sangvinicilor populari 
şi arată stilul lor subtil de conducere. Sangvinicul popular eficient 
concepe ideile şi îi convinge pe alţii să le ducă la îndeplinire, către o 
finalitate productivă. Când sangvinicii populari încep să se înţeleagă 
pe ei înşişi, îşi dau seama că au iniţiativă, dar au nevoie de prieteni 
care să le finalizeze acţiunile. 

Politicienii sangvinici populari au darul de a inspira încredere ale- 
gătorilor lor, după care îi pun la treabă. Sangvinicii populari cu 
adevărat inteligenţi pot să-i determine pe oameni să lucreze pentru ei 
fără nici o plată. Fratele meu Ron avea talentul acesta încă din 
copilărie, iar eu i-am recunoscut abilitatea de a fermeca şi a motiva cu 
mult înainte să fi auzit de sangvinicii populari. Ron îşi folosea 
inteligența şi farmecul pentru a evita munca ori de câte ori era posibil. 
În timpul războiului din Coreea, Ron s-a înrolat în armată şi a fost 
trimis peste ocean pe un vas militar imens. În prima noapte după ce a 
plecat din San Francisco a auzit un anunţ: „Mâine dimineaţă vă veţi 
strânge toţi pe punte şi vă veţi primi sarcinile de lucru pentru restul 
drumului“. 

Din moment ce sangvinicii populari ocolesc cu orice preţ munca, 
Ron a început să urzească un plan pentru a se eschiva de la frecatul 
punților. În dimineaţa următoare, Ron a luat o mapă, hârtie şi stilou 
şi s-a postat lângă sergentul care împărțea sarcinile. Pe măsură ce 
sergentul citea numele soldaţilor şi îndatoririle lor, „Voi zece spălaţi 
latrinele, voi douăzeci frecați puntea“, Ron îl încuraja şi îşi lua notițe. 
După ce toţi bărbaţii în afară de Ron fuseseră împărţiţi în grupe de 
lucru, sergentul s-a încumetat să întrebe: „Care este treaba ta aici?“. 

„Eu mă ocup de descoperirea talentelor“, a replicat el cu o voce 


autoritară. 

„Nu ştiam că este planificat aşa ceva“, a spus sergentul surprins. 

„O, da“, l-a asigurat Ron. „Vom avea un spectacol interesant în 
ultima noapte înainte de a acosta. Îmi va lua tot drumul ca să îl 
organizez. Vreau să vă spun, domnule, că v-aţi descurcat excelent cu 
împărţirea tuturor sarcinilor. Ne mai vedem pe aici.“ 

Cu aceste cuvinte pozitive, Ron s-a retras pentru a petrece două 
săptămâni plăcute, de relaxare. Hoinărind pe punte și uitându-se la 
alții cum frecau puntea, îi întreba dacă au vreun talent. 

Este uimitor cum bărbaţi fără voce pe uscat au devenit cântăreți pe 
mare, iar Ron a făcut o listă cu artişti. l-a adunat pe toţi în ultima 
după-amiază pentru repetiţie şi apoi a făcut o prezentare plină de 
umor. Toți soldaţii au luat parte cu plăcere la acea seară. Nici unul nu 
s-a îndoit de sarcina pe care a avut-o, iar spectacolul a fost punctul 
culminant al unei călătorii anoste. Câteva săptămâni mai târziu, Ron 
a primit din partea guvernului o diplomă ca apreciere pentru ridicarea 
moralului trupelor. 

Numai un sangvinic popular ar putea să petreacă două săptămâni 
fără să facă nimic şi să primească şi complimente pentru asta. 


Îşi face prieteni cu uşurinţă 


Nu există persoane străine pentru sangvinicii populari, pentru că încă 
din prima clipă, de la salut ei devin prietenii tăi. În timp ce alţii ezită 
sau sunt mai reţinuţi, sangvinicul popular deschide conversațiile ce 
oricine este disponibil. Când stau la coadă la casă, într-un magazin, eu 
încep să vorbesc cu cineva, fără excepţie. Tot ce am de făcut este să 
mă uit în coşul cuiva şi găsesc subiecte de discuţie. 

Într-o zi, pe când stăteam la coadă cu fiul meu, un adolescent 
melancolic perfect, am observat că doamna din fața noastră avea coşul 
plin cu pâine. Pentru că am considerat asta neobişnuit, am întrebat-o 
de ce cumpăra aşa de multă pâine. Mi-a spus că mergea la o acţiune 
de binefacere organizată de biserică şi ea primise sarcina să aducă 
pâinea. Am întrebat-o la ce biserică mergea, iar curând eram într-o 


PERSONALITATE PLUS 45 


profundă discuţie despre doctrină. Amândouă am găsit că timpul a 
fost petrecut profitabil, şi ne-am despărţit prietene. În drum spre 
maşină, fiul meu Fred mi-a spus: „Este aşa de stânjenitor să merg la 
cumpărături cu tine“. 

Ca de obicei, cu ochii larg deschişi şi inocenți, am întrebat: „Ce 
vrei să spui?“. „Ai întrebat-o pe biata femeie ce făcea cu toată pâinea 
aceea. Nu este treaba ta de ce cumpără un străin pâine. Pur şi simplu 
nu am să mai stau la rând lângă tine.“ 

În timp ce un sangvinic popular simte că firea sa prietenoasă este o 
calitate, cineva cu un alt temperament poate să nu fie neapărat de 
acord. Într-o seară, în timp ce ieşisem să cinăm, i-am lăsat pe Fred şi 
cuplul care ne însoțea pentru a merge la toaletă. Spălându-mi mâinile, 
am observat o fată stând singură pe canapeaua din plastic. „Este ceva 
în neregulă?“, am întrebat-o. 

Ea a oftat, apoi a suspinat, aşa că m-am aşezat lângă ea. Era proas- 
păt căsătorită şi tocmai se certase cu soțul ei. Am analizat problema, 
i-am spus cum să îşi ceară scuze şi am trimis-o înapoi la partenerul ei. 
Când m-am întors la masă, Fred m-a întrebat de ce a durat aşa de 
mult, iar eu i-am explicat cum mi-am făcut accastă nouă prietenă care 
avea nevoie de ajutor. Doamna care era cu noi s-a uitat la mine îngro- 
zită şi a spus: „Nu este periculos să fii prietenos cu străinii la toaletă?“. 

Poate că este pentru alte temperamente, dar un sangvinic popular 
îşi face prieteni cu uşurinţă oriunde, chiar şi la toaletă. 


Pare în teresant 


Pentru că sangvinicii populari acţionează întotdeauna după cum simt, 
ei par să trăiască vieţi mai interesante decât prietenii lor. Nu ceea ce 
fac ei este atât de neobişnuit, ci repovestirea fiecărui eveniment 
adaugă ceva inedit la realitate. 

Un bărbat sangvinic popular stătea lângă mine în avion şi a început 
imediat să vorbească despre personalităţile Hollywood-ului, lăsând 
impresia că era foarte apropiat cu toate. 

„Nu-i aşa că este îngrozitor cu Joan Crawford? Era o doamnă. Ce 
pierdere pentru orașul nostru! Când am pierdut-o pe Susan Hayward, 
am știut că Holywood-ul va muri. Ultima oară când am fost la 
aeroport cu ea, arăta splendid. Am urmărit-o prin mulţime şi nu pu- 
team să îmi iau ochii de la minunatul ei păr roșcat. Mergea ca o re- 
gină. Când o vom pierde pe Bette Davis vom şti că totul s-a terminat!“ 

S-a oprit să respire şi l-am întrebat dacă era producător la Holly- 
wood, iar el mi-a răspuns: „O, nu, aş fi vrut eu să fiu; dar am reuşit 
să văd o mulţime de staruri pentru că sunt casier la American 
Airlines.“ 

Era un sangvinic popular care îmi împărtășea părerile lui despre 
reginele Hollywood-ului din poziţia lui avantajoasă de casier. Orice ar 
face sangvinicii populari, întotdeauna pare să fie interesant, iar alţii îi 
invidiază, când în realitate se poate să fi avut mai puţine experienţe 
veritabile decât cei ce îi admiră. 

Sangvinicul popular are o abilitate inconştientă de a transforma o 
sarcină simplă într-un eveniment principal. Într-o seară, când familia 
era adunată toată în sufrageria din casa fiicei noastre, Lauren, Marita 
s-a hotărît să facă floricele. S-a ridicat brusc şi a plecat în bucătărie, 
urmată de Randy, micuțul în vârstă de patru ani. Cam după zece 
minute, micul Randy intră alergând în sufragerie cu ochii mari şi 
strălucitori, ca farurile. „Veniţi să vedeţi floricelele. Zboară peste 
tot!“ Am alergat la bucătărie să vedem floricelele explodând ca nişte 
rachete pufoase din vârful unui aparat de făcut floricele. Noi am 
înşfăcat toţi castroane şi am încercat să prindem floricelele pe măsură 
ce erau aruncate. Marita pusese prea mult porumb în aparatul nou 
pentru floricele şi plecase la baic, lăsându-l pe Randy să aibă grijă. 
Greşeala s-a transformat într-o petrecere plină de veselie în care noi 
toți vânam floricelele zburătoare, iar micul Randy crede că acesta este 
singurul mod de a face floricele din porumbul pe care îl are mătuşa 
Marita! 


O inimă veselă este un leac minunat... 
Pilde 17:22 

CAPITOLUL + 


Să ne organizăm 
împreună cu 
melancolicul perfect 


O, ce mare nevoie are lumea de melancolici perfecţi! 


Profunzimea de a vedea viaţa aşa cum este. 

Firea artistică de a aprecia frumuseţea lumii. 

Talentul de a crea o operă de artă acolo unde nu exista nimic 
înainte. 

Capacitatea de a analiza şi de a ajunge la soluţia potrivită. 

Ochiul pentru detaliu când alții fac ceva de slabă calitate. 

Scopul: să termine ceea ce au început. 

Promisiunea: „Dacă ceva merită să fie făcut, atunci merită să fie 
făcut bine“. 

Dorinţa de a „face toate lucrurile cu decenţă şi în ordine“. 


Înainte de a înțelege temperamentele nu îi apreciam pe cei care nu 
erau ca mine. Eu voiam să iau viaţa în joacă şi să mă distrez, şi eram 
prea preocupată de mine însămi pentru a-mi da seama de deficienţele 

mele sau pentru a dori ajutor. Din momentul în care am început să 
mă autoanalizez, am început să văd că deşi eram o persoană 
îndrăzneață, nu aveam destulă energie să merg până la capăt. Am 
început să apreciez profunzimea lui Fred, sensibilitatea sa, capacitatea 
de organizare, listele sale. Am început să văd nevoia unui adevărat 
tovarăș de viaţă ca Fred şi a unor prieteni melancolici perfecţi care 
puteau să vadă dincolo de suprafaţă. 

Chiar ca bebeluş, melancolicul perfect pare să gândească profund. 
El este liniştit, nu cere nimic şi îi place să fie singur. Îşi va urma 
programul chiar de la început şi va răspunde cel mai binc unui părinte 
care este bine organizat. Zgomotul şi confuzia îl vor enerva şi nu se va 
adapta prea bine dacă va fi târît prin diferite locuri şi i se va deregla 
ordinea stabilită. 

Când l-am adoptat pe fiul nostru, Fred, nu ştiam nimic despre 
temperamente şi nu i-am recunoscut firea de melancolic perfect. 
Asistentul social ne-a spus că era un copil serios, care niciodată nu 
zâmbea, iar la trei luni părea că îi analizează pe toţi cei care treceau pe 
lângă el. Aceste trăsături au fost constante în viaţa lui. Ca adolescent, 
era serios şi de încredere şi de multe ori era iritat de atitudinea veselă 
a Maritei. El nu vede viaţa ca fiind foarte distractivă şi găseşte că este 
imposibil să zâmbeşti dimineaţa. Încă este introspectiv şi analitic şi 
convieţuirea într-o familie de extravertiţi puternici nu i-a schimbat 
modelul de temperament. 

Ca adulţi, melancolicii perfecţi sunt gânditorii. Sunt oameni care 
îşi propun un ţel cu seriozitate, dedicați ordinii şi organizării şi 
apreciază frumuseţea şi inteligenţa. Nu caută să se amuze, ci 
analizează cel mai bun plan pentru viaţa lor. Fără melancolicii perfecţi 
am avea parte de mai puţină poezie, artă, literatură, filosofie sau 
simfonii. Ne-ar lipsi cultura, rafinamentul, gustul şi talentul din 
adâncul firilor noastre. Am avea mai puţini ingineri, inventatori, 
oameni de ştiinţă; registrele noastre contabile ar [i pierdute, iar 
bilanţurile noastre nu s-ar mai echilibra. 

Melancolicii perfecţi sunt sufletul, mintea, spiritul, inima 
umanităţii. O, ce mare nevoie are lumea de melancolici perfecţi! 

Profund, gânditor, analitic 


În timp ce sangvinicul popular este un extravertit, melancolicul per- 
fect este un introvertit. În timp ce sangvinicului popular îi place să 
vorbească şi să facă totul public, melancolicul perfect este profund, 
tăcut şi gânditor. În timp ce sangvinicul popular vede viaţa în roz, me- 
lancolicul perfect este născut cu o fire pesimistă, prevede probleme 
înainte de a se întâmpla şi calculează costul înainte de a construi. Me- 
lancolicul perfect vrea întotdeauna să ajungă la miezul problemei. 
Melancolicul perfect nu consideră lucrurile la valoarea lor super- 
ficială, ci sapă până la adevărurile lăuntrice. 

În timp ce sangvinicul popular vorbeşte, colericul puternic acţio- 
nează şi flegmaticul liniştit privește, melancolicul perfect gândeşte, 
planifică, creează, inventează. Melancolicii perfecţi se implică în ru- 
tine plictisitoare dacă văd vreun rezultat în viitor. Copilul melancolic 
perfect poate sta ore întregi la pian exersând arpegii, perfecționându- 
şi tehnicile, în timp ce sangvinicul popular va executa de două ori un 
cântece! şi va zbughi-o afară la joacă. 

Lucrările lăuntrice ale minţii sunt importante pentru melancolicii 
perfecţi şi ei încep încă din scutece să observe viaţa din jurul lor. În 
copilărie, melancolicul perfect are jucării care trebuie studiate, jocuri 
care trebuie analizate. Le place să facă singuri diverse lucruri, să vină 
cu răspunsuri complicate la probleme şi să planifice recreaţii serioase, 
cu un scop. 

În şcoală, melancolicilor perfecţi le plac tezele trimestriale şi 
proiectele de cercetare şi preferă să lucreze singuri, deoarece discu- 
ţiile nu fac decât să încetinească progresul. Le plac subiectele despre 
care cred că nu au fost niciodată cercetate îndeajuns şi se înțeleg bine 
cu un profesor care este organizat şi care păstrează un curs logic al 
evenimentelor. 

În copilărie, soţul meu Fred, a fost singurul din familia lui căruia îi 
plăcea să spele vasele. Îi plăcea să analizeze procedura, pentru a face 
treaba mai bine de fiecare dată. Când l-am întâlnit pentru prima oară, 
se pregătea să fie manager la Restaurantele Stouffer's, în New York 

City, şi îşi folosea în mod excelent abilităţile analitice. Încă îi mai 
plăcea să spele vasele şi a fost singurul din grupa sa care a urmat 
inclusiv cursul pentru organizarea activităţii de spălat vase. Îi plăcea să 
meargă în timpul prânzului în infernul din sala de spălat vase, să 
instituie ordinea în acel haos şi să îi conducă pe picoli la victorie! 

Uneori merge prea departe cu abilitatea asta. O dată, pe când eram 
proaspăt căsătoriți, mă privea spălând vasele şi a comentat: „Faci 
patruzeci şi două de mişcări inutile“. Probabil că făceam, dar sunt 
sigură că nu voiam să aud asta! 

Unul din talentele lui Fred pe care cei de la Stouffer's îl îndrăgeau 
cel mai mult era abilitatea sa de a analiza problemele restaurantului şi 
de a le rezolva repede, fără tevatură. Ca tânăr aspirant la postul de 
conducere, se mândrea cu faptul că era în stare să stea până la sfârşit 
în sala de mese şi să vadă fiecare aplecare incorectă a chelnerilor, 
fiecare ramă de tablou strâmbă, fiecare recipient pentru sare şi piper 
care nu era centrat, fiecare scaun care nu era aşezat corect. Și apoi, 
venea acasă şi cu o privire triumfătoare...ştiţi restul... 

Melancolicii perfecţi găsesc de obicei ocupaţii şi cariere în care a- 
bilităţile lor sunt aplaudate. Ei analizează problemele vieţii şi comple- 
tează Rezervoarele Gândirii. Minţile profunde, pline de gânduri, şi 
firile analitice sunt trăsături pozitive, dar duse la extrem îl pot deter- 
mina pe melancolicul perfect să gândească la probleme şi să evalueze 
în permanenţă performanţele tuturor celorlalţi. Sub privirea vigilentă 
a melancolicului perfect, ceilalţi pot deveni neliniştiţi şi iritaţi. 


Serios şi orientat spre scop 


Melancolicii perfecţi sunt persoane sobre care şi-au stabilit scopuri cu 
rază lungă de acţiune şi vor să urmărească numai un obiectiv etern. 
Din nefericire, de obicei se căsătoresc cu cei care iubesc distracţia şi 
viaţa comodă, după care sunt deprimaţi de fleacurile care îi încântă pe 
partenerii lor. Pe când fiica noastră, Lauren, era proaspăt căsătorită, 
am mers împreună să căutăm o casă. Nu prea ne păsa dacă găseam una 

care tocmai se vânduse; căutarea era atât de distractivă! Fiecare din 
ele avea cel puţin câteva crăpături mari, iar pe la mijlocul prânzului 
abia aşteptam să-i povestesc lui Fred despre casele teribile pe care le 
văzusem. 

M-am strecurat în biroul lui şi m-am aşezat cu intenţia de a-l 
Încânta cu poveştile pline de culoare pe care le adunasem în ziua 
aceea. În timp ce eu povesteam şi tot povesteam cu detalii fascinante, 
Fred a pus întrebarea fatidică destinată să-mi taie elanul şi să pună 
punct sporovăielii mele: „A cumpărat Lauren vreo casă?. 

Nu am vrut să răspund pentru că nu aş mai fi fost în stare, cu bună 


ştiinţă, să-mi continui relatarea. 


„Päi...“ 
„A cumpărat o casă?“ 
„Nu, dar...“ 


«Nu, fără „dar“. Sunt prea ocupat ca să ascult descrierile ample ale 
tuturor caselor pe care nu le-aţi cumpărat.» 

M-am dus acasă înțelegând că un melancolic perfect nu are nevoie 
să audă fleacuri timp de o oră când răspunsul simplu este nu. 


Geniu — intelect 


„Toţi oamenii de geniu au un temperament melancolic“, a spus 
Aristotel. Scriitorii, artiştii şi muzicienii sunt de regulă melancolici 
perfecţi, pentru că ei se nasc cu un potenţial de geniu care, motivat şi 
cultivat adecvat, va produce titani. Michelangelo a fost fără îndoială 
un melancolic perfect, deşi nu mai este prin preajmă să facă unul din 
testele noastre. 

Înainte de a ciopli clasicele sale statui Moise, David şi Pieta, el a 
studiat intens corpul omenesc. A mers la morgă şi a disecat el însuşi 
cadavre pentru a studia muşchii și tendoanele. Pentru că a mers mai 
adânc în profunzimea omului decât sculptorii obişnuiţi din vremea sa, 
creaţiile sale au fost protejate şi respectate până în ziua de astăzi. Dacă 
m-ar fi pus cineva să sculptez o statuie, aş fi spart marmura cu putere 

şi aş fi cioplit ceva ce nu ar fi arătat ca David. Cu puţin noroc, creaţia 
mea ar [i putut fi folosită pentru a acoperi o spărtură temporară din 
faţa Poştei din Point Mugu, în timp ce Pieta împodobeşte astăzi 
bazilica Sfântul Petru. 

Michelangelo a fost şi arhitect; a scris poezii şi este cel mai bine 
cunoscut pentru frescele de pe tavanul Capelei Sixtine de la Vatican, 
din Roma. Aceste nouă scene din Cartea Genezei i-au luat patru ani 
(1508 — 1512) pentru a le termina, timp în care a stat întins pe spate 
la douăzeci şi trei de metri înălțime. 

Puteţi să vă imaginaţi ce s-ar fi putut întâmpla dacă Michelangelo 
ar fi fost un sangvinic popular? Nu ar fi avut nici un plan şi ar fi început 
dintr-un colț, pictând orice i-ar fi venit în minte în momentul 
respectiv. După ce s-ar fi urcat pe schelă, şi-ar fi dat seama că şi-a uitat 
vopseaua roşie şi ar fi trebuit să coboare din nou. După ce s-ar fi aflat 
singur acolo timp de câteva zile, şi-ar fi pierdut interesul pentru 
întregul proiect şi ar fi renunţat, lăsându-l pe Adam fără nici o frunză 
de smochin. Dar Michelangelo a fost un melancolic perfect şi este 
amintit astăzi ca fiind unul dintre cele mai mari genii creatoare ale 
tuturor timpurilor. 

Dacă eşti un melancolic perfect, faci oare tot ce îţi stă în putință 
pentru a-ţi dezvolta abilităţile înnăscute? 


Talentat şi creator 


Melancolicii perfecţi sunt cei mai talentaţi şi mai creatori dintre toţi. 
Pot fi artişti, muzicieni, filozofi, poeți, literați. Apreciază oamenii 
dotați, admiră geniile şi tolerează o lacrimă de emoție vărsată 
ocazional. Sunt mişcaţi de măreţia din toate sferele şi sunt uimiţi de 
minunile naturii. Se scufundă în simfonii şi se contopesc cu 
difuzoarele. Cu cât sunt mai melancolici, cu atât au mai multă nevoie 
de componente stereo. 

La un seminar recent, pentru că împărțisem oamenii în grupuri pe 
temperamente, Fred s-a hotărît să vadă câţi iubitori de muzică erau în 

grupul de melancolici perfecţi. I-a cerut conducătorului de grup să 
calculeze câţi iubitori de muzică erau în cameră și să ne spună şi nouă 
mai târziu. Când conducătorul grupului s-a întors, ne-a spus: 


Prima noastră problemă a fost să definim noțiunea de iubitor 
de muzică. Unii dintre noi au considerat că înseamnă a avea 
talent muzical, iar ceilalţi s-au gândit că ar trebui să se refere la 
cei care apreciază muzica. Am analizat asta un timp, apoi am 
decis să votăm de două ori: o dată pentru apreciere şi o dată 
pentru talent. 

Am întrebat câţi apreciază muzica şi au ridicat mâna 
optsprezece persoane. În timp ce notam asta, un tânăr m-a 
întrebat: „Trebuie să-ţi placă muzica clasică sau cea contempo- 
rană?“. Nu ne-am pus de acord, aşa că am mai luat în conside- 
rare două criterii: cei care apreciază muzica clasică şi cei cărora 
le place orice fel de muzică. 

Am continuat şi am întrebat câţi au talent muzical. Cinci- 
sprezece dintre ei au ridicat mâinile, dar am fost întrerupţi de o 
doamnă care a întrebat: „Trebuie să cânţi la un instrument în 
momentul de faţă? Eu cântam la clarinet în liceu“. A urmat o 
discuţie intensă, în care am încercat să determinăm răspunsul 
potrivit. Nu chiar uşor ne-am hotărît să mai facem încă o 
diferenţiere, cei care au cântat la un instrument şi cei care o fac 
acum, când un bărbat a întrebat: „Cum este dacă începi lecţiile 
de pian de mâine?“. În momentul acela timpul nostru a expirat 
şi am renunţat. 


Dacă am fi dat această sarcină unui grup de sangvinici populari, ei 
ar fi uitat întrebarea. Un conducător coleric puternic ar fi întrebat: 
„Câţi dintre voi, băieţi, sunteţi iubitori de muzică?“, şi ar fi numărat 
la repezeală mâinile. Flegmaticul liniştit ar fi spus „Şi care-i 
diferența?“. Numai melancolicii perfecţi ar fi putut să petreacă 
cincisprezece minute definind muzica şi venind cu un raport în cinci 


părți. 

Îi plac listele, schemele, graficele şi 
simbolurile 


Toţi facem liste câteodată, dar pentru melancolicul perfect utilizarea 
listelor, schemelor şi a graficelor este o parte importantă a vieţii. 
Minţile melancolicilor perfecţi gândesc într-o manieră atât de ordo- 
nată, încât ei văd simboluri atunci când sangvinicii populari văd oa- 
meni; ei gândesc în rubrici atunci când sangvinicii populari gândesc în 
evenimente. 

Vivian mi-a spus că îi plac schemele şi graficele şi crede că oricui i- 
ar plăcea, cu condiţia să le înțeleagă. Îşi petrece timpul explicând 
altora teoria din spatele acestora şi nu poate înţelege cum pe unii pur 
şi simplu nu îi interesează. De când a auzit despre temperamente, a 
început să înțeleagă de ce trei sferturi din oameni nu se entuziasmează 
la vederea celor mai bune grafice şi a celor mai detaliate scheme. 

În timp ce organizarea i-ar ajuta pe toţi să atingă un nivel mai înalt, 
pentru un melancolic perfect este esenţialul în viaţă. Fred poartă în 
buzunarul cămăşii sale un pachet de cartonaşe pe care notează totul. 
Aceste cartonaşe sunt actualizate în fiecare zi şi taie de pe ele pro- 
blemele rezolvate. El are, de asemenea, în buzunarul său şase tipuri 
diferite de stilouri. În buzunarul de la jachetă mai are trei creioane şi 
un stilou cu lanternă încorporată care este tocmai bună pentru a citi 
meniu-rile în restaurantele slab iluminate sau pentru a găsi lucrurile 
scăpate pe jos în teatrele întunecoase. La pantaloni, în buzunarul 
drept din faţă, are întotdeauna un briceag şi monede, iar în cel stâng 
din faţă un cleştişor pentru unghii. Batista este în buzunarul drept din 
spate, iar portofelul în cel stâng din spate. Când pleacă dimineaţa, e 
pregătit, deşi este somnoros. 

Barbara, din Detroit, mi-a povestit cum a pus la punct o „nuntă 
perfectă la domiciliu“ pentru fiica ei. A petrecut luni de zile schițând 
întregul scenariu și a scris instrucţiuni pentru fiecare membru al fa- 
miliei, explicându-i fiecăruia responsabilităţile. A deconectat soneria 
de la ușă, astfel încât să nu mai sune nimeni şi a pus un anunţ pe uşă: 

NUNTĂ ÎN PREGĂTIRE. A scos din priză toate telefoanele şi a afişat un 
grafic orar detaliat pentru cavalerul de onoare. Printre alte datorii pe 
care le avea, acesta trebuia să închidă instalaţia de aer condiţionat la 
prima notă a marșului nupţial, astfel încât elicele să nu facă un zgomot 
enervant. În vârful scărilor, Barbara a țintuit ultima instrucţiune 


pentru mireasă, un afiş mare, care spunea ZÂMBEŞTE!| 


Conştiinţa detaliului 


Multe din lucrurile mici din viaţă pe care eu nici nu le observ sunt 
foarte importante pentru melancolicii perfecţi. Să luăm de exemplu 
hârtia pentru toaletă. Obişnuiam să o pun pe suport indiferent de 
direcţia de derulare, până când Fred mi-a arătat că o așezam greşit. 
„Cum adică greşit?“, m-am apărat eu. „Se pune aici, în suport, nu-i aşa?“ 

El a oftat: „Da, se pune în suport, dar este pusă greşit. Este invers.“ 

Uimită chiar, nu puteam înţelege cum hârtia de toaletă putea să fie 
pusă invers, dar el mi-a arătat că hârtia trebuie să iasă prin faţa rolei şi 
nu să atâ: ne în spate, lângă perete, unde ar trebui să te duci să o apuci. 
Eu nu consideram că este așa departe, dar am fost de acord să fac aşa 
cum voia el şi m-am străduit să ţin minte. 

După ani de zile, când a apărut hârtia de toaletă imprimată, Fred a 
fost aşa de entuziasmat să îmi arate cum înfloresc micuţele flori dacă 
pui rola corect şi cum ajung faţă în față cu faianţa dacă o pui invers. A 
trebuit să accept că avea dreptate, iar el s-a simţit reabilitat. Acum, 
când merg undeva şi hârtia este invers, îmi vine să o scot şi să o întorc. 

Când Fred dă exemplul acesta la seminariile noastre, sunt întot- 
deauna uimită de numărul melancolicilor perfecţi care vin la el şi îi 
mulţumesc pentru că le-a arătat colegilor lor că există o singură 
modalitate corectă de a aşeza hârtia de toaletă. 

Melancolicii perfecţi sunt experți în a nu scăpa din ochi detaliile, 
de aceea sunt excelenți însoțitori de călătorie pentru sangvinicii popu- 
lari, pentru că sunt capabili să păstreze biletele de avion, să nu piardă 
bagajele şi chiar să-şi amintească poarta de îmbarcare. 

Melancolicii perfecţi sunt valoroşi în comitetele de iniţiativă, 
pentru că pun întrebări despre detalii pe care sangvinicii populari le 
scapă din vedere, cum ar fi: Putem să ne permitem acest proiect? Cât 
va costa închirierea sălii? Câţi oameni credeți că vor veni? Ce taxă 
aveți de gând să puneţi? Există o cerere pentru această activitate? Vă 
daţi seama că datele pe care le-aţi ales pică de Paște? Fără echilibrul 
melancolicului perfect, multe comitete de iniţiativă s-ar dezlănțui cu 
entuziasm, fără a se calcula costul. 


Ordonat şi organizat 


În timp ce sangvinicul popular urmăreşte distracţia în viaţă, melan- 
colicul perfect este în căutarea ordinii. Sangvinicii populari pot să-şi 
facă treaba într-o bucătărie dezordonată sau pot lucra la un birou 
răvăşit, dar melancolicii perfecţi trebuie să aibă lucrurile organizate, 
căci altfel nu pot funcţiona. 

O tânără mi-a povestit cum, după şcoală, ajuta o doamnă la 
curăţenie, — o slujbă temporară. Şi-a terminat treaba şi a pus toate 
sticlele înapoi în dulap. Voia să plece, dar doamna a chemat-o înapoi, 
spunându-i că nu a pus lucrurile la loc aşa cum trebuia. Fata a rămas 
cu gura căscată când doamna i-a arătat semnele desenate pe hârtia de 
pe raft ce indicau exact locul fiecărei cutii sau sticle — un semn rotund 
pentru Ajax, oval pentru soluţia de spălat geamuri, dreptunghiular 
pentru detergent, un cerc mare pentru înălbitor. Ea a aşezat fiecare 
lucru la locul său şi a spus: „Când îţi ţii lucrurile într-o ordine 
perfectă, le poţi găsi întotdeauna repede.“ 

Melancolicii perfecţi adoră şilonierele organizate, ordonate. Fred 
are „sectoare“ separate pentru cămăşi cu mânecă scurtă, bluze 
tricotate şi cămăşi de ocazie. Fiecare pereche de pantaloni are 
propriul umeraş şi propria curea, aşa că el nu trage niciodată două 
perechi de pantaloni atunci când are nevoie de una şi nu caută repede 
o curea potrivită atunci când e grăbit. Sacourile şi pantalonii săi sunt 
agăţaţi în ordine şi îi foloseşte prin rotaţie. Când se dezbracă, seara, îi 

pune în stânga, iar a doua zi alege altceva din dreapta. Acest sistem 
asigură varietatea stilului şi echilibrul ţinutei. Pantofii săi sunt aliniaţi 
cu grijă jos în dulap şi el îi perie minuţios o dată pe lună. 

Pe când eram proaspăt căsătoriţi, împătuream rufele lui Fred în stil 
sangvinic popular şi consideram că dacă încap în dulap şi mai poţi încă 
să tragi sertarul, ai repurtat o adevărată victorie. Într-o bună zi, Fred 
mi-a spus: „Apreciez faptul că îmi speli rufele, dar aş prefera să nu le 
pui în dulap şi să mă laşi pe mine să o fac“. Când am pus veșnica mea 
întrebare: „Cu ce am greşit?“, mi-a arătat cum i-am rulat şosetele şi 
le-am aruncat pur şi simplu în sertar. Apoi a împăturit fiecare şosetă 
exact în două şi le-a stivuit cu călcâiele îndreptate toate în aceeaşi 
direcţie. Când a terminat această aranjare, conţinutul sertarelor lui 
arăta ca un puzzel cu piesele perfect îmbinate. 

În aproape patruzeci de ani nu am stăpânit niciodată întrutotul arta 
melancolicului perfect de a împături pretenţios lucrurile şi sunt mai 
degrabă fascinată să scormonesc cu exuberanţă într-un sertar încărcat, 
acolo unde bucuria a ceea ce descoperi este jumătate din distracţie! 

Soţia unui doctor, un melancolic perfect, şi-a pus la punct un 
sistem dublu de fişe referitoare la relaţiile sale sociale. O cutie 
conţinea fişe ordonate după ocazii, cum ar fi CRĂCIUN 1975, PAŞTE 
1980, pe care erau înscrişi toţi cei care participaseră, plus meniul. În 
cealaltă cutie erau fişe aşezate în ordine alfabetică, după numele fie- 
cărui oaspete. Fiecare fişă conţinea datele vizitelor persoanei respec- 
tive, reacţia oaspetelui la meniu (dacă au fost făcute comentarii) şi o 
coloană pentru a se menţiona dacă oaspetele a trimis o scrisoare de 
mulțumire. Pe spate era înregistrată data la care ea fusese invitată 
acasă la persoana respectivă. Cunoştea fiecare detaliu al fiecărei 
recepții din ultimii patruzeci de ani. 

Aceia dintre noi care nu avem acest temperament trebuie să ne 
dăm seama cât de importante sunt organizarea şi ordinea pentru 
melancolicul perfect şi cât de mult ne-ar ajuta pe fiecare dintre noi ca 
măcar să ne îndreptăm către această direcţie. 

Îngrijit şi curat 


Melancolicul perfect este de obicei bine îmbrăcat şi meticulos dichi- 
sit. Bărbatul are un aspect îngrijit, iar femeia are fiecare fir de păr la 
locul lui. Doresc ca mediul lor înconjurător să fie îngrijit şi curat şi se 
tot învârt adunând după alţii. Acum cincisprezece ani, când am mers 
cu Fred în Europa, am avut în grupul nostru două doamne gălăgioase, 
sangvinici populari, care erau interesate de muzee şi catedrale doar 
pentru a face poze în faţa lor. Aveau o valiză plină cu filme Polaroid 
şi în timp ce noi, restul, ascultam ghidul pregătindu-ne pentru 
Partenon, ele pozau pe lângă coloanele galeriei. Pe măsură ce scoteau 
suporturile negre de la Polaroid, le aruncau peste tot pe unde 
treceau, continuându-și drumul. Grija lui Fred pentru curăţenie nu ar 
fi putut să permită urîţilor de americani să lase o dâră de hârtii negre 
şi lipicioase în urma lor prin Europa, aşa că a mers în urma lor timp 
de două săptămâni, făcând curat prin castele. O dată a încercat să le 
arate nesăbuinţa lor înmânându-i tăcut uneia dintre doamne gunoiul 
ei. 

„Scuzaţi-mă, dar v-a scăpat asta.“ 

Ea a replicat: „O, nu-i nimic. Nu era de valoare.“ 

Micul Fred şi-a manifestat trăsăturile de melancolic perfect încă 
din perioada când era bebeluş şi ne analiza printre gratiile pătuţului 
său. Când a început să meargă, se juca cu grijă cu jucăriile sale, 
aliniindu-şi toate mașinuţele înainte să se ducă la culcare. De îndată ce 
a putut să-şi facă patul, se asigura că dungile desenate pe cuvertură 
sunt aliniate perfect, inclusiv cu marginea patului. Îşi plasa fiecare 
jucărie din pluș în acelaşi loc în fiecare zi şi, dacă cineva muta un lucru 
de la locul lui, ştia. 

Un tânăr melancolic perfect mi-a povestit că avea întâlnire cu o 
fată cu temperament sangvinic popular. S-a dus la birou să o ia la ora 
stabilită. A fost îngrozit de felul în care arăta biroul ei şi, de asemenea, 
de faptul că plecase cu un comision şi părea că uitase de întâlnirea lor. 
Stând şi aşteptând-o, a observat biroul de alături, care era aranjat 
meticulos. Calendarul de birou avea notații îngrijite; creioanele erau 

îndreptate toate cu vârfurile ascuțite într-o singură direcţie; iar 
tăviţele de INTRĂRI şi IEȘIRI erau goale. Fata de la biroul ordonat a 
intrat şi au început să stea de vorbă. Era frumos îmbrăcată şi părea că 
ştie ce face. 

„Dintr-o dată“, a spus el, „am înţeles că nu venisem la fata 
potrivită. Prima oricum n-a mai apărut deloc, aşa că am invitat-o pe 
cea de-a doua la prânz şi ne întâlnim — în modul nostru organizat — de 
atunci încoace.“ 


Perfecţionist — standarde înalte 


Motoul în viaţă al unui melancolic perfect este: Dacă merită să faci 
ceva, atunci merită să o faci cum trebuie. Nu contează niciodată cât 
de repede va face ceva, ci cât de bine. Calitatea este întotdeauna mai 
importantă decât cantitatea, iar când unui melancolic perfect i se dă 
ceva de făcut, ştii că treaba va fi bine făcută şi la timp. 

Cindy îmi povestea că soţul ei, Phil, un melancolic perfect, voia să 
zugrăvească în altă culoare casa, dar ştia că numai el putea să facă acest 
lucru aşa cum trebuie. A început prin a curăţă fiecare cărămidă în 
parte. Această treabă i-a luat un an întreg, timp în care casa a arătat 
extrem de neîngrijită. La sfârşitul anului a zugrăvit-o cu 
meticulozitate, dar a fost transferat cu serviciul, așa că au vândut casa. 
Ea a admis că au luat un preţ bun pentru faptul că era perfect 
zugrăvită. 

Vânzătorul nostru de ziare, un melancolic perfect, mi-a arătat un 
pumn plin de bancnote mototolite şi mi-a spus că întotdeauna le 
netezea cu fierul de călcat înainte de a le preda, pentru că detesta banii 
şifonaţi. Numai un melancolic perfect şi-ar netezi banii cu fierul de 
călcat. 

În timp ce eu mă consider o gospodină îngrijită, fiul meu Fred, 
melancolic perfect nu e de părere că mă ridic la standardele lui. O 
dată, când eu și Marita ne-am dus într-o excursie, Fred a răsullat cu 
uşurare. S-a uitat la tatăl lui şi i-a spus: „Acum, că fetele au plecat, voi 

putea să pun casa în ordine şi să o păstrez așa“. În prima scară a aspirat 
podelele, a lustruit mobila din sufragerie, a rearanjat bibelourile pe 
rafturi, în rânduri drepte, specifice melancolicului perfect. 

În timp ce peste cincizeci la sută din oameni acceptă mediocritatea, 
melancolicul perfect străluceşte ca un far călăuzitor cu standarde 
înalte pentru ca toţi ceilalți să îi urmăm. 


Econom 


Prin natura lor, melancolicii perfecţi nu pot fi risipitori şi le place să 
se târguiască. Fred taie cu grijă cu foarfecele taloanele de reduceri de 
pe etichete şi le păstrează pentru momentul potrivit. Dacă mi se 
întâmplă să fac asta vreodată, eu le rup de acolo şi mă duc la magazin 
cu hârtiuţele acelea desperecheate şi franjurate. 

Un moment important în viaţa lui Fred este atunci când are un 
cupon pentru care se acordă o reducere de un dolar la un pachet de 
cafea de 500 de grame, iar la supermarcket sunt Zilele dublării 
cupoanelor. O dată a găsit şi un cupon dublu în cutie, şi a devenit 
euforic la ideea că va da treizeci şi şapte de cenți pe pachetul de cafea. 
Sangvinicii populari nu trimit niciodată aceste taloane de reduceri, dar 
melancolicii perfecţi se asigură că primesc tot ce li se cuvine. 

Fred nu numai că urmăreşte vânzările la care se acordă reduceri, 
dar verifică şi gunoiul pentru a se asigura că nu arunc ceva de valoare. 
El va hotărî că un borcan de maioneză ar putea fi folositor, dacă l-aş 
spăla; că banana pe care am azvârlit-o ar fi tocmai bună pentru o 
prăjitură cu banane şi că încă mai sunt câteva fire bune în mătura cea 
veche. 

Dacă vreau să fiu sigură că nu „şterpeleşte“ ceva, trebuie să duc acel 
lucru la vecini şi să îl ascund în gunoiul lor. 

Bunica mea obişnuia să păstreze capete de sfoară şi avea un borcan 
cu eticheta CAPETE DE SFOARĂ PREA SCURTE PENTRU A FI FOLOSITE. O 
doamnă melancolic perfect pe care o cunosc pune toate resturile de 
mâncare într-un recipient de plastic, în frigider. Scrie deasupra 


62 www.businesstech.ro FLORENCE LITTAUER 


numele produsului şi data când l-a pus acolo. Pune produsul din ziua 
respectivă în spate, împingând celelalte recipiente spre în faţă. În felul 
acesta mănâncă rămăşiţele alimentare în ordine şi nimic, niciodată nu 
se aruncă. 


Profundă preocupare şi compasiune 


Melancolicul perfect este sincer preocupat de alţi oameni şi sensibil la 
nevoile lor. În timp ce sangvinicul popular încearcă să fie în centrul 
atenţiei, melancolicul perfect îi observă pe ceilalţi şi le înțelege 
problemele. O prietenă de-a mea, melancolic perfect, mi-a povestit 
cum a fost mişcată până la lacrimi când a văzut la televizor un avion 
plin cu orfani din Vietnam. Pentru că inima i-a fost cuprinsă de milă, 
soţul său, un coleric puternic, a întrebat-o: „De ce plângi, pentru 
Dumnezeu? Nu cunoşti pe nici unul din ei!“. 

Când mergem la vreo paradă, Fred este impresionat de veteranii 
care trec pe lângă noi şi este tulburat de amintirea tuturor bărbaţilor 
americani care au murit pentru ţara lor. În același timp, eu trec în 
revistă mulțimea pentru a găsi o faţă cunoscută ca să aranjăm o 
petrecere împreună după paradă. 

Melancolicii perfecţi sunt excelenți sfătuitori, pentru că au o 
extraordinară abilitate de a vedea în sufletele celorlalţi. Sunt dornici 
să asculte problemele oamenilor, să le analizeze şi să vină cu soluţii 
viabile. Sangvinicii populari nu au răbdare să asculte necazul cuiva şi 
nu vor să se implice în nimic negativ, în timp ce melancolicii perfecţi 
au o sinceră compasiune pentru alții şi le pasă cu adevărat. 


Caută partenerul ideal 


Pentru că melancolicii perfecţi sunt perfecţionişti, ei vor parteneri 
perfecţi. Îşi fac prieteni cu precauţie, pentru a vedea dacă oamenii se 
ridică la nivelul aşteptărilor lor şi preferă să aibă câţiva prieteni devo- 
taţi în loc de o mulțime de cunoştinţe cum au sangvinicii populari. 

Înainte de a se decide să mă ceară de soţie, Fred a făcut un tabel cu 
toate calităţile pe care el le voia la o soţie. M-a confruntat cu toate 
punctele acelea şi a reieşit că îndeplineam cam nouăzeci de procente 
din ceea ce dorea. Şi-a imaginat că avea la dispoziţie tot restul vieţii să 
pună la punct celelalte zece procente. Dar ce s-a întâmplat după ce 
ne-am căsătorit? Micile greşeli au devenit exagerate, iar lucrurile care 
lipseau au devenit necesităţi imperioase. 

După un timp pe Fred l-a deprimat să vadă cât de superficială eram 
şi, când mi-a povestit despre tabel, am fost uluită că mă plasase pe un 
grafic — şi chiar mai supărată că el simţea că nu m-am putut ridica la 
înălțimea aşteptărilor lui. Numai dacă am fi cunoscut temperamentele 
în momentul acela, aș fi înţeles tabelele lui şi dorinţa lui de 
perfecţiune, iar el ar fi înţeles că standardele lui erau prea înalte 
pentru un sangvinic popular. Amândoi am fi îndepărtat problemele 
acestea şi multe altele. 

Pe când împărtăşeam experienţele acestea la un seminar din 
Whittier, o tânără remarcabil de frumoasă a venit să vorbească cu noi. 
Ea făcuse, în urmă cu mai mulţi ani, o listă cu douăsprezece 
caracteristici pentru un soţ perfect şi o folosea pentru a-şi examina pe 
baza ei partenerii cu care se întâlnea. Cel mai potrivit tânăr întrunise 
nouă caracteristici şi era logodită cu el de şapte ani, aşteptându-l să se 
schimbe. Noi i-am sugerat ori să înveţe să îl accepte aşa cum era ori 
să îl lase în pace să-şi găsească o fată cu o listă de nouă sau mai puţine 
caracteristici. Ne-a anunţat mai târziu că a rupt logodna. Să cauţi 
idealul în viaţă e un obiectiv pozitiv, dar trebuie să ne dăm seama că 
nu vom găsi niciodată persoana perfectă. Melancolicul perfect este 
idealist, organizat şi consecvent. 


Înțeleptul vede nenorocirea și se ascunde, 
cei proști dau peste ea și îndură necaz. 


Pilde 27:12 

CAPITOLUL 5 


Să aruncăm o privire 
emoţiilor noastre 


Pauză! (pentru câteva minute de reflecţie) 


Până acum sunt sigură că toţi aţi înţeles într-o oarecare măsură ce în- 
seamnă efervescentul, voiosul sangvinic popular şi profundul, analiti- 
cul melancolic perfect. Ambele temperamente, deşi extrem de opuse 
în țeluri şi reacţii, au în comun o trăsătură majoră. Ambele sunt emo- 
ţionale şi condiţionate de împrejurări. Sangvinicul popular trăieşte 
prin sentimente, iar viaţa lui este o suită de fluctuații rapide. Un 
sangvinic popular tipic se prea poate să fi avut şase crize emoţionale 
înainte de prânz. Totul este fie măreț, fie îngrozitor — nu există cale 
de mijloc. O mamă cu temperament sangvinic popular poate să vor- 
bească bucuroasă la telefon, timp în care copilul său cade de pe scaun. 
Ea ţipă: „Se sinucide!“ şi aruncă telefonul. Înhaţă copilul şi aleargă prin 
casă, țipând o dată cu el, căutând pansamentul. Soneria sună, iar la uşă 
este pastorul care a venit pentru colectă. Ea îi deschide, aruncă copi- 
lul în pătuţul lui, îi aruncă un prosop să-şi şteargă sângele şi îi spune: 
„Să nu îndrăzneşti să plângi; a venit pastorul“. Se strecoară în sufra- 
gerie cu un zâmbet şi rosteşte dulce: „Nu-i aşa că e o zi superbă?. 
Puteţi oare să înţelegeţi tributul emoţional pe care îl plăteşte un 
sangvinic popular datorită unei astfel de vieţi? Dacă ar fi să marchezi 

pe un grafic emoțiile sangvinicului popular, linia ar merge sus-jos, 
sus-jos... 


Melancolicul perfect stă în spate şi observă această viaţă frenetică 
cu o judecată critică. „Dacă ar reuşi să se calmeze.“ „Dacă ar reuşi să 
se adune.“ 


O formă prelungită 


Melancolicii perfecţi nu îşi dau seama că şi ei sunt emoţionali, doar 
că punctele de sus sunt mai sus la ei, iar cele de jos sunt mai jos, iar 
întreaga formă a graficului este mai prelungită. Hai să spunem că 
melancolicul perfect este în mod normal într-o dispoziţie de mijloc. 
Nimic nu l-a deranjat încă. El se întinde după punga cu pachetul de 
prânz, iar soţia sa, sangvinic popular, a uitat să îi facă un sandviş. El îi 
aduce aminte şi o priveşte cum se agită prin preajmă, aruncând totul 
la un loc. Îşi linge degetele în timp ce vâră salata în sandviş, iar el 
gândeşte: Ce neigienic!, dar desigur, el nu este emoţional ca ea, aşa 
că tace din gură. Ea apucă sandvişul şi trage sertarul unde păstrează 
punguţele. S-a înţepenit, iar ea trage cu putere. Asta o aruncă pe 
spate, de partea cealaltă a bucătăriei, şi scapă sandvişul pe jos. El o pri- 
veşte cum adună totul de pe podea şi le îngrămădeşte la loc în bucata 
de pâine spunând: „Puțin praf nu a omorît niciodată pe nimeni“. În 
timpul acesta melancolicul perfect simte un gol în stomac şi îşi 
doreşte să se fi gândit să meargă la McDonald's. 

Pleacă de acasă mocnind, dar calm. A doua zi ca uită din nou şi el 
îi aminteşte, dar începe să-și facă singur sandvişul. Lebărul este 
mucegăit, iar pâinea este uscată, pentru că ea nu a împachetat-o cum 
trebuie. 


66 www.businesstech.ro FLORENCE LITTAUER 


E] îi atrage atenţia cu fermitate, iar ea izbucnește în lacrimi. Într- 
atât este de emotivă şi instabilă. 

În a treia zi, el îşi face singur sandvişul. A adus acasă ingredientele 
necesare şi este exasperat că o aude pe ca râzând la telefon când ar fi 
trebuit să se gândească la el. Pleacă fără să-şi ia la revedere şi trânteşte 
uşa. Trebuie să o scuture puţin. Când vine seara acasă abia îi vorbește, 
iar ea întreabă ce s-a întâmplat. El nu spune nimic şi jocul continuă. 

După ce timp de o săptămână el a fost în mod grăitor deprimat, ea 
scoate de la el motivul — că nu şi-a amintit să îi facă un sandviş. Ea 
ţipă: „Nu vorbeşti cu mine de o săptămână din cauza unei bucăţi de 
salam?“. 

El se cufundă şi mai adânc în depresie şi se întreabă de ce trebuie 
să fie ea aşa de emoţională. Trec săptămâni în care ea îi face docilă 
sandvişuri înainte de a o lua din nou de la capăt. Vedeţi care este 
modelul? Amândoi sunt emoționali şi condiţionaţi de împrejurări. 
Sangvinicul popular este sus şi jos în fiecare minut, iar melancolicul 
perfect este sus şi jos la fiecare lună. 


Multe în comun 


Fiecare îl vede pe celălalt ca fiind emoţional. Melancolicul perfect nu 
poate să înțeleagă căderea nervoasă a sangvinicului popular. Sangvini- 
cul popular nu poate crede că cineva poate să ajungă atât de deprimat 
pentru nimic. Dacă aceştia doi încep să îşi înțeleagă modelele 
emoţionale, descoperă că au multe în comun. Ambii sunt emoţionali 
— dar cu un ritm diferit. Atunci când pot începe să-şi afişeze proble- 
mele deschis, vor putea să se elibereze de tensiune. Melancolicul 
perfect poate să ajute la atenuarea unora din crizele zilnice ale sangvi- 
nicului popular, iar acesta din urmă, printr-o mai bună planificare şi 
sensibilitate, poate preveni căderile melancolicului perfect. 


i crt ape caer ati deea AR 

Atunci când avem de-a face cu colericul 
puternic şi flegmaticul liniştit 


Dacă sangvinicul popular şi melancolicul perfect sunt emoționali şi 
condiţionaţi de împrejurări, cei doi nu sunt chiar aşa de complicați. 

Colericul puternic este o persoană directă, deschisă, activă, cu un 
singur obiectiv: să fie făcut așa cum vreau eu — ACUM! 

Flegmaticul liniştit este o persoană comodă, adaptabilă, bună la 
toate, care doreşte mai mult ca orice să evite controversele şi con- 
flictele. 

Colericul puternic poate să aibe o explozie de moment, atunci 
când cineva nu face ce trebuie, dar după ce îi pune pe fiecare la locul 
său, simte că totul s-a terminat şi se întoarce la direcţia sa fermă. 

Flegmaticul liniştit poate să aibă o cădere de moment pe linia sa de 
nivel scăzut atunci când nu reuşeşte cumva să rămână în afara pro- 
blemelor, cu toată hotărîrea sa fermă de a face asta; dar e posibil ca 
nici să nu observi acest lucru. 

Flegmaticul liniştit se mândreşte cu stabilitatea sa şi spune: „Nu las 
niciodată pe nimeni să ştie ce cred eu despre ceva“. 

Puteţi să spuneţi ce simte sangvinicul popular observând emoţiile 
sale aprinzându-se şi stingându-se, ca acţionate de un întrerupător. 

Puteţi să spuneţi care este starea melancolicului perfect observând 
dacă şi-a adus sau nu cu el norul negru. 

Dar colericul puternic are întotdeauna o conduită remarcabilă, di- 
namică, iar flegmaticul liniştit stă undeva suspendat, neclintit şi grav. 

Aşa cum nestatornicul sangvninic popular este atras de profundul 
melancolic perfect, iar retrasul melancolic perfect este atras de extra- 
vertitul sangvinic popular, tot aşa şi conducătorului coleric puternic îi 
place ca flegmaticul liniştit să îl urmeze, iar flegmaticul linştit, fire 
nehotărită, caută o persoană de decizie. 

Aşa cum sangvinicul popular şi melancolicul perfect pot să se com- 
pleteze unul pe celălalt, tot aşa şi colericul puternic şi flegmaticul 
linştit pot să fie complementari atunci când încep să se înțeleagă şi să 

îşi accepte unul celuilalt temperamentul. Veţi înţelege ce vreau să 
shun, pentru că în continuare vom studia temperamentele colericului 
puternic şi al flegmaticului liniştit. 


„„„cel ce urăște certarea este nebun. 
Pilde 12:1 

CAPITOLUL 6 


Să ne mobilizăm 
împreună cu colericul 
puternic 


O, ce mare nevoie are lumea de colerici puternici! 


Controlează ferm situaţia atunci când alţii se pierd. 

Poate lua decizii în situaţii confuze confuze. 

Conducător iscusit care ne îndreaptă spre bine. 

Dorinţa de a-şi asuma riscul într-o situaţie incertă. 

Încrederea de a susţine adevărul în faţa ridicolului. 

Independenţa şi poziţia categorică. 

Ne îndrumă pe „harta vieţii“ când am pornit pe un drum greşit. 

Impulsul de „a ridica armele împotriva tuturor obstacolelor, de 
a lupta şi de a le dobori“. 


Colericul puternic este acea persoană dinamică ce visează visul 
imposibil şi îşi propune să atingă steaua de neatins. El simte, ca 
Robert Browning, că „realizările unui om trebuie să depăşească 
aspiraţiile lui, altfel pentru ce mai există raiul?“. Colericul puternic îşi 


propune, reuşeşte şi are succes întotdeauna. 

În timp ce sangvinicul popular vorbeşte şi melancolicul perfect 
gândeşte, colericul puternic izbândeşte. 

Este temperamentul cel mai uşor de înţeles şi cu care te împaci de 
minune, atât timp cât trăieşti după regula sa de aur: „Fă aşa cum spun 
eu, ACUM!“ 

Colericii puternici seamănă cu sangvinicii populari, ambii fiind 
expansivi şi optimişti. Colericul puternic poate comunica deschis cu 
oamenii şi ştie că totul se va rezolva cu bine — dacă el se ocupă de 
rezolvarea problemei. Obține mai multe realizări decât alte 
temperamente şi te anunţă clar care este poziţia lui. Pentru că este 
orientat spre scop şi are calităţi înnăscute de conducător, de obicei 
ajunge în vârf, indiferent de cariera pe care o alege. 

Majoritatea liderilor noştri politici sunt la bază colerici puternici. 
La începutul anilor optzeci, am avut două exemple excelente, un 
bărbat şi o femeie: secretarul de stat Alexander Haig şi prim-ministrul 
britanic Margaret Thatcher. În editorialul din revista Time (16 martie, 
1981) intitulat “«Vicarul» preia comanda“, George J. Church scria: 


„..Rareori un secretar de stat nou s-a mobilizat atât de rapid 
pentru a prelua controlul politicii externe, aşa cum a făcut-o 
Alexander Meigs Haig, Jr., 56 de ani — fost şef al personalului 
la Casa Albă în zilele tulburi al Watergate-ului, fost comandant 
NATO, soldat-birocrat-diplomat a cărui siguranţă de sine este 
egalată numai de voinţa sa de fier. 

lată ce spunea senatorul liberal democrat Paul Tsongas din 
Massachusettsîn ianuarie, către sfârşitul audierii de confirmare 
a lui Haig: „Îşi va folosi talentul pentru a-şi domina admi- 
nistraţia“. 

Dacă nu, cu greu se va putea vorbi de lipsă despre lipsă de 
încercare. În decembrie, la scurt timp după ce Reagan i-a 
anunţat nominalizarea, Haig şi-a subliniat hotărîrea de a prelua 
sarcinile prin concedierea membrilor echipei de tranziţie care 
studiase politica externă; a trimis rapoartele neinspirate ale 
acestei echipe la un distrugător de documente. 

La numai câteva ore după ce Reagan a depus jurământul, 
Haig i-a înmânat consilierului prezidenţial Edwin Meese un 
memorandum, propunând o reorganizare a mecanismului de 
luare a deciziilor în politica externă. 

Aceasta l-ar fi făcut pe secretarul de stat cel mai important; 
acum două săptămâni Reagan a emis o hotărîre prin care fi 
dădea lui Haig cea mai mare parte, deşi nu toată, din puterea pe 
care o dorea. 

Mai repede decât orice alt membru al cabinetului, Haig a 
ales o echipă aproape completă de subordonați... 

Cuvintele specifice colericului puternic pot fi recunoscute aici: 
rapiditate, control, ordin, siguranţă de sine, voinţă de fier, dominare, 
hotărîre de a asuma responsabilităţi, delegare, reorganizare, meca- 
nism de luare a deciziilor, cel mai important, instrucţiune, putere, 
mai repede, îndeplinire. 

Pe măsură ce începeţi să înțelegeți temperamentele şi să le aplicaţi 
în viaţa de zi cu zi, chiar lectura revistei Time va fi mai distractivă şi 
abilitatea voastră de a-i înţelege pe alţii şi de a le prevedea reacţiie se 
va dezvolta rapid. 

Un articol despre Margaret Thatcher, fost prim ministru al 
Angliei, utilizează, de asemenea, mulţi termeni specifici colericului 
puternic: remarcat, dominant, talentat, capabil, maiestuos, decisiv, 
intens competitiv, mai puternic, mai direct, provocat, tactici agre- 
sive, teribil, iritat de sugestii. Chiar şi numai extrăgând aceste cuvin- 
te, e uşor să vezi că este un lider coleric puternic. I s-a spus să „se 
îmbrace sobru, în culori puternice şi să vorbească persuasiv“. Avem 
de-a face cu o femeie dinamică, iradiind încredere şi control. 


Născut să conducă 


Colericii puternici vor manifesta o atitudine de asumare a res- 
ponsabilităţilor foarte devreme în viaţă. Sunt născuţi lideri şi vor privi 
printre gratiile pătuţului lor plănuind cum vor prelua puterea de la 

mama lor cât de curând. Cu ei, nu se pune problema dacă vor prelua 
controlul, ci când. Îşi vor anunţa părinţii ce aşteaptă ei de la viaţă, îşi 
vor cere drepturile foarte repede şi vor folosi o voce puternică sau un 
acces de furie pentru a întări controlul. 

Deseori, când stau de vorbă cu mame care nu înţeleg perso- 
nalităţile, îmi povestesc despre aceşti copii cu voință puternică, care 
nu fac niciodată ce li se spune; care iau hotărîri pentru întreaga familie 
şi care, de la o vârstă fragedă, sunt implicaţi cu fermitate în susţinerea 
gospodăriei. 

Fiica noastră, Lauren, este coleric puternic. Încă de când a început 
să meargă a fost matură şi capabilă să conducă gospodăria. Când s-a 
născut Marita, Lauren, care avea patru ani, a devenit o a doua mamă 
competentă. Puteai să ai încredere în ea; încălzea biberonul cum 
trebuie şi îi instruia pe cei care aveau grijă de bebeluş. Când era la 
grădiniţă, educatoarea mi-a spus: „Niciodată nu îmi fac griji dacă 
lipsesc, deoarece ştiu că Lauren poate să ţină totul sub control fără 
ajutor din afară“. Şi avea dreptate. Lauren a fost o conducătoare pe 
toată perioada şcolii şi este licenţiată în psihologie şi afaceri. 

De curând am vizitat o familie în care Jenny, în vârstă de opt ani, 
era regina recunoscută. Avea patru frați şi surori mai mari care se 
mișcau doar la comanda ei. Mama sa, un coleric puternic, conducea o 
firmă, dar când venca acasă i se supunea lui Jenny. „E mai simplu aşa 
decât să i te opui“, se plângea ea. 

Într-o scară, la ora şase, mama a anunţat: „leşim cu doamna 
Littauer la un restaurant select să luăm cina“. 

Jenny a afirmat cu hotărîre: „Eu vreau pizza!“ 

Chiar din momentul acela Jenny şi cu mine am ştiut că vom merge 
în oraş la o pizza, dar mama trebuia să se arate puternică în faţa mea, 
aşa că a repetat, în timp ce o strângea pe Jenny de braţ, pentru a 
accentua: „Mergem la restaurant, nu la pizzerie!“. 

Jenny s-a smuls spunând: „Nu mă ciupi. Eu vreau pizza“. Ochii ei 
au fulgerat-o pe mamă, iar victoria finală a fost clară. 

Jenny s-a aruncat la podea şi a început să plângă. Fraţii şi surorile 
au alergat să întrebe: „De ce plânge Jenny?. 

„Pentru că vrea să mergem la pizza.“ 

„Atunci de ce nu mergeţi, să fie şi ea fericită?“ 

„Ei bine, de acord. Mergem la pizza.“ 

În acel moment, Jenny a sărit repede în sus, m-a privit victorioasă 
şi am mers cu toții la pizza. 

A doua zi am întrebat-o pe mama lui Jenny: „Când a preluat fiica 
ta controlul familiei?“. Mama a oftat: „Când avea vreo trei luni, cred. 
A învăţat foarte repede că atunci când ţipă, toţi alergăm şi de atunci 
ne tot domină“. 

O dată, când trebuia să se întoarcă din Canada, Marita, care în 
temperamentul ei de sangvinic popular are şi multe din acela al 
colericului puternic, a trebuit să zboare la Spokane, unde urma să 
schimbe la Seattle şi de acolo la Los Angeles. Când a aterizat la 
Spokane i s-a spus că zborul de Seattle s-a anulat (fără nici b ex- 
plicaţie). Ea s-a dus totuşi către poarta de îmbarcare, unde a găsit un 
grup de călători neliniştiţi şi nimeni din personalul aeroportului. A 
mers la poarta următoare şi a încercat să culeagă cât mai multe 
informaţii de la funcţionarul de acolo. Când s-a întors, s-a urcat pe 
biroul funcţionarei care verifica biletele şi a început să comunice 
tuturor informaţiile pe care le avea. Curând oamenii o căutau pentru 
a-i informa în diverse probleme, inclusiv să îi îndrume către toaleta 
bărbaţilor. 

Pentru că părca că zborul va mai întârzia ore întregi şi revolta deja 
fierbca în grupul ei, Marita a mers la reprezentanța Hertz şi s-a 
interesat cât costă închirierea unei maşini până la Seattle. Cu toate 
datele, s-a întors la biroul ei care o înălța peste mulţime şi le-a 
solicitat atenţia. Toată lumea a ascultat planul B pe care l-a explicat. 
I-a rugat pe cei care doreau să plece cu maşini de la Hertz să ridice 
mâna. Apoi i-a împărţit în grupuri de şase, a numit o persoană care să 
conducă în fiecare grup şi una ca să adune banii. În timp ce îi conducea 
cu bucurie către biroul Hertz, o femeie a spus: „Ce drăguţ din partea 
companiei aeriene să angajeze o fată încântătoare care să aibă grijă de 
noi“. 

În perioade de criză, colericii puternici preiau controlul. 

Nevoie impulsivă de schimbare 


Colericii puternici sunt impulsivi şi trebuie să schimbe tot ce 
consideră ei că nu se află la locul potrivit şi să corecteze orice greşeală 
care este pusă pe seama neputinței. Colericii puternici aderă repede 
la cauze şi campanii drepte. Nu sunt niciodată indiferenți sau apatici, 
ci interesaţi şi încrezători. 

Colericii puternici îndreaptă tablourile atunci când sunt în casele 
altora şi lustruiesc argintăria în restaurante. Într-o zi, când mă aflam 
în casa unei prietene sangvinic popular, ajutând-o la spălatul vaselor, 
am remarcat că sertarul ei cu argintărie era plin cu firimituri, iar tacâ- 
murile erau toate amestecate. Fără să mă gândesc la ce fac, am răstur- 
nat tacâmurile, am spălat suportul compartimentat şi am separat toate 
piesele, punându-le în compartimentul adecvat. Când prietena mea a 
văzut toate furculiţele într-un separeu şi lingurile aranjate cu grijă 
alături, a clipit şi a spus: „Acum înţeleg de ce suporturile acelea au tot 
felul de separeuri mici. Nu ştiam la ce servesc.“ 

La un seminar Personalitate Plus din Phoenix, discutam intens cu 
prietena mea Marilyn, un coleric puternic, când sora ei, Mary Sue, a 
apărut între noi. Nici una dintre noi nu s-a întrerupt, dar am remarcat 
că gulerul lui Mary Sue era îndoit în interior, aşa că am întins mâna 
automat să îl îndrept. Având mâna pe umărul ei, am remarcat mâna 
lui Marilyn pe celălalt umăr, scuturând nişte scame de pe jachetă. Fără 
să ne dăm seama ce făceam, noi, doi colerici puternici, corectam din 
instinct nişte mici greșeli. 


Cu voinţă puternică şi decis 


Toate organizaţiile, firmele şi familiile au nevoie de vigoarea voinţei 
şi abilitatea de a lua decizii, care există gata preambalate în colericul 
puternic. Acolo unde alţii nu pot să se hotărască, colericul putenic va 
decide instantaneu. Ei rezolvă probleme şi economisesc timp, chiar 
dacă nu toți apreciază tăria lor de caracter. 

Helen a venit la mine după un seminar şi mi-a spus: „Acum ştiu ce 
mi s-a întâmplat în excursia în Europa. Pe vremea aceea nu cu- 
noşteam temperamentele, dar e evident că am mers într-o excursie cu 
trei prietene cu temperament de flegmatic liniştit“. Mi-a povestit apoi 
cât de nehotăriîte erau şi cum a trebuit ea să îşi asume respon- 
sabilitatea. «În fiecare seară le spuneam la ce oră ne întâlnim în holul 
hotelului şi cu ce să se îmbrace. „Să fiţi jos mâine dimineaţă la 7:30 şi 
aveţi grijă să vă luaţi pantofi comozi, pentru că vom vizita Castelul 
Windsor.“ Nu le entuziasma nimic şi a trebuit să le dau eu jos din 
autobuz ca să admire priveliştile. Una dintre ele a refuzat să intre în 
Nâtre-Dame, pentru că era de părere că toate catedralele arată la fel. 
În fiecare după-amiază când ne întorceam, ele voiau să doarmă, iar eu 
trebuia să le reamintesc: „Nu dormiţi prea mult, pentru că o să 
pierdeţi excursia de seară“. Dacă n-aş fi fost eu, ar fi stat şi astăzi în 
Piaţa Piccadilly! Nu înţeleg de ce nici una dintre ele nu m-a mai sunat 
de când ne-am întors.» 

Colericii puternici au un rol dificil în viaţă. Ei au răspunsurile, știu 
ce să facă, pot să decidă repede, îi eliberează pe alţii pe cauţiune — dar 
sunt rareori populari, pentru că siguranţa şi insistența lor îi fac pe 
ceilalți să se simtă nesiguri, iar abilitatea lor de a conduce îi poate face 
cu ușurință să pară autoritari., O dată ce înțelege temperamente, 
colericul puternic trebuie să încerce să-şi modereze acţiunile, în aşa 
fel încât ceilalți să se bucure de abilităţile evidente ale colericului 
puternic şi să nu se simtă ofensat. 


Poate să coordoneze orice 


Colericii puternici pot să coordoneze orice, indiferent dacă ştiu sau 
nu ceva despre regulamentele de funcţionare. De fapt, nu m-am 
implicat niciodată într-o acţiune dacă nu am văzut posibilitatea de a 
ajunge preşedinte în timp de un an. O dată, am devenit preşedinta 
Asociaţiei de Oratorie şi Artă Teatrală din Connecticut de la prima 
şedinţă la care am participat, Înainte chiar de a mă înscrie în asociaţie. 

Colericul puternic are abilitatea înnăscută de a ajunge în vârf şi de a 
prelua controlul. 

Una dintre cele mai grele reguli pe care a trebuit să mi le impun a 
fost aceea de a mă abţine de la a îndrepta problemele tuturor 
celorlalţi. Asta pare simplu, pentru toţi, cu excepţia colericilor 
puternici, care se apucă să coordoneze orice, indiferent dacă au mai 
făcut asta înainte sau nu. Am mers împreună cu soţia primarului 
nostru, un coleric puternic, la un prânz oficial la care au participat 
cinci sute de femei. Au aranjat mese tip bufet în formă de V, la care 
femeile veneau dinspre capete şi se întâlneau în mijloc, asta având 
uncori efecte dezastruoase. Câteva şi-au ciocnit farfuriile, vărsând 
mâncarea, altele au scăpat vesela, care s-a făcut ţăndări pe podeaua de 
gresie. Rândul se mişca foarte încet şi mâncarea se terminase, chiar 
înainte ca partea noastră să se aşeze la rând. Cum stăteam acolo, am 
făcut o evaluare a situaţiei, tipică pentru un coleric puternic, şi am 
remarcat că Penny sc gândea şi ea profund la asta. Am întrebat-o ce 
punea la cale, iar ca a venit cu exact acelaşi plan pe care îl aveam şi eu. 
Amândouă ne-am dat scama că mesele ar fi trebuit aranjate în formă 
de X, ceea ce ar [i permis să funcţioneze patru rânduri simultan şi s- 
ar fi evitat neplăcerile. 

Am râs amândouă când ne-am dat seama că minţile noastre de 
coleric puternic lucrau febril la îndreptarea greşelilor altora, chiar 
dacă întreaga procedură era în afara controlului nostru. Colericii 
puternici văd în mod natural răspunsurile practice la problemele vieții 
şi nu îşi pot imagina de ce nu îi mai vine şi altuia ideea potrivită. 


Orientat spre scop 


Colericul puternic este întotdeauna mult mai interesat în a-şi 
îndeplini scopurile decât în a face pe plac celorlalți. Acesta este în 
acelaşi timp un lucru pozitiv, dar şi negativ, prin aceea că tind să 
sfârşească în vârf, dar singuri. Preşedinta unui club de femei pe care o 
cunosc, a stabilit nişte obiective de necrezut pe care clubul urma să le 

realizeze în anul mandatului ei. Şi-a motivat oamenii şi i-a susținut pe 
fiecare pentru a fi sigură că toţi se implică. La finalul mandatului ei, 
clubul câștigase mai multe premii regionale decât în oricare alt 
mandat, dar ea a mărturisit: „Nu mi-a mai rămas nici un prieten în 
grup“. 

Pe vremea când eram preşedinta Clubului de femci din San 
Bernardino, am solicitat unei doamne, coleric puternic, să fie 
preşedinta comisiei, iar ea a replicat: „Aş fi fost bucuroasă să fiu preş- 
edintă dacă nu ar fi trebuit să am o comisie. Aceste femei mă întorc 
din drum“. 

Colericii puternici pot să facă întotdeauna treaba mai bine dacă pot 
să-i țină pe ceilalți deoparte. De multe ori devin solitari, nu 
intenționat, ci pentru că nimeni nu poate să țină pasul cu ci, iar ei le 
spun celorlalți că sunt obstacole în calea progresului. 


Bun organizator 


Pentru că am posibilitatea să vizitez multe familii, observ cum îşi cresc 
copiii mamele cu diferite temperamente. Prietena mea Connie, din 
Phoenix, este un coleric puternic; gospodăria ei merge fără probleme 
şi eficient datorită abilității sale de a organiza şi voinţei sale de a 
respecta planurile. Cei doi fii ai săi, Andy, un coleric puternic, şi Jay, 
un flegmatic liniştit, au fost aşa de bine instruiți, încât pot să aibă grijă 
de casă, chiar când ea este plecată. Într-o seară, cu şi Marita am ajuns 
mult mai târziu decât cram aşteptate, iar Connie plecase la o şedinţă. 
Andy ne-a întâmpinat la uşă şi ne-a spus: „Mama a trebuit să plece, dar 
Jay şi cu mine vă vom servi cina“. În timp ce îi priveam cum fac preg- 
ătirile, am remarcat un bileţel pe dulap, cu aceste instrucţiuni simple: 


ANDY:  Pregăteşte salata, din frunze de salată 
verde şi cu fructe deasupra. 
Toarnă supa. 

JAY: Scoate gheaţa. 
Încălzeşte pâinea. 


Desertul în frigider. 
Garniseşte cu mentă. 


Timp de câteva minute şi-au îndeplinit fiecare sarcinile, după care 
am savurat împreună o cină grozavă. Foarte puţini băieţi de zece, 
respectiv doisprezece ani ar fi putut să acționeze aşa de eficient, dar ei 
au fost instruiți de o mamă organizată şi fermă. 

Uitându-mă împrejur, am văzut cum Connie plasase în locuri 
strategice bileţele pentru împrospătarea memoriei. Pe televizor era 
un bilet pe care scria scris îngrijit: O ORĂ LA TELEVIZOR ÎN SERILE DIN 
CURSUL SĂPTĂMÂNII, NUMAI DACĂ V-AȚI TERMINAT PROGRAMUL. LA 
SFÂRŞIT DE SĂPTĂMÂNĂ CÂND VI SE DĂ VOIE. 

Pe pian, un bileţel spunea: EXERSEAZĂ ÎN LINIȘTE. În baie, lipit pe 
oglindă, PĂSTRAȚI CHIUVETA şi OGLINDA CURATE, iar în bucătărie, 25 DE 
CENȚI DACĂ NU LĂSAȚI VASELE ÎN CHIUVETĂ. 

Mamele care au alte temperamente văd această organizare ca fiind 
prea mare bătaie de cap, dar eu ştiu din experienţă că asta face un 
cămin să fie fericit şi eficient. De când erau mici copiii mei, i-am 
instruit să-mi fie de ajutor şi am organizat un tabel de sarcini pentru 
ei, pentru a verifica dacă au realizat ce şi-au propus. Cred că dacă o 
mamă nu cedează, nu cedăm nici noi. Când mama munceşte, muncim 
toţi. 

Pentru că i-am organizat şi instruit bine, au crescut în spiritul 
muncii disciplinate, chiar dacă temperamentele lor sunt diferite. În 
orice situaţie de la serviciu sau de acasă, organizarea este o necesitate 
pentru a-ţi realiza obiectivele. Persoana care nu ştie încotro merge, 
nu ajunge unde trebuie. Colericul puternic este un maestru al 


organizării rapide şi practice. 

Deleagă sarcinile 


Cea mai mare calitate a colericului puternic este abilitatea sa de a 
finaliza mai mult decât oricine altcineva, ajutat de talentul său pentru 
organizare. Când se confruntă cu o sarcină, vede instantaneu cum 
trebuie coordonată şi, mintal, împarte proiectul în etape de lucru. 
Ştie pe cine se poate bază şi împarte repede sarcinile tuturor. El nu 
rămâne un martor inactiv faţă de responsabilităţile date (pentru că 
presupune că oricine preferă să muncească decăt să se învârtă prin 
preajmă). 

Pe măsură ce copiii noştri creșteau, Fred şi cu mine, fiind amândoi 
parţial colerici puternici, am făcut tabele de sarcini, pe care am înşirat 
îndatoririle fiecărui copil, pentru ziua respectivă. Când veneau de la 
şcoală, verificau schema şi făceau ceea ce se aştepta de la ei, înainte de 
a ieşi afară la joacă. Dacă era vreun copil care stătea în vizită mai mult 
de trei zile la noi în casă, îl treceam şi pe el pe tabel şi îi dădeam de 
lucru. Am auzit din întâmplare un băiat spunându-i micului Fred: 
„Cred că mama ta mă place. Mi-a scris numele pe tabelul de sarcini“. 

Am sentimentul că atât de multe mame ignoră potenţiala forţă de 
muncă pe care o au pe gratis în casa lor doar pentru că e prea mult de 
muncă să pună la punct un sistem simplu de a delega res- 
ponsabilităţile. 

Unii dintre colericii puternici sunt atât de preocupaţi să păstreze 
un control strict, încât deleagă numai sarcinile comune — „munca de 
jos“ — şi păstrează marele plan pentru ei înşişi. Dus la extrem, acest 
supra control îi împiedică să realizeze atât cât ar fi putut dacă ar fi 
învăţat să trateze cu oamenii şi să delege sarcinile cu mai multă 


înţelepciune. 


Prosperă în opoziţie 


Colericilor puternici nu le place numai să îşi realizeze obiectivele, ci 
ajung chiar să prospere în opoziţie. Dacă sangvnici populari se 

pregătesc să rezolve o sarcină şi cineva le spune că nu se poate face, ei 
mulţumesc excesiv persoanei — şi renunţă. Melancolicii perfecţi re- 
gretă timpul pierdut pentru planificarea şi analizarea situaţiei, iar 
flegmaticii liniştiţi sunt recunoscători că nu se poate face, pentru că 
de la început părea că e prea mult de muncă. Dar spuneţi-le cole- 
ricilor puternici că ceva e imposibil, şi asta nu va face decât să le 
stimuleze interesul. 

Lorna mi-a spus că atunci când soțul ei ignoră vreo îndatorire 
casnică, ea poate să-l determine să o facă spunându-i: «Mama ta a 
trecut astăzi pe aici şi i-am povestit că o să fixezi draperiile, dar ea mi- 
a spus: „Păi cum, că Joe n-are nici cea mai vagă idee despre cum se 
agaţă draperiile!“». El se ridică de pe canapea şi le fixează urgent la 
locul lor. 

Unul din motivele pentru care atât de mulţi colerici puternici 
devin atleți profesionişti este pentru că adoră provocarea din orice 
confruntare. 

În timp ce alte temperamente ar putea să se teamă la confruntarea 
cu unsprezece bărbaţi uriaşi pe terenul de fotbal, colericul puternic 
devine entuziasmat în focul luptei. Indiferent dacă este bărbat sau 
femeie, colericul puternic are instinctul de a lupta şi dorinţa de a 
învinge, ceea ce îi propulsează în fruntea lumii afacerilor de astăzi. Ei 
nu sunt descurajaţi de critică sau îmblânziţi de cei pe care nu îi 
interesează. Îşi fixează obiectivul şi reuşesc să îl atingă în ciuda 
opoziţiei. 


Nu are prea multă nevoie de prieteni 


În timp ce sangvinicul popular are nevoie de prieteni ca spectatori, 
iar melancolicul perfect are nevoie de prieteni pentru a-l sprijini, 
colericul puternic nu are nevoie de nimeni în preajma lui. Are 
proiectele sale şi consideră că activităţile mondene sunt o pierdere de 
timp, pentru că nu duc la nimic. Colericul puternic va participa la o 
activitate de grup atunci când aceasta are un scop şi se va bucura să se 

implice energic şi să-şi organizeze demersurile de finanţare, dar nu 
are nevoie să piardă timpul în sporovăieli deşarte. 


De obicei are dreptate 


Colericul puternic are o antenă interioară pentru detectarea situațiilor 
şi se va pronunța numai când ştie că are dreptate. Deşi această 
trăsătură este o mare calitate, cei care fac afaceri cu un coleric 
puternic nu apreciază întotdeauna această capacitate a lui de a găsi 
soluţia. Missy mi-a spus o dată că soţul său coleric puternic nu se 
înşcală niciodată, iar lucrul acesta chiar o plictiseşte. Ea încă mai speră 
că se va împiedica şi el o dată şi va cădea, ca să-i arate că este uman. 
Într-o zi însă, i-a trecut prin cap o idee: Dacă ar fi să angajeze un 
manager să îi conducă familia, şi-ar dori unul care să nu facă nici o 
greşeală. Deja are unul, şi încă fără plată; de atunci l-a privit într-o 
lumină nouă pozitivă. 


Excelează în împrejurări critice 


Colericul puternic din mine adoră situaţiile critice. Într-o zi, pe când 
mă pregăteam să vorbesc la un club din Santa Rosa, s-au stins dintr-o 
dată toate luminile din partea aceea a oraşului. Femeile ţipau cu 
glasuri subțiri şi suspinau, încercând să-şi găsească paharele de apă pe 
întuneric. Orice alt vorbitor cu excepţia unui coleric puternic s-ar fi 
decis să renunţe şi să meargă acasă, dar mintea mea a mers mai 
departe cu repeziciune şi am elaborat un nou început al discursului 
mcu în întuneric. Cuvintele care îmi veneau pe buze sunau cam aşa: 


„Am ajuns acum la vârsta la care arăt cel mai bine în locuri 


întunecate .“ 
„Neavând nimic la care să vă uitaţi, va trebui să ascultați.“ 

În timp ce îmi puneam la cale această nouă introducere pentru 
discursul meu pregătit dinainte, luminile s-au aprins, iar Santa Rosa 
nu a auzit niciodată introducerea specială pentru un discurs în 
întuneric. 

Altă dată, pe când eram în mijlocul discursului la Shrine Audito- 
rium, în Indianapolis, o formaţie de treizeci de cimpoieri a început să 
cânte, chiar în spatele scenei. Vocea mea a fost complet acoperită şi 
în timp ce preşedintele prezidiului se străduia să facă sa tacă 
cimpoaiele, am dat o nouă turnură discursului meu. Curând sunetele 
s-au stins, aşa cum iese aerul dintr-o anvelopă, iar preşedintele 
prezidiului a anunțat că formaţia din Shriner repeta pentru defilarea 
de sâmbătă, fără să ştie că ne despărţea doar un perete. Am spus 
repede cât de potrivit a fost să am o formaţie scoțiană ca interludiu 
muzical în timp ce vorbeam, pentru că mama mea, Katie 
MacDougall, a cântat o dată la cimpoi şi a defilat îmbrăcată în kilt. Am 
încheiat povestea vieţii mele cu o întorsătură etnică despre originile 
mele scoțiene. 

Colericii puternici adoră împrejurările critice, întrucât ei se pot 
ridica la înălţimea situaţiilor neaşteptate şi pot să ajungă în direcţii 
noi, mai ales când sunt acompaniaţi de o formaţie de treizeci de 
cimpoieri. 


Unde lipseşte cârmuirea, poporul cade; 
izbăvirea stă în mulţimea sfetnicilor. 


Pilde 11:14 

CAPITOLUL 7 


Să ne relaxăm împreună 
cu flegmaticul liniştit 


O, ce mare nevoie are lumea de flegmatici liniștiți! 


Statornicia: să mergi mai departe. 

Răbdarea: să rezişti provocărilor. 

Talentul de a-i asculta pe ceilalţi, orice au de spus. 

Darul medierii: să poţi uni forțele opuse. 

Scopul: susţinerea păcii, cu orice preţ. 

Compasiunea: să-i alini pe cei ce suferă. 

Hotărîrea de a-ţi păstra capul pe umeri când ceilalți şi-l pierd. 
Voința de a trăi astfel încât nici măcar duşmanii să nu poată găsi 


ceva rău de spus. 


Înțelegerea personalităţilor este primul pas în înțelegerea oamenilor. 
Dacă nu putem să vedem deosebirile înăscute ale celorlaţi şi să fi 
acceptăm aşa cum sunt, vom considera că aceia care nu sunt ca noi 
sunt cel puţin uşor anormali. 

Când înţelegem temperamentele, începem să înţelegem de ce se 
atrag contrariile. Înţelegem că într-o familie în care există o varietate 
de trăsături temperamentale, acest lucru dă naştere la o mai mare 
varietate de activităţi şi interese. Dumnezeu nu a intenţionat să ne 

facă pe toţi sangvinici populari. Ne-am fi distrat de minune, dar nu am 
fi fost deloc organizaţi. Dumnezeu nu ne-a făcut pe toţi lideri colerici 
puternici. Dacă ar fi făcut-o, nu ar mai fi rămas nimeni să ne urmeze. 

Dumnezeu nu ne-a vrut pe toţi melancolici perfecţi, pentru că 
atunci când lucrurile ar merge prost, am fi cu toţii deprimaţi. 

Dumnezeu a creat flegmaticii liniștiți: nişte oameni deosebiți, pe 
post de amortizori ai emoţiilor celorlalte trei categorii, pentru a oferi 
stabilitate şi echilibru. 

Flegmaticul liniştit domoleşte proiectele periculoase ale sangvi- 
nicului popular. Flegmaticul liniştit refuză să se lase prea impresionat 
de deciziile strălucite ale colericului puternic. Flegmaticul liniştit nu 
ia prea în serios planurile laborioase ale melancolicului per- 
fect.Flegmaticul liniştit este marele moderator al nostru, arătându-ne 
că „Nu contează chiar așa de mult“. Şi până la urmă chiar nu contează! 
Suntem cu toţii părţi ale unui plan complex în care fiecare tem- 
perament, atunci când funcţionează corect, se va potrivi la locul lui şi, 
unindu-se cu celelalte, va forma o imagine interesantă şi echilibrată. 


Bun la toate 


Flegmaticul liniştit este tipul de temperament cu care te înţelegi cel 
mai uşor. Încă de la început, copilaşii flegmatici liniştiţi sunt o bine- 
cuvântare pentru părinţii lor. Sunt încântători când îi ai prin preajmă; 
sunt fericiţi oriunde îi pui şi tolerează un program flexibil. Le plac 
prietenii, dar sunt fericiţi singuri. Nimic nu pare să îi deranjeze şi 
adoră să privească trecătorii. 

Ginerele meu, Randy, şi tatăl său mi-au povestit despre copilăria 
de flegmatic liniştit a lui Randy. Te înţelegeai cu el şi se adapta la orice 
situaţie. Întotdeauna a fost un elev serios, iar o parte din cunoştinţele 
lui din numismatică le-a dobândit pentru că tot timpul citea în timp 
ce părinţii lui jucau bridge, aceasta întâmplându-se în multe seri din 
săptămână. Oriunde mergeau, luau cu ei singurul lor copil şi câteva 
cărţi. Randy se simţea bine oriunde l-ar fi lăsat şi citea fără să provoace 


86  www.businesstechro FLORENCE LITTAUER 


vreodată agitaţie inutilă. Graţia firii sale plăcute şi setei de cunoaştere 
a ajuns să fie recunoscut ca specialist în monede de aur şi i s-a oferit 
preşedinţia Asociaţiei Regionale de Numismatică. Se simte bine în 
orice mediu şi discută inteligent sau păstrează tăcerea, în funcţie de 
situaţie. Mama mea obişnuia să spună: „Băiatul acesta este un sfânt“. 
Flegmaticul liniştit este una dintre cele mai echilibrate persoane: 
nu se descurcă numai în cazuri extreme, ci merge sigur pe el, prin 
mijlocul drumului, evitând conflictul şi deciziile subiective. Fleg- 
maticul liniştit nu jigneşte, nu atrage atenţia asupra lui şi face liniştit 
ce se aşteaptă de la el, fără să caute recompense. În timp ce colericul 
puternic este „lider înnăscut“, flegmaticul liniştit este „liderul educat“, 
iar cu o motivaţie adecvată poate să ajungă în vârf datorită abilității 
sale notabile de a se înțelege cu toată lumea. În timp ce colericul 
puternic vrea să facă totul, flegmaticul liniştit are tendinţa de a sta 
undeva în spate până când este chemat şi nu este niciodată agresiv. 
Într-o zi mă aflam într-o cabină telefonică dintr-un centru 
comercial, iar o tânără care ascultase casetele mele cu Personalitate 
Plus mi-a recunoscut vocea. În timp ce stăteam de vorbă cu Burdetta, 
sangvinic popular, mi-a spus că trebuie să îl sune pe soţul ei, un 
flegmatic liniştit. Dorea să îl roage să se ducă acasă să oprească 
uscătorul de haine, astfel încât ea să nu întârzie la partida de tenis. Nu 
eram sigură că soţul meu Fred ar fi considerat asta o scuză serioasă, 
dar ea m-a asigurat că soțul ei va lăsa totul şi va alerga acasă să 
oprească uscătorul, care avea termostatul defect, pentru ca rufele să 
nu se ardă. Cum tot făcea pe grozava în costumul ei de tenis, am 
întrebat-o ce ar scrie despre calităţile deosebite ale soţului ei, un 


flegmatic liniştit ideal, şi iată care a fost răspunsul. 
Dragă Florence, 
Luni, 14 decembrie, într-o cabină telefonică din South Coast 
Plaza, o doamnă în costum de tenis ţi-a recunoscut vocea de pe 


casetele audio şi te-a salutat; aceea sunt eu! Mi-ai cerut să îţi 
spun lucruri pozitive despre flegmaticul liniştit, iar eu ţi-am 

răspuns că am să o fac, din moment ce de douăzeci de ani am 
parte de o căsnicie fericită cu o astfel de persoană. 

Fiind eu însămi sangvnic popular/coleric puternic, tind să 
cred că numai cu sangvinicii populari este distractiv să fii şi 
numai colericii puternici merită efortul învestit. Tipic sangvnic 
popular /coleric puternic, întotdeauna cred că drumul meu este 
singurul posibil. 

Când am început să mă gândesc la calităţile flegmaticilor 
liniştiţi, Dumnezeu mi-a arătat că mă înşel. Soţul meu, 
flegmatic liniştit, este forţa vieţii mele şi stabilitatea căsniciei 
mele. 

Întotdeauna calm, se înfurie greu (Pilde 14:29), îşi păstrează 
controlul în situaţii tensionate, nu este niciodată impusiv, este 
logic, sigur, loial şi răbdător (Ecclesiast 7:8). Ei nu stabilesc 
scopuri pentru altcineva; nu este nevoie de cursuri de 
perfecţionare pentru soțiile sau copiii lor, pentru că ei acceptă 
sincer oamenii exact aşa cum sunt. 

Flegmaticii liniştiţi sunt părinţi excelenți, deşi nu ştiu să 
menţină o disciplină severă. Felul lor de a fi, comod, îi mulţu- 
meşte pe copii. Fiului meu de zece ani îi place baseball-ul şi 
joacă într-o echipă de juniori. Indiferent dacă pierde sau câştigă, 
pentru tatălui lui nu este important; el îl susţine tot timpul. 

Sunt şefi grozavi. Oamenilor le place să lucreze pentru ei. 
Nu le place atmosfera tensionată, nici critica; de aceea, 
secretarele par motivate să le ofere ceva mai mult; stima lor de 
sine creşte datorită acestui mediu, iar productivitatea este 
îmbunătăţită. 

Sunt arbitri ideali. Datorită calmului lor, logicii neemoţi- 
onale, ei pot reduce o situaţie tensionată cu numai câteva 
cuvinte blânde. 

Femeile flegmatic liniştit au un echilibru interior natural pe 
care sangvinicii populari îl admiră de departe. Ele au o atitudine 
distinsă care le face deosebite. Este aşa de plăcut să ai în preajmă 
blândeţea şi spiritul lor liniştit (1 Petru 3:4). 

Soţul meu flegmatic liniştit are un simţ sec al umorului, care 
vine din faptul că nu ia viaţa prea în serios. Când te-am întâlnit, 
îi telefonam la biroul lui din Santa Ana să-i spun că am lăsat 
uscătorul de haine deschis şi să îl rog, dacă mergea la biroul său 
din Beverly Hills, să treacă pe acasă şi să îl oprească. 

A răspuns pur şi simplu să nu-mi fac griji pentru asta; dacă ia 
casa foc, vom cumpăra alta. Apoi a adăugat în timp ce mă 
pregăteam să pun receptorul în furcă — ştiind foarte bine că eu 
nu plătesc niciodată polița de asigurare şi nici măcar nu ştiu dacă 
avem aşa ceva — „Sunt sigur că săptămâna trecută ai plătit poliţa 
de asigurare contra incendiului!“. 

Umorul său neaşteptat poate să mă scoată dintr-o dispoziţie 
sobră. 

Flegmaticii liniștiți au într-adevăr calităţi compensatoare şi 
cred că ar trebui să îi păstrăm pe aproape. 


Cu sinceritate, 
Burdcetta Honescko 


Personalitate aflată în plan secund 


Este aşa de plăcut şi odihnitor să ai în preajmă un flegmatic liniştit; 
fiecare familie ar trebui să-şi procure câţiva, dacă nu au dat cumva 
naştere la vreunul. Brenda a venit să stea cu copiii mei pentru o săp- 
tămână, iar noi ne-am îndrăgostit de ea. În tensiunea în care trăieşte 
familia noastră de colerici puternici, personalitatea ştearsă a Brendei 
părea că ne-a adus pe noi în prim-plan. Era de acord cu orice — o 
trăsătură tare îndrăgită de colericii puternici, care întotdeauna aran- 
jează planuri; şi se potrivea în orice „fisură“ era aşezată. Nu am lăsat- 
o să plece, aşa că a devenit membru al familiei noastre. Şase ani mai 
târziu, a spus cu umorul ei sec de flegmatic liniştit: „Motivul pentru 
care nu am plecat a fost acela că era prea mare osteneala de a-mi 


împacheta lucrurile“. 

Tim, care era şeful clasei sale de liceu, a avut o contribuţie 
esenţială în conducerea un grup de protest la Capitoliul statului în 
care locuia. Mama sa, sangvinic popular, a fost impresionată de 
comportamentul său neobişnuit de agresiv; şi-a adunat prietenii să se 
uite la ştirile de la ora şase, când ar fi trebuit să apară grupul lui Tim. 
Când a apărut marșul de protest, Tim nu era nicăieri în imagine, până 
când camera a filmat spectatorii, unde mama sa, dezamăgită, l-a văzut 
stând pe o bordură, cu capul în mâini. Mama s-a înfuriat, iar când Tim 
s-a întors acasă l-a întrebat de ce nu se afla în fruntea grupului său. El 
a replicat: „Nu am vrut să par ridicol“. 

Chiar dacă flegmaticul liniştit îşi asumă conducerea, deseori va 
părăsi poziţia înainte de a fi văzut. Nu are nevoie de recunoaştere şi în 
mod sigur nu vrea să pară ridicol. 

L-am întrebat pe un tânăr care avea o prietenă, flegmatic liniştit: 
„Ce îţi place cel mai mult la ea?“. 

El s-a gândit un minut, apoi a spus: „Cred că totul, pentru că nu ies 
prea multe în evidență“. Acestă afirmaţie simplă rezumă 
personalitatea flegmaticilor liniştiţi; nimic nu iese cu adevărat în 
evidenţă, dar ci sunt nişte oameni cu care este deosebit de plăcut şi 
odihnitor să fii. Nu sunt vanitoşi şi rămân în fundal. Un bărbat 
flegmatic liniştit spunea: „Cred că sunt o persoană obişnuită“. Şi un 
altul ofta neîncrezător: „Pur şi simplu sunt uimit când oamenii mă 
plac“. Este plăcut să ai de-a face cu modestia şi amabilitatea fleg- 
maticului liniştit, care îi face pe cei cu alte temperamente să insiste 
asupra unor calităţi pozitive de vreme ce toţi dorim să fim nişte sfinți. 


Impasibil 


Flegmaticului liniştit îi place să acţioneze încet şi în etape. El nu vrea 
să se gândească prea departe. Micul Fred are un prieten şi o dată l-am 
întrebat dacă nu ar vrea să rămână la cină. Acesta a replicat: „Trebuie 
să mă gândesc. Voi vedea la timpul potrivit.“ Am pus un tacâm pentru 
el şi a rămas. 

După cină, am dat drumul la televizor şi l-am întrebat: „Ai vrea să 
te uiţi la ceva anume?“ 

Mi-a răspuns: „Mi-e indiferent.“ 

Mai târziu, în timpul reclamei, a mormăit: „Voiam să văd meciul 
cu cei de la Dodger.“ 

„De ce nu ai spus aşa?“, l-am întrebat. 

„M-am temut că n-o să vă convină.“ Flegmaticul liniştit nu vrea 
niciodată să creeze probleme şi mai degrabă acceptă în tăcere starea 
de fapt decât să ceară o schimbare. 

Fred — fiul meu, mai are un prieten flegmatic liniştit care este aşa 
de indolent, că abia se mişcă. Într-o zi stătea pleoştit pe canapeaua 
mea îmbrăcat cu nişte jeans rupţi, un tricou descusut, cu părul lung, 
neîngrijit şi desculţ. 

„Mike, se pare că astăzi nu prea ai petrecut mult timp cu aranjatul“, 
am comentat eu. 

Un alt băiat, un sangvinic popular, de pe cealaltă canapea, a spus: 
„Mike crede în păstrarea aspectului nepretenţios“. Ce expresie 
perfectă pentru flegmaticul liniştit. 


Calm, stăpân pe sine, temperat 


Una dintre cele mai admirabile trăsături ale flegmaticului liniştit este 
abilitatea sa de a rămâne calm în mijlocul furtunii. Acolo unde 
sangvinicul popular ţipă, colericul puternic biciuieşte şi melancolicul 
perfect se scufundă, flegmaticul liniştit se regăseşte stăpân pe sine. El 
se retrage şi aşteaptă un minut, iar apoi se mişcă în tăcere în direcţia 
corectă. Emoţia nu îl copleşeşte; nu este cuprins de furie. „Pur şi 
simplu nu merită să te superi pentru asta“, gândeşte el. |, 

Eu şi fraţii mei am crescut cu o mamă flegmatic liniştit, domoală şi 
ştiu că trebuie să-i fi provocat multe momente de tensiune. Când 
deveneam prea sălbatici, ea ne închidea într-o cămăruță îngustă şi 
spunea: „Nu mă interesează. Veţi sta acolo până când veţi fi calmi, 
stăpâni pe voi şi temperaţi“. 

Răbdător — bine echilibrat 


Flegmaticul liniştit nu se grăbeşte niciodată şi nu este deranjat de 
situaţii care i-ar îngrijora pe alţii. Gladys, un coleric puternic, mi-a 
povestit următoarea istorie. 


După o vizită la rude, aşteptam cu nerăbdare să mă duc aca- 
să. Pentru că ne apropiam de autostradă, Don mi-a spus calm: 
„Trebuie să ne oprim pentru benzină“. Eu credeam că o să ne 
ajungă, dar el nu a vrut să riscăm, aşa că a oprit într-o staţie cu 
autoservire. Mi-am luat fetiţa şi am mers la toaletă, iar când am 
ieşit mă aşteptam ca el să fie gata şi să pornim. În loc să fie aşa, 
el stătea lângă maşină, cu banii în mână. „De ce n-ai plătit?“, am 
spus eu supărată. „Mă grăbesc.“ El mi-a explicat că nu avea cui 
să plătească. 

Am localizat un bărbat care părea a fi angajat acolo şi l-am 
trimis la el. Din păcate, bărbatul nu a putut lua banii; era şi el 
un client în uniformă de aviator. A apărut un vânzător, dar a 
refuzat bancnota de douăzeci de dolari, pentru că nu putea 
primi decât suma fixă de bani. Nu aveam bani schimbaţi la noi, 
aşa că m-am enervat pe vânzător. Don a sugerat, calm să mer- 
gem vizavi, la supermarket, şi să schimbăm banii. Detestam să 
mai pierd timpul, dar nu aveam de ales. Am vrut să negociez cu 
casierul şi să-i cer să-mi schimbe banii, dar Don a spus că nu ar 
fi corect şi că ar trebui să cumpărăm ceva. 

„Nu avem nevoie de nimic“, m-am opus eu. Nu a răspuns, 
dar a mers la raionul de lactate şi a ales cu grijă trei tipuri de 
iaurt, după care le-a plătit cu bancnota de douăzeci de dolari. 

Ne-am întors la staţia de benzină, iar el a aşteptat cu răbdare 
ca vânzătorul să termine de schimbat o anvelopă. Când, în 
sfârşit, a plătit, i-a mulţumit omului pentru că a fost înţelegător 
şi a zâmbit grațios înainte de a se urca lângă noi în maşină. Pe 
tot parcursul acestei proceduri plictisitoare, nu s-a înfuriat, nu 

s-a supărat pe nerăbdarea mea şi a fredonat în surdină o melodie 
tot drumul către casă. 


Vedeţi cât de diferit tratează situațiile fiecare personalitate? La acea 
stație preţul benzinei era mai mic şi tocmai de aceea îţi cereau bani 
potriviţi. Sangvinicul popular nu ar fi remarcat că benzina avea un 
preţ mai mic, dar dacă ar fi făcut-o, s-ar fi agitat ca să găsească banii 
potriviţi. Colericul puternic i-ar fi cerut vânzătorului să se ducă să 
schimbe banii şi ar fi provocat o scenă. Melancolicul perfect ar fi avut 
bani potriviți la el, iar dacă nu, ar fi fost tulburat din cauza lipsei de 
planificare şi s-ar fi gândit la asta tot drumul către casă. 

În cele mai multe situații se poate conta pe flegmaticul liniştit că se 
poate stăpâni şi va fi răbdător, chiar dacă este provocat. 


Împăcat cu sine 


Flegmaticul liniştit nu porneşte în viaţă cu aşteptări mari şi, de aceea, 
se împacă mai uşor cu vicisitudinile ei. El are o fire pesimistă 
înnăscută, ceea ce nu îl demoralizează, aşa cum se întâmplă cu melan- 
colicul perfect, ci îl menţine conectat la realitate. 

Bunica mea, un flegmatic liniştit, obişnuia să ne spună în fiecare 
seară: „Ne vedem mâine dimineaţă, cu voia lui Dumnezeu“. Ado- 
lescentă necugetată fiind, am încercat să o fac să îşi mai învesclească 
puţin urările de noapte bună, dar ca mi-a spus foarte clar: „Într-o 
dimineaţă nu mă voi mai trezi“. Şi a avut dreptate. 

Când Sue o întreabă pe mama sa, un flegmatic liniştit, cum se 
simte, ea îi răspunde: „Cum îmi este dat“ sau „Nu aşa de rău ca ieri“. 
Deşi acestea nu sunt răspunsuri pline de entuziasm, o feresc pe ea să 
aibă aşteptări nerealiste ca apoi să fie dezamăgită. 

Când eram la colegiu, am întrebat-o pe mama de ce nu ne-a 
complimentat niciodată pe nici una dintre noi trei. Replica ei a fost: 
„Dacă nu spui niciodată ceva prea pozitiv, nu va trebui niciodată să-ţi 


retragi cuvintele“. 

Flegmaticii liniştiţi nu se aşteaptă ca soarele să strălucească în 
fiecare zi sau să găsească o comoară la fiecare colț de stradă, aşa că 
atunci când soarta nu îi surâde flegmaticului liniştit, el poate să 
meargă mai departe. Cât de multe am putea să învăţăm cu toţii din 
atitudinea cu care acceptă viaţa aşa cum este şi se împacă de fiecare 
dată cu realitatea. 


Are abilităţi administrative 


Deoarece colericul puternic este bine cunoscut în afaceri ca manager 
tipic, uneori scăpăm din vedere flegmaticul liniştit, care este 
lucrătorul competent, statornic — acela care se înţelege bine cu toată 
lumea şi are abilităţi administrative. 

Gerald Ford, fostul preşedinte al Statelor Unite ale Americii, este 
un flegmatic liniştit, iar descrierile care i s-au făcut parcă sunt extrase 
din această carte. 

Bob Pierpoint, de la CBS, spunea: „Jerry Ford este decent, 
prietenos, compătimitor. În ultimii douăzeci şi cinci de ani nu prea a 
avut idei noi sau progresiste, dar cred sincer că este un tip bun“. 
Scriitoarea Doris Goodwin l-a numit „plăcut, rezervat, relaxat, agre- 
abil, echilibrat, normal, decent, onest, obişnuit“. Pur şi simplu 
americanul Impecabil! 

Firea lui de mijloc, total inofensivă, a făcut ca Ford să fie ales într- 
un moment din istorie când nu aveam nevoie de semne de întrebare 
violente, sfidătoare, ci de un om ferm, în care să ne încredem. Ford 
a fost ales pentru personalitatea lui de flegmatic liniştit, chiar dacă, 
probabil, alegătorii săi nu ştiau nimic despre temperamente. 

Mult timp după înfrângerea sa la realegeri, Wall Street Journal a 


publicat un articol intitulat „Mulţumiri pentru nimic“. 
Ni s-a spus că liderii civici din Michigan ezită să înceapă 


strângerea de bani pentru obişnuitul muzeu comemorativ în 
onoarea fostului preşedinte, Gerald R. Ford. Unul din motive, 

spune fostul preşedinte republican al congresului din districtul 
său, este acela că preşedinţia lui Ford a fost „mai degrabă o pre- 
şedinţie pasivă decât una activă. A fost extrem de importantă ca 
timp de refacere. Dar cum să faci un monument pentru ceva 
care nu a avut loc?. 

Preşedintele are dreptate aici. Pentru un timp, de-a lungul 
acestor ani, a fost o întrerupere vizibilă în marile aranjamente 
interne, accidentele externe şi partizanatele violente, care au 
generat majoritatea dramelor politicii americane timp de mai 
bine de un deceniu. Aceasta poate să facă din Gerald Ford un 
candidat de frunte pentru cel mai mare monument dintre toate. 


Ce onoare unică să fii elogiat pentru ceva ce nu ai făcut şi premiat 
pentru ceva în care nu te-ai implicat. Recunoaşterea perfectă pentru 
flegmaticul liniştit. Un comentator spunea: „Părea că este mai impor- 
tant să se ştie cine nu a fost Ford decât cine a fost“. 

Abilitatea de administrator a flegmaticului liniştit se bazează pe 
dorinţa lui de a susţine planurile, nu de a le periclita, ca şi pe obiec- 
tivitatea cu care observă oamenii, fără să fie nevoit să se implice. Per- 
sonalul de supraveghere din şcoli nu este sever cu flegmaticii liniștiți, 
pentru că aceştia pot să trateze bine şi cu elevii şi cu conducerea. 
Ofițerii de carieră sunt în mod frecvent flegmatici liniștiți, pentru că 
aceştia pot să se supună ordinelor, să lucreze cu răbdare cu soldaţii, să 
nu intre în panică în situaţii tensionate şi nu au nevoie să fie creatori 
sau să acţioneze din proprie iniţiativă. : 

O statistică recentă spune că optzeci la sută dintre oamenii 
concediaţi sunt daţi afară mai degrabă din cauză că nu se pot înţelege 
cu ceilalți, decât pe motive de incompetenţă. Dacă ţinem minte asta, 
atunci este clar de ce flegmaticul liniştit are un avantaj faţă de celelalte 
temperamente în slujbe stabile și care cer calificare. 

Mediază problemele 


În toate aspectele vieţii există unele tipuri de conflicte: părin- 
te/copil; profesor/elev; şef/angajat; prieten/ prieten. În timp ce ce- 
lelalte trei temperamente solicită şi te obosesc, flegmaticul liniştit 
încearcă să menţină pacea. În timp ce alţii se luptă din greu cu marea 
agitată, flegmaticul liniştit se ridică şi calmează spiritele. În timp ce 
alţii se luptă pentru a-şi impune ideea, flegmaticul liniştit poate să stea 
deoparte şi să ofere o părere obiectivă. Orice familie sau firmă are 
nevoie de cel puţin un flegmatic liniştit care să privească obiectiv şi să 
găsească o replică stăpânită, calmă şi concentrată. 

O dată un psiholog flegmatic liniştit mi-a spus că avea meseria 
ideală. „Ce alte temperamente ar putea să stea liniştite toată ziua, să 
asculte problemele altora şi să ofere un diagnostic imparţial?“. 

Warren Christopher, negociator în criza din Iran în care au fost 
luaţi ostateci, a fost elogiat într-un articol din Los Angeles Times, 
scris de Robert Jackson. Termenii, tipici flegmaticului liniştit, erau: 
cu sânge rece, disciplinat, rezervat, cu faţa inexpresivă, diplomat, 
modest, nepretenţios, discret, blajin, stăpânit. El a fost „persoana 
ideală pentru această negociere“. Nu s-a enervat niciodată şi a calmat 
spiritele. 

Biblia ne spune că ar trebui să fim „fără de prihană şi curaţi, fii ai 
lui Dumnezeu, neîntinaţi...“ (Filipeni 2:15), iar flegmaticii liniștiți 
sunt cei mai aproape de a îndeplini aceste cerinţe. Ei nu provoacă 
necazuri, ci se înţeleg bine cu ceilalţi şi nu au duşmani. Jerry Ford a 
ajuns în vârf nu datorită programelor sale strălucite, ci pentru că nu 
şi-a făcut niciodată duşmani pe calea sa spre vârf. Îşi spunea o dată: 
„Am o mulţime de adversari, dar nu-mi amintesc să am vreun duş- 
man“. 

Times spune despre fostul preşedinte al SUA, George Bush: „Nu 
are partizani fanatici, ci sute de prieteni, aproape nici un vrăjmaş şi 
bate recordurile în domeniul serviciilor publice“. 

Alte temperamente pot să muncească mult pentru a-şi câştiga 
prieteni şi pentru a influenţa oamenii, dar această abilitate unică este 

darul capital al flegmaticului liniştit. În mod frecvent s-a întâmplat ca 
un bărbat coleric puternic să vină la mine după un seminar și să mă 
întrebe de ce a fost trecut cu vederea la promovare, după toată munca 
de creaţie pe care a făcut-o în companie. De obicei, cel care a obţinut 
„postul cel mare“ era „o marionetă“ pe care el nici măcar nu a 
remarcat-o vreodată şi care nu are absolut nici o recomandare. După 
o investigaţie minimală, de obicei aflu că „marioneta“ era un flegmatic 
liniştit cuminte, care şi-a făcut treaba cum trebuia, se înţelegea cu 
toată lumea şi nu provoca încurcături. Colericul puternic avea idei 
dinamice, înaintase cu greu şi îşi făcuse mulţi duşmani pe drum. Când 
vine vremea să aleagă un nou conducător, echipa de conducere îl 
alege frecvent pe cel care nu are duşmani. 


Te înţelegi uşor cu el 


Flegmaticul liniştit are mulţi prieteni tocmai pentru că este aşa uşor să 
te înţelegi cu el şi toate celelalte temperamente au nevoie de de o 
astfel de tovărăşie. Copiii sau adolescenţii flegmatici liniștiți rareori 
dau bătaie de cap mamelor; dimpotrivă, este o bucurie să îi ai în 
preajmă. Nu demult, Barbara Beuler mi-a arătat o scrisoare pe care o 
scrisese fiicei sale. Sunt aşa de frumos exprimate calităţile flegma- 
ticului liniştit, încât o includ aici. 


Dragă Shara, 

Gândindu-mă la cei optsprezece ani petrecuţi împreună, am 
înţeles cât de mult trebuie să îi mulţumim lui Dumnezeu pentru 
că ne-a binecuvântat cu o fiică cu temperament flegmatic 
liniştit. Tu ai adus echilibrul atât de important într-o familie 
formată dintr-un tată coleric puternic, o mamă melancolic 
perfect şi un frate sangvinic popular. Când erai bebeluş, 
obişnuiai să te joci atât de fericită cu jucăriile în pătuţul tău. 
Tocmai ne începusem propria afacere acasă, iar tu ţi-ai găsit atât 
de bine locul în ea, ţinând contabilitatea. 

Fratele tău, cu doi ani mai mare decât tine, aranja ncbuniile 
şi distracţia. Expresia ta faimoasă, cu care te mai tachinăm şi 
astăzi, era: „Şi eu“. 

La Crăciunul trecut ai încercat cu disperare să strecori şi tu 
o vorbă, dar întreaga familie vorbea tare şi gălăgios. Cu calm şi 
cu umorul tău sec ai remarcat liniştită: „O, am să mă înregistrez 
pe o casetă, iar voi, dragilor, puteţi să o ascultați mai târziu“. 
Asta ne-a atras atenţia şi îţi aminteşti cum am mai râs. 

Mă bucur, ca mamă, că am putut să înţeleg câte ceva despre 
temperamente. Atunci când profesoara de la şcoală a remarcat: 
„Shara se mişcă întotdeauna prea încet, dar poţi avea încredere 
în ea“, am putut să privesc asta cu umor. 

Îmi aduc aminte când o prietenă ţi-a mărturisit că vrea să 
fugă de acasă, tu ai înduplecat-o să se calmeze şi ai încercat să 
vezi şi punctul de vedere al părinţilor ei. 

Te accepţi aşa cum eşti şi îţi înţelegi propriul temperament 
aşa de bine, încât îmi spui: „Este bine să ai prieteni flegmatici 
liniştii; nu se prea deplasează şi ai întotdeauna numărul lor de 
telefon“. 

Managerul de la firma la care lucrezi continuă să te ţină acolo 
deşi afacerea e slabă, deoarece, aşa cum afirmă: „Shara este o 
lucrătoare aşa de bună, de fermă şi atât de veselă cu clienţii. Ea 
lucrează aşa de bine cu ceilalți angajaţi şi chiar dacă se gândeşte 
că îi ia o veşnicie să curețe echipamentul, îl curăță cu 
meticulozitate“. 

Shara, am petrecut împreună optsprezece ani foarte plăcuţi. 
Aştept cu nerăbdare să văd ce îţi rezervă viitorul. Dar ştiu că 
orice vei decide, vei pune suflet şi vei fi mulţumită. 


Cu dragoste, 
Mama 

Are mulţi prieteni 


Flegmaticul liniştit este cel mai grozav prieten dintre toți, pentru că 
toate calităţile sale conduc la relaţii umane pozitive. Este agreabil, 
relaxat, calm, stăpânit, echilibrat, răbdător, consecvent, paşnic, 
inofensiv şi plăcut. Ce altceva ar putea cineva să ceară de la un prie- 
ten? Prietenul flegmatic liniştit are întotdeauna timp pentru tine. 
Când mergi în vizită la o prietenă coleric puternic, ea lustruieşte, rea- 
ranjează, sau împachetează, timp în care staţi de vorbă, dându-i im- 
presia că timpul ei e prea valoros ca să ţi-l dedice numai ţie. Prietenul 
flegmatic liniştit va lăsa totul deoparte, se va aşeza lângă tine şi se va 
relaxa. 

Am avut o prietenă flegmatic liniştit care era o mamă grozavă, dar 
treburile casnice nu erau cea mai mare prioritate a ei. Dacă aş fi picat 
acolo dimineaţa, pe masa din bucătărie încă ar mai fi fost castronelele 
de cereale, cutii deschise şi lapte de la micul dejun. Ne-am fi aşezat 
amândouă, am fi împins resturile la o parte, ne-am fi pus coatele pe 
masă şi ne-am fi bucurat reciproc de compania celeilalte. Dacă 
dezordinea nu o deranjează pe ca, nu mă deranjează nici pe mine. 


Este un bun ascultător 


Un alt motiv pentru care flegmaticii liniștiți au mulţi prieteni este 
acela că sunt buni ascultători. Într-un grup, flegmaticii liniștiți mai 
degrabă ascultă decât vorbesc. Flegmaticul liniştit poate să tacă din 
gură. El nu trebuie să spună nimic, iar alte temperamente adoră să 
aibă cui să se descarce atunci când simt nevoia. În special sangvinicii 
populari au nevoie de prieteni flegmatici liniștiți care să îi lase să 
vorbească şi să le ofere un public sensibil. Când eram preşedintă a 
Clubului femeilor din San Bernardino, aveam o prietenă flegmatic 
liniştit, Lucy, care locuia lângă mine. În fiecare miercuri, după 
şedinţă, simțeam nevoia să mă opresc la ea acasă să-i povestesc toate 
întâmplările frustrante şi amuzante de la club, din ziua respectivă. Ea 

mă ascult, îmi zâmbea, mă compătimea şi mă aproba, iar când 
terminam de povestit, îmi mulțumea că am trecut pe la ea, iar eu 
plecam liniştită, 

Toţi sangvinicii populari au nevoie de prieteni flegmatici liniștiți, 
buni şi tăcuţi! 


Limba dulce este pom al vieţii, 
iar limba vicleană zdrobeşte inima. 


Pilde 15:4 


100  www.businesstech.ro FLORENCE LITTAUER 


PARTEA A TREIA 


Planul 
personalităţii 


O cale de depăşire a 
slăbiciunilor personale 

INTRODUCERE 


Pozitivul dus la extrem 
devine negativ 


În fiecare din noi există bine şi rău — avem trăsături pozitive şi 
trăsături care produc reacţii negative din partea ceilorlalţi. Destul de 
des, aceleaşi caracteristici pot fi atât un plus, cât şi un minus, în 
funcţie de grad, iar multe din cele pozitive, duse la extrem, devin 
negative. 

Grozava abilitate a sangvinicului popular de a purta o conversaţie 
plină de culoare, indiferent dacă vorbeşte despre construcţii sau 
despre Congo, este un plus invidiat de alţii; dar, dus la extrem, se 
poate spune că sangvinicul popular vorbeşte tot timpul, monopoli- 
zând, întrerupând şi rătăcind prea departe de adevăr. 

Gândirea profund analitică a melancolicului perfect este o trăsătură 
genială, respectată mult de cei cu minţi scăpărătoare; totuși, dusă la 
extrem, îl face să devină meditativ şi deprimat. 

Darul colericului puternic de a conduce rapid, incisiv este necesar 
cu disperare în toate etapele vieţii de azi; dar, dus la extrem, îl deter- 
mină pe colericul puternic să devină despotic, poruncitor şi manipu- 
lator. 

Firea comodă a flegmaticului liniştit este o combinație admirabilă 
care îl face favoritul oricărui grup; totuși, dusă la extrem, face ca fleg- 
maticului liniştit să nu îi pese de nimic, să fie indiferent şi nehotărit. 

Uitându-ne la fiecare din aceste temperamente, examinându-ne şi 
pe noi înşine, ar trebui să ne notăm acele atribute care provoacă 
răspunsuri pozitive din partea altora şi ne amplifică imaginea noastră 
de sine. Ar trebui să reflectăm la aceste caracteristici. Apoi, ar trebui 
să acordăm o atenţie specială acelor extreme ale comportamentului 
care sunt jignitoare pentru alţii şi, în sfârşit, să ne promitem nouă 
înşine că vom dedica resursele noastre umane şi spirituale pentru a 
corecta punctele slabe. 

Vă amintiţi toți marii eroi ai lui Shakespeare pe care i-aţi studiat: 
Hamlet, Macbeth, regele Lear şi Henric? Toţi aceştia au fost bărbaţi 
grozavi, care au realizat multe, dar fiecare din ei avea câte o „tragică 
scăpare“, care le-a provocat prăbuşirea. 

Fiecare din noi are sânge de erou în venele sale şi cât de interesant 
este să ne descoperim punctele forte şi să le folosim cu înţelepciune! 
Dar, aşa cum s-a întâmplat cu acei bărbaţi din trecut, fiecare din noi 
poate avea o „tragică scăpare“, care, lăsată nesupravegheată, poate să 
ne ducă şi pe noi la prăbuşire. Hai să ne examinăm fiecare din noi 
realist şi să ne găsim scăpările înainte de a fi prea târziu. 


Mândria nu dă prilej decât la ceartă, 
A . v . . . . 
înțelepciunea se află numai la cei ce primesc sfaturi. 


Pilde 13:10 

CAPITOLUL 8 


Să organizăm sangvinicul 
popular 


Sangvinicii populari sunt cei mai dispuşi la schimbare, pentru că adoră 
ideile şi proiectele noi şi pentru că sunt născuţi să fie populari şi 
inofensivi. În orice caz, două mari probleme îi împiedică pe sang- 
vinicii populari să facă îmbunătățirile necesare. 


Nu respectă planul 


Mai întâi, deşi au intenţii bune, cu greu respectă un plan dat. După ce 
îi explic unui sangvinic popular ce are de făcut pentru a-și învinge 
slăbiciunile, îl întreb: „Când ai de gând să treci la acţiune?“. De obicei 
va răspunde: „Nu pot să încep astăzi, mâine sunt plecat din oraş, iar la 
sfârşit de săptămână avem musafiri“. În felul acesta au şi pierdut lupta. 


Persoane fără nici un defect 
În al doilea rând, ei sunt un grup de oameni care iubesc așa de miult 


distracţia, cu personalităţi aşa de antrenante, încât nu prea pot crede 
? $ 
că au vreun defect major. Ei nu prea se iau în serios pe ei înşişi. 

Într-un seminar, când ajung la slăbiciunile sangvinicului popular, 
toţi încep să râdă, dar nu consideră că stau suficient de prost ca să ia 
măsuri. Înţeleg, pentru că şi eu am simțit la fel. Înainte de a mă 
căsători eram adorabilă şi sufletul petrecerii, dar peste noapte am 
devenit deplasată. Fred m-a lăsat să înţeleg că oi fi fost eu simpatică la 
Haverhill, dar nu eram prea distractivă la New York. Nu mi s-a părut 
niciodată că avea dreptate; îmi imaginam că era el plictisitor şi nu ştia 
să aprecieze. Aşa că am jucat rolul pe care îl dorea când eram cu el şi 
am fost eu însămi, fermecătoare, cu alţii. A fost aşa până când am 
început să studiez personalităţile şi mi s-au deschis ochii asupra 
faptului că nu numai Fred avea această părere. 

Şi pentru că am conştientizat faptul că slăbiciunile mele nu erau 
numai în mintea lui Fred, am lucrat la câteva sugestii pentru mine şi 
ceilalţi sangvinici populari. 


PROBLEMĂ:  Sangvinicul popular vorbeşte 
prea mult 


Soluţia l: Vorbeşte pe jumătate din cât 
vorbeai înainte 


Din moment ce sangvincilor populari nu le plac cifrele, ar fi o 
pierdere de timp să sugerez scurtarea conversaţiilor cu douăzeci şi doi 
la sută; dar ei înţeleg în general semnificaţia cuvântului jumătate. Un 
sfat pentru voi, sangvinici populari, este să vorbiţi pe jumătate din cât 
vorbeaţi înainte. Calea simplă de a vă controla este să renunţaţi la 
orice altă povestire pe care vă simţiţi tentaţi să o spuneți. Vă va părea 
rău pentru ce pierde auditoriul, dar ei nu vor şti niciodată ce nu au 
auzit şi toate acestea sunt spre bine. Este de preferat ca grupul să se 
bucure de ce ai spus, decât să fie sufocat de faptul că ai pus stăpânire 
pe conversaţie — indiferent cât de adorabile ar fi povestirile tale. 

Poţi să treci peste asta? 


Fred şi cu mine am participat la o reuniune de familie prilejuită de 
decesul bunicii sale de nouăzeci şi şapte de ani. În prima zi după ce ne- 
am adunat, reuniunea semăna cu programul de televiziune „Poţi să 
depăşeşti asta“. 

Fiecare rudă simţea nevoia să amintească de reuşitele carierei sale, 
numai pentru a părea mai presus decât ceilalți. 

În seara aceea, în camera noastră, Fred a venit cu ceea ce s-a 
dovedit a fi o idee teribilă: „De ce să nu stăm noi tăcuţi şi să vedem 
cât de mult timp va trece până când cineva ne va adresa o întrebare 
sau ne va atrage în conversație?“ 

Chiar de la început nu mi-a plăcut planul acesta, dar am considerat 
că aş putea să stau de-o parte timp de câteva ore. 

Am început să aplicăm planul nostru imediat după micul dejun, am 
continuat de-a lungul prânzului, toată după-amiaza, la cină şi apoi 
seara. Aproape când să ne retragem în camerele noastre, ochii îmi 
ieşiseră din cap, umflaţi de atâta presiune, şi credeam că o să explodez 
în curând: „Este ridicol“, am ţipat eu. „Nu mai pot să suport nici un 
minut.“ 

Fred a zâmbit: „M-am bucurat de fiecare minut; iar mâine vom 
încerca din nou“. 

„Încă o zi de reprimare a povestirilor? Voi avea o cădere nervoasă!“ 

Am avut încă o zi de reprimare a povestirilor şi nu am făcut o criză 
de nervi. Am fost pe aproape, dar am supravieţuit. 

În dimineața următoare, înainte de a pleca la acroport, mama lui 
Fred a spus: „Ai fost cam tăcut în ultima oră, Fred. S-a întâmplat 
ceva?. El a asigurat-o că nu se întâmplase nimic, iar ea l-a mângâiat şi 
i-a spus: „Dragul meu băiat...“ 

Cea mai grea insultă a fost aceea că nici ea, nici altcineva nu a 
remarcat că eu nu am spus nimic timp de două zile încheiate. 

A fost recordul vieţii mele şi nici măcar nu am obţinut un trofeu! 
Dar am învăţat o lecţie dureroasă: lumea poate să meargă mai departe 
— şi chiar pare relativ bucuroasă — dacă eu nu-mi deschid gura. 

De aceea, noul meu rol de a vorbi numai pe jumătate de cât 
vorbeam înainte pare ca o suspendare a pedepsei. 

De ce nu încercaţi, voi, sangvinici populari, să vedeţi cât de mult 
puteţi să rămâneţi muţi înainte ca cineva să observe schimbarea? 


Soluţia 2: Urmăreşte semnele plictiselil 


Celorlalte trei temperamente nu este nevoie să li se spună ce sunt 
„semnele plictiselii“, dar sangvinicilor populari, care nici măcar nu 
acceptă ideea că ar putea fi plictisitori, trebuie să li se spună clar că 
atunci când o persoană încearcă să scape de ei, asta înseamnă că şi-a 
pierdut interesul pentru povestea lor. Când spectatorii tăi stau pe 
vârfuri, arucând priviri în mulţime, încercând să prindă privirea 
altcuiva, atunci ei vor să iasă. Când se smulg să se ducă la baie şi nu se 
mai întorc deloc, ar trebui să înţelegi aluzia. Semnele nu sunt aşa de 
greu de remarcat, o dată ce admiţi posibilitatea. 


Soluţia 3: Condensează-ţi comentariile 


„Treci la obiect“, este o propoziţie pe care Fred mi-o tot spune de 
vreo patruzeci de ani, poate din cauză că niciodată nu am avut senti- 
mentul că obiectul este cu adevărat obiect. Am aderat la sloganul „fe- 
lul în care povesteşti face cât jumătate din distracţie“. În consecinţă, 
rareori fac doar o simplă declaraţie. Tind să înzorzonez piesa. De 
exemplu, mi-ar fi ruşine să expun o poveste seacă, lipsită de detalii. 

Deşi am considerat întotdeauna că darul de a povesti este o 
calitate, dacă îl duci la extrem îţi asumi o responsabilitate. Am învă- 
ţat că nu toată lumea are timpul şi interesul să asculte monologul unui 
sangvinic popular. Deşi, după părerea mea, contextul istoric este 
esenţial pentru înţelegerea evenimentului, am aflat că nimeni nu pare 
să sufere dacă se omite un detaliu. 

Într-o zi mi-a venit o idee provocatoare. Am făcut o înţelegere cu 
mine Însămi ca, atunci când voi fi în miezul unei povestiri grozav de 

fermecătoare şi dintr-un motiv oarecare aş fi întreruptă, nu voi relua 
firul poveștii până când cineva nu mi-ar cere să continui. Primul test 
l-am făcut pe când eram ghidul unui grup, într-o excursie. Eram în 
mijlocul unei povestiri încântătoare când, la un punct critic, cu eroina 
pe marginea unei prăpăstii, şoferul mi-a cerut să consult harta pentru 
a fi siguri că ne îndreptăm în direcţia corectă. Apoi mi-am ţinut 
respiraţia, aşteptând ca cineva să întrebe: „Şi, ce s-a mai întâmplat 
după aceea?“, dar nu a făcut-o nimeni. Stăteam pe marginea scaunu- 
lui, pregătită să trec la acţiune (verbal), dar nimeni nu s-a mai uitat 
spre mine. Chiar nu le pasă ce s-a întâmplat cu Harriet? Îmi venea să 
îi scutur şi să fi întreb: „Vă amintiţi de Harriet? Stătea agățată deasupra 
prăpastiei? Nu vreţi să auziţi şi restul?“. Dar mi-am amintit promisi- 
unea pe care mi-o făcusem. Nu termina povestirea decât dacă ţi se 
cere; şi nimeni nu a cerut-o. 

Această reacţie a fost un răspuns de necrezut la testul meu. Uneori 
oamenii se plictisesc aşa de tare de o povestire lungă, detaliată, încât 
pur şi simplu nu le mai pasă ce întorsătură iau lucrurile — chiar şi 
atunci când eu sunt cea care o povesteşte. 

Prietena mea, Nancy, sangvinic popular, a fost de acord să testeze 
şi ea aceeaşi teorie şi a obținut aceleași rezultate. Am făcut un pact 
tacit între noi, ca atunci când nenorocirea va cădea pe oricare dintre 
noi, cealaltă să spună repede: „Mai departe, mai departe! Aştept cu 
nerăbdare să aud şi restul!“ O, cât o iubesc pe Nancy! 


Soluţia 4: Încetează cu exagerările 


Când am început să îmi fac publice ideile, soțul meu mi-a spus: 
„Acum, că eşti o oratoare creştină, nu crezi că este timpul să te opreşti 
din minciuni?“. Eu ştiam că nu mint, așa că l-am întrebat ce voia să 
spună. Ca melancolic perfect, el simţea că atunci când nu spuneam 
adevărul exact, de fapt minţeam. Eu simțeam doar că adăugasem cu- 
loare spuselor mele, aşa că am căzut de acord asupra termenului exa- 
gerare. Mai târziu am auzit-o pe Lauren spunându-i unei prietene: 
„Când o asculţi pe mama, trebuie să dai jumătate deoparte“. 

Într-o zi am mers la noua casă a lui Patti, sangvinic popular, iar 
când am intrat, ea m-a întâmpinat cu: „Toţi câinii şi pisicile de pe 
strada asta sunt bolnavi de râie.“ Mintea mea de sangvinic popular a 
imaginat instantaneu duzini de câini şi pisici pe moarte, dându-și 
ultima răsuflare în rigolă. Preocupată de această scenă mintală, am 
remarcat-o pe fiica sa, melancolic perfect, scuturându-şi capul în 
disperare. 

„Ce s-a întâmplat?“, am întrebat-o, iar ea mi-a răspuns: „Doamna 
de alături are o pisică bolnavă“. 

Nimeni nu se emoţionează prea tare din cauza pisicii bolnave a unei 
femei necunoscute, dar „Toţi câini şi pisicile de pe strada asta sunt 
bolnavi de râie“ este cu adevărat ceva nou! 

Eram o dată la o petrecere cu Fred, iar acolo, o fată încântătoare, 
sangvinic popular, pe nume Bonnie, subjugase grupul cu o descriere 
detaliată a unei excursii cu vaporul de la Los Angeles la Catalina 
Island. Ea a recreat pentru noi atmosfera de acolo, ne-a redat meniul, 
ne-a spus cine a avut rău de mare şi ne-a captat atenţia timp de 
douăzeci de minute. Imediat ce şi-a încheiat amuzanta povestire 
despre excursia cu vaporul la Catalina, soţul său, un melancolic 
perfect, a respirat adânc şi a spus, încet, dar cu fermitate, patru 
cuvinte: „Am mers cu avionul“. 

Eram cu toţii uluiţi; Bonnie a reflectat un moment, după care a 
acceptat: „Aşa este, am mers cu avionul.“ 

Numai un sangvinic popular ar putea să descrie în detaliu, timp de 
douăzeci de minute o excursie în care nu a fost niciodată cu un vapor 
pe care nu s-a urcat niciodată. 

Cu toate că povestirile sangvinicilor populari sunt distractive şi nu 
voi uita niciodată acest incident, Bonnie a mers mult prea departe cu 
exagerările, ajungând să mintă. Un prieten mi-a povestit azi dimineaţă 
de o situaţie similară şi a încheiat cu: „Bineînţeles, este un sangvinic 
popular, aşa că nu poţi să crezi nimic din ce spune“. Nu este o ruşine? 
Nu este rău că sangvinicii populari nu pot fi crezuţi pentru că ei 
povestesc înflorind totul? Gândiţi-vă la asta şi verificaţi-vă şi pe voi. 

NU UITA 





Prea multă culoare devine minciună. 


PROBLEMĂ:  Sangvinicul popular este 
egocentric 


Soluţia l: Fii sensibil la interesele altor 
oameni 


Sangvinicii populari sunt cel mai puţin sensibili la alţii pentru că sunt 
atât de cufundaţi în ei înşişi. Sunt aşa de fericiţi cu propriile lor 
povestiri încât nu observă atenţia pe care le-o acordă ceilalți şi pot 
vorbi mult în afara subiectului. Cu greu observă nevoile altora pentru 
că la ei este ceva înnăscut să evite problemele sau situaţiile negative. 

Sangvinicii populari nu sunt buni sfătuitori pentru că mai mult 
vorbesc decât ascultă şi tind să dea rapid răspunsuri simpliste, care ar 
putea să nu fie potrivite. 

Pentru a învăţa să fii sensibil la alţii, începe prin a asculta şi a privi. 
Eu m-am instruit să mă alătur în linişte grupurilor şi să ascult până 
când ajung să înţeleg subiectul conversaţiei în loc să trântesc ultima 
povestire auzită. 

De multe ori am fost recunoscătoare că am ezitat, înainte de a-mi 
da drumul la gură. M-am pregătit pentru a privi oamenii ca ființe 
individuale şi nu doar ca public compact. 

M-am întors către ceilalţi şi am descoperit mulţi oameni care 
suferă şi pe care înainte îi treceam cu vederea; multe doamne singure 
pe care sangvinicii populari tind să le evite; multe inimi sfâşiate care 

au nevoie de alinare; multe trupuri greu împovărate care au nevoie de 
atingerea uşoară a sangvinicului popular. 

Sangvinici populari, de acum înainte ascultați şi priviţi fiecare 
persoană ca pe cineva special şi veţi deveni sensibili la nevoile celorlalți! 


Soluţia 2: Învață să asculţi 


Motivul pentru care sangvinicii populari nu ascultă nu este acela că au 
o problemă ereditară, ci pentru că le pasă numai de ei înşişi. A asculta 
este un gest grațios, iar sangvinicii populari nu sunt interesaţi suficient 
în a se forţa să devină interesaţi de alţii. Pentru ei, viața este ca un 
teatru în care ei sunt pe scenă şi toţi ceilalţi sunt spectatori. Tot ce este 
mai bun la sangvinicii populari poate să dispară o dată cu imaginea de 
persoană antrenantă, dar cei mai mulţi dintre noi îşi dau la iveală 
egoismul atunci când ţinem privirile tuturor îndreptate asupra noastră. 


NU UITA 


Fii sensibil la nevoile celorlalți 
și ascultă ce au de spus. 


PROBLEMĂ:  Sangvinicul popular are o 
memorie nefolosită 


Soluţia |: Acordă atenţie numelor 


Motivul pentru care sangvinicii populari nu îşi amintesc numele este, 
după cum spuneam și mai devreme: ei nu ascultă şi nu le pasă. Am- 

bele probleme se desprind din firea lor egocentrică şi insensibilitatea 
faţă de alţii. Poate fi distractiv să fii cu ei, dar oamenii simt că lor nu 
le pasă de alţii atunci când nu îşi pot aminti, după numai câteva mi- 
nute, numele lor. 

Dale Carnegie spunea: „Cel mai frumos cuvânt din lume este nu- 
mele unei persoane“. În cartea sa How to win friends, el dă multe e- 
xemple de oameni al căror succes a fost asociat cu măsura în care s-au 
concentrat pe reținerea numelor celorlalți. 

Sangvinicii populari nu sunt cu nimic mai prejos ca inteligență 
decât alte temperamente, şi îşi pot aminti nume din momentul în care 
au hotărît este important. Colericii puternici ştiu cât de crucial este să 
le spui oamenilor pe nume. Melancolicii perfecţi au memorie bună, 
reţinând detaliile, iar flegmaticilor liniștiți le place să privească şi să 
asculte, dar sangvinicii populari sunt deficienți în aceste zone. Ei 
consederă că nimic nu este destul de vital pentru a justifica efortul; nu 
se apleacă asupra detaliilor şi mai degrabă ar vorbi decât să asculte. 
Mai este vreo speranţă? 

De când m-am căsătorit am găsit că este mai simplu să îl întreb pe 
Fred numele oamenilor decât să le învăţ eu însămi — și aşa a fost. Când 
am Început să studiez temperamentele, am înțeles că această depen- 
denţă de memoria lui Fred îmi arăta că nu pot să mă bazez pe mine. 
M-am Întrebat: „Eşti aşa de proastă încât trebuie să îţi angajezi un 
creier? Nu poţi să le înveţi şi tu?“. Această întrebare m-a făcut să înţe- 
leg că nu am încercat niciodată serios să îmi amintesc numele şi m-am 
hotărât să mă ocup de nou hobby. 

Sangvinicii populari trebuie să considere asta un joc. 

În primul rând, am început să ascult numele oamenilor, un pas aşa 
de simplu că poate să îl facă oricine şi fără de care există o slabă 
speranță pentru perfecționare. Cu greu putem să reținem ceea ce nu 
am auzit niciodată. Forţându-mi mintea să se concentreze la oamenii 
care vorbeau, am învăţat că fiecare are un nume şi îi place să fie apelat 
cu acesta. 

Sunt uimită şi impresionată când cineva reuşeşte să pronunțe 
corect Littauer în loc să-mi transforme numele în Littenouer, 

Littoner, Littaver, Littenhauser sau Latouer. Şi alţii vor fi fericiţi dacă 
reuşesc să le pronunţ corect numele. Este o mare motivaţie pentru un 
sangvinic popular: ceilalți ne vor plăcea mai mult. Nu asta este ceea 
ce vrem de fapt? O cheie către popularitate este să ştii cine sunt 
ceilalți. 

În al doilea rând, a început să îmi pese de ceilalți. Am început să 
mă uit la ei atunci când îmi spun numele şi să le pun întrebări până 
când simt că îi cunosc. Oamenii au devenit mult mai interesanţi de 
când am învăţat să îmi iau privirea de la mine şi să o întorc spre 
ceilalţi. 


Soluţia 2: Notează-ţi unele lucruri 


În timp ce memoria sangvinicului popular pentru culoare şi banalităţi 
este chiar mai presus decât cea pentru fapte, memoria lui pentru nu- 
me, date şi locuri este aproape inexistentă. Această divizare a minţii 
este de înţeles atunci când realizăm că temperamentul sangvinic po- 
pular este de departe mai interesat de oameni decât de statistici şi de 
ficţiune plină de culoare decât de fapte reci. Melancolicul perfect 
adoră detaliile şi îşi aminteşte esenţialul din viaţă, aşa că dacă ne-am 
uita spre părţile pozitive, i-am plasa întotdeauna pe cei doi împreună: 
melancolicul perfect îi arată sangvinicului popular cum să fie mai 
organizat, iar acesta îl învaţă pe melancolicul perfect cum să devină 
mai antrenant. 

Fred are o capacitate fantastică de a-şi aminti numele, ajutat de 
faptul că îşi notează numele fiecăruia pe un bileţel, alături de câteva 
lucruri importante despre acesta. Când locuiam în Connecticut, 
aveam un pastor sangvinic popular care nu-şi putea aminti numele nici 
unui enoriaş. Fred l-a ajutat, aşezându-se duminica dimineaţa lângă el 
la uşă şi dându-i pe şoptite adevărate biografii de fiecare dată când se 
apropia o persoană necunoscută. 

„Doamna aceasta în rochie roz este Walda Worry. Are şase copii, 
iar soţul ei este în spital şi are probleme cu spatele“. 

„Walda, draga mea, arăţi minunat în roz! Ce mai fac adorabilii tăi 
copilaşi? Şi cum îi merge bietului tău soţ; îl mai doare spatele?“ 

Fred îl alimenta cu fapte; Don le decora. 

După ce ne-am mutat din Connecticut, memoria lui Don a avut o 
regresie instantanee, iar oamenii se mirau cum de încântătoarea grijă 
s-a transformat într-o disperată căutare a numelor. Într-o zi a întrebat 
o doamnă cum se mai simte soţul ei când, de fapt, cu numai două zile 
înainte slujise la înmormântarea bietului om. 

Avem un prieten sangvinic popular, Tommy, care, culmea ironiei, 
predă un curs de memorie. Face un lucru interesant comunicând 
principiile, iar oamenii chiar învaţă, dar asta nu îl ajută pe el în viaţa 
de zi cu zi. Într-o zi am trecut pe la el şi l-am găsit căutând asiduu prin 
garaj. Rătăcise două cutii cu cărţi de care avea nevoie la cursul din 
seara aceea şi nu-şi putea aminti unde le pusese. 

Din moment ce sangvinicii populari au așa o memorie slabă, 
trebuie să-și scrie liste cu ce au de făcut şi să-şi păstreze listele acolo 
unde știu că nu le vor rătăci. Trebuie să-şi noteze numele persoanelor 
şi să revadă însemnările înainte de a merge din nou într-un grup. 
Trebuie să se asigure, înainte de a telefona în interes de serviciu, că au 
toate datele în faţa lor. O minte bună poate părea proastă când începe 
să caute informaţii pe care ar trebui să le ştie. 


Soluţia 3: Nu uita copiii 


Am întâlnit multe femei sangvinic popular care şi-au pierdut copiii cel 
puţin o dată în viaţa lor. Una a condus o oră prin deşert, sporovăind 
veselă cu prietena sa sangvinică populară, până să-şi dea seama că fiul 
ei de patru ani nu mai era în maşină pe locul din spate. S-a întors la 
staţia de benzină unde oprise ultima dată, iar acolo băieţelul ei îl ajuta 
pe omul de la pompa de benzină. Vânzătorul i-a fost recunoscător că 
s-a întors, pentru că se apropia timpul să plece acasă şi nu ştia ce să 
facă cu noul lui asistent. 

O doamnă mi-a povestit că a uitat să îl ia pe fiul ei, care era în clasa 


a treia, şi nu şi-a dat seama de asta decât când familia s-a aşezat la masă 

pentru cină, iar locul lui era gol. În raportul unui grup de sangvinici 
populari din cadrul unuia din seminarele noastre, preşedintele a 
afirmat: „Am studiat ce s-a întâmplat săptămâna aceasta, şi cei din 
grupul nostru au pierdut patru sute treizeci şi şapte de lucruri, din 
care șapte copii şi o bunică, tragic abandonată într-un magazin“. 
Împreună cu prietena mea Carol, sangvinic popular, îi duceam pe 
copii la şcoală prin rotaţie, pe vremea când cei doi fii ai noştri, 
melancolici perfecţi, erau la şcoală în clasele mici. Amândouă întâr- 
ziam în mod frecvent şi deşi noi ne înţelegeam una pe cealaltă, copiii 
erau în permanenţă deprimaţi. Dacă mergeam să îl iau pe James Jr., 
el ieşea cu o figură jalnică, ducând un castron de cereale în mână: 
„Mama era iarăşi la telefon şi a trebuit să îmi port singur de grijă“. 
Fred Jr. ajungea acasă când se întâmpla să îl ia Carol, şi întotdeauna 
povestea cum a uitat ea să îl ia sau cum erau să intre în spatele unui 
camion. M-am întâlnit de curând cu Carol la Dallas și am râs de anii 
în care eram uituce, pe vremea când duceam prin rotaţie copiii la 
şcoală. Am ajuns la concluzia că inconsecvenţa noastră a fost benefică 
băieţilor pentru că i-a învăţat să fie flexibili. 
Sangvinicii populari au abilitatea creatoare de a transforma în 
puncte forte slăbiciunile lor evidente. 


NU UITA 


Chiar dacă poţi să explici raţional 
de ce ai o memorie slabă, nimeni 
nu vrea să audă asta. 

Fii atent la numele oamenilor, 
pune unele lucruri pe hârtie şi 
încearcă să-ţi notezi unde 
ţi-ai lăsat mașina și copilul. 

PROBLEMĂ:  Sangvinicul popular este un 
prieten nestatornic şi uituc 


Soluţia |: Înţelege factorul prietenie 


Deşi sangvinicii populari au mulţi prieteni pentru că aceştia fac viaţa 
interesantă, de obicei nu sunt „prieteni buni“. Sunt fericiţi să fie prin 
preajmă, dar se îngălbenesc atunci când apar nevoi sau probleme. Ar 
putea să fie numiţi „prieteni de vreme bună“. Am avut o camaradă 
sangvinică populară care era „prietenă de vreme ploioasă“. Îmi 
telefona numai când ploua torențial şi nu putea să joace golf. 

Sangvinicii populari tind să aibă mai degrabă admiratori sau fani 
permanent prezenți decât prieteni adevăraţi. Ei adună în jurul lor 
oameni care îi admiră, îi iubesc şi (speră ei) îi venerează. Le plac cei 
care le sunt devotați, dar dacă apare vreo problemă, se uită în altă 
parte. Sunt prea ocupați cu distracţia şi lucrurile frumoase ca să-şi mai 
rezerve timp şi pentru necazuri. 

Când am citit cartea The Friendship Factor, de Alan L. McGinnis 
(Augsburg Press), am înţeles pentru prima dată că nu prea am fost un 
prieten adevărat, deşi am multe cunoştinţe. Dr. McGinnis m-a făcut 
să îmi examinez viața în ceea ce priveşte relaţiile de durată şi am văzut 
că mi-am lăsat deoparte câţiva prieteni dragi pentru că nu era prea 
uşor să ne întâlnim. 

În 1980 am invitat patruzeci de femei din toată ţara să vină la 
Redlans, California, la un seminar de pregătire a oratorilor. Au venit 
treizeci şi şase, iar pe parcursul unei săptămâni petrecute împreună 
am devenit prietene. Ne-am deschis sufletele şi nu mai voiam să ne 
despărțim. Pentru a menţine aceste prietenii, am trimis tuturor o 
scrisoare care rezuma tot ce mi-a scris fiecare dintre ele. Am iniţiat, 
de asemenea, un grup de miercuri-dimineaţa, la mine acasă, pentru 
femeile din zona mea. Am fost toate de acord că ne-am fi separat dacă 
nu ne-am fi impus să ne întâlnim o dată pe săptămână. 

Soluţia 2: Pune în prim-plan nevoile 
celorlalţi 


Rareori sangvinicii populari fac efortul de a fi prieteni adevăraţi, să le 
pese de cei aflaţi la nevoi, să îi viziteze pe cei bolnavi. Când eram 
preşedintă a Clubului de femei din San Bernardino, ar fi trebuit să mă 
duc la spital când membrele clubului erau bolnave. Asta era însă străin 
de natura mea, încât am găsit că este prea dificil să o fac. Găseam tot 
felul de scuze, iar o dată am mers în vizită la soţul uneia din membre, 
dar am aflat că murise în ziua precedentă. A trebuit să mă conving că 
nevoile altora sunt importante şi apoi să mă educ să acţionez conform 
acestui lucru. De multe ori când a trebuit să mă forţez să merg 
undeva, Domnul m-a binecuvântat cu o experienţă interesantă. 


NU UITA 


Sangvinici populari, nu este uşor să fii 
un „prieten bun“, dar efortul merită făcut! 
Nu vă pregătiţi un public; 
deveniți un prieten. 


PROBLEMĂ:  Sangvinicul popular întrerupe 
şi răspunde în numele altora 


Soluţia: Nu te gândi că trebuie să 
completezi toate golurile 


Obişnuiam să cred că Dumnezeu m-a numit „Incărcătorul oficial de 


goluri al vieții“. Din moment ce întotdeauna am avut ceva de spus şi 


118 www.businesstech.ro FLORENCE LITTAUER 


nu am putut să tac, am intervenit în discuţie cu o povestire de îndată 
ce vorbitorul făcea o pauză să respire. Nu am avut niciodată 
sentimentul că întrerup, ci mai degrabă că salvez publicul de la o 
experienţă anostă. Am preluat rolul băieţelului olandez, care ţinea 
degetul în gaura din dig ca să ferească întregul oraş de inundație. 
Priveam la conversaţie ca la un zid mare, protector care nu-şi putea 
permite goluri şi, într-o situaţie de urgenţă, m-aş fi aruncat să încarc 
golurile, ca nu cumva grupul să fie devorat de plictiseală. 

Fred a găsit-o pe Florence, o frenetică încărcătoare de goluri, prea 
expansivă şi a încercat să îmi spună că Tăcerea este de aur şi nu este 
nimic rău în a lua o „pauză de emisie“ câte o dată la ceva timp. Nu am 
ţinut cont de dorința lui de linişte până când nu mi-am înţeles 
temperamentul şi am realizat că sangvinicii populari au acest impuls 
de a umple toate golurile dintr-o conversaţie. Începând să-mi muşc 
limba şi să-mi ţin buzele strânse, am remarcat că Fred a început să 
vorbească. Atenţia s-a îndreptat de la mine către el şi am aflat că avea 
ceva inteligent de spus. 

Sharon, o fată fermecătoare, sangvinic popular, mi-a povestit că a 
fost bolnavă în perioada petrecerii de Crăciun organizată la biserică şi 
nu s-a putut duce. Mai târziu, prietenii i-au spus lui Sharon ce 
încântător a fost soţul ei la petrecere și că nu au ştiut câtă personalitate 
are. Ea s-a gândit la asta şi a înţeles că niciodată nu i-a dat prea mult 
şanse să strălucească. De atunci, s-a străduit să îi lase şi lui câteva 
goluri de umplut şi a fost uimită să vadă cât de capabil cra să o facă. 


Phil nu era flegmatic 


Într-o zi am dat drumul la televizor şi am urmărit emisiunea lui Phil 
Donahue. Phil îl intervieva pe economistul Adam Smith şi am fost ui- 
mită ce studii de temperamente se puteau face pe amândoi: Phil, sang- 
vinic popular/coleric puternic — extravertit, atrăgând toată atenţia 
asupra lui; Adam, un melancolic perfect profund (cu o minte genială) 
şi flegmatic liniştit (modest, spiritual) şi netulburat de întrebări. 

Comentariile lui Phil arătau o lipsă de cunoaştere a temperamen- 
telor şi presupunerea că dacă personalitatea lui Adam nu este aşa de 
strălucitoare ca a sa, atunci Adam este cam prostănac. 

PHIL: Văd că nu prea eşti interesat de subiect. 

ADAM: Sunt foarte interesat, doar că nu am energia ta. 

PHIL: Aş putea spune că eşti plictisit. 

ADAM: Nu sunt plictisit. Doar că aceasta este faţa cu care m-am 

născut. 


Când publicul îi punea întrebări lui Adam, Phil se repezea să răs- 
pundă. La un moment dat, Phil s-a întors către Adam după ce răspun- 
sese în locul lui, şi i-a spus: “Asta este ceea ce crezi tu, nu-i aşa, 
Adam?“, iar Adam i-a replicat: „De ce mă întrebi pe mine?“. 

Nu mai era nevoie să-l mai întrebe şi pe el, pentru că Phil se simţea 
grozav spunând tuturor ce presupunea el că ar spune Adam. 
Sangvinicul popular simte întotdeauna că ar trebui să răspundă el în 
locul altcuiva, pentru că el o poate spune mult ma bine. 

La noi acasă, şi eu şi Marita dăm răspunsuri prompte la întrebările 
tuturor. Într-o seară la cină, Fred l-a întrebat pe Freddie cum merg 
lucrurile la şcoală. „A stat în faţa biroului directorului, așa că trebuie 
să fi făcut ceva rău“, a răspuns Marita imediat. 

Ea nici măcar nu merge la aceeaşi şcoală, dar a trecut pe acolo şi l- 
a văzut stând la uşa biroului. Freddie nu a fost foarte încântat de 
raportul dat de ea, iar Fred-tatăl a instituit o nouă regulă, care mie şi 
Maritei nu ne-a plăcut deloc: I se permite să răspundă numai celui 
care este întrebat. 

Această disciplină încetineşte conversaţia şi câteodată duce la o 
linişte absolută, în timp ce un membru mai tăcut îşi adună gândurile 
pentru o prezentare simplă. 

Pe măsură ce vă veţi familiariza cu temperamentele, veţi remarca 
ce repede răspund pentru alţii sangvinicii populari şi nici măcar nu îşi 
dau seama că fac asta. 

NU UITA 


Cel care întrerupe şi răspunde în numele altora 
este nepoliticos și nerespectuos, iar după un timp 
nu mai este binevenit. 


PROBLEMĂ:  Sangvinicul popular este 
dezorganizat şi imatur 


Soluţia I: Organizează-ţi viaţa 


Deşi sangvinicii populari sunt adesea cotaţi ca fiind „Cei mai 
predispuşi la succes“, de multe ori ei nu reuşesc. Au idei, perso- 
nalitate, creativitate, dar rareori reuşesc să le facă să conlucreze la un 
moment dat. Dacă se întâmplă să aibă succes rapid, atunci rămân la 
înălțime, dar dacă este nevoie de ani de zile de planificare şi muncă, 
atunci vor renunța şi se vor îndrepta în altă direcţie. Mulţi sangvinici 
populari îşi schimbă o dată la câţiva ani locurile de muncă, uneori 
Chiar profesiile, deoarece descoperă că în acel regat coroana este greu 
de obţinut, aşa că este mai bine să o ia din loc. 

Mulţi sangvinici devin pastori deoarece le place amvonul de unde 
sc oficiază slujba şi adoră să aibă „toţi ochii pe el“ pentru cel puţin o 
oră pe săptămână. Deşi sunt fermecători şi entuziaşti, sunt de obicei 
prost organizaţi şi adesca încearcă să se pregătească în ultimul 
moment. 

Am participat la o nuntă oficiată de un pastor chipeş. A apărut 
înainte de ceremonie, s-a repezit la microfon şi a anunţat melodia de 
început. 

Deodată, l-a cuprins panica; a oprit microfonul şi a început să 
alerge înainte şi înapoi între cele două amvoane, căutând prin hârtii. 

Uitase cartea pe care scrisese numele mirilor şi habar nu avea cine 
erau. Marşul nupţial începuse, aşa că el a alergat înapoi la locul lui, s- 
a repezit la microfon şi a zâmbit larg către public. 

Slujba a fost încântătoare şi caldă, dar cu jurăminte neobişnuite, 
care nu menţionau numele. 

Deodată i-a venit o idee strălucitoare. 

S-a oprit şi a cerut mirilor să îngenuncheze pentru un minut de 
rugăciune în tăcere. Le-a spus ajutoarelor sale şi nuntaşilor să-şi plece 
capetele, să închidă ochii şi să mediteze. În timp ce făceau ce le-a 
cerut, el a închis iute microfonul, a luat-o la goană pe uşa laterală, a 
traversat în fugă grădina şi a dispărut în biroul său. A reapărut ducând 
în braţe o carte, s-a strecurat în vârful picioarelor înapoi la locul său, 
a deschis microfonul, a respirat adânc şi a rostit: „Amin“. A deschis 
apoi cartea şi a citit restul predicii corect. 

(Majoritatea celor care se rugau în tăcere au ţinut capul plecat, dar 
natural, eu l-am ridicat. Fred a cronomctrat excursia, care a durat 
patruzeci şi şapte de secunde.) 

Cu toate că poveştile sangvinicului popular sunt amuzante, ele 
arată că sangvinicul popular e bine intenţionat, dar rareori dă tot ce 
poate. Nu vrea să se dea jos din pat astăzi, să meargă la muncă. 
Întotdeauna intervine ceva. Plăcerea este mai presus de muncă. 

Din experienţa de consilier, am descoperit că sangvinicul popular 
este cel mai dispus să accepte că trebuie să se apuce serios de muncă 
şi să se organizeze. El va admite că nu a realizat ce şi-a propus în viaţă 
şi că vrea să se perfecționeze. Am petrecut mult timp cu el arătându- 
i ce să facă şi l-am trimis să pună în aplicare. 

Este bine intenţionat, dar tot apar diverse lucruri şi nu poate nici 
măcar să se apuce de treabă. Dacă şi-ar aminti că şi-a propus să facă 
unele schimbări, ar pierde lista fără ca, probabil, să apuce să facă ceva. 

Cele spuse aici vi se potrivesc? Voi, sangvinici populari, aveţi cel 
mai mare potenţial! Este posibil ca un sangvinic popular să atingă 
culmea în orice domeniu, dar trebuie să înceapă chiar de astăzi să își 
organizeze viaţa. Dacă aştepţi până mâine, intervine ceva! 

Soluţia 2: Maturizează-te 


Voi, novicilor! 
Voi, nepăsătorilor, sangvinici populari! 


Shakespeare cunoştea temperamentele şi, scriind despre sangvinicii 
populari, s-a referit la una din cele mai mari slăbiciuni ale lor — 
dorinţa de a nu se maturiza niciodată. Sangvinicii populari trăiesc 
asemenea lui Peter Pan şi vor să zboare în „Ţara poveştilor cu a fost 
odată ca niciodată“, în loc să se confrunte cu realităţile dure ale vieţii. 

Nici o afacere sau mariaj nu va funcţiona profitabil atunci când unul 
sau ambii parteneri refuză să se maturizeze. Maturitatea nu depinde 
de vârstă; ea depinde de voinţa noastră de a înfrunta responsabilităţile 
şi de a face planuri realiste pentru a ni le asuma. 

David a strigat: „Cine îmi va da mie aripi ca de porumbel , ca să 
zbor şi să mă odihnesc?“ (Psalmi 54:6). Dar nu a zburat departe de 
necazuri, le-a înfruntat direct, rugându-l pe Dumnezeu să îl inspire în 
vremuri de restriște, şi a învins ceea ce părea de neînvins altădată. 


NU UITA 


Sangvinicul popular are nevoie de un Salvator. 
Fără un ajutor divin, cum ar putea el: să-și ţină 
gura; să îşi stăpânească eul; să nu aibă o părere 
prea bună despre sine; să îşi antrenezee memoria; 
(Sfântul Duh te inspiră) să se intereseze de alţii; 
să se preocupe de alţii, nu de el însuşi; 
să ia în considerare preţul. 


Toate le pot întru Hristos, 
cel care mă întăreşte. 
Filipeni 4:13 

CAPITOLUL 9 


Să înveselim 
melancolicul perfect 


Melancolicului perfect este un om al contrastelor. Atinge extremele 
cele mai înalte şi cele mai joase. Îi place să studieze temperamentele, 
pentru că asta îi oferă instrumentele analitice necesare în permanenta 
sa cercetare introspectivă — şi totuşi are o rezervă faţă de teoria 
temperamentelor pentru că se teme că este prea simplă, prea uşor de 
înțeles şi nu este suficient de profundă pentru a fi semnificativă. El 
refuză să fie etichetat într-un fel deoarece simte că, spre deosebire de 
alte temperamente, este o ființă unică şi complexă pe care nu o cu- 
noaşte nici măcar el şi, cu siguranţă, imposibil de plasat în vreo cate- 
gorie generală. 


Este unic? 


Cea mai uimitoare constantă la melancolicul perfect este credinţa lui 
că nimeni altcineva pe lume nu este exact la fel ca el. A fost 
Întotdeauna În stare să îşi demonstreze că are dreptate, iar ceilalţi 
greşesc. Ştie că ar putea fi fericit dacă ceilalți ar fi ca el. 

Credem că seminariile noastre au un foarte mare avantaj: le arată 
melancolicilor perfecţi că nu sunt neobişnuiți. Şi alții gândesc, arată şi 

acţionează la fel ca ei. Atunci când îi împărţim pe participanţi în 
grupuri pe baza rezultatelor la testul de personalitate, melancolicii 
perfecţi se aliniază fără tragere de inimă. Nu vor să participe la 
„jocuri“ şi nici, Doamne fereşte, să se relaxeze şi să se distreze! Şi 
totuşi, o fac, „cortina“ se ridică şi îşi dezvăluie secretele. Toţi îşi trag 
scaunele cu grijă lângă masă; toţi sunt îmbrăcaţi meticulos, toţi au 
creioanele în mână şi toţi se suspectează unul pe celălalt. 

Pe măsură ce se uită în jur şi încep să analizeze grupul, se lumi- 
nează şi descoperă că sunt asemănători. Inspectându-se reciproc în 
tăcere, observă că studierea temperamentelor este valabilă. Uneori 
un zâmbet sau două apar ca o recunoaştere a unităţii evidente din 
grup. 

Un bărbat mi-a spus că acest moment al adevărului a marcat 
schimbarea căsniciei sale. Venise la seminarul nostru la insistenţele 
soţiei sale, sangvinic popular, care îl părăsise de două ori până atunci 
şi era pe cale să o facă din nou. Considera că ea este principala 
vinovată. Lua viața prea uşor; câştigase toţi copiii de partea ei, 
probabil mituindu-i, şi eşuase în conducerea gospodăriei în cei 
douăzeci şi opt de ani de căsnicie. El trăia singur într-o casă cu opt 
copii, izolându-se fizic, mintal şi emoțional — lăsând-o pe ea să se 
descurce, 

În acea zi, participa la grupul de melancolici perfecţi în Phocnix, 
fără dorinţa de a învăţa ceva; mi-a spus că a fost şocat când s-a aşezat 
la masă, a privit în jur şi a văzut clone ale sale. 

«Exact în clipa aceca, mi-a spus el, am putut să văd la ce a privit 
soţia mea în toţi aceşti ani. Am văzut reflectată pe feţele altora 
imaginea mea. Am văzut profunzimea şi seriozitatea intenţiilor, dar 
am putut să văd, de asemenea, şi atitudinea de superioritate şi lipsa 
totală de umor. În seara aceea m-am dus acasă la soția mea şi i-am 
cerut scuze pentru că am fost un judecător cu fața de piatră timp de 
douăzeci şi opt de ani. Ea a exclamat: „N-am crezut niciodată că vei fi 
în stare să te vezi aşa cum te văd ceilalţi. Mulţumesc lui Dumnezeu“. 

În clipa în care am îmbrăţişat-o cu căldură şi aprobare, am ştiut că 
mariajul nostru fusese refăcut.» 

Cât de multe putem să înţelegem dacă examinăm acele trăsături 
care se aplică temperamentului nostru de bază şi învăţăm din ele! 


PROBLEMĂ:  Melancolicul perfect este în 
mod natural deprimat 


Soluţia |: Înţelegeţi că nimănui nu-i 
plac oamenii posomoriţi 


Într-o caricatură de Colman, intitulată „Bărbaţi şi femei“, poate fi 
văzut un cuplu în mijlocul unei dispute. El arată deprimat, iar ea îi 
spune: „Dacă asta înseamnă la tine să fii fericit, atunci cum arăţi atunci 
când eşti trist?“. Cu melancolicii perfecţi este greu uneori să spui că 
din trişti devin fericiţi, pentru că ei nu-și doresc niciodată să se 
entuziasmeze prea tare şi cea mai mare parte a vieţii lor este serioasă 
— dacă nu de-a dreptul deprimantă. În timp ce melancolicul perfect 
este jignit de zgomotosul, manipulantul coleric puternic, el nu 
înţelege cum îi influenţează pe alţii prin starea lui. Pe măsură ce 
oamenii înţeleg ce îl deprimă, fac tot ce le stă în putinţă să nu-i 
declanşeze declinul. Această relaţie sensibilă este în cel mai bun caz 
dificilă, iar oamenii încearcă să evite contactul cu ei, pe cât posibil. 

Melancolici perfecţi, după ce aţi înţeles în ce fel îi influenţaţi pe 
ceilalți cu stările voastre de spirit, puteţi începe să vă schimbaţi în 
bine. Aşa cum sangvinicul popular trebuie să se străduiască să devină 
organizat, voi trebuie să vă străduiți să fiți veseli. Când îi explicam 
acest principiu fiului meu, el mi-a răspuns: „Dar nu mă simt vesel“. 

„Nu trebuie să te simți vesel, trebuie doar să fii vesel. Aş prefera o 
bucurie prefăcută decât o depresie autentică.“ 

Gândiţi-vă că nimănui nu-i plac oamenii posaci. Chiar dacă ai avea 
toate motivele din lume să te duci să te spânzuri, nimeni nu vrea să 
audă asta. Pe măsură ce melancolicii perfecţi îmbătrânesc, tind să 

devină mai trişti. Ei decid că nimeni nu îi mai iubeşte şi apoi aranjează 
lucrurile pentru a-şi dovedi că au dreptate. lată o văduvă ce se simte 
singură. O doamnă drăguță de la biserică vine lângă ea şi o întreabă: 
„Cum vă mai simţiţi astăzi?“. 

Văduva, melancolic perfect, luând viaţa în serios, îi povesteşte 
despre toate problemele pe care le-a avut într-o lună. Spune şi tot 
spune, mergând până la detaliile cele mai dureroase şi încheie cu: „Şi 
nimeni nu mai vine să mă vadă“. 

Vizitatoarea drăguță fuge la lumina soarelui şi se hotărăşte să nu 
mai vină niciodată să o vadă. Numele său se adaugă apoi la lista celor 
care nu se mai întorc, iar melancolicul perfect îşi întăreşte credinţa sa 
negativă. Dacă ar putea măcar să-şi dea seama că nimeni nu agreează 
oamenii posomoriţi, atunci melancolicii perfecţi ar putea să lucreze la 
o viziune mai puţin pesimistă asupra vieţii. 


Soluţia 2: Nu te aştepta tot timpul 
numai la necazuri 


Melancolicii perfecţi au tendinţa de a pune totul la suflet şi se aşteaptă 
tot timpul numai la necazuri. O fată îmi spunea: „Soțul meu este aşa 
de negativist, încât dacă mergem la un film prost, mă face să mă simt 
de parcă eu l-am realizat“. 

Melancolicii perfecţi se înţeleg greu în special cu sangvinicii 
populari /colericii puternici, pentru că aceştia trântesc orice le trece 
prin cap, fără să se gândească la consecinţe. Pentru că melancolicul 
perfect şi-a planificat fiecare afirmaţie, el presupune că şi alţii au făcut 
la fel şi de aceea, în fiecare comentariu ocazional, el citeşte un înţeles 
adânc, ascuns. 

Pe măsură ce voi, melancolici perfecţi, începeţi să înţelegeţi 
diferenţele între temperamente, o mare greutate vi se va ridica de pe 
umeri. Vă veţi da seama, poate pentru prima dată, că sangvinicii 
populari / colericii puternici nu vor să vă supună. Ei nici nu s-au gândit 
prea mult la voi şi cu siguranţă că nu au plănuit ceva dinainte. Pe 

măsură ce veţi învăţa să îi evaluaţi pe alţii prin prisma trăsăturilor lor 
de temperament (şi nu ale voastre), veţi avea o percepţie complet 
nouă asupra oamenilor. Veţi putea să îi zâmbiţi oricărui trecător şi să 
încetaţi să vă aşteptaţi tot timpul numai la necazuri. 

Deseori melancolicii perfecţi se simt izolaţi şi se miră de ce nu sunt 
invitaţi la petreceri; dacă totuşi sunt invitaţi, cel mai adesea refuză. 
Într-o zi am invitat o doamnă, melancolic perfect, la o petrecere la 
noi acasă. În loc să se arate entuziasmată, a replicat: „Ei bine, voi fi 
plecată toată ziua şi nu voi rezolva nimic, aşa că aş putea la fel de bine 
să pierd şi toată noaptea“. 

Uneori, melancolicul perfect poate să transforme o situaţie 
pozitivă într-una negativă. Ultima oară când m-am dus la coafor, 
imediat ce m-am aşezat, acesta a oftat şi mi-a spus: „Fiica dumnea- 
voastră îmi face necazuri“, Am presupus că Marita întârziase la vreo 
programare, de aceea am întrebat: „Cu ce a greşit?“. „Îmi tot trimite 
clienţi noi“, a replicat el, „Luna aceasta mi-a trimis cel puţin zece 
persoane şi, din nefericire, mă plac şi vin în continuare!“ 

O prietenă mi-a dat lista aceasta, pe care a găsit-o în şifonierul 
bunicii sale: 


JEAN NU MI-A MAI TRIMIS DE DOI ANI O FELICITARE DE CRĂCIUN. 

SUE NU M-A SĂRUTAT LA PLECARE. 

EVELYN A IEŞIT ÎN GRĂDINĂ ŞI NU M-A SALUTAT. 

RUTH NU M-A DUS CU MAŞINA UNDE I-AM CERUT. 

HAZEL NU VA VENI SĂ ÎL VIZITEZE PE BUNICUL ȘI SPUNE CĂ NU ESTE 
TREABA El. 


Cine ştie cum plănuia bunica să folosească aceste informaţii, însă şi le 
notase, să nu le uite cumva. 

Pentru a verifica teoria conform căreia melancolicii perfecţi îşi 
amintesc într-adevăr numai lucrurile negative, am cerut unui grup de 
muzicieni cu care lucram să-şi amintească un incident oarecare din 
clasele primare. Deodată, toate mâinile s-au ridicat şi am ascultat 
detaliile mărturiilor lor. 

Unul din ei a povestit despre educatoarea de la grădiniţă care nu îl 
lăsa să mănânce biscuiţi cu lapte; altul cum a fost acuzat că a tras-o de 
coadă pe fetiţa din faţa lui, când de fapt o trăsese băiatul cu cămaşă 
verde; iar unul era încă rănit de profesoara care îi prinsese cu acul de 
siguranţă un bileţel, arătându-i că nu este suficient de isteţ ca să aibă 
grijă de un bilet până ajunge cu el acasă. 

Fred poate să-şi amintească multe incidente din copilăria lui în care 
a simţit că alţii şi-au bătut joc de el. A fost mijlociul dintre cinci copii 
şi credea că nu este suficient de mare pentru a avea avantaje şi nici 
suficient de mic pentru a i se acorda atenţie. În fotografiile de familie 
plânge adesca, iar fraţii săi îl strigau „Uaaa, Uaaa“, aşa cum fac 
bebeluşii. Deşi acum ştie că problemele sale erau accentuate de 
temperamentul său melancolic perfect, poate încă să-şi amintească cu 
intensitate incidente negative. 

Fiul meu Fred, un melancolic perfect, aproape că s-a emoţionat 
când aripa de est a şcolii a luat foc sau când a avut loc un control 
antidrog în şcoală, iar jumătate din elevii clasei a opta au fost arestaţi. 
Nu îl impresionează decât tragediile şi îi place să se concentreze pe 
aspectele negative. 

Este logic să presupui că dacă cineva cheltuieşte multă energie 
mintală pentru a analiza în detaliu întâmplările negative, o astfel de 
minte cade cu uşurinţă în depresie. Melancolicul perfect are nevoie 
să-şi menţină gândurile concentrate pe lucrurile pozitive, iar în clipa 
în care se surprinde concentrându-se pe orice aspect negativ, trebuie 
să refuze acele gânduri. „Nădejde neclintită, tu ne vei păstra pacea 
noastră...“ (Isaia 26:3) „...Câte sunt cu nume bun, orice virtute şi 
orice laudă, la acestea să vă fie gândul“ (Filipeni 4:8). 


Soluţia 3: Nu te supăra aşa uşor 
Melancolicilor perfecţi le place de fapt să sufere, iar această 


trăsătură le îndreaptă din nou atenţia asupra lor şi la cât de “păcăliţi“ 
sunt. Când soţul meu, Fred, era adolescent, era un profund melancolic 

perfect şi a observat că nu-și lua partea cea mai apetisantă din friptura 
de duminică. Pentru că tuturor membrilor familiei le plăcea crusta 
picantă şi Fred se simţea neglijat, a început să ţină un „tabel al fripturii 
de vită“. Timp de şaisprezece săptămâni şi-a notat în fiecare duminică: 
12 ianuarie, MĂTUŞA EDIE ŞI DICK; 19 ianuarie, STEVE şI BUNICUL... Într- 
o zi, mama sa făcea curat prin cameră şi a ridicat sugativa de pe biroul 
său. A găsit acel tabel ciudat cu toate datele şi numele. Când s-a întors 
acasă, l-a întrebat ce înseamnă, iar el i-a răspuns plin de încântare: 
„Acesta este un tabel cu cine primeşte bucăţile cu crustă picantă de la 
friptura de vită. Vei vedea că în şaisprezece săptămâni numele meu nu 
apare. Acum pot să dovedesc cât de neglijat sunt“. 

Mama sa, coleric puternic, cu greu a putut să creadă că el şi-a 
pierdut timpul înregistrând bucăţile de friptură de duminică, dar el a 
scos în evidenţă un adevăr negativ. 

Mulţi melancolici perfecţi se dau peste cap pentru a fi făcuţi să 
sufere. Chiar de la început, micii melancolici perfecţi se simt părăsiţi 
sau neglijaţi. lată aici un exemplu: 


De Crăciun, Joshua, în vârstă de şase ani, a avut o zi proastă, 
după cum se aştepta. Înainte de toate, a făcut inventarul „jucă- 
riilor“ primite în dar de el şi de verişoara sa, Laura. A desco- 
perit că ea primise mai multe. Deşi Joshua avea mai multe haine 
şi cearşaluri cu Războiul Stelelor, îi curgeau lacrimi din ochi în 
timp ce striga: „Moş Crăciun o iubeşte mai mult pe Laura!“. 


Soluţia 4: Caută aspectele pozitive 


Melancolicii perfecţi colecționează critici care nu le-au fost aduse de 
nimeni, niciodată. Dacă îşi vor auzi numele rostit în partea opusă a 
camerei, vor şti că se vorbeşte de rău despre ei. Spre deosebire de ei, 
sangvinicii populari cred că dacă vreodată se vorbeşte despre ei, este 
de binc. Ei cred în vechiul adagiu: „Nu există publicitate proastă“. 

Mintea melancolicului perfect este ca o scală de radio pe care 
posturile sunt fixate negativ, dar multe din accente pot fi schimbate 
atunci când melancolicul perfect se decide să caute binele în loc să 
stea sub norul negru. Caută ce este cel mai bun în oameni, iar când 
lucrurile merg prost, mulțumeşte-i lui Dumnezeu pentru experienţă 
şi întreabă-L ce învățăminte se pot trage. „...lar cel ce se încrede în 
Domnul este fericit“ (Pilde 16:20). 


Soluţia 5: Învață să alungi nori! negrii 

În cartea mea, Blow Away the Black Clouds — Harvest House 
(Alungă norii negrii), vorbesc despre simptomele depresiei, despre 
folosirea propriilor resurse, a forţelor din exterior şi despre nevoia de 


susţinere spirituală. Acest studiu simplu ajută toate temperamentele 
să înţeleagă depresia şi va fi util în special melancolicilor perfecţi. 


NU UITA 


Accentuează ce este pozitiv. 
Elimină ce este negativ. 


PROBLEMĂ:  Melancolicul perfect are o 
proastă imagine de sine 


Soluţia l: Caută sursa nesiguranţei 


Datorită înclinațiilor negative înnăscute, melancolicii perfecţi îşi 
concentrează judecata asupra lor înşişi cu cea mai mare severitate. Au 


132  www.businesstech.ro FLORENCE LITTAUER 


tendința de a se simți nesiguri în interacţiunea cu ceilalți. Sunt atraşi 
de obicei de parteneri sangvinici populari care pot vorbi în locul lor. 
Am întâlnit melancolici perfecţi străluciți, recunoscuţi la nivel 
naţional în domeniile lor, care păreau terorizaţi la ideea că ar putea fi 
rugaţi să spună câteva cuvinte la un dineu. Imaginea de sine scăzută a 
melancolicilor perfecţi are adesea drept cauze criticile aduse de 
părinţii şi educatorii lor pe când erau mici. Din moment ce 
melancolicii perfecţi absorb trăsăturile negative, ceilalţii au tendința 
de a le accentua. Am remarcat în timpul activităţii la Clubul de femei 
că preşedintele care acceptă aprecierile critice, sunt sâcâite. Acelea 
care nu lasă critica să le deranjeze sunt lăsate în pace. 

Am realizat un tabel pentru imaginea de sine la femei. Li se cere 
opinia personală despre părul lor, greutate, ochi, talent, spiritualitate 
şi mulți alţi factori. După ce fiecare femeie îşi scrie opinia despre ea 
însăşi, îi cer să se întoarcă la tabel şi să scrie de unde şi-a format prima 
dată acea părere. fi spunea mama ei că are un păr îngrozitor? fi spunea 
tatăl ei că nu este foarte isteață? La acest exercițiu simplu, ele au o 
adevărată revelaţie pentru că încep să înţeleagă de ce au o imagine de 
sine scăzută. Le pun apoi să evalueze dacă opinia lor mai este valabilă 
astăzi sau dacă este depăşită. Dacă mai este valabilă, atunci punem la 
punct un program de perfecţionare. Dacă este un mit, ele se roagă să 
le iasă din cap astfel de negativisme fictive. „...Auzi rugăciunea mea 
şi strigarea mea la Tine să ajungă.“ (Psalmi 101:1). 


Soluţia 2: Ascultă mărturia „falsei modestii“ 


Deoarece melancolicii perfecţi au o imagine de sine scăzută, ei au 
tendinţa de a căuta elogii într-o manieră subtilă pe care nici ei nu o 
recunosc. Spun lucruri cum ar fi: „Eu nu fac niciodată nimic cum 
trebuie; părul meu este întotdeauna un dezastru; niciodată nu ştiu cu 
ce să mă îmbrac“. Spunând cuvinte ca acestea, cred că se înjosesc, dar 
în realitate fiecare declaraţie este ca fluturarea unui steag roşu care 
spune: „Sunt nesigur“. De fapt, melancolicii perfecţi scot în evidenţă 

imaginea lor şi ne constrâng pe noi să le facem un compliment pe care 
ei să-l respingă apoi. 


NU UITA 


Melancolicii perfecţi au cel mai mare potenţial 
pentru succes. Nu fi cel mai înverşunat 
duşman al tău. 


PROBLEMĂ:  Melancolicul perfect 
tergiversează lucrurile 


Soluţia |: Fă rost de „lucrurile 
potrivite“ înainte de a începe 


Deoarece melancolicii perfecţi sunt perfecţionişti, adesea ei se abţin 
să înceapă anumite proiecte pentru că se tem că nu le vor face cum 
trebuie. În timp ce flegmaticii liniştiţi vor tergiversa în speranţa că nu 
va mai trebui făcut acel lucru, melancolicii perfecţi amână pentru că 
trebuie să îl facă perfect. 

Când locuiam în Connecticut, Fred s-a decis să monteze un sistem 
stereo de muzică în stil melancolic perfect. Pentru început, a făcut o 
gaură mare în peretele din sufragerie şi a montat un difuzor. A ascuns 
elementul de redare într-un dulap, dar difuzorul a devenit punctul 
central al camerei şi arăta îngrozitor. Am încercat să-l determin să 
pună ceva — orice — peste gaura accea neagră, dar trebuia să aştepte 
până găsea „lucrul potrivit“. Am găsit un tablou pe care puteam să îl 
agăţ deasupra, dar scobitura din tencuială se vedea pe la margini — în 
plus, Fred nu m-ar fi lăsat să îl pun, fiindcă deforma sunetul. Toate 


soluţiile pe care le-am sugerat nu erau „potrivite“. Am pus pianul în 

faţa găurii şi am aşezat deasupra lui partituri, una peste alta, dar n-a 
mers. Am încercat cu buchete imense de flori, dar nu făceau decât să 
atragă atenţia către cercul rotund din spatele lor. Crăciunul a fost cel 
mai bun moment din an, pentru că un brad mare şi stufos a acoperit 
gaura, iar oamenii erau impresionați de muzica ce se auzea dinspre 
beteală. Doi ani mai târziu, când Fred a acceptat că s-ar putea să nu 
găsească niciodată lucrul potrivit, am chemat un tâmplar care a 
construit o mască pentru difuzor. Am vorbit despre asta cu Fred 
câteva luni înainte de a-l determina să spună: „Cred că acesta este 
lucrul cel mai potrivit“. Melancolici perfecţi, nu ne sâcâiţi pe noi 
ceilalţi cu proiectele voastre strălucite înainte de a găsi „lucrurile 
potrivite“ pentru a le duce repede la îndeplinire. 


Soluţia 2: Nu mai pierde atât timp cu 
planificarea 


O doamnă îmi spunea că soţul ei a făcut rost de toate lucrurile 
necesare înainte de a construi o nouă terasă. Sacii de ciment stăteau 
pe peluză, distrugând iarba, şi o roabă veche stătea înclinată lângă uşa 
din faţă de luni de zile. De fiecare dată când ea se plângea, el spunea 
că nu poate să facă acea terasă interioară înainte de a avea un plan 
general pentru întreaga grădină. El încă mai proiectează peisajul, iar 
ea a plantat flori în roabă deocamdată. 

Arlene i-a cerut soţului ei nişte simple rafturi de cărţi. El a 
petrecut trei luni făcând schiţe. Soţul lui Jackie a construit un suport 
pentru acvariul fiului său. Ea mi-a adus patru plaşe cu schiţe pentru 
suport pe care le făcuse înainte de a putea începe construcția. 

Dacă îi cer lui Fred să pună un tablou, cl trebuie întâi să analizeze 
peretele. Cu siguranţă tabloul va sta strâmb, iar această revelaţie este 
deprimantă. Trebuie să măsoare înălțimea şi lățimea peretelui şi apoi 
dimensiunile tabloului. Are nevoie de tipul potrivit de cuie şi de un 
ciocan mic, care de obicei nu este de găsit. Eu am învăţat că, dacă 
vreau ca un tablou să fie agăţat repede, apuc primul cui pe care îl 
găsesc şi un pantof vechi şi bat cuiul acolo unde cred că ar trebui să 

stea tabloul. Dacă nu mi se pare potrivit locul în care este agăţat 
tabloul, scot cuiul și îl mut câţiva centimetri. După câteva încercări 
rapide, îi găsesc locul potrivit. Când ne-am mutat ultima oară, Fred a 
dat tablourile jos şi a rămas consternat pentru că în spatele fiecărei 
picturi erau o grămadă de găuri pe care a trebuit să le tencuiască 
înainte de a vinde casa. 


NU UITA 


Dacă melancolicii perfecţi nu ar pierde atât 
de mult timp cu planificarea, nu ne-ar forţa 
pe noi, ceilalţi, incompetenţii, să pornim 
fără pregătire şi să facem de mântuială 
o lucrare complexă! 


PROBLEMĂ:  Melancolicul perfect are 
pretenţii nerealiste de la 
ceilalţi 


Soluţia l: Coboară-ţi standardele 


Pentru că melancolicii perfecţi au standarde înalte, ei tind spre 
perfecţiune, dar când impun standardele lor şi altora, această trăsă- 
tură devine o slăbiciune. O fată sangvinic popular a declarat la un 
seminar; „De când m-am căsătorit, nu am făcut nici măcar un lucru pe 
care soţul meu, melancolic perfect, să nu îl corecteze. Când am să 
mor, va trebui să mă întorc şi să o fac din nou, pentru că niciodată nu 
îmi iese bine din prima“. 

Țineam un seminar la Palm Springs; o doamnă foarte elegantă, 
melancolic perfect, a venit să vorbească cu mine. „Nu am mai auzit de 


136 www.businesstech.ro FLORENCE LITTAUER 


temperamente până acum şi mă întreb dacă aceasta ar putea explica 
de ce se comportă atât de ciudat copilul meu.“ 

A povestit apoi de standardele „normale“ din casa ei. Ea, soţul ei și 
unul din fii erau melancolici perfecţi şi păstrau totul în ordine. Ea 
plasase revistele pe măsuţa de cafea într-o ordine perfectă, fiecare la 
o distanţă suficientă pentru a lăsa să se vadă numele celei de dedesubt. 
Revistele erau la exact cinci centimetri de marginea măsuţei şi erau 
întotdeauna la zi. Nimeni nu putea citi o revistă până când nu apărea 
următorul număr, astfel încât arătau întotdeauna noi şi neîndoite. 
Într-o zi, „fiul său ciudat“ (care avea zece ani) a intrat în sufragerie, a 
trântit toate revistele jos, a agăţat una, i-a rupt coperta, a mototolit- 
o şi a aruncat-o la picioarele ei. Ea a fost aşa de uluită de 
comportamentul său anormal, încât i-a făcut fiului ei o programare la 
un psihiatru pentru copii. 

Discutând cu ea problema, i-am explicat că în timp ce melanco- 
licul perfect simte că este normal să aibă totul „exact aşa“, acest tip de 
tensiune constantă a fost suficientă să îl înnebunească pe copilul 
sangvinic popular. Copilul nu a mai suportat această existenţă de 
marionetă. Este aşa de folositor în relaţiile cu alţii să cunoşti 
temperamentele! Doamna aceea avea standarde înalte, care erau 
grozave pentru ca şi pentru ceilalți doi melancolici perfecţi, dar 
aplicate la un sangvinic popular, erau inacceptabile. Când a înţeles 
asta, mi-a spus: „Credeam că are o problemă mintală“. 

„Va avea, dacă veţi continua în felul acesta“, i-am replicat eu. 


Soluţia 2: Acceptă că trebuie să îţi înţelegi 
propriul temperament 


Studiul temperamentelor este de mare valoare pentru melancolicii 
perfecţi. Pe măsură ce încep să înţeleagă de ce alţii se comportă şi 
reacţionează diferit, ci pot începe să lucreze într-o manieră pozitivă 
relaţiile pe care le au cu familia şi cu prietenii. 

Mulţi melancolici perfecţi cred că este ceva în neregulă cu ei 


pentru că nu sunt aşa de încrezători şi de joviali cum par să fie ceilalţi. 

Oamenii le spun să se înveselească şi să se relaxeze şi, în loc de asta, 


ei se retrag. Astfel că mulţi melancolici perfecţi mi-au povestit ce 


greutate li s-a ridicat de pe suflet când şi-au dat seama că nu erau 


bolnavi psihic, ci aveau unul din cele patru temperamente de bază. 


Linda Schreiber mi-a scris din Laguna: 


Va fi dificil să exprim în cuvinte cât de valoroasă a fost pentru 
mine sesiunca despre temperamente. Mi-e greu să cred că teoria 
temperamentelor este cunoscută încă din vremea lui Hipocrate 
şi totuşi a fost prima oară când am auzit despre ea. Eu sunt 
melancolic perfect autentic, iar cunoaşterea temperamentelor a 
rezolvat multe probleme în propria mea minte. Nu pot să vă 
spun de câte ori am fost rănită cu adevărat de prieteni. Acum pot 
să văd cu uşurinţă că prietenii mei sunt majoritatea sangvinici 
populari. Nu intenţionează să mă rănească, dar eu sunt pur şi 
simplu prea sensibilă pentru felul lor de a fi. Mă uimeşte că 
lucrurile sunt atât de simple încât pot vedea întregul tablou. Nu 
cred că mai am vreun prieten sau rudă melancolic perfect. 
Sentimentele mele au fost întotdeauna atât de puternic compaz- 
rate cu ale tuturor, încât începusem să cred că am probleme 
emoţionale severe! Am simţit că mi se ridică o greuz-tate de pe 
umeri când am înţeles că nu sunt chiar atât de diferită, ci doar că 
aparţin unuia din cele patru temperamente de bază! 


NU UITA 


Nu poate să fie totul perfect în viaţă, 
aşa că relaxează-te. 


Oricum! Cuvântul Domnului ne aminteşte: 


„Desăvârșiţi-vă, mângâiaţi-vă, fiţi uniţi în cuget, trăiţi în pace... 


II Corinteni 13:11 


« 

CAPITOLUL | 0 


Să potolim 
colericul puternic 


Aşa cum sangvinicii populari îşi văd slăbiciunile ca pe ceva banal, iar 
melancolicii perfecţi le văd reale şi lipsite de speranţă, colericii 
puternici refuză să creadă că au trăsături de caracter neplăcute. 
Datorită premisei de la care pornesc, aceea că au întotdeauna 
dreptate, în mod natural ei nu îşi pot da seama că ar putea greşi. 

Încă din copilărie, colericii puternici trebuic să câştige în toate 
situaţiile şi cu siguranţă vor găsi o soluţie să nu piardă teren. 

Bryan, coleric puternic, în vârstă de cinci ani, era pe punctul de a 
merge la o petrecere încălțat cu nişte pantofi de sport Reebok uzaţi. 
Mama lui, coleric puternic,l-a rugat să se întoarcă în cameră şi să se 
încalțe cu pantofii eleganţi. 

„Detest pantofii aceia“, a spus el hotărît. Mama lui, coleric 
puternic, i-a replicat: „Nu-mi pasă dacă îţi plac sau nu. Încalță-i și 
gata“. 

„N-am să încalţ pantofii maro“, a declarat Bryan. 

„Atunci nu vei merge la petrecere!“ 

Bryan se confrunta cu o problemă. Voia să meargă la petrecere, 
dar nu voia să poarte pantofii maro. Firea sa de coleric puternic nu i- 
ar fi permis să renunțe şi, în plus, mama sa trebuia să-l conducă cu 
maşina, iar el ştia din experienţă că ea nu glumeşte. 

A rămas perplex pentru moment, apoi a venit cu o soluţie în stilul 
colericilor puternici, care i-a permis să facă faţă situaţiei. „Am să-mi 
pun pantofii maro, dar când mă întorc de la petrecere am să-i arunc 
la gunoi şi nu-i voi mai purta niciodată!“ 

Astfel Bryan s-a simţit victorios! 


Domnul fără nici un defect 


Într-o seară, în timpul pauzei la un seminar despre mariaj, a apărut în 
trombă un coleric puternic, fluturând în aer hârtiile cu testul său de 
temperament: 

„Eu am toate aceste puncte forte şi nici o slăbiciune“, a strigat el. 
În spatele lui era o soție micuță, flegmatic liniştit, care dădea din cap 
cu tărie în semn că nu, dar nu îndrăznea să scoată o vorbă. 

„Mai mult“, a spus el, „acestea nici măcar nu sunt slăbiciuni.“ 

„Ce vrei să spui?“, l-am întrebat. 

„Ei bine, priveşte acest cuvânt: nerăbdare. Eu nu mi-aş pierde 
niciodată răbdarea dacă toţi ar face ce le spun şi când le spun eu să 
facă!“ A izbit cu putere pupitrul pentru a-şi întări spusele şi cu cuvinte 
pe care numai un coleric puternic poate să le spună direct în faţă, a 
concluzionat: „Nerăbdarea nu este o slăbiciune a mea; este defectul 
celorlalți.“ 

Exact acesta este miezul problemei cu care se confruntă colericul 
puternic şi motivul pentru care nu vor să încerce să devină mai buni. 
Ei sunt întotdeauna capabili să explice logic de ce slăbiciunea nu este 
a lor, ci este defectul celorlalţi. Dacă vreodată colericul puternic va 
putea fi convins de firea sa aspră, el va deveni mai bun foarte repede, 
pentru că este ambițios şi trebuie să-şi dovedească lui însuşi că poate 
obţine orice îşi propune. 

PROBLEMĂ:  Colericul puternic este 
dependent de muncă 


Soluţia |: Învață să te relaxezi 


Colericul puternic este un muncitor excelent şi poate realiza mai mult 
decât orice alt temperament, dar exagerează şi pur şi simplu nu se 
poate relaxa. El munceşte la capacitate maximă atât de mult, încât nu 
poate să ajungă la întrerupător şi să se oprească. Cum Fred şi cu mine 
suntem amândoi parţial colerici puternici, puteţi să vă imaginaţi 
activitatea pe care o desfăşurăm. Dacă stăm jos, ne simţim vinovaţi. 
Viaţa a fost concepută pentru realizări constante şi producţie. 


Fiecare casă a fost construită pentru a fi schimbată. 
Fiecare fel de mâncare ar putea fi mai bun. 
Fiecare sertar ar putea fi mai ordonat. 

Orice treabă s-ar putea face mai repede. 


Colericul puternic din noi ne face să mergem, să mergem, să 
mergem....Să nu te aşezi niciodată dacă există ceva pe care poţi să-l 
faci! 

Îi povesteam o dată unei prietene flegmatic liniştit cum a trebuit să 
mă forțez să mă odihnesc şi singura cale de a adormi era să consider 
somnul ca un pas înainte către sănătate şi robusteţe. 

„În timp ce mă odihnesc“, i-am explicat, „planific ce voi face îndată 
ce mă voi ridica.“ 

„Este nostim“, a spus ea. „Când stai jos îţi doreşti să fii în picioare. 
Eu sunt exact invers. Când sunt în picioare îmi doresc să stau întinsă.“ 

Am râs amândouă când am realizat diferențele nete dintre 
colericul puternic, căruia îi place să muncească, şi flegmaticul liniştit, 
căruia îi place să se odihnească. 

Anul trecut, am hotărît împreună cu Fred că avem nevoie 
stringentă de odihnă. Fratele meu, Ron, ne-a sugerat o insulă din 
Bahamas atât de izolată, încât am fi fost forţaţi să ne relaxăm. Am 
pornit către acest paradis unde plănuisem să nu facem nimic altceva 
decât să ne odihnim. În prima zi am pierdut micul dejun. (Când am 
coborit noi la masă, personalul plecase!) După micul dejun de a doua 
zi, am ieşit să cercetăm insula lungă şi îngustă. Eram chiar la mijloc şi 
am descoperit că puteam să facem doar două lucruri: să mergem spre 
dreapta sau să mergem spre stânga. Până la prânz le făcusem pe 
amândouă. 

După prânz, Fred şi cu mine am mers în camera noastră şi ne-am 
aşezat pe marginea patului. Fred a scos un blocnotes şi a spus: „Cred 
că este timpul să organizăm această vacanţă. Ar fi mai bine să mergem 
la micul dejun înainte ca personalul să plece. Nu ne vom grăbi şi ne 
vom lua costumele de baie dimineaţă la 9:30. Vom merge apoi spre 
stânga. Pentru că trebuie să ne bronzăm, va trebui să stăm pe plajă 
până la 11:00 a.m., când ne vom întoarce în cameră ca să ne 
îmbrăcăm pentru prânz“. Am aprobat tot ce şi-a notat Fred în 
program socotind fiecare minut până la plimbarea pe plaja din 
dreapta, la ora 3.00 p.m.. 

În momentul acela am înţeles ce făceam. Colericii puternici din 
noi, din dorinţa de a se odihni, planificau fiecare zi astfel încât să nu 
irosim vacanţa. Chiar dacă ştiam de ce alesesem un loc liniştit, era atât 
de contrar firii noastre să ne relaxăm, încât ne-am planificat cum să 
profităm la maximum de timpul nostru! 

Colericii puternici trebuie să înțeleagă că sunt candidaţii la infarct 
şi de aceea trebuie să înveţe să se relaxeze. Eu mă forţez să mă 
odihnesc, iar când călătoresc îmi impun să merg la culcare la o oră 
rezonabilă. Deşi petrecerile continuă, eu spun noapte bună şi mă 
retrag. 

Colericul puternic nu va fi niciodată leneş, dar va trebui să 
înţeleagă că nu trebuie să muncească tot timpul. 

Soluţia 2: Nu te simţi vinovat când te relaxezi 


Este greu pentru colericii puternici să fie temperaţi. Tim Hansel a 
scris o carte destinată colericilor puternici, When I Relax I Feel 
Guilty — David C. Cook (Când mă relaxez, mă simt vinovat). El 
afirmă: „Mi-a fost întotdeauna greu să integrez timpul liber în viaţa 
mea. Rareori am fost acuzat că muncesc prea puţin. Problema mea a 
fost exact opusul. Mi-am imaginat că dacă este bine să muncesc zece 
ore pe zi, ar fi chiar mai binc să muncesc paisprezece“. 

Apoi cl îi provoacă şi pe alţi împătimiţi ai muncii. „Este posibil ca 
zilele de lucru să treacă atât de repede încât să nu mai ai timp să le 
guşti în întregime? În vocabularul tău, joacă şi odihnă sunt cuvinte 
străine? Când ai ridicat ultima dată un zmeu, când ai mers pe bicicletă 
sau ai făcut ceva distractiv? Când te-ai surprins ultima dată 
bucurându-te atât de tare de viaţă că nu reuşeai să îţi înlături zâmbetul 
de pe faţă? Probabil ai făcut astfel de lucruri, dar a trecut atât de mult 
timp...“ 

Tim vorbea pentru Fred şi pentru mine. Ne arăta că nu trebuie să 
ne organizăm vacanțele sau să-i tot îmboldim pe copii. Am putea să 
ne relaxăm şi să nu ne simţim vinovaţi. Din momentul în care Fred şi 
cu mine am scos la iveală această problemă, am început să ne simţim 
bine împreună. Am încetat să-l mai presez să lucreze în grădină în 
fiecare weckend, iar cu nu mai simt că este un păcat dacă gospodăria 
mea nu arată mereu ca o farmacie. 

Colericii puternici trebuie să înveţe să se relaxeze, Încercaţi — s-ar 
putea să vă placă! 


Soluţia 3: Nu îi mai presa pe alţii 


Capacitatea uimitoare de muncă a colericului puternic este în acelaşi 
timp o calitate şi o îndatorire. Dintr-un punct de vedere economic, 
dorinţa de progres şi de acumulare fac din colericul puternic un 


conducător. Bărbat sau femeie, colericul puternic se entuziasmează să 

acţioneze şi se grăbeşte să îndeplinească obiectivul. Colericul puternic 
poate realiza mai mult într-un timp mai scurt decât orice alt 
temperament. Sangvinicul popular obişnuit are nevoie de o parte din 
strădania colericului puternic pentru a finaliza acţiunile, iar 
melancolicul perfect are nevoie de intransigenţa colericului puternic 
pentru renunţa la analize şi a începe munca adevărată. Flegmaticul 
liniştit, care mai degrabă ar privi decât ar munci, trebuie să-şi impună 
stabilirea de obiective, lucru ce este natural la colericul puternic. 
Această tendinţă de acumulare este înnăscută la colericul puternic, iar 
celelalte temperamente pălesc în faţa aspiraţiei sale fierbinţi către 
elogiu. 

Predispoziţia naturală către scop a colericului puternic, care nu 
permite nimănui să-i stea în cale, este ceea ce face îl face să obţină de 
departe mai mult decât alte temperamente, dar această predispoziţie 
naturală poate să îi scoată din minţi pe ceilalți. 

Dorothy Shula spune despre soţului ei Don, antrenor al echipei 
Miami Dolphins: „Sunt convinsă că dacă aş muri mâine, Don ar găsi o 
modalitate de a mă conserva până la încheierea sezonului, când ar avea 
timp suficient pentru o înmormântare potrivită“. 

Aş prefera, mai mult decât orice altceva să muncesc. De curând, 
într-o excursie la Phoenix, Marita şi cu mine am avut o pană de 
cauciuc la maşină şi a trebuit să fim tractate la o staţie de benzină. Eu 
lucram la schiţele şi notițele pentru seminarul meu de instruire 
oratorică şi tot drumul fusese profund adâncită în munca mea. Când 
am ajuns la garaj, m-am dat jos cu toate dosarele în braţe şi le-am 
întins în ordine numerică pe capota maşinii, în timp ce spatele era 
ridicat cu cricul, 

Dintr-o dată mi-am dat seama ce făceam. Eram aşa de cufundată în 
munca mea încât nu mă puteam opri din lucru şi iată-mă într-un garaj 
necunoscut, împrăştiind dosare pe toată mașina, în timp ce mecanicii 
lucrau în jurul meu. Nu am putut să mă odihnesc; aveam o predis- 
poziţie pentru muncă. 

Colerici puternici, trebuie să înțelegem că, deşi avem de lucru, 
hotărîrea noastră de a ne îndeplini scopul creează o tensiune teribilă 

surpr 


PER! 


în cei din jurul nostru. Ei sunt lăsaţi să creadă că dacă nu fac ceva în 
fiecare minut sunt cetăţeni de categoria a doua. Probabil că Dorothy 
Shula se simte mai puţin împortantă decât un jucător al echipei pe 
care o antrenează soţul său Don. Eu transmit tensiune celor din jurul 
meu. Colericii puternici ar trebui să se străduiască să nu devină 
dependenţi de muncă, astfel încât oamenii să se bucure de prezenţa 
lor şi nu să fugă, ferindu-se de o criză de nervi. 


Soluţia 4: Planifică-ţi activităţi pentru 
timpul liber 


Pentru că unui coleric puternic îi place să lucreze chiar şi în va- 
canţă, alţi colerici puternici trebuie să vină cu o ocupaţie nouă — aceea 
de consilier pentru timpul liber. Este logic ca noi, colericii puternici, 
să ne transformăm plăcerea într-o afacere şi să angajăm pe cineva să 
caute distracţia pentru noi! În articolul „Speră să-ţi organizeze timpul 
liber“ (Parade, 25 februarie, 1979), dr. Chester McDowell, consul- 
tant în probleme de a petrece timpulul liber, afirmă despre noi, de- 
pendenţii de muncă: „Îşi ridică tot felul de bariere care să-i ferească de 
bucurii şi se simt vinovaţi dacă au timp liber. Noi ajutăm la doborîrea 
barierelor“. 

Cercetările făcute pe dependenţii de muncă arată că ei nu au ne- 
voie de diversiune, ca alte temperamente, şi că îşi iubesc munca. Nu 
au mai multe probleme psihologice decât alţii — fapt ce pare să îi 
surprindă pe cercetători, care sunt, fără îndoială, melancolici perfecţi 
în căutarea unor nevroze profunde şi ascunse. 

Colericilor puternici le place pur şi simplu să muncească. 

În articolul, „Distracţia ta este să munceşti?“ (Parade, 11 oc- 
tombrie 1981), Madelyn Carlisle întreabă: „Recreerea îţi face rău? Te 
plictiseşte, atunci când de fapt ai nevoie de stimulare? Te nelinişteşte 
atunci când ceea ce cauţi este relaxarea?“. Apoi evidenţiază cât de 
important este ca fiecare să îşi planifice o perioadă liniştită, dacă slujba 
este activă, sau câteva exerciţii fizice, dacă slujba este sedentară. 
Colericii puternici ar trebui să îşi planifice o activitate de timp liber. 

NU UITA 


Poţi să te relaxezi şi să nu te simţi vinovat. 


PROBLEMĂ:  Colericul puternic trebuie să 
controleze 


Soluţia |: Acceptă conducerea altuia 


Având de-a face cu colericii puternici extremi, am descoperit că se 
simt bine numai atunci când ocupă poziţii în care au controlul. Marita 
se întâlnea cu un tânăr excepţional, coleric puternic, care era ferme- 
cător. Când îl întâlneam pe teritoriul lui, ne trata regeşte, dându-ne 
în dar stilouri scumpe şi oferind bacşişuri mari chelnerului pentru ser- 
viciile suplimentare. În vizită la noi se simţea stingherit şi nu mai era 
chiar aşa de amabil. Analizându-i acest contrast în comportament, ne- 
am dat seama că se simţea nesigur atunci când nu deţinea controlul. 
Colericul puternic trebuie să înveţe să se adapteze la situaţiile soci- 
ale şi să încerce să se relaxeze când nu deţine controlul. Trebuie să fi 
lase pe alții să ia decizii şi să organizeze. Trebuie să rparticipe la eveni- 
mente pe care nu le-a planificat el şi să accepte conducerea altuia. 


Soluţia 2: Nu te uita de sus la „marionete“ 


Una din cele mai evidente slăbiciuni ale colericului puternic este 
convingerea fermă că el are dreptate, iar cei care nu văd lucrurile ca 
el greşesc. El ştie întotdeauna cum să facă lucrurile cel mai repede şi 
cel mai bine şi îţi spune asta. Dacă se întâmplă să nu reacţionezi, eşti 
vinovat. Colericul puternic petrece mult timp stând pe „culme“ şi 

privind în jos la ceea ce numeşte el adesea „marionetele vieţii“. 
Această atitudine de superioritate poate să îi afecteze psihologic pe cei 
asupra cărora colericul puternic îşi exercită influenţa. 

Deoarece colericul puternic pune preţ pe puterea lui, priveşte în 
jos cu puţină milă faţă de slăbiciunile altora. Nu poate să accepte 
oamenii bolnavi şi, cum îmi povestea o prietenă despre soţul ei coleric 
puternic: «Când sunt bolnavă, mă aşază în pat şi îmi spune: „Să te dai 
jos când te faci bine“ şi închide uşa». 

Un orator coleric puternic pe care l-am întâlnit de curând, mi-a 
spus: „Urăsc oamenii nesiguri; îmi vine pur şi simplu să-i scutur“. O 
mare slăbiciune a colericilor puternici este aceea că nu sunt în stare să 
tolereze slăbiciunile altora.’ Pur și simplu nu îi înțeleg pe cei ce nu 
sunt ca ei şi cred că toţi ceilalţi sunt slabi sau proşti. Este dificil pentru 
colericul puternic să înţeleagă că nu toată lumea va reacţiona la stilul 
lui puternic de conducere. El se aşteaptă ca toată lumea să fie motivată 
de programele lui şi inspirată de ideile lui. 

Atunci când colericul puternic înţelege temperamentele, poate să- 
şi croiască stilul de conducere astfel încât să se potrivească cu o 
varietate de indivizi. Atunci când nu cunoaşte temperamentele. adună 
alţi colerici puternici în jurul principiilor sale şi lasă „marionetele“ să 
rămână pe marginea drumului. 


Soluţia 3: Încetează să mai manipulezi 


Colericul puternic are o modalitate uimitoare de a-i determina pe alţii 
să facă anumite lucruri fără să-şi dea seama cum sunt conduşi. În timp 
ce sangvinicul popular îi încântă pe ceilalți ca să îl servească, colericul 
puternic îi manipulează. Firesc, o combinaţie sangvinic popular / cole- 
ric puternic manipulează într-o manieră aşa de fermecătoare, încât te 
face să crezi că tu însuţi ai conceput ideea. 

Când Marita avea doisprezece ani, a vrut să meargă la „Marșul lui 
lisus“, care dura o zi întreagă, iar eu i-am interzis să se ducă, până 
când am primit bileţelul acesta: 

Di-i voie Maritei să meargă la Marşul lui lisus. 
Dacă te întrebi cine îţi vorbeşte — este Dumnezeu. 
Eu voi fi cu ea şi o voi proteja. 

Ea va putea să te ajute sâmbătă iar ce vei face 
va fi binecuvântat dacă îi dai voie să meargă. 
Ştiu că o vei lăsa pe Marita să meargă , 


Dumnezeu 


Cum poate cineva să se opună voinţei lui Dumnezeu? 

Lauren, care, în comparaţie cu Marita, este în mai mare măsură un 
coleric puternic, este o maestră în manipulare. Într-o zi, mi-a pus o 
întrebare ipotetică. Monie, căţeluşa Schnauzer, era în călduri, iar 
Lauren a întrebat: „Dacă tot o să ai unul din viitorii căţeluşi ai lui 
Monie, ai prefera să o împerechez cu acel mare campion pe care l-am 
găsit în Palm Springs, sau doar cu un căţel de pe stradă?“ Am ezitat să 
răspund la această întrebare pentru că în mod cert nu voiam să 
hrănesc sau să fac curat după un căţel. „Dacă voi avea unul (ceea ce nu 
este cazul), aş vrea cu siguranţă unul de la un campion şi nu de la un 
câine obişnuit de pe stradă.“ 

Lauren a aprobat repede: „Ştiam eu că ai să vezi lucrurile ca mine. 
Ei bine, miercuri, când trebuie să fie ea împerecheată, voi avea nevoie 
de trei sute cincizeci de dolari. Poţi să îmi dăruieşti aceşti bani, sau 
pot să consider că ai plătit o taxă ca să-ţi dau dreptul de împerechere 
a căţeluşului tău cu Schnauzerul meu“. 

Am rămas cu gura căscată. În decurs de două minute am trecut de 
la nu vreau un căţeluş sub nici o formă la viitoarea împerechere a 
Schnauzerului fără măcar să plătesc taxă de împerechere! 

După ce mi-am recăpătat stăpânirea de sine, firea mea fermă de 
coleric puternic a revenit asupra promisiunii şi am simţit că am ieşit 
victorioasă. Dar colericii puternici nu cedează niciodată. Lauren a 
împerecheat-o pe Monie cu câinele obişnuit de pe stradă şi mi-a dat 
mie un căţeluş mititel într-o cutie, ca dar de Crăciun. 

Deşi aceste două povestiri de familie sunt amuzante, cele mai 
multe dintre aranjamentele colericului puternic nu sunt nostime. 
Cuiar dacă se pare că pentru moment colericul puternic a renunţat la 
manipulările sale, mai târziu, când oamenii reflectează la ce s-a 
întâmplat, ei simt că au fost manevraţi. Pentru a-și păstra prietenii şi 
asociaţii, colericul puternic trebuie să înceteze să manipuleze şi. să 
devină deschis cu ceilalţi. Colericii puternici se opun acestei abordări 
deschise, deoarece o mare parte din bucuria triumfului sunt aceste 
competiţii de aranjamente. Dacă ar putea să vadă ce trăsătură 
neatrăgătoare este această manipulare, colericii puternici s-ar gândi 
serios lsă se schimbe. 


NU UITA 





Încetează să îi manipulezi pe alţii şi 
să te uiţi în jos, la „marionete“. 


PROBLEMĂ:  Colericul puternic nu ştie 
cum să se poarte cu oamenii 


Soluţia |: Exersează-ţi răbdarea 


Îmi place mesajul din Iacov 1:2, 3: „Drept mare bucurie să socotiți, 
fraţilor feluritele ispite în care cădeţi, ştiind că încercarea credinţei 
voastre lucrează răbdare; iar răbdarea să-şi aibă lucrul ei desăvârşit, ca 
să fiți desăvârşiţi şi întregi, fără nici un fel de lipsă.“ Ce remarcabile 
cuvinte pentru colericii puternici care vor să fie totul făcut acum, aşa 
cum spun ei, şi care se agită pentru orice nu este pozitiv. Colericii 
puternici sunt nerăbdători în mod natural, dar această slăbiciune 
poate fi depășită din momentul în care înțeleg că asta este o problemă. 

Deoarece colericii puternici pot să realizeze mai mult într-un timp 
mai scurt decât oricare alt temperament, este foarte dificil pentru ei 
să înţeleagă de ce nu pot ceilalți să ţină pasul cu ei. Ei consideră 
probabil că oamenii tăcuţi sunt proşti, iar cei neagresivi sunt 
incapabili. 

De pe o poziţie de putere şi încredere în sine, ei îi judecă pe ceilalţi 
ca şi când ar face parte dintr-o rasă inferioară. 

Cel mai mare câştig pe care poate să îl aibă un coleric puternic din 
acest studiu al temperamentelor este să înțeleagă că abilitatea sa de a 
realiza şi acumula este adesea un handicap în relaţiile personale. 
Nimănui nu îi plac persoanele dominatoare, nerăbdătoare, care te fac 
să te simţi nesigur. Dacă un coleric puternic ar putea să se gândească, 
Chiar şi pentru un scurt moment, la faptul că este aspru cu ceilalţi, ar 
putea să îşi modifice comportamentul repede şi să fie cu adevărat acel 
mare conducător care se crede deja că este. 


Soluţia 2: Păstrează-ţi sfatul pentru 
atunci când îţi este cerut 


Deoarece colericul puternic are tendinţa de a corecta ce este greşit, 
presupune că soluţia lui va fi acceptată de toţi cei ce au o problemă. 
Se simte îndreptăţit să dea directive tuturor celor care au nevoie de 
ajutor, indiferent dacă a fost sau nu solicitat. 

Prietenul nostru John cobora de pe munte la volanul maşinii sale. 
A observat camioneta din faţa lui care mergea „ca un căţel la 
plimbare“. Asta înseamnă că se înclina uşor pe o parte. Din moment 
ce camioneta părea nouă, John a presupus că omul cumpărase o 
maşină defectă şi i-ar prinde bine sfatul său. A trecut lângă camionetă 
şi a început să-i facă semn şoferului ci să oprească. Omul s-a uitat, 
apoi a decis să îl ignore pe John, carc devenise insistent claxonând şi 
arătând către marginea şoselei. În cele din urmă, omul a renunţat şi a 
oprit maşina. John i-a explicat omului nedumerit: „Camioneta ta 
merge ca un căţel la plimbare“. 

„Cum merge?!“ 

„Ca un căţel la plimbare. Asta înseamnă că are un cadru înclinat. 
Probabil că nu a fost îmbarcată cum trebuie. Ar fi bine să duci ca- 
mioneta asta înapoi la cel care ţi-a vândut-o. Trebuie pedepsit 
imediat!“ 

După ce a dat indicaţiile, l-a părăsit pe şofer care stătea deprimat 
lângă camioneta sa. John s-a suit la volan şi a plecat mulţumit de 
marele ajutor pe care l-a dat. Nu toată lumea reacţionează cu bucurie 
la sugestiile utile ale colericului puternic. 


Soluţia 3: Abordează problema cu răbdare 


La un seminar Personalitate Plus am făcut o evaluare despre tipul de 
temperament care displace cel mai mult, iar „câştigătorul“ a fost 
temperamentul despotic. Nimeni nu agreează oamenii despotici. Le- 
am cerut apoi participanţilor să întocmească o a doua listă, cu 
trăsăturile negative pe care le au ei, şi nici unul nu a recunoscut că ar 
avea un temperament despotic. Este uimitor cât de mult ne displac 
oamenii despotici şi totuși nici unul din noi nu este despotic. 
Concluzia evidentă este că persoanele autoritare nu se văd pe sine aşa 
cum le văd ceilalţi. Ei consideră că ajută, iar ceilalţi ar trebui să le fie 
recunoscători pentru instrucţiunile pe care le oferă. 

Deoarece colericul puternic gândeşte rapid şi ştie ce este bine, el 
spune ce îi vine în minte, fără să îl intereseze cum vor primi ceilalți 
informaţia. Pe el îl preocupă mai mult să rezolve lucrurile decât 
sentimentele celorlalţi. El simte că ajută cauza, dar cei din drumul său 
pot să-l considere despotic. 

Colericii puternici nu sunt despotici numai verbal, ci sunt grozavi 
şi la scrierea notiţelor cu instrucţiuni. Într-o zi, prietena mea Peggy, 
sangvinic popular, a trecut pe la mine cu o grămadă de hârtii în mână. 
Era clar că era supărată, după cum mi le-a trântit şi mi-a spus: „Uite 
ce mi-a scris mama! Am stat la ea cât timp a fost plecată, iar eu eram 
în curs de mutare, şi uită-te la notițele astea!“ Pe prima pagină scria: 

Peggy, să-mi dai înapoi oala roşie! 


(Colericii puternici adoră să sublinieze pentru a accentua şi să 
folosească semne de exclamare pentru a arăta că vorbesc serios.) 


Cea de-a doua notiţă spunea: 


Peg, 
Te rog nu uita să opreşti caloriferul înainte de a pleca, pentru 
că mi se încarcă FACTURA! 


Cea de-a treia fusese lipită pe maşina de spălat cu două benzi 
adezive. 

Peg, 

Închide cele două robinete după ce speli. Dacă rămân deschise, 

apa se poate scurge inundând camera copiilor. De asemenea, 

curăță filtrul de scame de la mașina de uscat rufe de fiecare dată 

după ce o foloseşti! 


Pentru că Peggy este un sangvinic popular, nu a acordat nici o 
atenţie notiţelor. Într-o zi, mama ei s-a întors pe neaşteptate şi a găsit 


casa în dezordine. A lăsat o ultimă notiţă: 


Peg, 
Nu îmi place cum mi-am găsit casa când m-am întors. 


Nu ai găsit boilerul murdar (aşa cum l-ai lăsat) şi nici alarma 
oprită — de aceea o avem, pentru a ne proteja proprietatea. 


Sunt foarte supărată cum îţi poţi da seama! 


Dacă mai stai la noi, lasă totul aşa cum ai găsit. 








Cu dragoste, mama 

În timp ce Peggy era supărată, eu m-am înfiorat de aceste notițe şi am 
întrebat-o dacă pot să le păstrez. Acestea sunt exemplele perfecte 
pentru instrucţiunile colericului puternic despre care el crede că sunt 
justificate (iar alţii cred că sunt despotice). 


Soluţia 4: Încetează cu controversele 
şi certurile 


Deoarece colericul puternic ştie că are dreptate, lui îi place să 
conducă publicul confuz şi nesigur în bătălie — şi să câştige apoi 
triumfător. Hăituirea „marionetelor“ şi dovedirea greşelilor devine un 
hobby fascinant pentru colericul puternic. 

Fratele lui Fred, Steve, obişnuia să citească rubrica „Cuvinte 
comune pronunțate greşit“ în Reader's Digest, să poarte în portofel 
paginile rupte de acolo şi apoi să aştepte ca un suflet inocent să facă o 
greşeală. Mai devreme sau mai târziu, cineva cădea în capcană, iar el 
se năpustea asupra acelei persoane cu bucurie şi îi spunea: „Cred că vei 
descoperi că ai pronunţat greşit acel cuvânt“. Victima se bâlbâia în 
timp ce Steve scotea dovada din portofel, evidențiind forma corectă 
jar persoana era distrusă. Numai colericilor puternici le place acest 
joc al egoului de-a ulii şi porumbeii. 

Colericilor puternici le plac controversele şi certurile şi indiferent 
dacă se implică pentru a se distra sau la modul serios, această agitare 
a problemelor este o caracteristică extrem de negativă. 


NU UITA 


Nimănui nu îi place o pesoană nerăbdătoare, 
despotică şi certăreaţă. 

PROBLEMĂ:  Colericul puternic are 
dreptate, dar nu este agreat 


Soluţia |: Lasă-l pe celălalt să aibă dreptate 


Este foarte dificil să dai sfaturi unui coleric puternic, deoarece el 
poate întotdeauna să dovedească de ce a fost corect ceea ce a făcut. 
Din moment ce el este perfect, dacă un lucru nu ar fi fost corect, 
atunci nu l-ar fi făcut. Colericul puternic pur şi simplu nu poate să 
greşească. Nu poate să admită nici în adâncul sufletului că ar putea 
cumva să fie vinovat. Această opinie inflexibilă face uneori aproape 
imposibilă colaborarea cu colericul puternic. 

Fratele meu, Ron, mi-a povestit despre o aventură pe care a avut- 
o cu un optician, coleric puternic. El voia o pereche de ochelari de 
soare bifocali pentru soţia sa. S-a dus la optician şi i-a spus cam ce 
dorea. „Imposibil“, i s-a spus. Fratele meu, fiind el însuşi un coleric 
puternic, nu ceda uşor, ci îşi urmărea scopul. 

„Nu înţelegeţi ce spun: vreau lentile de ochelari de soare obişnuiţi 
şi în partea de jos lentile pentru citit, astfel încăt să se poată uita pe o 
revistă când este la piscină.“ 

Opticianul răspunde din nou: „Este imposibil.“ 

Fratele meu a continuat să ofere explicaţii logice, dar opticianul 
refuza să se clintească de pe poziţia sa. În cele din urmă, Ron i-a luat 
reţeta din mână şi i-a spus: „Voi merge în altă parte“. 

Ca să nu fie mai prejos, bărbatul l-a strigat pe Ron, care tocmai 
ieşea: „Dacă te ducă în altă parte şi ţi-i face aşa cum vrei tu, nu va fi bi- 
nel“. Un exemplu clasic de coleric puternic care ştie că el are dreptate. 


Soluţia 2: Învață să-ţi ceri scuze 


Deoarece colericul puternic ştie totul şi este convins că are 
întotdeauna dreptate, nu îşi poate imagina că trebuie să-şi ceară scuze 

vreodată. Consideră că „Îmi pare rău“ este un semn de slăbiciune şi 
evită aceste cuvinte cum ar evita o boală. Un tânăr coleric puternic a 
locuit la noi un an şi în acest timp nu s-a sfiit să ne critice, dar nu a 
văzut nici un moment că el era problema. Într-o dimineaţă a intrat în 
bucătărie după ce noi terminasem micul dejun şi a început să caute 
nişte cereale. A scos singura cutie pe care o aveam şi mi-a spus tăios: 
„Ştii că nu îmi place tipul acesta de cereale. Chiar nu poţi să cumperi 
ce îmi place?“. A aruncat cutia în dulap şi s-a năpustit afară fără să 
mănânce. Mai târziu, Freddie, care avea doisprezece ani pe atunci şi 
care asistase la refuzul cerealelor, cu sensibilitatea sa de melancolic 
perfect a venit încet la mine şi mi-a spus: „Vreau să-mi cer scuze 
pentru Robert. Nu a fost prea drăguţ cu tine, dar ştiu că nu va veni 
niciodată să spună că îi pare rău“. 

Fred a avut dreptate. Robert nu şi-a cerut niciodată scuze, iar când 
se referea la situaţia aceea, o numea: „regretabilul dezacord pe care l- 
am avut cu privire la cereale“. Colericul puternic pur şi simplu nu 
poate să înfrunte situaţia şi să spună: „Îmi pare rău“. 

M-am urcat în avion la Palm Springs, iar alături de mine s-a aşezat 
un coleric puternic mânios. „Idioţii ăia m-au pus să trec a doua oară 
prin poarta de control, deşi ieşisem doar ca să cumpăr o revistă. Le- 
am spus că dacă trecusem o dată nu avea nici un rost să o fac din nou, 
dar ei m-au obligat totuşi să trec.“ Era furios, aşa că nu m-am deranjat 
să îi ofer vreo părere diferită. Este dificil să le dai sfaturi sau să fi 
lămureşti pe colericii puternici, pentru că ei ştiu totul, pot întot- 
deauna să dea vina pe alţii şi pot să demonstreze că nu ci au greşit. 


Soluţia 3: Acceptă că ai unele defecte 


Din moment ce colericul puternic are cel mai grozav potenţial ca lider 
pentru cele mai măreţe cauze, ar trebui să câştige cel mai mult din 
studiul temperamentelor. Ar trebui să fie capabil ca, pe baza forţelor 
sale dinamice de acţiune rapidă şi decisivă, să treacă la eradicarea 
defectelor sale: vanitatea şi nerăbdarea. 

Dar colericul puternic este cel mai înverşunat duşman al său. Are 
tatuat cuvântul forță pe braţul drept şi crede despre cuvântul 
slăbiciune că aparţine numai celorlalţi. Acest refuz de a accepta o 
posibilă greşeală proprie este ceea ce îl împiedică pe colericul 
puternic să atingă performanţe maxime. 

Shakespeare a scris adesea despre marii eroi distruşi de un viciu 
tragic. La colericul puternic, viciul tragic este inabilitatea sa de a 
vedea că are vreunul. El este mai mult interesat să aibă dreptate decât 
să fie agreat, iar când ia o anumită poziţie, este inflexibil. 


NU UITA 


Doar dacă şi-ar deschide cugetul să-şi examineze 
slăbiciunile şi să admită că are câteva, colericul 
puternic ar putea să devină acea persoană 
puternică care crede că este. 


Şi nu uita, colericule puternic: 


„Dacă mărturisim păcatele noastre, El este credincios și drept, 
ca să ne ierte păcatele şi să ne curățească pe noi 
de toată nedreptatea. “ 


I loan 1:9 

CAPITOLUL | | 


Să motivăm 
flegmaticul liniştit 


Ca la fiecare temperament, fiecărui punct forte îi corespunde o 
slăbiciune. Flegmaticii au puncte forte de plan secundar, deci au şi 
slăbiciuni de plan secundar. Când colericul puternic îşi etalează 
punctele forte în faţa ta şi defectele sale sunt evidente, flegmaticul 
liniştit îşi păstrează ascunse atât cele mai bune, căt şi cele mai rele 
însuşiri. Mulţi flegmatici liniştiţi nici nu îşi pot imagina măcar să fie 
ofensivi pentru că ei sunt extrem de tăcuţi şi blănzi. Este dificil să 
comunici cu ei într-un seminar, pentru că de obicei sunt deja adormiţi 
când ajung la secţiunea lor. 

Într-o zi, pe când cumpăram câteva scaune comode şi simple care 
să se potrivească cu orice ambianţă, mi-a venit ideea: cel mai impor- 
tant punct forte al flegmaticilor liniștiți este lipsa slăbiciunilor eviden- 
te. Flegmaticul liniştit nu are accese de furie, nu se scufundă în 
depresii şi nu acţionează în mod zgomotos. El doar stă, neentuzias- 
mat, se îngrijorează în tăcere şi nu poate să ia decizii. Cu greu greşeşte 
suficient de evident ca să impună corecţii. 

PROBLEMĂ:  Flegmaticul liniştit nu se 
entuziasmează 


Soluţia: Încearcă să te entuziasmezi 


Una dintre cele mai enervante slăbiciuni ale flegmaticului liniştit este 
incapacitatea sa de a se entuziasma de ceva. L-am întrebat o dată pe 
Don Aviaţie Militară (unul dintre prietenii lui Lauren) dacă s-a 
entuziasmat vreodată pentru ceva şi după ce s-a gândit câteva 
secunde, a replicat: „Nu-mi amintesc de nimic în viaţă care să fi 
meritat să mă entuziasmez pentru el“. 

Deşi această slăbiciune nu este una zgomotoasă, orbitoare, este 
extrem de descurajant pentru cineva să aibă un partener de viaţă care 
nu se entuziasmează de planurile lui dinamice. El intră val-vârtej, plin 
de gânduri măreţe pentru weekend, iar flegmaticul liniştit îi spune: , 
„Nu sună prea distractiv. De ce să ne mai deranjăm să mergem? Eu 
mai degrabă aş sta acasă“. Aceasta îl aruncă pe partenerul creator în 
braţele deznădejdii şi, indiferent ce se întâmplă în weekend, unul din 
ei este nefericit. 

Femeia coleric puternic este atrasă de bărbatul flegmatic liniştit 
pentru că el are acea privire calmă, detaşată, care este, pentru un 
motiv oarecare, atrăgătoare, în felul său tăcut. Bărbatul coleric 
puternic alege femeia flegmatic liniştit pentru că ea are un suflet 
blând, liniştit şi are nevoie să fie protejată de lumea cea dură şi crudă. 

După nuntă, colericii puternici îşi planifică obiectivele în ordine şi 
îşi afişează edictele, aşteptându-se la un entuziasm imediat. Când 
flegmaticul liniştit răspunde „Nu prea îmi pasă“, colericul puternic 
este dezamăgit şi încearcă să vină cu idei mai dinamice, care cer o 
reacţie. Cu cât ştie mai puţin colericul puternic, cu atât mai 
pretențioasă va fi organizarea lui şi cu atât mai înfricoşat şi mai 
neinteresat va fi flegmaticul liniştit. 

Îmi petrec cea mai mare parte a vieţii încercând să o entuziasmez 


pe mama cu unele din realizările mele. Când am scris prima carte, m- 

am gândit: Am făcut în sfârşit ceva care o va entuziasma. Nu orice 
fiică scrie o carte. O să fi placă la nebunie! Și i-am dedicat-o chiar ei. 
Nu puteam să dau greş! 

l-am înmânat cartea şi i-am arătat dedicaţia. Apoi am aşteptat să-şi 
vadă numele tipărit şi să se bucure. Nici o reacţie. A întors pagina. 
Am privit-o. Nu şi-a schimbat deloc expresia în zilele în care a citit- 
O, iar când a terminat, a închis cartea și a privit afară pe fereastră. Abia 
aşteptam comentariile ei, dar nu au venit. În cele din urmă, i-am spus 
lui Lauren: „Întreab-o pe Buni dacă i-a plăcut cartea mea“. Ea a 
întrebat-o, iar mama mea a replicat: „Sigur, a fost o carte“. 

După ce flegmaticii liniştii descoperă că îi pot indispune pe alţii 
refuzând să se entuziasmeze, ei folosesc această formă de control tacit 
şi chicotesc pe înfundate la lucrurile nostime pe care le facem noi, 
ceilalţi, încercând să le smulgem entuziasmul. După un seminar de un 
weekend, cu mai mulţi vorbitori, preşedintele prezidiului a întrebat 
o doamnă flegmatic liniştit care dintre vorbitori i-a plăcut cel mai 
mult. Ea a meditat un moment, după care a spus: „Cred că va trebui 
să mai treacă timp ca să aflu“. 

O alta a fost întrebată: „Veţi mai veni?“. Răspunsul flegmatic 
liniştit a fost: „Posibil, sau mai degrabă le-aş recomanda altora şi i-aş 
aduce aici“. 

O tânără sangvinic popular ne-a împărtăşit la un seminar: „Soţul 
meu este atât de flegmatic liniştit, încât chiar adoarme în timpul 
certurilor“. 

Linda spunea: «Convieţuirea cu soţul meu este ca atunci când eşti 
moderatorul unui talk-show. El vine acasă şi se aşază tăcut. Eu mă 
aplec spre el şi spun: „Și cum ziceai că te cheamă, puişor?. lar dacă 
pot să scot măcar ceva de la el, sunt norocoasă“». Flegmaticii liniștiți 
pur şi simplu nu se entuziasmează prea tare pentru nimic. 

Căsătoria între doi flegmatici liniștiți este o cale sigură de a evita 
problemele şi agitația. Cuplurile pe care le-am cunoscut cu această 
combinaţie s-au înţeles bine şi au menţinut viaţa într-un „echilibru“ 
specific flegmatic liniştit, dar s-au exprimat în mod frecvent: „Sincer, 
ne-am plictisit“. 

O tânără îmi povestea: „Suntem căsătoriți de un an şi nu mai 
facem, nici măcar nu mai spunem nimic“. O alta afirmă: «În fiecare 
seară îl întreb: „Ce ţi-ar plăcea să faci?“. El răspunde: „Nu-mi pasă, ţie 
ce ţi-ar plăcea să faci?“. Şi din moment ce nici unul din noi nu decide, 
nu prea facem mai nimic». O altă doamnă explică: „Noi ne descurcăm 
bine. Eu îi cer să pună un tablou; el spune da şi uită. Dar eu sunt atât 
de flegmatic liniştit, încât nici nu îmi pasă“. Un bărbat, prinzând din 
zbor comentariul acesta, a adăugat: „Noi am întins tablourile pe jos, 
în sufragerie, la început, când ne-am mutat în casă, acum un an. O să 
le agăţăm noi cândva, dar nu pare să fie aşa de urgent“. 

Preşedintele prezidiului de la unul din seminariile noastre, un 
flegmatic liniştit, ne-a povestit: «Eu şi soţia mea suntem amândoi 
flegmatici liniştiţi şi în fiecare seară când mă întorc acasă ea întreabă: 
„Ce ai vrea să mănânci?“, iar eu răspund: „Ce ai?“. Ea spune: „Nu mare 
lucru! Ce-ai zice de ceva semipreparat?“. Eu aprob, dând din cap şi 
mergem amândoi la congelator și stăm cu uşa deschisă, încercând să 
ne decidem ce să alegem». 


NU UITA 


Entuziasmează-te. Fă-o măcar o dată 
pe lună, apoi din ce în ce mai des. 


PROBLEMĂ:  Flegmaticul liniştit se opune 
schimbării 


Soluţia: Încearcă ceva nou 


Într-o seară, Pete, soţul flegmatic liniştit al lui Lee, a venit acasă şi a 
spus: „Îmbracă-te, ieşim în oraş“. Ea s-a bucurat foarte mult şi a 


160  www.businesstech.ro FLORENCE LITTAUER 


început să se gândească cum să se îmbrace. L-a întrebat: „Unde mă 
duci?“. Pete i-a răspuns: „La Montgomery Ward, să cumpărăm pungi 
de gunoi“. Am întrebat-o cum a reacţionat la o astfel de idee, iar ea 
mi-a răspuns: „M-am îmbrăcat şi m-am dus. A fost cel mai interesant 
lucru pe care îl gândise el în luni de zile“. 

Din păcate, această reacţie este tipică pentru mulţi flegmatici 
liniştiţi. Ei nu au nevoie de distracţie şi presupun că nici altcineva nu 
mai are. Am văzut o caricatură care arăta un flegmatic liniştit întins pe 
podea, lângă gaura de şoarece dintr-un perete. Ţinea un ciocan în aer, 
gata să zdrobească primul rozător care şi-ar fi scos capul. Soţia sa se 
uita în jos la el şi ofta: „Încă o sâmbătă seara distractivă cu Harry“. 

Un flegmatic liniştit mi-a cerut sfatul cu privire la căsnicia sa 
anostă. Când i-am dat nişte idei noi, el s-a opus: „Cred că am să 
pretind că totul merge bine — o schimbare poate însemna mai rău“. 


NU UITA 


Fă tot ce poţi să te gândeşti la ceva nou 
cel puţin o dată pe săptămână. 
Partenerul tău merită o schimbare. 


PROBLEMĂ:  Flegmaticul liniştit pare să fie 
leneş 


Soluţia |: Învață să-ţi asumi responsa- 
bilitatea pentru viaţa ta 


Flegmaticul liniştit, în cea mai extremă formă a sa, este foarte leneş şi 
speră ca prin tărăgănare să evite orice fel de muncă. Am ales o 

doamnă să prezideze Clubul femeilor, iar ea a întrebat: „Voi avea ceva 
de făcut?“. Nu o deranja titlul, atât timp cât nu implica muncă. 

Jill trebuia să se mute, iar gândul la asta o copleşea. Le-a cerut 
prietenilor să o ajute la împachetat, iar timp de trei luni au discutat 
despre ziua în carc să vină să o ajute. La data stabilită, prietenii săi 
colerici puternici au venit pregătiţi de lucru. Jill era îmbrăcată cu o 
rochie, cu ciorapi şi tocuri înalte, dând pentru moment impresia că nu 
plănuia nici o muncă grea pentru ea însăşi. Deşi mai era o zi până la 
sosirea noilor locatari, Jill nu avea cutii sau saci; nu împachetase 
nimic; tablourile erau încă pe pereţi; chiuveta era plină de vase 
murdare; şi mai erau teancuri de rufe murdare care trebuiau spălate. 

Una din prietene a spus: „Ne-a aşteptat pe noi să facem totul!“. 
Dacă vrei într-adevăr ca ceilalți să-ţi facă treaba, măcar fii suficient de 
isteţ şi nu le da sfaturi. Flegmaticul liniştit Phil stătea confortabil pe 
un scaun, lângă foc, în tip ce soţia sa, coleric puternic, încărca maşina 
pentru a pleca la schi. La un moment dat, el a privit-o şi a comentat: 
„Cu cât vei lua mai multe cu tine de fiecare dată, cu timpul nu vei mai 
avea ce bagaje să-ţi faci şi nu o să mai dureze atât împachetatul“. Şi s- 
a mai mirat de ce l-a lovit în cap cu băţul de schi! 

La seminarele noastre, când trebuie să se împartă în grupuri, 
flegmaticii liniştiţit nu ştiu niciodată unde trebuie să meargă şi se 
întorc la partenerii lor cu nedumerire. Partenerul (care este de obicei 
un coleric puternic), vine cu o vorbă dulce: „Eşti un flegmatic liniştit, 
dobitocule!“, şi persoana pleacă târşâindu-şi picioarele să afle unde s- 
a dus grupul flegmaticilor liniștiți. 

Un stomatolog flegmatic liniştit, ales să fie preşedintele grupului, 
a sugerat: „Hai să închidem cu toţii ochii şi să medităm până se 
termină seminarul şi va trebui să plecăm acasă“. 

Un alt bărbat a fost de acord cu: „Nu poţi să te perfecţionezi prin 
inactivitate“. 

Soluţia 2: Nu lăsa pe mâine ce poți face azi 


Problema tărăgănării este predominantă atât la melancolicii perfecţi, 
cât şi la flegmaticii liniștiți, dar din cauza unor motive diferite. 
Melancolicul perfect nu poate să înceapă nimic până nu are toată 
dotarea necesară şi până nu crede că va face o treabă perfectă iar 
flegmaticul liniştit amână pentru că, inconştient, el nu vrea să facă 
lucrul acela. Fl tinde să fie leneş, iar amânările îl împiedică să ia o 
decizie şi să treacă la treabă. Flegmaticul liniştit suferă de „complexul 
mañana“: Să nu faci niciodată astăzi ce poţi să laşi pe mâine. 

La petrecerea pe care am dat-o când s-a născut Lauren, flegmaticii 
liniştiţi au adus daruri cam...neterminate. Primul cadou era un 
costumaş albastru adorabil închis cu capse, dar după ce l-am verificat 
am găsit pur şi simplu bolduri prinse în loc de capse. Dacă bietul 
bebeluş şi-ar fi alăturat picioarele s-ar fi înţepat! Al doilea era o 
broderie cu un unicorn, dar fundalul nu cra brodat încă. Ambele fete 
şi-au exprimat dorinţa sinceră de a-şi finaliza proiectele, şi amândouă 
au plecat de la petrecere cu darurile lor cu tot. 

Aceste două fete, cu cadourile lor pe jumătate lucrate, au făcut 
totuşi o impresie mai bună decât sangvinicul popular care a uitat ce zi 
este şi nu a venit deloc! 


Soluţia 3: Motivează-te 


Mintea lui Sharon era ca un joc de biliard. Bilele colorate se 
rostogoleau numai dacă erau împinse şi se îngrămădiseră ani de zile în 
tihnă într-o plasă agăţată cu grijă în colţ. 

Când era motivată adecvat, putea să scoată câteva bile şi să le 
rostogolească pe suprafaţa verde, atât timp cât era obligată. Când 
presiunea se micşora, ea curăța masa şi bilele ajungeau din nou în plasă 
până când cineva apuca cu exasperare bilele colorate, le arunca pe 
spaţiul verde şi striga: „Mișcă!“. 

Această mică şi simplă parabolă este tipică pentru flegmaticul li- 
niştit. Nu se pune problema că nu pot să facă treaba, ci că nu vor. O 

doamnă mi-a spus că îşi croise cel puţin patru rochii, dar era prea mult 
de lucru să le coasă. „Dacă voi avea vreodată nevoie de una din ele 
pentru o ocazie specială, o voi termina“. 

Deşi flegmaticii liniştiţi au nevoie de motivare directă din partea 
altora, ei se simt ofensaţi dacă sunt împinşi. Această problemă con- 
tradictorie determină conflicte în multe familii în care flegmaticul 
liniştit evită să facă lucrurile casnice necesare; colericul puternic îi 
spune ce să facă, iar el se simte jignit de imbold. 

Fereastra bucătăriei lui Ruthee este îndreptată către vest. În fiecare 
după-amiază, când soarele californian bate în ea, locul se încălzeşte 
prea tare pentru a mai lucra acolo. I-a cerut lui Howard să monteze 
un umbrar, dar din moment ce nu stătea el în soare, nu a fost motivat. 
În cele din urmă, Ruthee a bătut în cuie un prosop mare de plajă care 
nu mai lăsa căldura să intre, dar strica priveliştea. Într-o zi, la un târg 
de vechituri a găsit nişte jaluzele din lemn, exact de mărimea ferestrei 
sale. Le-a adus acasă, dar a apărut pe loc o problemă: jaluzelele aveau 
nevoie de mici reparaţii. Howard a fost uşor entuziasmat de noile 
jaluzele şi a asigurat-o pe Ruthee că le va repara şi le va face să se 
asorteze cu dulapurile. 

Aceasta a fost acum patru ani, iar jaluzelele mai sunt încă, în garaj 
şi nu se ştie în ce stare. Când Ruthee întreabă de soarta lor, el se simte 
jignit şi spune că „lucrează la ele“. Soluţia lui Ruthee este să uite că a 
cumpărat vreodată jaluzele şi să schimbe prosoapele în fiecare 
anotimp. 


NU UITA 





Voi, flegmaticilor liniştiţi, meritaţi să fiţi ţinuţi 
sub papuc dacă nu vă motivaţi singuri 
pentru acţiuni responsabile. 

PROBLEMĂ:  Flegmaticul liniştit are o 
încăpățânare mută 


Soluţia: Învață să-ţi comunici sentimentele 


Deoarece flegmaticul liniştit pare să fie de acord cu toată lumea, 
oamenii sunt adesea surprinşi când descoperă o încăpățânare mută sub 
un exterior blajin. Ca un exemplu complex de la mai multe soții 
coleric puternic, am aflat că situaţia poate fi următoarea: Charlotte îl 
anunţă pe Charlie luni dimineața: „Mergem la Sally sâmbătă seara“. 

Charlie dă un răspuns tipic de flegmatic liniştit: „Hmm“. 

Charlotte, fiind o colerică puternică, îi aminteşte lui Charlie: „Să 
nu uiţi! Acasă la Sally, sâmbătă seara“. 

Charlie mormăie încă un „Hmm“. 

Vine sâmbătă seara. Charlotte se îmbracă, iar Charlie stă în scaunul 
său pliant, într-un tricou. Cum el nu pare că se va mişca de acolo, 
Charlotte îi spune clar: „Grăbeşte-te şi schimbă-te. Mergem la Sally“. 
Charlie formulează prima propoziţie completă după o săptămână: „Nu 
merg“. 

„Dar ai fost de acord cu mine referitor la asta toată săptămâna.“ 

„Nu am fost de acord; doar că nu m-am opus.“ Şi Charlie nu va 
merge. De obicei, după ce amabilul flegmatic liniştit ia o decizie, nu 
poţi să îi schimbi părerea. 

Am învăţat din consilierea flegmaticilor liniștiți că par să fie mul- 
ţumiţi de căsniciile lor. Am întrebat dacă se plâng de ceva, iar ei au 
spus: „Totul este bine“. Partenerul poate să fie isteric sau poate să 
amenințe cu sinuciderea şi totuşi flegmaticul liniştit nu ştie care este 
problema. El este inocent şi nu comunică. Mariajul poate să 
şchioapete ani de zile, fără un comportament făţiş, până când, într-o 
zi, flegmaticul liniştit decide că i-a ajuns cu nebuna de femeie şi o să 
o părăsească. El nu aduce subiectul în discuție, ci doar împachetează 
şi pleacă. O dată ce flegmaticul liniştit a făcut mişcarea, slabă speranţă 
să se schimbe. 

Cineva a exprimat acest lucru în felul următor: „Mi-au trebuit 
douăzeci de ani să am curajul să iau această decizie şi sunt sigur că nu 
îmi voi schimba părerea acum“. 

Problema de bază cu această încăpățânare este că flegmaticul 
liniştit nu doreşte să comunice. Din moment ce merge întotdeauna pe 
calea minimei rezistenţe şi fuge de controverse, în mod natural 
găseşte că este mai simplu să nu vorbească despre sentimentele sale 
decât să le dezvăluie şi să își asume riscul unui conflict. 

Tăcând, flegmaticul liniştit este în afara problemelor în cea mai 
mare parte din timp, dar, ascunzându-şi sentimentele şi refuzând 
comunicarea, el înăbuşă orice relaţie plină de sens cu ceilalți. 


NU UITA 


Deschide-te înainte de a fi prea târziu. 
Nu pune lumina sub obroc. 


PROBLEMĂ:  Flegmaticul liniştit 
pare nehotărît 


Soluţia |: Exersează luarea deciziilor 


Defectul major al flegmaticului liniştit este aparenta sa incapacitate de 
a lua decizii. Colericul puternic stă lângă el cu o oală de apă fierbinte 
şi întreabă repede: „Vrei ceai sau cafea?“. Răspunsul automat este: 
„Indiferent“. Flegmaticul liniştit consideră că a fost agreabil şi nu 
înţelege de ce colericul puternic îi toarnă apa fierbinte în cap. „Voiam 
doar să îţi uşurez munca.“ 

În timp ce decolam de la Norfolk, Virginia, însoţitoarea de zbor a 
anunţat că aveam trei opţiuni pentru gustările de la prânz. “Puteţi să 
comandaţi fructe de mare, friptură sau lasagne. Nu avem suficient din 
fiecare pentru toată lumea, deci unii dintre dumneavoastră se pot 
gândi la o a doua alegere“. 

S-a întors apoi imediat către flegmaticul liniştit care era pe primul 
rând cu mine şi l-a întrebat: „Ce gustare v-ar plăcea?“. Acesta a repli- 
cat: „Ce v-a mai rămas“, Însoţitoarea de zbor, fiind un coleric puter- 
nic, a spus: „Ce să-mi rămână?! Dumneavoastră sunteţi prima persoa- 
'nă pe care o întreb“. S-a tot învârtit în jurul lui aşteptând o decizie. 
Atunci am vorbit eu, comandând: „Eu voi lua fructe de mare“. El s-a 
uitat în sus şi a zis: „Cred că şi eu voi lua la fel“. 

Problema flegmaticului liniştit în luarea deciziilor nu apare pentru 
că este incompetent, ci pentru că el a luat o măreaţă decizie: aceea de 
a nu lua nici o decizie. În definitiv, dacă nu iei nici o decizie, nu eşti 
responsabil pentru rezultate. 

Flegmaticul liniştit trebuie să exerseze luarea deciziilor şi să-şi do- 
rească asumarea responsabilităţilor. Prietenii, subordonații şi parte- 
nerii flegmaticului liniştit se vor bucura atunci când el va fi capabil să 
rămână drept şi hotărît. 


Soluţia 2: Învață să spui nu 


Flegmaticii liniştiţi nu vor să rănescă niciodată pe nimeni şi vor cum- 
păra ceva ce nici măcar nu şi-au dorit, doar pentru a nu spune nu. Un 
coleric puternic mi-a spus: “Printre punctele tari ale unui flegmatic 
liniştit se află şi atitudinea prietenoasă şi bunăvoința lor de a ajuta.”. 
Ei au numai prieteni. 

Soţul meu, de-a lungul anilor, mi-a adus acasă ca vechi prieteni 
vânzători de becuri, de aspiratoare, de reviste şi diverşi alţi prieteni 
de ocazie, pe care inima mea de coleric puternic îi privea cu suspi- 
ciune. Un flegmatic liniştit pur şi simplu nu poate să spună „Nu! Nu! 
Nu!“ 

În timp ce flegmaticii liniștiți nu sunt entuziasmați de conceptul de 
temperamente, ei învaţă şi aplică gradat cunoştinţele asupra lor. Din 
moment ce au cele mai puţin evidente slăbiciuni, pot să se schimbe în 
bine foarte repede — dacă au chef. Motivat adecvat, un flegmatic 
liniştit, poate să se entuziasmeze de câteva lucruri pe săptămână, iar 
aceasta le va face o adevărată plăcere celor ce trăiesc sau lucrează cu 
el. Din moment ce este capabil să ia decizii (dar alege să nu ia), poate 
să devină cu uşurinţă hotărît şi să-şi piardă imaginea de nehotărit 
atunci când va vedea cât de mult îl ajută asta în interacţiunea cu 
ceilalţi. 


NU UITA 


Învață să spul nu şi exersează luarea deciziilor. 
Începe cu ciocolată şi vanilie, dacă treizeci şi una 
de arome sunt prea multe ca să le faci faţă 
imediat! 


Când ţi-e teamă să iei o decizie, aminteşte-ţi că este una care te 
poate ajuta. 


Căci Domnul dă înţelepciune... Atună tu vei înţelege 
dreptatea și buna judecată, calea cea dreaptă și 
toate potecile binelui. 


Pilde 2:6, 9 

PARTEA A PATRA 


Principiile 
personalităţii 


O modalitate de 
a ne îmbunătăţi 
relaţiile cu ceilalţi 

CAPITOLUL 12 


Fiecare persoană 
este o combinaţie unică 


În urma calculării propriului scor la Profilul de personalitate, ţi-ai dat 
seama că eşti unic. Probabil că nimeni altcineva nu are exact aceeaşi 
combinaţie de puncte forte şi puncte slabe ca tine. Cei mai mulţi au 
trăsături dominante ale unui temperament, În mai mică măsură trăsă- 
turile altui temperament şi într-o oarecare măsură alte trăsături spe- 
cifice celorlalte temperamente. Unii îşi regăsesc trăsăturile în mod 
uniform în toate tipurile de temperament şi de obicei aceştia sunt 
flegmaticii liniștiți, pentru că ei sunt oameni buni la toate şi, de ase- 
menea, au cele mai mari dificultăţi în a-şi decide propriile trăsături. 
Să aruncăm o privire la posibilele combinaţii. 

COMBINAŢII NATURALE 
Expansiv 
Optimist 

Sincer 


SANGVINIC COLERIC 
POPULAR PUTERNIC 

Combinații naturale 


Aşa cum se poate vedea şi în schemă, combinaţia sangvinic popu- 
lar /coleric puternic este o combinaţie naturală. Ambii sunt expansivi, 
optimişti şi sinceri. Sangvinicul popular vorbeşte din plăcere, 
colericul puternic din interes, dar amândoi sunt persoane comuni- 
cative. Dacă aveţi această combinaţie, aveţi cel mai mare potenţial de 
conducere. Dacă veţi combina punctele forte, veţi obţine o persoană 
care îi poate cârmui pe alţii şi îi poate face să muncească din plăcere; 
o persoană căreia îi place distracţia şi totuşi îşi poate îndeplini țelurile; 
o persoană cu energie şi ambiţie, dar care nu are un impuls irezistibil 
pentru finalizări. Această combinaţie ia extremele din muncă şi 
distracţie şi produce o persoană care le pune în ordinea adecvată. Din 
perspectivă negativă, această combinaţie dă naştere unui individ 
despotic, care habar nu are despre ce vorbeşte, o persoană impulsivă 
care se învârteşte în cerc sau un suflet nerăbdător care întotdeauna 
întrerupe şi monopolizează conversaţia. 

Cealaltă combinaţie naturală este melancolic perfect/flegmatic 
liniştit. Ambii sunt introvertiţi, pesimişti şi vorbesc cu blândeţe. Sunt 
mai serioşi, privesc în profunzimea situaţiilor şi nu vor să fie în centrul 
atenţiei. Urmează sfatul lui Teddy Roosevelt: „Vorbeşte cu blândeţe 
şi poartă o nuia cu tine“. Flegmaticul liniştit luminează profunzimea 
melancolicului perfect, iar melancolicul perfect înviorează instabilită- 
tile flegmaticului liniştit. 

Această combinaţie dă cei mai mari educatori, atât timp cât drz- 
gostea de studiu şi cercetare a melancolicului perfect este luminată de 
capacitatea flegmaticului liniştit de a se înţelege cu oamenii şi de a 
prezenta lucrurile într-o formă plăcută. Ei pot avea probleme cu lua- 
rea deciziilor, pentru că ambii sunt lenți în acest domeniu şi amândoi 
tărăgănează lucrurile. 

Cea mai bună combinaţie este aceea în care echilibrul flegmaticului 
liniştit îl împiedică pe melancolicul perfect să cadă în depresii, iar 
dorinţa de perfecțiune a melancolicului perfect îl motivează pe 
flegmaticul liniştit pentru acţiune. 

Sangvinicul popular/colericul puternic şi melancolicul per- 
fect /flegmaticul liniştit sunt combinaţii naturale. Ei sunt fraţi de 
sânge. 


Combinații complementare 


Temperamentul coleric puternic/melancolic perfect este o com- 
binaţie complementară, o combinaţie care potriveşte bine cele două 
firi şi completează reciproc lipsurile fiecăreia. Colericul 
puternic/melancolicul perfect dă cei mai buni oameni de afaceri, 
deoarece combinaţia dintre abilităţile de conducere, energia şi ţelurile 
colericului puternic şi inteligenţa analitică, sensibilă la detalii şi 
programatoare a melancolicului perfect este imbatabilă. Nu există 
nimic prea dificil pentru această combinaţie şi ei vor avea succes, 
indiferent cât timp le va lua. Dacă plănuiesc să remodeleze un 
partener, nu se vor abate din drum până când nu vor avea un produs 
perfect. 

O doamnă încântătoare, pe nume Louise, era nelămurită asupra 
temperamentului ei, iar când am întrebat-o cum era ea în timpul co- 
legiului, s-a schimbat la față. Povestind despre cum conducea echipa 
de majorete şi cum era creditată cu cele mai mari şanse de succes, s- 
a transformat din rezervată în radioasă. Şi-a dat seama că a început să 
se schimbe sub influenţa prietenului său, cu care s-a şi căsătorit mai 
târziu. El, fiind un coleric puternic/ melancolic perfect, şi-a propus să 
o perfecţioneze. Louise îi scria prietenului ei care era la facultate, iar 
el încercuia cu roşu cuvintele scrise greşit şi i le trimitea înapoi să le 
studieze. Când s-a întors acasă, a trimis-o la un curs de ortografie. Cu 
intenţii bune şi o perseverenţă fără sfârşit, a remodelat o majoretă 
plină de viaţă, transformând-o într-o interpretă respectabilă şi sobră, 
care nu prea mai ştia cine era. 

Deoarece trăsăturile acestei combinaţii sunt hotărîrea, organizarea 
şi ambiția, colericul puternic/melancolicul perfect are cea mai multă 
energie şi determinare şi îşi poate susţine cauza pe vecie. Orientaţi 

într-o direcţie pozitivă, cei cu combinaţia coleric puternic/me- 
lancolic perfect au mare succes, dar duse la extreme, chiar punctele 
lor forte devin greu de suportat. 

Cealaltă combinaţie complementară este sangvinic popu- 
lar /flegmatic liniştit. Acolo unde colericul puternic/melancolicul 
perfect este orientat spre muncă, sangvinicul popular /flegmaticul 
liniştit este înclinat să nu ia lucrurile prea în serios şi să se distreze. 
Această combinaţie de porţie dublă de umor şi firi agreabile face din 
sangvinic popular /flegmatic liniştit cel mai bun prieten posibil. Firile 
lor calde şi relaxate sunt atrăgătoare, iar oamenilor le place să fie cu 
ei. Flegmaticul liniştit temperează fluctuațiile sangvinicului popular, 
în timp ce personalitatea sangvinicului popular dă strălucire 
flegmaticului liniştit. Această combinaţie este cea mai bună dintre 
toate în interacțiunea cu ceilalţi. Sunt buni în munca de personal, ca 
părinţi şi în conducerea firmelor deoarece au umorul antrenant şi 
personalitatea sangvinicului popular dar şi stabilitatea flegmaticului 
liniştit. 

Din nefericire, cealaltă latură a sangvinicilor populari/ flegmati- 
cilor liniştiţi îi arată ca fiind leneşi, fără dorinţa sau determinarea de a 
depune un efort dacă îl pot evita şi lipsiţi de capacitatea de a-şi ad- 
ministra resursele financiare. Ca la fiecare combinaţie tempera- 
mentală, există puncte forte remarcabile, dar şi slăbiciuni pe măsură. 


Opoziţii 


Am văzut până acum combinaţiile naturale şi cele complementare. 
Acum ne vom opri asupra opoziţiilor. Există conflicte interne evi- 
dente pe care tipurile temperamentale sangvinic popular /melancolic 
perfect şi coleric puternic/flegmatic liniştit le pot produce într-o 
persoană — naturi introvertit/extravertit cu puncte de vedere 
optimiste / pesimiste. 

Sangvinic popular/melancolic perfect este cea mai emoţională 
combinaţie din cele două, deoarece un singur corp încearcă să echili- 

breze fluctuațiile sangvinicului popular cu traumele adânci şi mai 
îndelungate ale melancolicului perfect. Această personalitate scindată 
poate duce la probleme emoţionale. 

Firea sangvinicului popular spune: „Hai să mergem să ne mai 
distrăm“, iar pe drum, firea melancolică perfectă verifică evoluţia. 

+ O doamnă de acest tip mi-a povestit de petrecerea aniversară pe 
care a plănuit-o pentru părinţii săi. Partea sangvinică a ei a găsit idei 
grozave, inclusiv invitaţii elegante, o cină organizată de o firmă 
specializată şi o orchestră. 

Cu două zile înainte de eveniment, partea melancolică din ea a 
preluat comanda şi a spus: „Ce Dumnezeu faci încercând să dai 
petrecerea asta pretențioasă? Retrage-te chiar în minutul acesta“. A 
anulat petrecerea şi apoi a fost deprimată mai multe săptămâni pentru 
că şi-a dezamăgit părinţii. 


A munci sau a nu munci? 


Pentru că am făcut studii de caz intense pe oamenii care funcţionează 
în aceste moduri extreme, am descoperit că de obicei aceste reacții 
apar ca răspuns la suferinţele din trecut. Noi le numim „măşti de 
supravieţuire“. 

Ori copilul melancolic perfect, pentru a atrage atenția părinţilor, 
şi-a pus masca de popularitate a sangvinicului popular, ori copilul 
sangvinic popular, din cauza abuzului sau respingerii, a devenit 
deprimat şi şi-a pus masca de durere a melancolicului perfect. Mulţi 
copii din familii dezorganizate îşi pun masca de perfecţiune a 
rnelancolicului perfect. 

„Dacă aş putea să fiu perfect, tata nu m-ar mai jigni, iar mama nu 
ar mai ţipa la mine.“ Indiferent dacă problemele se datorează alcoolui, 
drogurilor, respingerii, abuzului sexual sau emoţional sau practicilor 
religioase extreme, aceste familii dezorganizate îi determină pe copii 
să-şi mascheze personalitatea. Ei nu ştiu cum să se lupte cu sistemul, 
aşa că tind să devină orice îi va ajuta să supravieţuiască. 

Ca adulţi, par să aibă personalităţi scindate și nu înţeleg oscilaţia 
între stările extreme pe care ei o suportă, să muncească sau să nu 
muncească... indiferent dacă sunt sau nu motivaţi să muncească. 

Deşi firile diferite din coleric puternic/flegmatic liniştit nu au 
aceleaşi tendințe emoţionale, trăiesc totuşi conflictul major „a munci 
sau a nu munci“, Flegmaticul liniştit vrea să se relaxeze, colericul 
puternic se simte vinovat atunci când nu produce nimic. Această 
dilemă se rezolvă de obicei prin împărţirea vieţii în două segmente — 
muncă grea la serviciu şi relaxare totală acasă. 

De multe ori un coleric puternic dă tot ce are el mai bun la servi- 
ciu şi apoi, acasă, fie că este prea extenuat să mai miște vreun deget, 
fie consideră că terenul căminului său nu este suficient de important 
să merite eforturile sale. Un flegmatic liniştit poate să lucreze 
sârguincios la serviciu, unde ar putea chiar să pară un coleric puternic 
pentru că este așa de motivat, iar apoi să se relaxeze complet la 
sfârşitul zilei. 

Dacă ți se pare că ai această combinaţie, întreabă-te dacă eşti un 
coleric puternic ce reuşeşte să se relaxeze acasă sau un flegmatic 
liniştit într-adevăr motivat să lucreze. 

Dacă aceste întrebări nu par să îţi aducă răspunsurile satisfăcătoare, 
poate că porţi o mască de supravieţuire şi nu îţi dai seama că unele din 
durerile tale din copilărie îți afectează încă viaţa adultă. Copilul 
coleric puternic, care creşte într-o familie în care părinţii se ceartă tot 
timpul îşi dă seama repede că cel mai bun lucru pe care îl are de făcut 
este să-şi ascundă dorinţa de control şi să tacă. 

Copilul coleric puternic, care nu este admis atunci când în familie 
se iau decizii referitoare la hainele sale, la camera lui, animalul său de 
companie, materiile de la şcoală, cariera şi/sau alegerea unui 
partener, învaţă că ori se luptă pentru a controla ceva, şi atunci este 
considerat „copil rău“, ori trebuie să renunţe și să accepte autoritatea 
până va putea să plece de acasă. 

Copilul coleric puternic care este insultat îşi spune “Nu voi spune 
nimic acum; dar când voi scăpa de aici nimeni, niciodată, nu va mai 
avea controlul asupra mea“. Oricare din aceste situaţii sau o 

combinaţie a lor îl detemină pe copilul coleric puternic să îşi pună o 
mască de flegmatic liniştit. Ca adult, el oscilează între control şi 
supunere şi nu înțelege de ce. 

Copilul flegmatic liniştit nu caută să controleze şi de obicei se 
poartă foarte cuviincios. De ce şi-ar pune acest copil masca puterii şi 
şi-ar asuma responsabilități? Dacă se uită numai la situaţia familiei 
sale, vede că se învârteşte fără control şi îşi spune: „Cineva trebuie să 
facă ceva ca să pună la punct lucrurile aici. 

În familiile cu un singur părinte, responsabilitatea părintelui care 
lipseşte îi revine, de obicei, unuia dintre copii. Dacă acest copil este 
un flegmatic liniştit şi deodată se trezeşte „bărbatul din casă“, îşi pune 
masca unui coleric puternic, îşi schimbă firea resemnată şi preia 
controlul. 

Ca adult, el preia responsabilitatea atunci când trebuie şi se odih- 
neşte de câte ori poate. Se simte într-o permanentă extenuare şi nu 
ştie de ce este dezechilibrat. 

Dacă vă identificaţi relativ uşor în oricare din aceste opoziții, 
gândiţi-vă la sentimentele voastre de când eraţi copil şi vedeţi dacă 
aceste explicaţii au vreun înţeles pentru voi. 

Dacă obţineţi „câte puţin din fiecare“, există câteva posibilităţi. Ați 
făcut testul greşit; nu aţi înțeles cuvintele (vezi definițiile din glosar); 
sunteţi un flegmatic liniştit şi aveţi dificultăţi cu luarea deciziilor; 
sunteţi perfect şi aproape de vârf; sau aţi fost atât de controlat, 
cârmuit sau oprimat când eraţi copil, încât nu puteţi să înţelegeţi ceea 
ce sunteți cu adevărat. 

Orice scor veţi obţine la Profilul de personalitate, amintiţi-vă că nu 
etichetarea, ci înțelegerea punctelor tari şi slabe ale personalității 
voastre este importantă. 


... Cu teamă şi minunăţie am fost făcut... 


Psalmi 139:14 

CAPITOLUL 13 


Nu ne place să fim 
îngrădiţi 


Când predau conceptul de temperamente în seminariile Personalitate 
Plus, oamenii mă întreabă uneori: „Încerci să ne plasezi în cutiuțe?. 
Pentru că m-am gândit mult la această întrebare, am ajuns la concluzia 
că noi suntem deja în cutiuţele noastre. De câte ori avem de-a face cu 
vreo experienţă în viață, avem cu noi propria structură; mergem 
numai până unde ne simţim confortabil. Nu escaladăm zidurile 
imaginare şi nici nu iscodim prin crăpături înainte de a deschide 
poarta. 


Încă de la început în cutii 


De când ne naştem suntem puşi imediat în cutiuţele noastre. Suntem 
puşi în pătuțuri înguste şi întorşi către o fereastră, iar rudele iubitoare 
pot să ne privească cum stăm neajutoraţi în cutiuța noastră. Suntem 
înfăşaţi strâns în scutece pentru a fi aduşi acasă şi suntem plasați în 
noua noastră cutie, un pătuţ cu gratii de jur împrejur, pentru pro- 
tecţie. Pentru plimbări suntem plasați într-un coş, ori strînşi în curele 
pe un loc de copil în maşină — chiar şi în supermarket suntem ampla- 
saţi într-un coş de cumpărături, pentru securitate. Cu timpul, ne 

mutăm În cutii mai mari; suntem instalaţi într-un ţarc de joacă, ce ne 
ţine pe loc, apoi ni se permite să străbatem camera până la bariera din 
dreptul uşii. Pe măsură ce devenim mai îndrăzneţi, ni se dă libertatea 
unei grădini în spatele casei, înconjurată cu gard. Fiecare clasă, la 
şcoală, are sala ei şi ne stabilim acolo pentru un an, cuibăriţi într-un 
spaţiu protejat, cu un educator. 

Creştem în cutii şi, chiar când ieşim în lumea mare, ne luăm cu noi 
pereţii cutiei. Când am avut prima mea colegă de cameră la colegiu, 
am fost puse împreună într-o cutie, dar în câteva zile, a trebuit să 
punem un zid invizibil între noi. Nu puteam să cădem de acord asupra 
cearşafurilor, a afişelor de pe pereţi, sau asupra curăţeniei, aşa că am 
pus o fâşie de bandă colorată de-a lungul gresiei de pe jos şi fiecare din 
noi ne-am luat în stăpânire jumătatea de cameră, am întors spatele 
una la cealaltă şi ne-am creat propriile noastre cutii, unde ne simţeam 
în siguranţă. 

Conceptul de temperamente nu ne îngrădeşte şi nu ne bate în cuie, 
dar ne ajută să vedem în ce fel de cutie ne aflăm şi cum să ieşim din 
ea. 

Pe măsură ce înțelegem cât de întemnițați suntem de către slăbi- 
ciunile noastre fundamentale, putem să ne străduim să deschidem 
poarta şi să îndrăznim să hoinărim în curtea de alături. Comentariul 
pe care îl auzim cel mai frecvent despre personalităţi este: „Acum mă 
simt liber să fiu aşa cum sunt cu adevărat!“. Pe măsură ce ne înțelegem 
pe noi înşine, ne dezvoltăm automat capacitatea de a-i accepta pe cei 
ce nu văd lucrurile în felul nostru şi care îşi doresc să trăiască într-un 


stil contrar percepţiilor noastre. 


Când ne căsătorim 


Când ne gândim la câţi ani petrece fiecare din noi pentru a-şi construi 
propria cutie şi pentru a o decora cu propriile trofee, mai este de 
mirare că atunci când ne căsătorim cu cineva care are o cutie diferită 


nu ne potrivim unul cu altul în mod automat? 

Venim în căsnicie din spaţii diferite şi chiar din luna de miere ne 
întrebăm cât de curând se vor adapta ceilalți la structura noastră. 
Poate că dormim noi în acelaşi pat, dar păstrăm împrejmuirea din 
jurul nostru. 

O fată pe care am consiliat-o mi-a povestit următoarea întâmplare. 
Silvia, melancolic perfect, era deosebit de elegantă. Totul era perfect 
la ea: părul, machiajul, unghiile. Era însoţitoare de zbor la o companie 
aeriană şi l-a întâlnit pe încântătorul ei soţ, Bud, într-o cursă internă. 
El a impresionat-o teribil, fără nici o exagerare, cu personalitatea sa 
sangvinic popular şi putera lui de convingere; în câteva luni erau 
căsătoriţi. Deoarece ea avea deja mobilat şi decorat un apartament 
într-un bloc de pe coasta de vest, a considerat normal să îşi păstreze 
casa. Bud a fost de acord, din moment ce el locuia într-un apartament 
cu alţi trei bărbaţi şi nu avea prea multă mobilă. 

În prima zi de lucru a Sylviei, după luna de miere, Bud i-a explicat 
că se duce în apartamentul lui să-şi ia câteva lucruri. Când s-a întors 
Sylvia în seara aceea, nu a putut să creadă ce a văzut. Bud îşi mutase 
„câteva lucruri“. 

Erau afişe cu schiori, agăţate alături de gravurile ei după Picasso, 
un scaun urît care arăta de parcă un elefant mort se prăbuşise peste el, 
alături de sofaua ei Queen Anne; iar deasupra mesei din bucătărie se 
afla o reclamă luminoasă clipitoare care anunţa beneficiile berii 
Budweiser. 

Sylviei îi plăcuse Bud, bărbatul dur, dar nu ştiuse că îşi va aduce 
cutia lui cu el. 


Înțelegerea temperamentului nostru de bază 
nu ne îngrădeşte 


Aceasta deschide o poartă în zidul nostru de protecţie; ne face să ne 
acceptăm pe noi şi pe alţii în mod realist şi ne arată cum să anticipăm 
problemele şi să le tratăm înainte de a apare. Gândiţi-vă la durerea de 
inimă pe care am fi putut-o evita dacă am fi tratat cu calm banalitățile 

adunate, înainte de a se declanşa o criză! Înțelegerea propriului 
temperament şi al altora ne dă posibilitatea să tratăm situațiile în 
viitor aşa cum facem acum cu cele din trecut. Dacă îi cunoaştem 
temperamentul unui individ, putem să îi anticipăm reacţiile la diferite 
situaţii şi să avem la îndemână instrumentul disponibil pentru a repara 
dezastrul înainte ca el să înceapă. 


Acceptă-ţi slăbiciunile 


Primul pas în orice tip de autoperfecţionare este să îţi descoperi 
zonele de slăbiciune şi să admiţi că le ai. Refuzul de a ne examina 
defectele ne împiedică să le înlăturăm. Este umilitor să admitem că 
am făcut ceva greşit ani de zile, dar este primul pas în maturizare. 
Oamenii imaturi îşi învinovăţesc părinţii, partenerii, copiii, prietenii, 
circumstanţele pentru că nu au ajuns ceea ce sperau ei că vor fi. O 
persoană matură se examinează pe sine, îşi găseşte defectele şi începe 
să lucreze asupra lor. 

Este important să ne uităm la durerile şi respingerile din copilăria 
noastră pentru a afla de ce ne purtăm așa cum ne purtăm, însă acest 
studiu nu este făcut pentru a plasa vina, ci pentru a aduce înţelegerea 
şi începutul unui proces de vindecare. 

În grupul de terapie Alcoolicii Anonimi, fiecare persoană trebuie 
să se ridice, să-şi spună prenumele şi să declare: „Sunt alcoolic“. Până 
când o persoană nu exprimă verbal această recunoaştere, nu poate să 
existe terapie. Nu putem să acţionăm asupra unui fapt dacă nu 
acceptăm că există o problemă. Dacă am fi fost grupul Personalitatea 
Anonimă, ar fi trebuit să ne ridicăm şi să spunem: 

+ 


Sunt un încântător sangvinic popular, dar 
Sunt un vorbăreţ nestăpânit. 

Sunt un sensibil melancolic perfect, dar 
Mă deprim cu uşurinţă. 

Sunt un dinamic coleric puternic, dar 
Sunt despotic şi nerăbdător. 

Sunt un agreabil flegmatic liniştit, dar 
Sunt lipsit de entuziasm. 


Din momentul recunoaşterii ne îndreptăm în direcţia corectă. 


Să facem un plan personal 


Acum, că aţi înţeles cele patru temperamente de bază şi aţi calculat 
pentru a vă găsi combinaţia proprie de trăsături, sunteţi gata să faceţi 
paşi înainte în accentuarea trăsăturilor pozitive şi eliminarea celor 
negative. Cercetaţi-vă Profilul de personalitate. 


Evaluaţi-vă punctele forte 


Atât sangvinicii populari, cât şi colericii puternici îşi văd punctele 
forte repede şi se identifică cu ele imediat, însă melancolicii perfecţi 
şi flegmaticii liniștiți, datorită firii lor pesimiste, trebuie să se 
gândească un timp înainte de a-şi accepta calitățile. Oricare ar fi 
temperamentul vostru, cercetaţi Profilul de personalitate cu realism 
şi decideţi care sunt cele trei puncte forte pe care le consideraţi ca 
fiind cele mai importante în relaţiile voastre cu ceilalți. Înşiruiţi-le 


aici. 








(Dacă faceţi acest studiu împreună cu familia sau cu un grup, discutați asupra 
punctelor forte ale fiecăruia şi încurajaţi-vă unul pe celălalt cu complimente sincere.) 

Privindu-vă punctele forte, mulțumiţi-i lui Dumnezeu pentru 
talentele pe care El vi le-a dat, şi acceptaţi-le. Dacă aveți tendinţa de 
a spune: “Nu există nici un lucru bun la mine“, schimbaţi-vă imediat 
această atitudine. Există lucruri bune la tine. Aşa-numita ta falsă 
modestie este neatractivă şi îi forțează pe alţii să îţi ridice constant 
moralul. Această nevoie îi calcă pe nervi pe ceilalţi, tinde să-i facă să 
te evite şi este un sprijin inutil pentru o imagine de sine scăzută. Să nu 
mai crezi de acum înainte că nu valorezi nici doi bani. Ţi-au fost date 
şi puncte forte, şi puncte slabe. Dumnezeu te-a creat pe tine doar 
„ceva mai prejos decât îngerii“ şi El nu intenţionează ca tu să te dai 
bătut. 

Priveşte la cele trei puncte forte pe care le-ai ales. Mulţumeşte-i 
lui Dumnezeu pentru ele şi nu uita niciodată că le-ai meritat. Utilizezi 
aceste talente la capacitate maximă? Când predau la seminariile de 
Personalitate Plus şi fiecare persoană își afişează talentele, 
participanţii sunt întotdeauna uimiţi de sursele de forță nefolosite. 
Foarte mulți au talente care zac adormite şi nefolosite. 

Unii încă mai merg şchiopătând pentru că li s-a spus când erau 
copii: Nu o să reuşeşti niciodată, nu ai nici un talent, distrugi tot ce 
atingi. Aruncă departe aceste dureri din trecut şi începe să funcţionezi 
folosind punctele tale forte. 


Evaluează-ţi punctele slabe 


Aşa cum melancolicii perfecţi şi flegmaticii liniștiți pot avea dificultăți 
în legătură cu punctele lor forte, la fel şi sangvinicii populari şi 
colericii puternici cu greu pot să accepte evaluarea punctelor lor 
slabe. Unul dintre cele mai mari defecte ale lor este convingerea că 
nu au nici unul. Indiferent de modelul tău temperamental, gândeşte- 
te profund şi onest la slăbiciunile tale şi scrie trei dintre ele, cele care 
au cel mai mult nevoie de îmbunătățire. 

(Dacă eşti cu adevărat nerăbdător să ai o personalitate mai plăcută, cere-le ajutorul 
celorlalţi.) 


Cere părerea celorlalți 


Îndrăzneşte să îi întrebi pe alţii: „Dacă ar fi să îmbunătăţesc un aspect 
al personalităţii mele, de unde crezi că ar trebui să încep?“. Apoi fă cel 
mai greu lucru pe care a trebuit să-l faci vreodată. Ascultă! 

Nu le spune că sunt nebuni. Nu încerca să te aperi spunând: „Păi 
tu eşti şi mai rău“. Orice ţi-ar spune persoana respectivă mulțumește- 
i şi reflectează la cele spuse. Adesea oamenii îmi dau sfaturi pe care nu 
le-am cerut, îmi strecoară notițe cu critici constructive. 

Deși nu sunt interesată niciodată de astfel de sugestii, am învăţat să 
mă gândesc la ele, să extrag adevărul, dacă există, să schimb ce pot şi 
să arunc restul. De obicei există câteva elemente de adevăr în cele mai 
puţin pozitive comentarii şi ne maturizăm atunci când acceptăm cu 
demnitate şi mulţumire acele critici. 


Planifică-ţi paşii pentru dezvoltarea 
personală 


Uitându-te la cele trei puncte slabe pe care ai ales să le elimini, 
notează aici ce ai de făcut ca să schimbi aceste aspecte. 








(Să admiţi că ai slăbiciuni este primul pas, dar nu este suficient.) 

Ce ai putea să faci pentru a-ţi îmbunătăţi relaţiile cu ceilalți? Sang- 
vinicii populari pot să-şi muşte limba până când învaţă să vorbească 
numai pe jumătate cât vorbesc. Melancolicii perfecţi pot să se opreas- 
că de fiecare dată când îşi dau seama că sunt negativişti. Colericii 
puternici pot să se străduiască să asculte şi părerile altora. Flegmaticii 
liniştii pot simula entuziasmul până devine real. Schimbarea doare, 


dar fără ea nu putem să devenim mai buni. 


Solicită ajutorul familiei 


Nu există nimic mai atractiv decât un spirit care acceptă să fie educat 
— unul care solicită corectări şi le acceptă cu mulţumiri. În timp ce o 
instruiam pe Marita în ale oratoriei am fost încurajată de voinţa ei de 
a învăţa de la mine şi de lipsa ei de împotrivire. Pot să-i fac sugestii, 
iar ea îmi şi mulţumeşte, le şi pune în practică. Un spirit educabil este 
o însuşire rară şi frumoasă. 

Dacă ai un astfel de spirit, pasul de a cere corectări din partea fa- 
miliei va fi uşor; dacă nu, va trebui să te rogi pentru a avea spiritul 
corespunzător înainte de a cere ajutorul. Trebuie să te gândeşti că fa- 
milia s-ar putea să nu te ia în serios prima dată. Dacă simţi scepticism 
din partea familiei, aceasta se întâmplă probabil pentru că ei nu con- 
sideră că este o treabă serioasă. Este posibil ca în trecut să fi ridicat zi- 
duri între tine şi ceilalți, iar ei nu îndrăznesc să fie prea sinceri cu tine. 

Dacă eşti un sangvinic popular, familia ştie că ai o slabă hotărîre de 
a te implica într-o acţiune corectivă care va dura mai mult de o zi. 
Vrei numai să auzi ce este bine şi fugi de probleme sau critici. Familia 
ta ştie că nu vrei să ai de-a face cu defectele tale şi s-ar putea să-ţi 
spună: „Este foarte bine aşa cum eşti“. Dacă eşti un sangvinic popular 
tipic, vei spune: „O, bine! Deci nu va trebui să mă mai schimb“. Va 
trebui să arăţi că te dedici cu adevărat perfecţionării înainte de a fi 
crezut. 

Dacă eşti un melancolic perfect, ţi-ai manipulat familia cu stările 
tale aşa de mult timp, încât nu vor îndrăzni să spună ceva negativ 

despre tine, de teama de a nu te deprima. Preferă să îţi accepte 
defectele decât să rişte să-ți spună despre ele şi să-ţi vadă apoi dure- 
rerea întipărită pe faţă. Pentru a obţine cooperarea cu ei, va trebui să 
zâmbeşti în situaţii adverse şi să cânţi în ploaie. 

Dacă eşti un coleric puternic, probabil că ţi-ai controlat familia cu 
o mână de fier şi nimeni nu îndrăzneşte să te contrazică, de teama 
unui acces de furie. Va trebui să îți prefațezi întrebările cu: „Promit 
că nu mă voi supăra dacă îmi spuneţi sincer părerea. Chiar vreau să mă 
schimb în bine“. (Observă privirea şocată şi neîncrezătoare din ochii 
lor!) 

Dacă eşti un flegmatic liniștit, vei avea probleme să te decizi asupra 
cărei slăbiciuni să te concentrezi şi poţi să dai toată lista celor din grup 
şi să-i laşi pe ei să-ţi aleagă defectele. S-ar putea să nu ia prea în serios 
proiectul tău, pentru că ultimele au fost amânate. Va trebui să te arăţi 
foarte hotărît pentru a solicita cooperarea. 


Încurajează opiniile sincere 


Atunci când ne gândim la schimburile reciproce cu alţi oameni, ne 
dim seama cât de puţine opinii sincere încurajim. Ne construim 
cutiile în jurul nostru, oamenii învaţă cât de aproape de noi pot 
îndrăzni să vină şi vor colabora cu noi fără sinceritate. Familia ta 
trebuie să te amuze pentru a menţine pacea? Știu colaboratorii tăi cât 
de mult se pot apropia fără să te enerveze sau indispune? Dacă 
oamenii trebuie să se poarte cu tine cu mănuşi, poate că este timpul 
să devii sincer cu ei şi să le permiţi să fie sinceri cu tine. 

Foarte multe cupluri ne-au povestit că atunci când s-au aşezat şi au 
pornit împreună să completeze listele, au avut parte de prima discuţie 
serioasă în ani de zile. O femeie ne spunca: „Întotdeauna am fost 
reticenţi unul faţă de celălalt în confruntarea cu anumite probleme, 
deci amândoi am trăit în spatele unei faţade. Când ne-am aşezat şi am 
discutat pe marginea listelor, a fost pentru prima dată când ne-am 
exprimat verbal defectele. Parcă pagina ar fi susținut conversaţia, aşa 

că nu ne-am supărat unul pe celălalt. Studiul temperamentelor ne-a 
schimbat capacitatea de a comunica deschis şi onest“. 

Unii oameni îşi construiesc ziduri atât de groase, încât nimeni să nu 
reuşească să cunoască persoana din interior. Acesta este, de multe ori 
motivul pentru care procedează aşa. („Dacă ai şti cu adevărat cum arăt 
în interior, nu ţi-ar mai păsa de mine.“) Hai să ne scoatem măştile şi 
să îndrăznim să ne schimbăm. Nu trebuie să ne înconjurăm de 
eşecurile noastre din trecut; avem nevoie să păşim pe terenul 
viitorului potenţial. 


„Cel ce iubește învăţătura iubeşte ştiinţa, 
iar cel ce urăște certarea este nebun. “ 


Pilde 12:1 

CAPITOLUL 14 


Contrariile se atrag 


Am auzit cu toţii că există o atracţie a contrariilor. Fred şi cu mine 
suntem un exemplu perfect al acestei afirmaţii, iar în anii în care am 
lucrat cu temperamentele, rareori am găsit oameni cu acelaşi model 
de personalitate căsătoriți unii cu ceilalţi. Atunci când căutăm 
punctele forte ale indivizilor, este un mare avantaj să găsim reunite 
trăsăturile opuse. Deoarece sangvinicii populari sunt veseli, ei ridică 
moralul melancolicului perfect. Deoarece melancolicii perfecţi sunt 
organizaţi, ei îl fac pe sangvinicul popular să se mobilizeze. Atunci 
când ne putem uita la căsniciile noastre și înțelegem că punctele forte 
ale unui partener se potrivesc cu slăbiciunile celuilalt, putem să fim 
recunoscători pentru deosebirile dintre noi şi să nu mai încercăm să îl 
schimbăm pe celălalt. 


Relaţia sangvinic popular/melancolic perfect 


Înainte de căsătorie, tindem să ne vedem reciproc părţile bune. Cele 
câteva slăbiciuni de suprafaţă pe care le cunoaştem vor dispărea când 
acest individ va avea şansa să trăiască lângă cineva aşa de inspirator cum 
suntem noi. Eu şi Fred am învăţat că această transformare automată nu 
prea are loc. Când ne-am întâlnit prima oară, Fred a fost atras de 
personalitatea mea de sangvinic popular. El nu agrea flecăreala de 

salon, aşa că a considerat că dacă s-ar căsători cu mine, aş putea susţine 
aceste conversații pentru el — şi am făcut-o! Am putut vedea în Fred 
profunzimea şi stabilitatea melancolicului perfect. Am ştiut că îmi va 
putea îndrepta viaţa şi mă va face organizată — şi a făcut-o! 

Am fost atraşi de trăsăturile opuse din celălalt şi, deşi nu ştiam asta 
pe atunci, căutam să completăm piesele lipsă din propriile noastre 
personalităţi. Din moment ce eram două persoane perfecte care ne 
îndreptam spre ceea ce în mod normal ar fi trebuit să fie o căsnicie 
perfectă, niciodată nu am luat în considerare apariţia altor probleme; 
acest gând plin de speranţă s-a dovedit a fi nerealist. 

Să examinăm numai un domeniu în care am avut un conflict 
imediat: programarea timpului. Înainte de a mă căsători, reuşeam să 
predau cinci cursuri diferite la liceu în fiecare zi şi să coordonez toate 
activităţile colectivului de teatru, înainte ca Fred să-şi fi făcut intrarea 
în scenă. Eu credeam că sunt organizată, dar în momentul în care am 
mers în Bermude în luna de miere, Fred a început să organizeze 
timpul, astfel încât să nu ne pierdem vacanţa cu relaxarea. A decis că 
ar fi productiv să vizităm nişte vechi fortificaţii şi, după ce a citit 
câteva broşuri despre istoria insulei, a expus modul de acţiune. 

Pentru a străbate drumul în mod eficient a închiriat biciclete cu 
motor. În timp ce el citea instrucţiunile de folosire a bicicletelor, eu 
am pornit-o pe a mea, fără să ştiu cum să o opresc, şi am izbit-o de un 
zid de piatră, care a apărut brusc în faţa mea. Proprietarul a alergat 
ţipând şi m-a găsit prăbuşită lângă bicicleta lui cu roata din faţă 
încălecată peste cea din spate. Fred a fost umilit să fie văzut lângă 
cineva așa de neîndemânatic, care s-a aruncat la drum fără nici un 
plan. Mi-a dat o lecţie care a început cu fraza pe care mai târziu am 
ajuns să o urăsc: „Toată lumea ştie că...“. După ce m-a făcut să mă 
simt proast din cauza excursiei mele terminată în zid, a plătit 
pagubele, m-a ajutat să mă urc pe o altă bicicletă pe care a trebuit să 
stau aşezată în timp ce el îmi prezenta componentele în termeni 
suficient de simpli să înţeleagă şi un copil de clasa întâi. 


Din acel incident am învăţat că: 

Fred era priceput — eu eram neîndemânatică 
Fred era autoritar — eu eram lipsită de autoritate 
Fred avea dreptate — Eu nu 


Nu mi-a plăcut nici una din concluziile acestea, dar am trăit cu 
amintirea lor timp de cincisprezece ani, pănă când am învăţat despre 
temperamente. 

Apoi fiecare a învăţat că doar pentru faptul că celălalt e diferit, asta 
nu Înseamnă că greșește. 


Suferinţa are nevoie de companie 


Pe drumul de întoarcere din Bermude, pe vaporul Ocean Monarch, 
Fred a avut rău de mare chiar înainte ca vasul să părăsească portul. S- 
a aşezat în pat și a gemut: „Aş vrea să mor“. Întotdeauna mi-au 
displăcut oamenii în suferinţă şi de aceea l-am evitat în perioada în 
care s-a simţit rău. Atunci nici unul din noi nu ştia nimic despre 
personalităţi. Fred a fost distrus pentru că nu am rămas în cabină, să- 
i pun comprese reci pe frunte şi să-i fiu alături. 

Melancolicilor perfecţi le place să fie compătimiţi, ei înşişi sunt 
dispuşi să arate compasiune şi presupun că orice persoană decentă ar 
face la fel. 

Pe mine m-a deranjat faptul că Fred îmi distrugea distracţia de pe 
Barca Iubirii şi după câteva cuvinte încurajatoare (ca să-mi liniştesc 
conştiinţa), am ieşit în căutarea distracţiei. Fred nu şi-a dat seama că 
sangvinicii populari urăsc boala, evită orice este neplăcut şi au în 
obiectiv acţiunea şi distracţia. 


Program? Care program? 


La o săptămână după ce ne-am întors din luna de miere, am mers la 
un film, iar după ce am ieşit, am sugerat: „Hai să mergem la Howard 

Johnson's să luăm o îngheţată“. Am crezut că venisem cu o idee 
grozavă, dar Fred m-a contrazis: „Nu este în program“. 

„Care program?“ 

„Îmi fac un program în fiecare dimineaţă la ora şapte. Dacă vrei o 
îngheţată la ora unsprezece noaptea, trebuie să îmi spui dimineaţa la 
şapte, ca să o trec în program“. 

„Nu ştiam la ora şapte dimineaţa că o să vreau o îngheţată la ora 
unsprezece noaptea.“ 

Am mers direct acasă şi mi-am dat seama că mariajul acesta nu va 
fi niciodată prea distractiv. 

Chiar de la început am avut probleme cu pasta de dinţi. Fred 
considera esenţial să rulezi tubul cu grijă, de la capăt. Eu l-am apucat 
şi doar l-am apăsat. El tot îndrepta denivelările pe care le lăsam eu şi 
curăța capacul, dar eu nici măcar nu băgam de seamă ce făcea. 

Unul din conflictele de bază într-o căsnicie dintre un sangvinic 
popular şi un melancolic perfect este că sangvinicul popular nu ştie că 
face ceva greşit, iar melancolicul perfect nu vrea să exprime problema 
cu claritate. El îndreaptă doar stricăciunile în linişte, presupunând că 
sangvinicul popular va învăța mai devreme sau mai târziu din 
observare. Dar sangvinicul popular nu pricepe aluzia şi cu siguranță 
nu preia soluţia. Când deja crede că trebuie să facă un subiect de 
discuţie, emoţiile melancolicului perfect devin aşa de intense, încât se 
transformă într-o dispută majoră. 

Prin înţelegerea personalităţilor, aceste probleme pot fi evitate. 
Melancolicul perfect decide dacă este un subiect important sau nu şi 
vorbeşte despre el înainte de a deveni supărător. Sangvinicul popular 
încearcă să facă ce este corect, iar melancolicul perfect învaţă să treacă 
cu vederea greşelile. 

Fred a rezolvat problema cu pasta noastră de dinţi cumpărând un 
tub pentru mine şi lăsându-mă să îl strâng cum vreau. 

Contrariile se atrag, şi când ne concentrăm pe punctele forte, 
acestea se potrivesc bine, dar când nu ne înțelegem personalităţile, 
avem tendinţa să ne concentrăm pe punctele slabe şi simţim că „cineva 
diferit de mine“ probabil că greşeşte. 

Un cuplu pe care l-am consiliat avea problema tipică a combinației 
sangvinic popular /melancolic perfect. Chuck era un agent de vânzări 
de tip „sufletul petrecerii“, care are întotdeauna ceva amuzant de 
spus. Miriam, melancolic perfect, mi-a povestit cum a fost atrasă de 
Chuck imediat pentru că avea atâta încredere în sine, în timp ce ea era 
nesigură, se simţea stingherită în mediile sociale şi deseori se ferea de 
mulțime. Ea l-a descris pe Chuck ca fiind agreabil, frumos, 
încântător, vorbăreţ şi spiritual; toate acestea erau calităţi care ei îi 
lipseau şi credea că le va înlocui cl. 

Atunci când a venit la mine, Miriam era profund deprimată. Îşi 
dorise o căsnicie perfectă, dar Chuck nu făcea lucrurile cum ar fi 
trebuit. De multe ori întârzia la cină, cu care ea era întotdeauna gata 
la timp, iar ea considera asta ca o insultă personală. Şi mai rău, atunci 
când venea, nici măcar nu sesiza că a întârziat. Ea nu putea să creadă 
că el nu se uita la ceas aşa cum făcea ea, aşa că era de părere că întârzia 
intenţionat. Nu a discutat problema cu el, pentru că nu a vrut să 
creeze disensiuni. 

Remarcase cât de dezorganizat era şi cât de des îşi pierdea cheile. 
A cumpărat un suport de chei şi l-a pus lângă uşa din faţă. L-a aşteptat 
să observe; când el nu a făcut-o, s-a bosumiflat, iar el nu a înţeles de 
ce. Când, în fine, i-a spus că s-a supărat pentru că nu a observat 
suportul de chei pe care îl cumpărase pentru el, i-a spus că este 
ridicolă. Ea s-a bosumflat din nou. 

După ce a fost la câteva petreceri cu Chuck, şi-a dat seama cât de 
obositor era cu glumele lui. Ei nu îi plăcuse niciodată frivolitatea şi cu 
siguranţă nu îi plăcea să asculte iarăşi şi iarăşi aceleaşi poveşti răsuflate. 
Într-o seară, el a povestit o istorie care nu era complet adevărată, iar 
ea a fost şocată înțelegând că soțul ei era un mincinos. L-a atras atenţia 
că nu a povestit exact adevărul, iar el i-a replicat: „Ce mai contează? 
Au râs, nu-i aşa?“. 

Am discutat apoi cu Chuck şi mi-a spus varianta lui. Era un bărbat 
încântător şi fermecător şi am înţeles de ce Miriam s-a îndrăgostit de 
el. Erau incompatibili, ca şi alte cupluri, dar el considera că totul ar fi 


mers bine dacă ea ar face un efort. 

„Miriam este o fată dulce, blândă şi timidă, şi iubesc partea aceasta 
a ei — dar a fost deprimată jumătate din timp de când ne-am căsătorit. 
Obişnuia să mă considere amuzant — aşa cum crede toată lumea, dar 
acum mă face mincinos şi vrea ca toate povestirile mele să fie fapte 
concrete. 

Este o gospodină grozavă; de fapt, este aproape de fanatism. Dacă 
las cana undeva, fulgerător o duce la bucătărie. Ne-am luat mobilă 
nouă în sufragerie, iar ea a acoperit-o cu huse, să nu se deterioreze. 
Parcă aş fi într-o morgă. 

Dacă ajung acasă cu o întârziere de zece minute, este deprimată. 
Pare să nu înţeleagă că sunt agent de vânzări şi trebuie să stau până se 
finalizează afacerea. Parcă m-aş fi căsătorit cu o mamă, iar eu sunt 
băieţelul cel rău.“ 

Ce este de făcut pentru Chuck şi Miriam? Multe probleme se 
rezolvă de la sine, o dată ce participanţii pot să privească obiectiv la ei 
înşişi. Le-am dat celor doi un set din casetele Personalitate Plus şi le- 
am spus că nu o să-i mai văd până nu vor asculta împreună casetele. 
Miriam a sunat după o săptămână şi vorbea ca şi cum ar fi fost o altă 
persoană. „Pot să vin? Am ascultat casetele.“ 


lată ce mi-a spus: 


Mă simt aşa de prost că n-am putut să-mi dau seama singură 
de problema noastră. Casetele tale ne-au deschis ochii pentru că 
acolo era vorba şi despre problemele noastre. Chuck a început 
să înțeleagă că nu încercam să fiu mama lui; sunt doar un 
melancolic perfect care vrea ca totul să fie ireproşabil. 

Am început să discutăm deschis, pentru prima oară, şi mi- 
am dat seama că nu i-am spus niciodată ce gândesc cu adevărat. 
Eu voiam doar ca el să-mi citească gândurile şi atunci când nu a 
făcut-o, m-am supărat. Am început să analizăm deosebirile 
dintre noi. 

Înainte planificasem cina la ora şase; credeam că este o oră 
normală. El nu ajungea niciodată acasă înainte de 18:30, iar eu 

mă supăram. Am reprogramat cina la ora şapte, şi chiar mai 
avem câteva minute de relaxare înainte să mâncăm. 

Am învăţat că nu câştigi nici un premiu special dacă te aşezi 
la masă după un program. Chuck foloseşte suportul pentru 
chei, acum că ştie pentru ce este acolo. Regret timpul pe care 
l-am petrecut așteptând să observe fapta mea bună. 

Ascultând pe casete sangvinici populari povestind, mi-am 
dat seama că toţi sunt mai interesaţi de reacţie decât de 
acurateţea poveștii, am înţeles că el nu minţea şi nu îi păsa 
nimănui în afară de mine. 

Ce mi-a plăcut la el a fost felul în care putea să îi distreze pe 
toţi şi am tras concluzia că poate să povestească în ce fel vrea. 
Nu îl voi mai corecta nici dacă va face o declaraţie incendiară, 
care să declanşeze cel de-al treilea război mondial. 

După ce am ascultat casetele, Chuck m-a întrebat dacă am 
putea să luăm husele de pe mobilă, pentru că se simte acolo ca 
într-o morgă. Înainte, m-ar fi rănit dacă mi-ar fi criticat munca 
din gospodărie, dar acum chiar am zâmbit şi l-am ajutat să le dea 
jos. Dacă se uzează scaunele, peste zece ani cumpărăm altele 
noi. 

Îţi mulțumim pentru că ne-ai convins să ascultăm casetele. 
Asta mi-a arătat cât de serioasă şi rigidă am devenit şi cât de 
puţin amuzant a fost pentru Chuck să fie cu mine. Acum putem 
să discutăm despre diferențele dintre noi şi să râdem de ele. 


Este uimitor cum devin mai buni ceilalţi atunci când le înțelegem 
personalităţile şi nu încercăm să-i facem să devină ca noi. Ce 
binecuvântare este atunci când învăţăm să îi acceptăm pe cei diferiţi 
de noi exact așa cum sunt. 

Probabil că aţi mai auzit istorisiri asemănătoare cu aceasta. Viaţa 
voastră probabil că este de departe mai colorată decât aceasta, şi poate 
că vă spuneți în sinea voastră: Dacă ea crede că acest cuplu are 
probleme, ar trebui să asculte povestea mca! Povestea fiecăruia este 


cea mai rea, pentru că este personală şi omniprezentă, dar înţelegerea 

personalităţilor indivizilor poate ajuta la rezolvarea situaţiilor înainte 
de a le scăpa de sub control. 


Relaţia coleric puternic/flegmatic liniştit 


Flegmaticilor liniştiţi nu le place să fie presaţi, dar, cu toate acestea, 
când sunt lăsaţi pe cont propriu, nu se apucă să facă ce au promis. 
Prietena mea Dotty, coleric puternic, care încearcă să facă totul din 
mers, l-a lăsat pe soţul ei Lewis, flegmatic liniştit, să ia o decizie 
importantă. Discutând planurile de vacanţă, el a ales o anumită 
staţiune. Lewis trebuia să facă rezervările. De fiecare dată când Dotty 
întreba dacă le-a făcut, el îi spunea că o să le facă la timpul potrivit şi 
că ar trebui să înceteze să îl mai bată la cap. În ziua în care plecau, 
Dotty, cu un zâmbet de speranţă, l-a întrebat dulce: „Presupun că ai 
făcut rezervările“. Comentariul său a fost: „Întotdeauna au şi anulări“. 
Ea s-a înfuriat şi au condus în tăcere până la San Diego. 

Când au cerut recepţionerului o cameră, acesta a râs: „Vă aşteptaţi 
să veniţi într-o staţiune de pe litoral în luna august şi să găsiți o cameră 
liberă? Cred că glumiţi! Nu este nici un loc liber în toată staţiunea“. 

„A fost destul de neplăcut“, mi-a spus Dotty, „dar atunci când 
Lewis s-a întors către mine şi mi-a spus: «Trebuia să îmi aminteşti să 
sun», am crezut că o să-mi pierd minţile, am izbucnit în plâns şi am 
fugit la maşină unde am lovit cu pumnii în aripă. Mi-am jurat că nu 
voi mai conta pe el pentru nimic.“ 

În cele din urmă, au găsit o cameră într-un motel vechi alături de 
un restaurant nonstop. Lewis a adormit imediat pe salteaua plină de 
cocoloaşe, în timp ce Dotty, furioasă, a stat trează toată noaptea. 

Dimineaţa, Lewis a spus: „Poate că nu este cel mai luxos hotel, dar 
gândeşte-te la banii pe care i-am economisit“. 

Din păcate, acest scenariu este tipic pentru vacanţa unei soţii 
coleric puternic care are un soţ flegmatic liniştit. Lui nu îi place să fie 
presat şi i-o spune şi ei. Ea se abţine şi încearcă să nu îl verifice. El îşi 
neglijează responsabilităţile şi treaba iese prost. Ea se supără şi ştie că 

nu se mai poate încrede în el. Ea preia din nou controlul, iar el spune 
tuturor că îl ia drept cal de bătaie. Ea arată ca fiind cea cu autoritate, 
lat el ca un soţ tipic ţinut sub papuc. 


Repararea stricăciunilor 


Pentru a rezolva aceste tipuri de probleme trebuie întâi să-şi înțeleagă 
temperamentele conflictuale şi apoi să-şi promită că împreună se vor 
strădui să elimine neînțelegerile. Indiferent de sexul lor, sangvinicii 
populari trebuie să se organizeze mai bine, în timp ce melancolicii 
perfecţi trebuie să înțeleagă cât de greu este asta pentru ei. Melan- 
colicul perfect trebuie să îşi micşoreze standardele şi să nu se simtă 
deprimat dacă descoperă că este căsătorit cu o persoană imperfectă. 

Colericul puternic trebuie să îl lase pe flegmaticul liniştit să ia deci- 
zii şi să îşi asume responsabilități, iar flegmaticul liniştit să finalizeze 
acţiunile cât mai bine, astfel încât colericul puternic să nu îşi reia 
stăpânirea. Flegmaticul liniştit ar trebui să se străduiască să planifice 
activităţi interesante, iar colericul puternic ar trebui să se oprească din 
lucru, pentru a se bucura de acestea. 

Toate aceste acţiuni necesită efort, dar alternativa este să avem doi 
oameni căsătoriți care duc două vieţi separate, până în ziua în care 
unul din ei se decide să plece. 

Există speranţă. Fred şi cu mine am făcut un mare efort pentru a 
ne salva căsnicia. Eu a trebuit să învăţ să mă organizez, iar el a trebuit 
să înveţe să se distreze, dar ne-am străduit să facem asta şi am reuşit. 
Mulţi dintre cei care au venit la seminariile noastre ne-au scris pentru 
a ne spune cât de mult i-a ajutat cunoaşterea personalităţilor. 


Personalitatea fuzionează în căsnicie şi „ajungi la o nouă 
identitate numai când interacţionezi cu o altă persoană. 
... Dragostea este manifestarea personalităţii în tovărășia unei 


alte personalități“. 
Oswald Chambers 

CAPITOLUL 15 


Ce ne deosebeşte 
de ceilalți 


După ce ne-am înţeles pe noi înşine prin studiul celor patru tipuri de 
personalităţi, înaintea noastră se deschide o nouă lume a relaţiilor 
umane pozitive. Putem pune în practică principiile pe care le-am 


învățat. 
Putem să ştim: 


Sangvinicii populari sunt cei mai buni în: 
G a trata oamenii cu entuziasm 
. A . A a 
e exprimarea gândurilor într-un mod captivant 


e pozițiile care îi aduc în centrul atenţiei 


Melancolicii perfecţi sunt cei mai buni în: 
e planificare şi în gândirea profundă 
e întocmirea listelor, tabelelor şi graficelor 


e analizarea problemelor prea dificile pentru alţii 

Colericii puternici sunt cei mai buni în: 
e slujbe care cer decizii rapide 
e locuri care necesită acţiune şi realizări imediate 


* domenii care solicită control puternic şi autoritate 


Flegmaticii liniştiţi sunt cei mai buni în: 
* poziții de mediere ce duc la consens 
e situaţii care necesită calm 


e activităţi de rutină ce pot părea plictisitoare pentru ceilalţi 


Pe măsură ce înţelegi principiile personalităţii, poţi să începi să 
planifici utilizarea acestor cunoştinţe pentru a-ţi îmbunătăţi abilităţile 
şi pentru a te înţelege cu ceilalţi. Fiecare temperament are stilul 
propriu de limbaj al corpului, de vorbire şi de comportare socială. Pe 
măsură ce începem să înțelegem deosebirile dintre personalităţi şi 
observăm cu atenţie oamenii, vom descoperi că putem adesea 
recunoaşte modelul de personalitate al unei persoane imediat ce intră 
în cameră. Nu ar trebui să utilizăm niciodată aceste cunoştinţe pentru 
a judeca sau a eticheta pe cineva, ci numai pentru a ne îmbunătăți 
relaţiile cu alţii şi pentru a le anticipa reacţiile. 


Sangvinicul popular 


Sangvinicul popular îşi face apariţia la o petrecere pregătit să 
vorbească şi caută un public. În timp ce vorbeşte zgomotos pentru a 
atrage atenţia asupra sa, mâinile i se mişcă într-una. Dacă sangvinicul 
popular trebuie să se aşeze, el se va legăna, îşi va bâţâi piciorul, va bate 
ritmul cu degetele — orice, numai să nu fie inactiv. 

El nu poate să se odihnească liniştit şi relaxat. Este întotdeauna în 
căutarea următorului ascultător şi te va lăsa în mijlocul celei mai bune 
povestiri pentru a alerga la un nou prieten care tocmai a intrat. Nici 

măcar nu-şi va da scama că a fost nepoliticos, pentru că nu asculta şi 
nu observase că tu vorbeşti. În timpul unei petreceri, sangvinicul po- 
pular se va mişca repede de la un grup la altul, iar zgomotul îl va 
atrage oriunde ar fi. Femeia sangvinic popular îşi va face intrarea 
împărțind îmbrăţişări, sărutări, strigăte stridente şi râsete şi, în timp 
ce vorbeşte, îşi va reţine prin orice mijloace ascultătorii pentru a nu- 
i lăsa să fugă înainte de poantă. Când vei vedea o persoană zgomo- 
toasă, vorbăreață şi exuberantă dând buzna în cameră, probabil că este 
un sangvinic popular. 

Sangvinicul popular foloseşte expresii pline de culoare, fără a avea 
în mod necesar vreo legătură cu adevărul. Sangvinicul popular crede 
că pentru a transmite mai departe o poveste mai ştearsă, este logic să 
o mai aranjeze puţin, astfel încât tu să auzi povestea într-o formă mai 
bună decât a auzit-o el. 

Orice ar spune sangvinicul popular, va fi exagerat şi exuberant şi 
va trebui să îl asculţi. După ce ai localizat un sangvinic popular, 
trebuie să iei o decizie rapidă. Dacă vrei să te distrezi, rămâi. Dacă 
vrei să vorbeşti tu, pleacă repede în altă cameră şi găseşte un flegmatic 
liniştit sedentar care te va asculta. 


Colericul puternic 


Colericul puternic, ca şi sangvinicul popular, găseşte că este greu să 
te relaxezi şi tinde să stea pe marginea scaunului, în aşteptarea 
acţiunii. Conversaţiile convenţionale sunt de obicei pierdere de 
vreme pentru colericul puternic, iar dacă discuţia aceea nu este de 
afaceri sau despre un alt subiect interesant pentru el, preferă să nu 
vorbească deloc. 

Atunci când colericul puternic vede ceva ce îşi doreşte, se strădu- 
ieşte să ajungă la acel lucru, în loc să îl ceară şi poate, în demersul său, 
să lovească vaza cu flori din mijlocul mesei. 

Colericul puternic ştie totul despre orice subiect şi ar fi bucuros să 
spună mai mult decât vrei tu să ştii, despre orice. El vorbeşte în ter- 

meni autoritari şi tinde să se uite la ceilalți de parcă ar fi „marionete“. 
Este mai bine să nu îl contrazici dacă vă aflaţi în societate, pentru că îi 
place să se contrazică şi va dovedi că nu ai dreptate, chiar dacă ai. 
Vei găsi că este dificil să scapi de dovezile lui, iar el te poate urma 
la maşină expunându-ţi logica sa până când tu accepţi, îndatoritor, că 
negrul este alb. Colericul puternic poate fi auzit spunând lucruri cum 


ar fi: 


„i-am spus eu.“ 

„Fii atent, blegule!“ 

„Nu, absolut.“ 

„Evident.“ 

„Numai un idiot ar spune aşa ceva.“ 

„Ce se întâmplă cu tine?“ 

„Nu ai învăţat niciodată nimic? 

„Dacă ai avea măcar jumătate din creier cu tine, ai putea să înţelegi 
că am dreptate.“ 

După ce ai învăţat să recunoşti un coleric puternic, vei şti cum să 
te porţi cu el în situaţii sociale. Pune-i întrebări dificile şi arată-i că 
eşti impresionat de răspunsurile lui. Încuviințează-i părerile despre 
adevărurile majore ale vieții şi îşi va aminti de tine ca de un partener 
de conversaţie strălucit. 


Melancolicul perfect 


Spre deoscbire de intrarea zgomotoasă, puternică a sangvinicului 
popular şi a colericului puternic, melancolicul perfect îşi va face apa- 
riţia liniştit şi discret. Bărbatul speră că nu îl va observa nimeni, iar 
femeia melancolic perfect este sigură că are o îmbrăcăminte nepo- 
trivită. Bărbatului melancolic perfect nu îi plac petrecerile sub nici o 
formă şi chiar îi pare rău că a venit. Melancolicul perfect tinde să stea 
la marginea grupului, cu mâinile în buzunare şi nu îşi va căuta un 


scaun, decât dacă i se cere în mod special să stea jos. El nu vrea 

niciodată să jignească pe nimeni şi niciodată nu vrea să îi dea gazdei 
şansa de a spune ceva critic despre el mai târziu. Adesea, auzind unele 
afirmaţii aruncate de un sangvinic popular, le pune la suflet şi poate să 
sufere o uşoară depresie şi să refuze să vorbească pentru tot restul 
serii. Cu prima ocazie îşi va lua soţia și se va întoarce în siguranţa 
căminului său, mirându-se de ce a mai plecat de acasă. 

Melancolicul perfect consideră foarte dificil să accepte compli- 
mente şi de obicei răspunde cu astfel de comentarii: 


„Îţi place vechitura asta?“ 

„Nu mi-a plăcut niciodată cum arată părul meu.“ 

„O, o spui numai aşa, este de-a dreptul înspăimântător.“ 
„Chiar nu sunt deloc bun la asta.“ 


Deoarece melancolicul perfect este pesimist, se subestimează şi 


tinde să spună: 


„Nu sper prea mult de la acest proiect.“ 

„Cu norocul meu, totul va eşua.“ 

„Nu aș putea niciodată să fiu preşedinte.“ 
„Ştiam de la început că toate au fost greşite.“ 
„Probabil că mâncarea n-o să-mi reuşească.“ 
„Nu prea cred că ei mă vor în comisie“ 
„Ştiam eu că nu m-am îmbrăcat cum trebuie.“ 
„Niciodată nu ştiu ce să spun.“ 

„Mai bine stăteam acasă.“ 


După ce recunoşti un melancolic perfect, ştii că poţi să ai cu el o 
conversaţie profundă şi plină de semnificaţii, iar el o va aprecia ca 
fiind serioasă şi sinceră. Melancolicul perfect nu se bucură de 
comentariile cu voce tare şi nu îi va plăcea dacă atragi atenţia asupra 
lui. Ar prefera să poarte o singură conversaţie inteligentă toată seara, 
decât să alerge de la o persoană la alta, aşa cum face sangvinicul 
popular.“ 

Flegmaticul liniştit 


Flegmaticul liniştit intră lent, zâmbind, amuzat că atât de mulţi 
oameni au venit la o reuniune atât de neimportantă. Aruncă o privire 
grupului şi speră că va putea sta treaz. Şi pentru că este convins că n- 
ar trebui să stai în picioare atunci când poţi să stai jos sau să stai jos 
atunci când poţi să te întinzi, el se îndreaptă calm către cel mai 
confortabil scaun pe care îl poate găsi. Se prăbuşeşte între perne şi 
aproape că se face una cu scaunul, chiar în faţa ochilor tăi. 

El nu ia seara prea în serios, se relaxează, cască mult şi poate chiar 
să moțăie. Dacă flegmaticul liniştit se va implica întâmplător în 
conversaţia serii, el va arunca de obicei câteva comentarii spirituale la 
timpul potrivit. Aceste frânturi de umor sec de obicei trec 
neobservate, pentru că sunt inserate într-o manieră așa de discretă, 
încât cineva trebuie, într-adevăr, să fie atent pentru a le prinde 
valoarea subtilă. 

Din moment ce flegmaticul liniştit mai degrabă s-ar relaxa decât 
să-şi consume energia şi din moment ce nu are nici o cauză importantă 
pe care să o susțină, tinde să vorbească în clişee care denotă 
indiferența: 


„Ce mai contează?“ 

„Ei bine, aşa se învârteşte roata.“ 

„Acum, să nu ne emoţionăm cu toţii degeaba.“ 

„Tot timpul a fost aşa. De ce ar trebui să începem noi acum să 
schimbăm lucrurile?“ 

„De ce atâta deranj?“ 

„Pare prea multă muncă.“ 


Flegmaticii liniștiți tind să se adune la petreceri şi să stea liniştiţi. 
Este confortabil pentru că nu se aşteaptă la nimic unul de la celălalt şi 
se delectează acceptând statutul celuilalt. Dacă eşti în căutarea unui 
public sau a cuiva care să nu te contrazică, încearcă un flegmatic 
liniştit. Îți va plăcea. 

Data viitoare când vei fi la o petrecere, priveşte în jur şi vei vedea 
o doamnă sangvinic popular agăţându-se de fiecare bărbat disponibil 
şi debordând de povestiri adorabile. Observă bărbatul coleric 
puternic care le spune cu fermitate celorlalţi bărbaţi cum să facă 
afaceri pentru a fi la fel de plini de succes ca şi el. Priveşte doamna 
melancolic perfect care stă în mod corect şi nesigură, în timp ce 
bărbaţii sunt atraşi de blândeţea şi spiritul ei blajin (iar ca speră că ei 
nu spun lucruri drăguţe doar ca să o facă pe ea fericită). Apoi 
localizează-l pe flegmaticul liniştit, relaxat lângă televizor, în 
dormitorul gazdelor, sperând că nu-l va găsi nimeni. Să nu fii mirat 
dacă îl vei găsi cu ochii pe jumătate închiși spunându-i în sinea sa Până 
la urmă, petrecerea asta nu este chiar așa de rea. 

Cunoaşterea personalităţilor poate să ne ajute pe fiecare din noi să 
acţionăm mai bine în situaţiile sociale, să conversăm într-o manieră 
potrivită şi plăcută cu ceilalţi şi să le înţelegem părţile negative şi 
pozitive. De aici înainte te vei distra mai mult, acum că ai învăţat să 
identifici vorbăreţul, îndrăzneţul, gânditorul şi privitorul. Nu-i aşa că 
este minunat că nu suntem toţi construiți la fel? 


Dă sfat celui înţelept, şi el se va face şi mai înţelept; 
învaţă pe cel drept, şi el îşi va spori știința lui. 


Pilde, 9:9 


PERSONALITATE PLUS 205 


CAPITOLUL 16 


Cum să ne înţelegem 
cu ceilalţi 


Acum, că ne-am analizat propriile puncte forte şi puncte slabe şi am 
început un program sincer şi riguros de perfecționare, cum putem să 
folosim aceste cunoştinţe pentru a ne ajuta să ne înțelegem cu ceilalți? 

Într-o zi, micul Fred mi se plângea de Marita. În felul său 
melancolic perfect, mi-a spus că era prea gălăgioasă, neserioasă şi 
dezordonată. „Trebuie să strâng după ca tot timpul şi m-am săturat.“ 
M-am întors către el şi i-am spus: „Ştii de ce ţi-a dat-o Dumnezeu pe 
Marita ca soră? A vrut să îți dea ani de practică în convicţuirea cu un 
sangvinic popular, pentru că El ştie că te vei căsători cu o fată exact 
ca Marita“. 

„Nu mă voi căsători cu nimeni ca Marita“, a declarat el ritos şi a 
părăsit camera. 

Câteva zile mai târziu, când uitasem complet conversaţia, a intrat 
în bucătărie şi mi-a spus: „Ai dreptate“. 

Habar nu aveam despre ce era vorba, dar am fost impresionată că 
îmi dădea dreptate. 

„Ai dreptate; probabil mă voi căsători cu cineva ca Marita. Săp- 
tămâna asta, la şcoală, am urmărit fetele pe care le plac, şi toate sunt 
exact ca Marita. Cred că mai degrabă aş învăţa cum să conviețuiesc cu 


ca. 

Nu i-am pomenit incidentul Maritei, şi o săptămână mai târziu ca 
m-a întrebat: „Fred urmăreşte ceva?. 

„De ce?“ 

„A fost aşa de drăguţ cu mine şi chiar m-a ajutat să car nişte lucruri 
de la maşină.“ 

I-am explicat: „A fost de acord cu mine că probabil se va căsători 
cu o fată sangvinic popular şi face practică cu tine“. 

Când începi să înţelegi diferenţele dintre temperamentele de bază, 
se înlătură tensiunea din relaţiile umane. Putem privi la ceea ce-i face 
pe ceilalţi să fie diferiţi într-un fel pozitiv şi nu mai încercăm să îi 
determinăm pe toți să fie ca noi. 


Personalitatea Sangvinicului Popular 


Înţelegeţi dificultatea lui de a finaliza 
acţiunile începute 


Oricât de mult ne-am dori ca un sangvinic popular să se îndrepte, 
acest gând este neîntemeiat, aşa că ar trebui, pe cât posibil, să fim 
realişti. Sangvinicilor populari le plac ideile şi proiectele noi, dar nu 
reuşesc să le ducă la îndeplinire. Această slăbiciune este greu de 
înţeles, în special de către melancolicii perfecţi, pentru că ei au o aşa 
de mare de nevoie de a finaliza tot ce încep şi consideră că orice 
persoană inteligentă ar trebui să simtă la fel. 

Copilaşii sangvinici populari au nevoie în permanenţă de suprave- 
ghere şi verificare. Sunt distraşi cu uşurinţă, dar au intenţii bune în 
general, aşa că nu trebuie să renunţi. 

Multe mame consideră că este mai uşor să facă singure anumite 
lucruri; dar această atitudine nu face decât să încurajeze slăbiciunile 
sangvinicilor populari, iar curând vor învăţa că atunci când fac un 
lucru de mântuială, nu li se va mai cere a doua oară să îl facă. 

Din moment ce adulţii sangvinici populari sunt doar nişte copii mai 
mari, se aplică aceleaşi principii. Dacă îi supraveghezi pe sangvinicii 
populari, trebuie să le menţionezi clar instrucţiunile, chiar este bine 
să foloseşti cuvântul urgent, şi apoi să îi urmăreşti cum duc la 
îndeplinire proiectul, până când poţi să ai încredere că îl vor finaliza. 
Întotdeauna este cel mai bine să angajezi sangvinici populari în 
domenii în care strălucesc, şi să-i fereşti de slujbe care cer planificare 
la fracțiune de secundă. 


Înţelegeţi că vorbesc înainte să gândească 


Melancolicii perfecţi nu pot înţelege că cineva poate deschide gura 
fără să ştie ce va spune. Sangvinicii populari deschid gura şi apoi găsesc 
ceva de spus. Ei nu vor, dar aşa se întâmplă. O doamnă sangvinic 
popular îmi povestea: „Soţul meu spune că mintea mea este ca un 
automat cu bile de chewing-gum — toate gândurile sunt colorate, 
strălucitoare, se rostogolesc peste tot, fără să-şi găsească un loc 
anume, iar când apeşi un buton, ele îţi cad în mână“. 


Înţelegeţi că le place varietatea şi 
flexibilitatea 


Sangyvinicii populari vor tot timpul să se întâmple ceva nou şi dau 
randament maxim când atmosfera este veselă. Plasarea lor în activităţi 
de rutină va duce la scăderea randamentului. O femeie sangvinic 
popular vrea multe haine, bani, petreceri şi prieteni şi nu trebuie să 
se dedice laturii banale din viață. Bărbatul sangvinic popular tinde să 
se entuziasmeze de o slujbă nouă şi o face bine până când intră în 
rutină. Dacă vrei un partener potolit, dependent şi conservator, să nu 
îţi pui speranțele într-un sangvinic popular. Dacă vrei agitaţie, 
varietate şi lipsa momentelor plictisitoare, sangvinicul popular este 


persoana ideală. 

Ajutaţi-i să nu încerce să-şi asume 
responsabilităţi peste puterile lor 


Adeseori sangvinicii populari se supracestimează deoarece se entuzi- 
asmează la fiecare nouă idee sau proiect şi acceptă să se alăture (sau 
chiar să fie preşedinte). De asemenea, au dificultăţi în a spune nu. 
Sangvinicii populari sunt bine intenţionaţi, dar renunţă atunci când 
sunt copleșiți. Ajută-i să-şi analizeze timpul disponibil şi să accepte 
numai ceea ce pot face. Partenerii sangvinicilor populari aşteaptă până 
când apare o cădere nervoasă şi apoi îi determină să renunţe definitiv 
la orice activitate similară. Încercaţi să trataţi problemele din timp şi 
raţional, cunoscând nevoia sangvinicilor populari de activităţi în aer 
liber, dar şi faptul că ei nu pot refuza. 

Fii impresionat pentru că s-au implicat, felicită-i pentru farmecul 
lor personal şi ajută-i să renunţe la unele din oportunităţile de a fi în 
centrul atenţiei, dar nu le tăia toate activităţile de exterior. 


Nu vă aşteptaţi să-şi amintească de întâlniri 
sau să ajungă la timp 


Deşi am insistat ca sangvinicii populari să-şi organizeze viaţa şi să fie 
punctuali, totuşi nu contaţi pe asta. Chiar atunci când plănuiesc să 
ajungă devreme, întotdeauna se întâmplă ceva. Chiar dacă pleacă la 
timp, trebuie să sc întoarcă pentru că au uitat ceva. 

Este un miracol că Marita şi Fred au avut în cele din urmă dinții 
drepţi, cu toate programările la stomatolog pe care nu le-am 
respectat. Din fericire, doctorul era retras în „sanctuarul său“ — în 
cabinet — şi era protejat de un grup de tinere asistente, aşa că nu a 
trebuit niciodată să dau ochii cu el. Sunt sigură că părerea lui despre 
mine este că sunt o biată doamnă, mamă a doisprezece copii, cu un 
coeficient de inteligenţă scăzut şi fără o agendă. 

Încearcă în măsura posibilităților; sangvinicii populari nu pot să 


renunţe la obiceiurile lor dintr-o dată. 

Lăudaţi-i pentru tot ceea ce realizează 


Din cauză că sangvinicii populari finalizează cu mare greutate un 
proiect, ei au nevoie să fie lăudaţi în mod constant pentru a-i menţine 
în formă. Alte temperamente, care nu au nevoie de încurajări atât de 
frecvente, nu înțeleg că pentru sangvinicul popular complimentele 
sunt hrana. Nu pot trăi fără ele. Când Fred şi cu mine eram proaspăt 
căsătoriţi şi curățam de firimituri sertarul cu tacâmuri, cerşeam o 
laudă: „Fred, am şters cuţitele din sertar“. 

„Era şi timpul. Sigur era nevoie să fie curățate.“ Cu acest tip de 
răspuns, am renunţat la curăţarea sertarelor. De când Fred a învăţat 
cum să se poarte cu mine pentru că a înțeles temperamentul meu, și- 
a dat seama ce irnportante sunt pentru mine încurajările. 

Acum, când curăţ sertarul cu cuțite şi îi spun, el aruncă totul şi 
fuge să îl vadă: „O, ce sertar de cuțite dichisit!“. Dacă face asta, s-ar 
putea ca în altă zi să curăţ un alt sertar. 

În cazul copiilor sangvinici populari este mai bine să remarci ce 
realizări au avut decât să evidenţiezi cât de slab au lucrat. Complimen- 
tează câteva lucruri banale astăzi şi s-ar putea să facă mai multe data 
viitoare. 


Amintiţi-vă că sunt persoane condiţionate 
de împrejurări 


Mai mult decât oricare alt temperament, sangvinicii populari sunt 
influenţaţi de circumstanţe. Emoţiile lor fluctuează în funcţie de ceca 
ce se întâmplă în jurul lor. Când îţi vei da seama ce repede îşi schimbă 
dispoziţia, nu vei mai reacţiona atât de puternic la istericalele lor. Din 
nefericire sangvinicii populari strigă prea des: „Lupul!“. 

O doamnă mi-a povestit că o dată, apropiindu-se prea mult de 
arzătorul de gaze, mânecile i-au luat foc. Ea a ţipat la soțul ei, care era 
în cealaltă cameră: „Ajutor! Ajutor! Am luat foc!“, iar el i-a răspuns: 
„Desigur dragostea mea. Tu eşti întotdeauna înflăcărată!“. 

Faceţi-le daruri; le plac jucăriile noi 


O, ce mult îi place sangvinicului popular să primească daruri! Nu 
contează cât de grozav este darul; orice cadou îl va entuziasma. Fred 
a învăţat cât de mult îmi plac surprizele şi dacă în drum spre casă 
cumpără o franzelă, imediat ce ajunge acasă mă strigă şi mi-o oferă ca 
pe un cadou. Deschid punga şi îi arăt recunoştinţa pentru că şi-a 
amintit cât de rar aduceam pâine acasă, pe vremea când eram mai 
dezorganizată. O dată de Paşti, mi-a adus acasă douăzeci de umeraşe 
de haine, pe care le găsise într-un supermarket la preţ redus. Am fost 
bucuroasă, pentru că avem un cuier în care nu găseam niciodată un loc 
unde să agăţ îmbrăcămintea. Acum, pentru că am umeraşe pot să mă 
uit în dulapuri şi să găsesc repede un loc liber. 

Din moment ce sangvinicii populari sunt tot timpul copilăroşi, cu 
ochii larg deschişi, caută mereu o nouă jucărie care să le lumineze 


ziua. 


Înţelegeţi că se distrează în situaţii care ar 
fi stânjenitoare pentru alţii 


Sangvinicilor populari le place să povestească despre greşelile lor, aşa 
că ascultă şi nu încerca să le spui cum ar fi putut evita problema. O 
doamnă mi-a povestit că stătea la un colţ de stradă, în timpul prân- 
zului. Era un ambuteiaj, maşinile erau oprite, iar poliţia nu lăsa 
pietonii să traverseze strada. Fiind în parte coleric puternic şi 
nedorind să piardă timp, a decis să îşi facă ordine în geantă. A 
răsturnat geanta pe capota unei maşini, pe care a observat-o parcată 
Chiar lângă trotuar. În timp ce îşi sorta lucrurile, traficul s-a reluat, iar 
maşina pe care o folosea drept masă a pornit şi toate lucrurile ei au 
început să zboare. S-a apucat să ţipe după avutul său şi curând toţi 
pietonii opreau maşiniile şi îi adunau hârtiuţele, sticluțele, periile, 
rujurile şi banii. Şi-a recuperat toate lucrurile importante (sau cel 

puţin aşa spera ea) şi abia aştepta să-mi povestească istoria, care ar fi 
fost umilitoare pentru un melancolic perfect. 


Înţelegeţi că sunt bine intenţionaţi 


Poate cel mai important sfat pentru convieţuirea cu sangvinicii popu- 
lari este să înţelegi că ei sunt mereu bine intenţionaţi. Mulţi melan- 
colici perfecţi mi-au spus ce reconfortant este pentru ei că sangvinicul 
popular nu intenționează să îi acapareze. Sangvinicul popular vrea aşa 
de mult să fie agreat şi îndrăgit, încât încearcă să fie plăcut şi nu 
intenționează să producă nimănui necazuri. Când vei accepta acest 
fapt, vei avea mai puţine conflicte cu sangvinicii populari. 


Apreciaţi-le sirţul umorului. 


Personalitatea melancolicului perfect 


Aflaţi că sunt foarte sensibili şi uşor de 
rănit 


Unul dintre cele mai mari beneficii ale studiului personalităţilor este 
alinarea pe care o simţi atunci când înţelegi de ce alţii acţionează aşa 
cum o fac. Pentru sangvinicul popular și colericul puternic, care au 
tendința de a spune direct ce gândesc, este important să ştie că 
melancolicul perfect este foarte sensibil şi uşor de rănit. 

Aceeaşi sensibilitate care conferă melancolicilor perfecţi firea lor 
bogată, profundă şi sentimentală, dusă la extrem, îi face să sufere. De 
îndată ce cunoaşteţi o persoană melancolic perfect, fiți atent la 
cuvintele şi la tonul folosit şi veţi evita să provocaţi o depresie. 

Dacă vezi norul negru venind, scuză-te sincer şi explică-i că ai 
tendinţa de a vorbi mai repede decât gândești. 


Înţelegeţi că sunt predispuşi la o atitudine 
pesimistă 


Până când nu îi înţelegi pe melancolicii perfecţi, nu ştii că ei sunt 
predispuşi la o viziune pesimistă asupra vieţii. Accastă trăsătură este şi 
pozitivă, pentru că ei pot să privească înainte şi să vadă probleme pe 
care celelalte temperamente nu le observă; dar dusă la extrem, ei par 


să nu aibă nici un moment fericit, 


Învăţaţi să învingeţi depresia 


Pentru aceia dintre voi care trăiesc cu un melancolic perfect dispus la 
depresie, sugerez din nou să citiţi cartea mea Blow Away the Blak 
Clouds. Aceasta este o carte practică, despre simptomele depresiei, 
cu sugestii pentru depăşirea lor. Capitolul „Cum să trăim cu o 
persoană depresivă“ va fi în special de ajutor. Redau aici câteva idei de 


bază: 


1. Recunoaşteţi semnele depresiei: 
Pierderea interesului pentru viaţă 
Sentimente de pesimism şi pierderea speranţei 
Autoizolarea 
Consum alimentar prea mare sau prea mic 
Insomnia sau somnolenţa 
Discuţii despre suicid 


2: Înţelegeţi că au nevoie de ajutor. Dacă grija şi sfatul tău sunt 


respinse, încearcă să convingi persoana deprimată să discute 
despre problemele ei cu cineva care îi respectă sentimentele. 

3. Nu încercaţi să îl înveseliţi. Înainte de a înţelege depresia, 

- tratam tendinţa lui Fred spre gânduri negre spunând vesel: 
„Încearcă să-ți uiţi problemele şi fii fericit ca mine!“. De curând 
am învăţat că buna mea dispoziţie nu face decât să îl scufunde şi 
mai mult în infernul în care a intrat. Trebuie să coborîm lângă 
el în groapă şi să îi spunem că înțelegem cum se simte (şi să nu- 
l condamnăm) și apoi să urcăm împreună cu el pas cu pas. 


4. Să îi încurajăm să îşi exprime sentimentele. Sangvinicii populari 
şi colericii puternici tratează depresia ca pe ceva ce poate fi 
oprit la comandă. Răspunsul lor este: „Înveseleşte-te şi uită“. 
Dacă persoana nu reacţionează imediat, ei tind să îl lase cu 
problema nerezolvată. Persoana depresivă are nevoie de timp 
pentru a-şi exterioriza sentimentele, pentru a examina cauza 
împreună cu cineva şi a analiza posibilele soluţii. 


5. Să nu le spui niciodată că problemele lor sunt banale. Persoana 
depresivă simte că problema sa, chiar dacă este reală, ar putea 
fi banală. Devine supărat pe el însuşi pentru că are astfel de stări 
şi ştie că toată lumea va gândi că grijile lui sunt ridicole. Din 
cauza acestor sentimente, nu spune nimănui ce îl deranjează. 
Dacă îl aprobi, în cele din urmă îţi va împărtăşi gândurile. 
Imaginează-ţi ce se întâmplă cu psihicul său dacă îndrăzneşte să 
îşi exteriorizeze trăirile, iar tu declari: „De ce oare mi se pare 
că este cel mai prostesc lucru pe care l-am auzit vreodată!“. 


Complimentaţi-i sincer şi cu dragoste 


Deoarece melancolicii perfecţi nu sunt siguri de dragostea celorlalţi, 
ei privesc neîncrezători complimentele pe care le primesc. În timp ce 
sangvinicul popular este aşa de însetat de cuvinte frumoasc încât va 
lua o insultă şi o va transforma în compliment, melancolicul perfect ia 


adesea un compliment şi îl transformă în insultă! 


PERSONALITATE PLUS 215 


Un alt motiv pentru care uneori ei sunt neîncrezători, chiar dacă 
este vorba de un cuvânt frumos, este acela că ei sunt analitici şi 
suspicioşi, în special faţă de oamenii veseli. Ei simt că trebuie să existe 
un motiv ascuns în spatele complimentului şi totuşi vor cu adevărat să 
fie apreciaţi. Acest conflict face dificil pentru oricine să spună un 
cuvânt pozitiv melancolicului perfect şi să fie corect înţeles. Ştiind 
acestea, veţi reuşi să oferiţi complimente sincere, neostentative şi 
pline de dragoste şi să nu fiţi supărat dacă răspunsul este: „De fapt, ce 
vrei să spui cu asta?“. 


Acceptaţi că le place câteodată să tacă 


Înainte de a mă căsători cu Fred nu am ştiut că poţi să fii şi tăcut şi 
fericit. Am crezut că faptul de a fi singur zece minute pe zi echivalează 
cu a fi nepopular. Am studiat emisiunile radio de anunţuri, iar acolo 
poţi fi concediat dacă există cinci secunde de timpi morţi. Am văzut 
şi viaţa în aceeaşi stare de spirit. Cineva trebuie să vorbească tot 
timpul, iar timpii morţi sunt echivalentul plictiselii. Imaginaţi-vă 
uimirea mea când, după ce am vorbit într-una toată luna de miere, 
Fred a anunţat: „Îmi place cu adevărat viaţa când este linişte“. 


Vă place liniştea? 


Ce gând revoluţionar! Dacă eşti un sangvinic popular, s-ar putea să nu 
ştii că melancolicilor perfecţi le plac cu adevărat timpii morţi. Le 
place să privească cerul, să respire o briză proaspătă, să mediteze în 
lumina lunii. Dacă poţi înţelege principiul acesta, vei fi apreciat de 
sensibilul melancolic perfect. 

Încercaţi să faceţi un program rezonabil 


Cea mai importantă componentă a vieţii oricărui melancolic perfect 
este programul său. El are nevoie să ştie unde se duce, când şi de ce. 
O zi fără scopuri prestabilite este un motiv de revoltă. O dată ce 
accepţi acest fapt, poţi să îţi îmbunătăţeşti relaţia cu un melancolic 
perfect, încercând să îţi organizezi viaţa după un program. Nu încerca 
să îl atragi pe melancolicul perfect la stilul tău hazardat de viaţă. El are 
dreptate. Toţi ar trebui să ştim încotro mergem. 


Înţelegeţi că ordinea este o necesitate 


Cea mai rapidă cale de a-i crea o depresie melancolicului perfect este 
să îi împrăştii lucrurile prin casă şi să nu mai ştie de unde să le ia. Chiar 
dacă eşti un sangvinic popular, încearcă să stabileşti o oarecare ordine, 
să strângi lucrurile, în loc să calci pe ele, şi să le așezi la loc după ce 
le-ai folosit. 

Adeseori melancolicii perfecţi îşi duc dorinţa de perfecţiune la 
extreme, ca în cazul bărbatului care îi spune miresei sale sangvinic 
popular: „Dacă nu înveţi să dormi îngrijit, voi lua un pat separat“. 


Ajutaţi-i să nu devină sclavii familiei 


(O notă specială pentru bărbaţi cu soţii cu temperament melancolic 


perfect!) 


Deoarece melancolicii perfecţi sunt perfecționişti, este dificil pentru 
ei să accepte munca făcută sub standardele lor. În consecinţă, mama 
melancolic perfect tinde să facă toată munca și să devină sclava 
familiei. Copiii profită de devotamentul mamei pentru curăţenie şi îşi 
vor îndeplini superficial sarcinile pentru a o determina să spună: „Nu 
mai vreau să faceţi niciodată nimic în casa asta“. Ei vor zâmbi cu 

satisfacţie şi se vor duce afară, să se joace, şi niciodată nu îşi vor mai 
oferi ajutorul în treburile casnice. Dacă despovăraţi copii de sarcinile 
gospodăreşti, vor învăţa puţine despre gospodărie şi vor avea o 
viziune distorsionată asupra responsabilităţilor în viaţă. Încurajează-ţi 
soţia să îi educe pe copii să fie de ajutor, iar ea să-şi micşoreze 
standardele, oricât de greu i-ar fi. 


Fii recunoscător că ai un partener profund, sensibil şi sentimental. 


Personalitatea colericului puternic 


Recunoaşteţi că sunt născuţi lideri 


Primul lucru pe care trebuie să îl înţelegem despre colericii puternici 
este acela că sunt născuţi lideri, iar firea lor îi îndeamnă către poziţii 
de control. Nu sunt flegmaticii liniștiți, care au luat într-o zi decizia 
să cucerească lumea. Nu sunt melancolicii perfecţi, care au făcut 
planuri şi s-au hotărît să le folosească într-o acţiune agresivă. Nu sunt 
sangvinicii populari, care în cele din urmă încep o activitate. Ei sunt 
oameni care s-au născut cu dorinţa de a îndruma şi cu dragostea 
pentru conducere. Un copil coleric puternic l-a auzit pe tatăl său, 
coleric puternic, ţipând la mama lui, flegmatic liniştit. Chiar dacă nu 
cunoaşte diferenţele dintre personalităţi, el o consolează pe mama 
care plânge, spunându-i: „Când ţipă la tine, ţipă şi tu la el!“. Dacă le 
înţelegi natura, plină de trăsături pozitive, uneori duse la extrem, nu 
vei fi surprins sau rănit când vor prelua controlul. 

Deoarece colericii puternici sunt aşa de fermi, cei care au de-a face 
cu ei trebuie să fie la fel de puternici. Ei nu vor să-i forţeze pe ceilalţi; 
doar văd repede răspunsul logic în anumite situaţii şi presupun că toţi 
vor să facă ce este corect. Dacă înţelegi modelul lor de gândire, poţi 
să rămâi ferm, iar ei te vor respecta pentru poziţia ta. Când îi vei 
permite unui coleric puternic să te domine, va continua să o facă. 

Insistaţi pe comunicarea bidirecţională 


Caracterul autoritar al colericului puternic face ca partenerului să îi 
fie greu să impună ceva în activităţile sau planurile din gospodărie. 
Din cauza acestei probleme, soțul sau soţia colericului puternic tre- 
buie să insiste pe o comunicare bidirecţională. A insista este un cuvânt 
dur, dar este unul necesar în transformarea colericului puternic, 
pentru că altfel te va ironiza când vei vrea să discuţi anumite probleme 
şi îţi va da doar răspunsuri. 

Uneori le-am sugerat femeilor cu soţi colerici puternici să îi asculte 
cu bunăvoință, să le mulţumească pentru sfat şi să le ceară două-trei 
minute pentru a aduce propriile argumente. De obicei îţi va acorda 
atenţie dacă eşti clar şi concis, ferm şi totuşi prietenos. 


Aflaţi că nu intenţionează să rănească 


Deoarece colericii puternici spun direct ceca ce gândesc, fără grijă 
pentru sentimentele altcuiva, ei îi rănesc în mod frecvent pe ceilalți. 
Dacă ne dăm seama că nu vor să rănească, ci doar vorbesc fără mena- 
jamente, vom accepta cu mai multă uşurinţă aceste comentarii şi nu 
ne vom supăra. 

Când o prietenă, coleric puternic, a venit la mine şi mi-a spus: „Îmi 
place rochia ta şi mi-a plăcut de fiecare dată când ai îmbrăcat-o“, nu 
m-am dus acasă să ard rochia. Ea nu încerca să mă rănească; mi-a spus 
doar ce îi trecea prin minte. 


Nu vă forţaţi norocul 


Dacă relaţia ta cu colericul puternic decurge fără probleme, nu căuta 
ceartă sau nu face ceva care ar putea să dea naştere la o reacţie 
negativă. Copiii învaţă devreme în viaţă să nu sâcâie un părinte coleric 


puternic şi să-şi asume riscuri. 

Într-o zi vorbeam la telefon cu nepotul meu Jonathan, sangvinic 
popular, când am auzit agitaţie lângă el. 

„Ce se întâmplă, Jonathan?“, am întrebat. 

„Mama ţipă la Bryan.“ 

„Este supărată tare?“ 

„Nu pe mine, pe Bryan.“ 

„Ce mai faceţi voi, restul?“ 

A venit apoi replica înţeleaptă a băieţelului de zece ani: 

„Stăm cu toţii aliniaţi şi nu mă gândesc să rup rândurile să văd ce se 
întâmplă“. 


Încercaţi să împărţiţi reponsabilităţile 


Pentru a nu da de bucluc (şi totuşi să nu renunți la personalitatea ta), 
trebuie să stabileşti cu colericul puternic ce responsabilităţi doreşte să 
îşi asume şi ce vei controla tu. Fred şi cu mine ne-am contrazis pentru 
lucruri simple, cum ar fi unde să agăţăm ustensilele de bucătărie. Am 
considerat că eu eram responsabilă cu bucătăria şi voiam să le pun 
unde arătau bine. Fred le voia unde era mai practic. Discutând această 
problemă minoră, am înţeles că el prepară micul dejun pentru mine 
în fiecare dimineaţă şi, dacă nu îl las să pună spatula acolo de unde 
poate să o ia, atunci s-ar putea să renunţe să mai întoarcă ouăle. 

Acum, că trebuie să călătoresc aşa de mult, am mai schimbat 
responsabilităţile asupra cărora căzusem de acord la început. Fred face 
acum toate cumpărăturile şi are grijă ca frigiderul şi cămara să fie 
pline, aşa încât atunci când vin acasă să găsesc destulă mâncare. 
Colericii puternici aleg de obicei cel mai practic plan şi nu le este 
teamă să muncească, dar dacă îndatoririle nu sunt foarte clar 
împărţite, ar putea apărea conflicte. 

Înţelegeţi că nu arată compasiune 


Din moment ce colericul puternic acţionează cu realism şi cu spirit 
practic, el nu arată compasiune pentru oamenii bolnavi sau slabi, 
simpatie pentru cei neatrăgători şi nu are timp pentru vizite la spital. 
Colericul puternic are tendinţa să se uite în partea cealaltă când există 
nevoi emoţionale care trebuie satisfăcute. Ei nu sunt răi sau cruzi, 
doar că nu arată bunăvoință faţă de cei care suferă. În timp ce colericul 
puternic ar trebui să-şi propună să simtă mai multă compasiune 
pentru ceilalţi, tu te vei descurca mai bine cu el dacă nu te aştepţi la 
miracole. 

Un pastor coleric puternic mi-a spus o dată că şi-a Înştiințat 
enoriaşii că dacă se îmbolnăvesc el le va face doar o vizită la spital şi: 
„După asta, sunteţi pe cont propriu“. 


Acceptaţi că au întotdeauna dreptate 


Din fragedă copilărie colericii puternici ştiu că au dreptate. Nepotul 
nostru Bryan, coleric puternic, se juca cu Fred. Bryan avea cam trei 
ani şi nu respecta regulile. Fred, fiind melancolic perfect, credea că ar 
trebui ca regulile jocului să fie respectate, chiar şi de copiii mici, aşa 
că i-a atras atenţia: „Bryan, greşeşti“. 

Bryan a replicat instantaneu: „Nu greşesc, am dreptate.“ 

Uimitor, dar indivizii colerici puternici sunt cei mai apți să emită 
instantaneu judecăţi corecte. Deci, dacă nu eşti sigur pe ce cale să o 
apuci, urmează personalitatea puternică. 


Fii recunoscător; ai un conducător care „are întotdeauna dreptate“! 

Personalitatea Flegmaticului liniştit 


Daţi-vă seama că au nevoie de o motivaţie 
directă 


Pentru părintele coleric puternic este extrem de dificil să înţeleagă un 
copil flegmatic liniştit. Deoarece colericul puternic este aşa de 
motivat şi vede totul în etape, până la obiectiv, nu poate să înţeleagă 
că un copil are o motivaţie de nivel mai slab şi totuşi nu este bleg. El 
confundă inteligenţa cu gândirea, ca în cazul lui, şi poate să îl 
descurajeze pe flegmaticul liniştit, transformându-l într-un ratat. 

Un chirurg celebru mi-a povestit despre fiul său „retras, leneş şi 
fără personalitate“. Discutând problema, am putut să înţeleg cum 
firea impunătoare, vanitoasă a acestui om putea să determine un copil 
să se retragă în sine şi să pară leneş. Spunea: „Am încercat să îl 
motivez pe băiat. De fiecare dată când îl văd stând jos îi spun: «Ridică- 
te, trântorule, şi treci la treabă!»“. 

Puteţi să vă daţi seama ce mult îl inspiră pe fiu această comandă! 

Flegmaticii liniştiţi sunt cei mai maleabili şi agreabili oameni din 
lume, dar au nevoie de motivaţie pozitivă. Au nevoie de părinţi sau 
parteneri care să îi încurajeze şi să-i ajute să-şi stabilească scopurile. 
Atunci când înţelegem temperamentul flegmaticilor liniştiţi, ştim că 
au nevoie de motivare directă şi, indiferent dacă este vorba de un 
copil, un partener sau un coleg, putem să le ridicăm moralul, să îi 
încurajăm şi să îi îndrumăm, în loc să ne uităm la ei de sus, să-i 


judecăm şi să le distrugem iniţiativele. 


222  www.businesstech.ro FLORENCE LITTAUER 


Ajutaţi-i să-şi stabilească obiective 
şi oferiţi-le premii 


Când eram la şcoala primară, învăţătoarea ne premia cu steluțe aurii 
dacă ne făceam corect tema. Îmi plăcea să văd cum se adună steluţele 
şi am muncit din greu ca să primesc acele recompense. 

Deşi am crescut, tot ne mai plac unele premii, iar flegmaticul 
liniştit cu siguranţă are nevoie de ajutor pentru a-şi stabili obiective şi 
de recompense care să-i răsplătescă efortul. Copilul flegmatic liniştit 
va lucra mult mai bine dacă are un tabel cu îndatoriri după care să se 
verifice. Femeia flegmatic liniştit va fi o gospodină mai bună dacă 
familia apreciază ce a făcut, iar soţul flegmatic liniştit poate curăța 
garajul dacă i s-a promis o plăcintă cu mere la desert. 

Flegmaticii liniștiți sunt capabili să-şi stabilească scopuri, dar firea 
lor îi împiedică să persevereze pentru realizarea acestora. Pe măsură 
ce înveţi să trăieşti cu flegmaticii linştiţi, îţi vei da seama cât de multe 
pot să realizeze dacă la început i-ai ajutat să-şi stabilească obiectivele 
şi le-ai explicat valoarea realizărilor. 

O lumină la capătul unui tunel lung şi întunecat face să merite să 
fie străbătut. 


Nu vă aşteptaţi la entuziasm 


Sangvinicii populari şi colericii puternici vor ca alţii să răspundă cu 
entuziasm la orice subiect abordat de ei şi atunci când flegmaticii 
liniştiţi nu par interesaţi, suferă sau se supără. Din moment ce 
înțelegem cu toţii că flegmaticul liniştit nu este un entuziast, 
acceptăm cu mai multă ușurință faptul că cei cu acest temperament nu 
sar în sus de bucurie pentru idei noi. 

Unul din cele mai mari câştiguri ale cunoaşterii temperamentelor 
este faptul că se elimină tesiunea generată de aşteptările noastre faţă 
de alţii. Flegmaticul liniștit Joe a început o dimineaţă spunând: „O, aş 
putea spune că va fi şi astăzi o zi mizerabilă“. Carolyn, coleric 

puternic, i-a răspuns: „Atunci cred că ar trebui să contezi pe asta. Sunt 
sigură că nu vei fi dezamăgit“. 


Gândiţi-vă că amânarea este forma lor de 
control tăcut 


Din moment ce flegmaticii liniștiți se simt de obicei copleșiți de 
partenerii lor colerici puternici, folosesc tergiversarea ca armă de 
apărare. 

Paul îmi mărturisea că obişnuia să tergiverseze lucrurile. „Aştep- 
tam până în ultimul moment, apoi mă grăbeam să termin”. Soţia sa, 
Jean, coleric puternic, l-a contrazis: „Este adevărat că aştepţi până în 
ultimul moment, dar niciodată nu te-ai grăbit să termini ceva În viaţa 
ta!“. Chiar în faţa mea s-au apucat să discute cu vehemenţă despre be- 
ciul plin. de vechituri care aşteptau să fie puse pe rafturi, despre aco- 
perişul piscinei care nu fusese nici măcar scos din ambalaj şi despre 
arbuştii care s-au uscat în garaj fără să vadă vreodată lumina zilei. Şi 
cum Jean începea să se înfurie, Paul a calmat-o în zeflemea: „Nu mă 
cicăli, că nu mai fac nimic niciodată“. 


Forţaţi-i să ia decizii 


Flegmaticii liniştiţi sunt în stare să ia decizii, dar adesea aleg calea 
minimei rezistenţe, lăsându-i pe alţii să aleagă ce să facă şi unde să 
facă. Din moment ce au tendinţa să evite orice ar duce la controverse, 
preferă să nu se amestece. În relaţiile sociale, această abordare 
moderată este inofensivă — de fapt, adeseori este binevenită. Oricum, 
este important că în problemele cotidiene flegmaticul liniştit ia cel 
puţin o parte din decizii. 

În ceea ce îi priveşte pe copii, nu acceptaţi obişnuita remarcă 
domoală de gen: „Nu îmi pasă“, ci forțaţi-i să privească ambele feţe ale 
unei probleme şi apoi să ia o decizie, chiar dacă nu le pasă. Explicaţi- 

le cât de important va fi pentru ei mai târziu, în viaţă, să fie capabili 
să evalueze clar și să ia o decizie. 

În ceea ce priveşte relaţia soţ-soție, flegmaticul liniştit trebuie obli- 
gat măcar să participe la o discuţie de familie şi să ajute la rezolvare 
unor situaţii. Dacă sunteţi o persoană încăpăţânată, trebuie să îi daţi 
flegmaticului liniştit zone pe care să le controleze în totalitate, fără să 
mai interveniți. Deseori, motivul pentru care flegmaticii liniștiți nu 
vor lua o decizie este pentru că ştiu că cealaltă persoană oricum va 
face cum crede de cuviinţă. Pentru a-i dezvolta abilitatea de a lua 
decizii, trebuie să îi laşi celeilalte persoane controlul şi apoi să accepţi 
consecinţele. Este foarte dificil pentru colericul puternic să facă aşa 
ceva, pentru că el va vedea instantaneu ce nu este în regulă şi va dori 
să intervină şi să îndrepte situaţia. După ce salvează situaţia de câteva 
ori, partenerul va renunţa şi se va retrage de la conducerea familiei. 


Nu daţi toată vina pe ei 


Deoarece flegmaticii liniștiți sunt aşa de tăcuţi şi îşi acceptă statutul, 
ei sunt ţinte uşoare pentru alte temperamente mai îndrăzneţe, care 
vor să arunce vina asupra altcuiva. Am observat adesea situaţii în care 
colericul puternic a luat o decizie în grabă, rezultatele au fost 
dezastruoase, după care a dat vina pe flegmaticul liniştit, disponibil. 
Verificaţi-vă în situaţii de acest fel şi vedeţi dacă îi învinovăţiţi pe alţii 
pentru greşelile voastre. 

O doamnă flegmatic liniştit mi-a spus că soţul ei alesese un anumit 
câine şi apoi, de fiecare dată când câinele preşea cu ceva, toată vina era 
aruncată asupra ei. Chiar dacă flegmaticii liniștiți pot să accepte ce li 
se pune în cârcă, această tactică le scade stima de sine, îi determină să 
renunţe la relaţia cu tine, şi îi îndepărtează de orice altă responsa- 
bilitate pe viitor. 


Dacă foloseşti astăzi flegmaticul liniştit pe post de coș de gunoi, s- 
ar putea ca mâine să ai alături un gunoi. 

Încurajaţi-i să accepte responsabilităţi 


Sangvinicii populari ar trebui să se ferească să accepte prea multe 
preşedinţii, deoarece se supraestimează, iar colericii puternici trebuie 
să se abţină să mai coordoneze tot ce le trece prin mână. Flegmaticii 
liniştiţi evită oricum orice responsabilitate, chiar dacă au abilităţi 
administrative şi se înţeleg bine cu toată lumea. Datorită talentului lor 
de conducători condilianţi, ar trebui să fie încurajați să îşi asume 
responsabilităţi. Sunt excelenți în posturi de conducere şi totuşi tind 
să refuze promovările, pentru că au fost făcuţi de către alţii să se simtă 
necorespunzători. Şi nu vor să tragă ei ponoasele. 

Nu acceptaţi primul refuz, ci continuaţi să le arătaţi încrederea pe 
care o aveţi în abilităţile lor de conducere. Ce alt director mai bun, 
preşedinte sau rege ai putea să ai decât omul cu care te poţi înţelege 
uşor — care nu ia decizii pripite şi care efectiv poate media problemele 
de personalitate? 


Apreciaţi caracterul lor echilibrat. 


Vreţi să vă înţelegeţi bine cu ceilalți? Nimic nu are mai mult succes 
decât bunătatea. 


Cuvintele blânde sunt ca mierea — te bucură și te vindecă. 


Pilde 16:24 

PARTEA A CINCEA 


Puterea 
personalităţii 


O sursă de energie 
pentru potenţialul nostru 

CAPITOLUL | 7 


Personalitate plus 
putere produce 
persoane pozitive 


La începutul acestei cărți ne întrebam de ce multe cursuri de automo- 
tivare par să nu dea rezultate; de ce schimbările nu sunt definitive. 
Primul răspuns la această problemă este că cele mai multe din aceste 
programe nu iau în considerare deosebirile temperamentale. Există 
tendinţa să fie predate de colerici puternici pentru colerici puternici. 

Acum, că înțelegem temperamentele, ştim cât le place colericilor 
puternici să conducă și ştim cât de repede pun stăpânire pe noi 
scopuri și planuri şi se străduiesc în continuare pentru a-şi dovedi că 
pot să realizeze un anumit scop. 

Ei sunt motivaţi instantaneu pentru acţiune atât timp cât văd unele 
beneficii pentru ei. Combinația coleric puternic/melancolic perfect 
va reuşi să stabilească scopul şi să schiţeze câţiva paşi specifici pentru 
realizare, dar ce se va întâmpla cu celelalte temperamente când li se 
prezintă tema de lucru? 

Sangvinicul popular se entuziasmează de posibilitatea de a-şi face 
viaţa mai interesantă. El are viziuni de măreție şi doreşte sincer să se 
dezvolte, dar pare că nu găseşte niciodată timp pentru a începe, iar 
când îl găseşte, şi-a pierdut notițele despre tema de lucru. 

Melancolicul perfect care are şi trăsături de flegmatic liniştit va lua 
notițe şi va analiza tot ce i se oferă. El poate studia conceptele şi eva- 
lua recompensele. Poate să extragă unele părţi practice ale progra- 
mului, dar confruntat cu o revizuire majoră, se va simţi deprimat. 

Flegmaticul liniştit, dacă vede câţiva paşi liniştiţi care pot fi utili, 
poate să se orienteze într-o direcţie pozitivă, dar sunt şanse ca întreg 
seminarul să fie copleşitor şi “ să aibă prea mult de lucru.” 


Eliberaţi de remuşcări 


Predând despre temperamente de-a lungul anilor, am văzut mulţi 
oameni eliberaţi de remuşcări atunci când şi-au dat seama de ce nu 
reacţionau în așa-zisul mod normal la materialele motivaţionale. 
Sangvinicul popular are nevoie să se organizeze, dar nu să se simtă 
vinovat atunci când nu poate să-şi clasifice toată viaţa în dosare. 
Melancolicul perfect are nevoie să se relaxeze şi să fie mai agreabil, 
dar nu să se simtă vinovat atunci când nu se transformă peste noapte 
într-un actor de comedie. Flegmaticul liniştit ar trebui să-şi întărească 
motivaţia şi să se mobilizeze, dar să nu se simtă vinovat atunci când nu 
simte un entuziasm debordant. Colericul puternic va accepta ce este 
profitabil şi va arunca restul fără remuşcări, dar ar trebui să-şi dea sea- 
ma de diferenţele temperamentale şi să nu îi desconsidere pe cei care 
nu i se subordonează şi nu îl acceptă ca lider. 

Al doilea motiv pentru care nu obţinem rezultate de durată este că 
nu avem în noi puterea de a induce transformări supranaturale. Avem 
nevoie de energie spirituală şi, cu toate acestea, mulţi dintre noi nu 
ştim unde să o găsim. Putem să murmurăm mantre, să punem iconiţe 
pe tabloul de bord al automobilului, să facem donaţii pentru 
handicapaţi, să facem excursii în Himalaya, dar nu ne vom simţi 
diferiţi în lăuntrul nostru. 


230  wwwbbusinesstech.ro FLORENCE LITTAUER 


Găsiţi energia spirituală 


Eu şi soţul meu, după ce am pierdut doi copii din cauza unor 
comoţii cerebrale, căutam ceva. Acumulam la suprafaţă, dar sufeream 
în interior. Am început să căutăm răspunsuri pentru viaţă. Fred a 
mers la bibliotecă şi a împrumutat cărți de religie şi am încercat să 
găsim un cult potrivit. Atunci nu ştiam că religia şi cultele nu-ţi pot 
schimba destinul. Cu recunoştinţă, timp de un an, în locuri diferite şi 
la date diferite, fiecare din noi s-a rugat lui lisus Hristos să grăbească 
schimbarea. „Şi celor câţi l-au primit, care cred în numele Lui, le-a 
dat putere ca să se facă fii ai lui Dumnezeu“ (loan 1:12) 

Avem nevoie de putere, credem în Domnul lisus, îl primim pe El 
în inimile noastre. În romani (12:1 şi 2) am găsit îndemnurile: 


...Să înfăţişaţi trupurile voaste ca pe o jertfă vie, sfântă, bine 
plăcută lui Dumnezeu, ca închinarea voastră cea duhovnicească. 

Şi să nu vă potriviţi cu acest veac, ci să vă schimbaţi prin 
înnoirea minţii, ca să deosebiți care este voia lui Dumnezeu, ce 
este bun şi plăcut şi desăvârşit. 


Înfăţişaţi-vă trupurile 
Întreaga fiinţă, timpul, mintea, sufletul, temperamentul, puterile şi 


slăbiciunile. Spune: „lată-le, Doamne; sunt toate ale tale. Fă cu mine 
ce vrei.“ 


Să nu vă potriviţi cu acest veac 


Nu lăsa ochii mei să cadă asupra plăcerilor lumeşti. Fă-mă să văd cât 


sunt de trecătoare avuţiile şi faima. 

Să vă schimbaţi prin înnoirea minţii 


Aici este speranţa. Este posibil ca Domnul să mă transforme în viaţă, 
să mă lumineze şi să-mi împrospăteze mintea. Apoi (un cuvânt de 
legătură) — apoi, după ce mi-am înfățișat viaţa Domnului, mi-am 
mutat țelul de la trup la spirit; i-am permis Domnului să-mi înnoiască 
mintea obosită — atunci tu poţi să cunoști.... Ce puternic este 
cuvântul a cunoaște. În viață nu sunt multe lucrurile de care putem fi 
siguri. A ghici sau a spera, dar a ști? Da. „Atunci veţi şti ca să deosebiți 
care este voia lui Dumnezeu, ce este bun şi plăcut şi desăvârşit“. “Vrei 
să spui că eu pot cunoaşte ce vrea Dumnezeu pentru viața mea?” 

Da, poţi cunoaşte voia perfectă a Domnului. Fred şi cu mine am 
început să studiem Biblia şi personalităţile concomitent şi am fost 
uimiţi de cât de bine se potrivesc cele două. În timp ce începeam să 
ne studiem propriile personalităţi, în loc să încercăm să ne cizelăm 
unul pe celălalt (aşa cum încercasem să facem timp de 15 ani), am 
găsit Scriptura să ne încurajeze. Nicăieri în Biblie nu scria că eram 
responsabilă de comportamentul lui Fred sau că el era judecătorul 
acţiunilor mele. În loc de asta am găsit îndemnul de a ne examina pe 
noi înșine, nu pe alţii 


Galateni 6:4 lar fapta Lui însuşi să şi-o cerceteze fiecare... 

I Corinteni 11:28 Să se cerceteze însă omul pe sine... 

II Corinteni 13:5  Cercetaţi-vă pe voi înşivă dacă sunteţi în 
credinţă... 

Psalmi 26:1, 2 Domnul este luminarea mea şi mântuirea mea; 
de cine mă voi teme? Domnul este apărătorul 
vieţii mele; de cine mă voi înfricoşa? 

Psalmi 139:23, 24 Cercetează-mă, Doamne, şi cunoaşte inima 
mea; încearcă-mă şi cunoaşte cărările mele 
Şi vezi de este calea fărădelegii în mine şi mă 
îndreptează pe calea cea veşnică. 

Am început să ne cercetăm inimile şi să ne analizăm, folosind ca 
metodă de studiu teoria temperamentelor. Pe măsură ce am adus 
cupluri în casa noastră şi am împărtăşit din puţinul pe care îl ştiam, am 
văzut schimbările în noi şi în alţii. 


Unicitatea noastră 


Am învăţat că Dumnezeu nu ne face pe toţi la fel. Fiecare din noi este 
unic. Pavel ne spune că ar trebui să ne examinăm pe noi şi să aflăm ce 
daruri ne-a dat Dumnezeu şi ce slăbiciuni vrea el să eliminăm prin 
voinţa noastră şi puterea Lui. Pavel ne compară cu un corp în care 
Hristos este capul, iar noi suntem părţile trupului: 


„„„Să creştem întru toate pentru El, care este capul — Hristos. 
Din El tot trupul bine alcătuit şi bine încheiat, prin toate 
legăturile care îi dau tărie, îşi săvârşeşte creşterea, potrivit 
lucrării măsurate fiecăruia din mădulare, şi să zideşte întru 
dragoste. (Efeseni, 4:15,16) 

Dumnezeu ne-a făcut pe toți diferiţi, ca să ne putem îndeplini mi- 
siunile. Ne-a făcut pe unii să fim picioare — să ne mişcăm, să ad- 
ministrăm, să realizăm, aşa cum face colericul puternic. Ne-a făcut pe 
unii dintre noi să fim minți — pentru a gândi profund, pentru a simți, 
pentru a scrie, aşa cum este melancolicul perfect. Ne-a făcut pe unii 
din noi să fim mâini — să servim, să netezim, să alinăm, ca flegmaticul 
liniştit. El ne-a făcut pe unii din noi să fim guri — să vorbim, să-i 
învăţăm pe alții, să încurajăm, ca sangvinicul popular. 


„„„acum Dumnezeu a pus mădularele, pe fiecare din ele, în 
trup, cum a voit. (I Corinteni 12:18) 


Dumnezeu ar fi putut să ne facă pe toţi sangvinici populari. Ne-am 


fi distrat foarte bine, dar am fi avut puţine realizări. Ar fi putut să ne 
facă pe toţi melancolici perfecţi. Am fi fost organizaţi şi planificaţi, 

dar trişti. Ar fi putut să ne facă pe toţi colerici puternici. Am fi fost 
toţi pregătiţi să conducem, dar prea nerăbdători şi nimeni nu ne-r fi 
putut urma. Ar fi putut să ne facă pe toţi flegmatici liniștiți. Am fi avut 
o lume liniştită, dar nu prea mult entuziasm pentru viaţă. 

Avem nevoie de fiecare temperament pentru ca întregul organism 
să funcţioneze. Fiecare parte ar trebui să-şi îndeplinească misiunea, 


să-şi unească forţele şi să producă rezultate armonioase. 


Părţile trupului nu sunt suficiente 


Ce se întâmplă dacă avem toate aceste părţi ale trupului — fiecare 
îndeplinindu-şi misiunea — dar Hristos nu are controlul? Ce se 
întâmplă dacă sangvinicul popular vorbeşte, melancolicul perfect 
gândeşte, colericul puternic acţionează şi flegmaticul liniştit 
meditează, dar nici unul nu are adâncime spirituală? Nu va exista o 
unitate a scopului. Nu va exista o coordonare a rezultatelor. Avem 
nevoie de Hristos în vieţile noastre pentru ca părţile trupului să 
funcţioneze normal. 

Personal am învăţat acest principiu prin experienţa cu cei doi fii ai 
mei care au suferit comoţii cerebrale. Amândoi erau frumoşi. Aveau 
ochi albaştri, părul blond, nas cârn şi gropiţe. Aveau mâini normale şi 
picioare care se mişcau, dar nu aveau creier normal. Aveau toate 
părțile componente, dar nu exista controlul central. Copiii aveau 
ochi, dar nu puteau să vadă; urechi, dar nu puteau să audă; mâini, dar 
nu puteau să ţină nimic în ele; picioare, dar nu puteau să meargă. 
Arătau binc în exterior, dar fără creier, nimic nu mergea. Mulți dintre 
noi sunt ca băieţii mei — arătăm normal în exterior, dar fără Hristos 
în mintea noastră, nimic nu merge. Pavel a spus: „Ca să-L cunosc pe 
El şi puterca învierii Lui şi să [iu primit părtaş la patimile Lui, făcându- 


mă asemenca cu El în moartea Lui“ (Filipeni 3:10). 

Prietenul tău cel mai bun 


Ai avut vreodată un prieten pe care l-ai iubit aşa de mult încât ai 
dorit să fii cu el tot timpul şi să-l cunoşti mai bine în fiecare zi? 
Prezenţa sa ţi-a luminat viaţa şi te-ai simţit plin de energie doar 
stându-i aproape? Ţi-a păsat aşa de mult de el încât să vrei să-i porți 
povara şi să fi fii aproape la necazuri? L-ai observat îndeaproape şi l-ai 
urmat atât de mult încât ai devenit aproape ca el? lisus vrea o astfel de 
relaţie cu tine. El vrea ca tu să-L cunoşti mai bine, să-l citeşti 
cuvintele şi să-l vorbeşti; El vrea ca tu să-l simţi puterea în viaţa ta, ca 
să-ţi elimini slăbiciunile. El vrea să îţi dai seama că şi El a suferit, ca şi 
tine, şi vrea să petreceţi împreună atât de mult timp, încât să devii ca 
El. 

Dacă ai vrea să devii ca El, ar trebui să îţi propui amplificarea 
puterilor şi eliminarea slăbiciunilor, pentru că Isus a avut ce a fost mai 
bun de la fiecare temperament. A avut darul de povestitor al 
sangvinicului popular, profunzimea şi sensibilitatea melancolicului 
perfect, abilităţile administrative ale colericului puternic şi firea calmă 
a flegmaticului liniştit. 

lisus trăieşte astăzi în inimile tuturor credincioşilor, iar când în- 
cerci să devii mai bun, asigură-te că eşti conectat la sursa Puterii 
pentru a-l face posibil. „Mari lucruri a făcut Domnul cu noi: ne-a 
umplut de bucurie” (Psalmi 125:3). 


Personalitate plus putere produce persoane pozitive 

Glosar 


Definirea termenilor din 
testul pentru determinarea 
profilului de personalitate 


Adaptat după Personality Patterns de Lana Bateman, publicat de 
Huntington House, Inc., Lafayette, LA. 


Cutezător. 


Adaptabil. 


Analitic. 


Perseverent. 


Voios. 
Răzbătător. 


Puncte forte 


1 

Cel care ia iniţiative îndrăzneţe cu hotărârea de 
a le coordona. 

Se acomodează uşor şi se simte confortabil în 
orice situație. 


. Plin de viaţă, cu gesturi vii ale mâinilor şi 


mimică expresivă a feţei. 
Îi place să examineze componentele unui întreg 
pentru a vedea relațiile logice şi adecvate. 


2 

Urmăreşte un proiect până la finalizarea lui 
înainte de a începe altul. 

Plin de bună dispoziţie şi umor. 

Convinge mai degrabă prin logică şi fapte decât 
prin farmec şi putere. 

Paşnic. 


Altruist. 


Dârz. 


Amabil. 
Autocontrolat. 
Combatant. 


Convingător. 


Stimulator. 


Respectuos. 


Rezervat. 


Capabil. 

Pare netulburat și liniştit şi evită orice conflict. 


3 


. Acceptă cu uşurinţă punctul de vedere sau 


dorința altcuiva, fără să simtă nevoia de a-şi 
susţine opinia. 

Renunţă din proprie iniţiativă la interesele sale 
de dragul celorlalți sau pentru a veni în 
întâmpinarea acestora. 


. Cel care vede în prezenţa altora mai degrabă o 


ocazie de a fi prietenos şi amuzant decât o 
provocare sau o oportunitate de afaceri. 
Cel care este hotărât să-şi urmeze propria cale. 


4 

Îl interesează nevoile şi sentimentele celorlalţi. 
Are trăiri emoţionale, dar rareori le afişează. 
Transformă toate situaţiile, întâmplările sau jo- 
curile într-un concurs şi întotdeauna joacă 
pentru a câştiga. 

Poate să te câştige pentru orice cauză prin far- 
mecul total al personalităţii sale. 


5 

Revigorează şi impulsionează sau îi face pe 
ceilalţi să se simtă bine. 

Îi tratează pe ceilalți cu respect, onestitate și 
consideraţie. 

Autorestrictiv în exprimarea emoţiei sau a 
entuziasmului. 

Apt să acţioneze repede şi eficient în orice 
situaţie. 

Nepretențios. 
Sensibil. 
Sigur pe sine. 


Vivace. 


Prevăzător. 


Răbdător. 
Pozitiv. 


Iniţiator. 


Organizat. 


Timid. 


Ordanat. 

6 

O persoană care acceptă cu uşurinţă orice îm- 
prejurare sau situaţie. 

Se interesează cu intensitate de ceilalți şi de ce 
se întâmplă. 

O persoană sigură care are încredere deplină în 
propriile capacităţi, judecăţi şi resurse. 

Plin de viaţă şi de emoție. 


7 

Preferă să realizeze cu anticipație un plan 
detaliat pentru îndeplinirea unui proiect sau obi- 
ectiv și se implică mai degrabă în stadiile de pla- 
nificare şi finalizare decât în cele de execuţie. 
Neafectat de tergiversări, rămâne calm şi tole- 
rant. 

Este convins că va finaliza orice acţiune dacă de- 
pinde numai de el. 

Prin farmecul propriei personalităţi îi îndeamnă 
sau îi constrânge pe ceilalţi să i se alăture, să 
participe sau să investească. 


8 


. Încrezător, rareori ezită sau oscilează. 


Spontan. 


Preferă ca totul în viață să fie activitate impetu- 
oasă, nepremeditată, nerestricționată de planuri. 
Trăieşte şi acționează conform unui plan zilnic; 
nu îi place ca planul său să fie perturbat. 
Liniştit, nu provoacă prea uşor o conversaţie. 


9 


O persoană care îşi aranjează sistematic lucrurile. 

Flexibil. 


Sincer. 
Optimist. 


Prietenos. 
Statormic. 


Amuzant. 


Temerar. 


Încântător. 
Diplomat. 


Meticulos. 


Vesel. 


Consecvent. 


Se acomodează uşor şi este gata rapid să proce- 
deze într-un alt mod. 

Vorbeşte direct şi fără rezerve. 

Întotdeauna bine dispus; se autoconvinge şi îi 
convinge şi pe ceilalți că totul se va rezolva cu 
bine. 


10 

Mai degrabă reacţionează decât inițiază, rareori 
începe o conversaţie. 

De nădejde, credincios, devotat şi încrezător, 
uneori fără motive evidente. 

Are un simţ al umorului efervescent, care poate 
transforma orice povestire într-o schiță umoris- 
tică. 


. O personalitate care comandă şi căreia ceilalţi 


ezită să i se împotrivească. 


11 

Doritor să îşi asume riscurile; fără teamă, cute- 
zător. 

O persoană cu care este amuzant să fii. 

Se comportă cu oamenii plin de tact, sensi- 
bilitate şi răbdare. 

Face totul în ordinea corectă, amintindu-și clar 
tot ce s-a întâmplat. 


12 

Permanent în stare de spirit bună, inducând şi 
altora fericire. 

Este stabil emoţional, reacţionând aşa cum este 
de aşteptat. 

Cultivat. 


Încrezător. 


Idealist. 


Independent. 


Inofensiv. 


Antrenant. 


Decis. 


Spiritual. 


. Intens şi adesea introspectiv, îi displac conver- 


Pacificator. 

Persoană ale cărei interese implică şi ocupaţii 
intelectuale şi artistice, cum ar fi teatrul, con- 
certele, baletul. 
Sigur pe sine şi convins de propriile aptitudini şi 
de succesul său. 


13 

Vede lucrurile în forma lor perfectă şi simte 
nevoia de a se ridica el însuşi la acel standard. 
Se bizuie pe propriile sale forţe, este autonom, 
are încredere în sine şi pare să aibă puţină nevo- 
ie de ajutor. 

O persoană care nici nu spune, nici nu provoacă 
vreodată ceva neplăcut sau nedorit. 

Îi încurajează pe ceilalți să muncească, să i se 
alăture sau să se implice şi face ca totul să fie 
distractiv. 


14 


Îşi exprimă emoția deschis, în special afecțiunea, 


şi nu ezită să îi atingă pe ceilalţi în timp ce le 
vorbeşte. 

O persoană cu abilitatea de a lua rapid şi defi- 
nitiv o hotărâre. 

Etalează un umor sec, care poate fi sarcastic. 


saţia și lucrurile superficiale. 


15 
Adesea se regăseşte în rolul de a aplana diver- 
genţele pentru a evita un conflict. 

Iubitor de muzică. Cântă sau are o profundă apreciere pentru 


Activ. 


Atașabil. 


Manierat. 


Tenace. 


Volubil. 


Tolerant. 


Bun ascultător. 
Loial. 


Lider. 


muzică; este implicat în muzică mai degrabă ca 
formă a artei decât ca distracţie oferită de un 
spectacol. 

Simte nevoia de a fi permanent productiv; este 
un conducător pe care ceilalți îl urmează şi 
găseşte că este dificil să stea liniştit. 

Îi plac petrecerile şi abia aşteaptă să cunoască 
fiecare invitat; bineînţeles că toţi îi devin 
prieteni încă din primul moment. 


16 

O persoană politicoasă care îşi aminteşte oca- 
ziile speciale şi face cu promptitudine gesturi 
amabile. 

Este ferm, îndărătnic şi nu se lasă până când 
obiectivul nu este realizat. 

Vorbeşte în permanenţă, spune în general po- 
vestiri caraghioase şi îi distrează pe cei din jur, 
simte nevoia de a umple tăcerea pentru a-i face 
pe ceilalţi să se simtă bine. 

Acceptă cu uşurinţă gândurile şi modul de a fi al 
celorlalţi, fără să simtă nevoia de a li se împo- 
trivi sau de a schimba ceva. 


17 

Pare întotdeauna doritor să asculte ce ai de spus. 
Credincios unei persoane, unui ideal sau unui 
loc de muncă, uneori fără motiv. 

Un conducător înnăscut căruia îi place să se afle 
la „cârmă“ şi adesea consideră greu de crezut că 
altcineva poate face treaba la fel de bine. 

Energic. 


Mulţumit. 


Conducător. 


Perfecționist. 


Plăcut. 
Productiv. 


Popular. 


Îndrăzneţ. 
Decent. 


Echilibrat. 

Plin de viaţă, viguros, energic. 


18 

Satisfăcut cu uşurinţă de ceea ce are, rareori 
invidios. 

Are capacitatea de a conduce şi se aşteaptă ca 
oamenii să îl urmeze. 


: Îşi organizează viaţa şi sarcinile şi rezolvarea 


Agreabil. 


problemelor făcând liste, scheme sau grafice. 
Simpatic, adorabil, centrul atenţiei. 


19 

Stabileşte standarde înalte pentru el şi adesea 
pentru alţii, dorind ca totul să fie în ordine în 
orice moment. 

Agreabil; conversaţia cu el este o plăcere. 
Trebuie în permanenţă să lucreze sau să rea- 
lizeze; adesea găseşte că este foarte dificil să se 
odihnească. 

Este sufletul petrecerii şi de aceea este foarte 
dorit ca gazdă a petrecerii. 


20 


„ O personalitate spumoasă, plină de viaţă, de 


energie. 

Fără frică, cutezător, fără teamă de risc. 
Urmăreşte constant să facă totul în modul cel 
mai Cuviincios. 


Stabil, moderat, nu îi plac extremele. 

Inexpresiv. 


Obraznic. 


Despotic. 


Indisciplinat. 
Nepăsător. 
Apatic. 


Neînduplecat. 


Reticent. 


Ranchiunos. 


Potrivnic. 


Puncte slabe 


21 
O persoană a cărei faţă nu Îi trădează emoţiile. 


„ Se sfieşte să atragă atenţia, ca rezultat al com- 


plexelor de care suferă. 

Bătător la ochi, strident, intervine necuviincios, 
prea zgomotos. 

Comandă, domină, uncori exercitându-şi pute- 
rea într-un mod exagerat pentru relațiile între 
adulţi. 


22 

O persoană la care dezordinea pune stăpânire 
pe orice aspect al vieții. 

Găseşte dificil să se raporteze la problemele sau 
durerile altora. 

Tinde să nu se entuziasmeze, adesea simțind că 
oricum nu poate ieşi nimic bun. 

Cel care are dificultăţi în a ierta sau a uita o ne- 
dreptate care i s-a făcut, capabil să poarte ran- 
chiună. 


23 

Nu doreşte implicarea sau luptă împotriva aces- 
teia, în special în situaţii dificile. 

Adeseori nutreşte sentimente negative ca re- 
zultat al unor ofense reale sau imaginare pe care 
nu le uită. 

Se împotriveşte, acționează împotrivă sau ezită să 
accepte orice altă cale, cu excepţia celei proprii. 

Obositor. Repovesteşte istorii şi incidente pentru a amuza, 
fără să realizeze că deja a mai spus povestea de 
câteva ori; în permanenţă simte nevoia să spună 
ceva. 


24 

Scabros. Insistent asupra unor probleme sau aspecte 

neînsemnate, accentuând detaliile triviale. 
Fricos. Deseori încearcă sentimente de profundă 
îngrijorare, neîncredere sau anxietate. 

Neatent. Lipsă a memoriei, care de obicei este legată de o 
lipsă de disciplină şi o lipsă de interes pentru în- 
registrarea mintală a lucrurilor care nu sunt dis- 
tractive. 

Franc. Direct, sincer; nu îl deranjează să spună exact ce 
gândeşte. 


25 
Intolerant. O persoană care găseşte că este dificil să suporte 
iritarea altora sau să îi aştepte pe alţii. 
Temător. Cel care este temător sau îi lipseşte încrederea. 
Nebhotărât. Persoana care găseşte dificil să ia orice decizie. 
(Nu este vorba de acea personalitate care se 
apleacă mult asupra fiecărei decizii pentru a o 
găsi pe cea perfectă.) 
Care întrerupe. O persoană care mai mult vorbeşte decât as- 
cultă, care începe să vorbească fără măcar să 
realizeze că deja vorbea altcineva. 


26 
Tipicar. O persoană a cărei nevoie de perfecţiune 
exacerbată poate să-i îndepărteze pe ceilalți. 


PERSONALITATE PLUS 245 


Neimplicat. 


Interiorizat. 


Pesimist. 


Trufaş. 


Indulgent. 


Necumpătat. 


Nu își doreşte să audă sau să devină interesat de 
cluburi, grupuri, activităţi sau vieţile celorlalți. 
Poate fi extaziat într-un moment şi indiferent în ur- 
mătorul, sau promite să ajute, dar apoi dispare, sau 
promite că vine, dar apoi uită să-și facă apariţia. 
Găseşte că este dificil să îţi arăţi în mod deschis, 
verbal sau fizic, tandrețea. 


27 


.. Insistă să îşi urmeze propria cale. 
. Nu are o manieră logică de a face lucrurile. 
. O persoană cu standarde atât de înalte, încât 


este dificil să le atingă vreodată. 


. Lent în a începe o mişcare şi dificil de implicat 


într-o activitate. 


28 


. O personalitate de mijloc, fără manifestări extre- 


me, care îşi manifestă în mică măsură sau deloc 
sentimentele. 

Chiar dacă speră la ce este mai bine, această per- 
soană în general vede întâi partea negativă a lu- 
crurilor. 

Persoana cu o stimă de sine puternică, care cre- 
de că are dreptate şi că este cea mai potrivită 
pentru orice sarcină. 

Permite celorlalţi (inclusiv copiilor) să facă ce 
le place, cu scopul de a evita să fie dezagreabil. 


29 
Cel care se supără copilăreşte, se manifestă foarte 
violent, dar îi trece şi uită aproape instantaneu. 

Certăreţ. 


Stingher. 


Naiv. 


Negativist. 


Înfpt. 


Nonșalant. 


Neliniştit. 
Închistat. 


. Nu este o persoană care să îşi stabilească-obiec- 


tive şi nici nu doreşte să devină aşa. 

Provoacă în general discuţii pe motiv că are 
dreptate, indiferent de situaţie. 

Se simte marginalizat, adesea din cauza nesigu- 
ranţei sau de teamă că ceilalți nu îi apreciază cu 
adevărat compania. 


30 

Are asupra vieții o perspectivă simplistă şi copilă- 
rească, este lipsit de experiență sau de capaci- 
tatea de a înţelege aspectele mai profunde. 

Cel a cărui atitudine este rareori pozitivă şi ade- 
sea nu poate să vadă decât partea negativă sau 
întunecată a unei situații. 

Plin de încredere, fermitate, curaj, adeseori în 
sens negativ. 

Indolent, nepăsător, indiferent. 


31 

Se simte în mod constant nesigur, tulburat sau 
anxios. 

O persoană care se retrage în ea însăşi şi are ne- 
voie de mult timp în singurătate și izolare. 


Dependent de muncă. Îşi stabileşte cu agresivitate obiective şi tre- 


buie să fie în mod constant productiv, simţindu- 
se vinovat când se odihnește; este condus doar de 
nevoia de recompensare şi realizare. 


Doreşte încredere. Tânjeşte după încrederea sau aprobarea din 


partea altora. Ca animator, este alimentat de 
aplauze, de cei care râd şi/sau de aprobarea din 
partea spectatorilor. 

Susceptibil. 
Lipsit de tact. 


Laş, 


Flecar. 


Sceptic. 


Dezorganizat. 


Poruncitor. 


Depresiv. 


Capricios. 


Introvertit. 


Inflexibil. 


Indiferent. 

32 

Peste măsură de introspectiv; se simte jignit cu 
uşurinţă când nu este înţeles. 

Uneori se exprimă într-o formă cumva 
jignitoare şi nechibzuită. 

Se retrage din situaţiile dificile. 

Un vorbitor antrenant, impulsiv, căruia îi este 


greu să asculte. 


33 

Caracterizat de îndoială şi de lipsa încrederii că 
va reuşi vreodată. 

Îi lipseşte capacitatea de a-şi pune ordine în via- 
tă. 

Preia cu forța controlul situațiilor și/sau al 
oamenilor spunându-le de obicei celorlalți ce să 
facă. 

O persoană care este tristă majoritatea timpu- 
lui. 


34 

Inconsecvent, contradictoriu, cu acţiuni sau' 
emoții care nu se bazează pe logică. 

O persoană ale cărei gânduri şi interese sunt 
orientate către interior; trăieşte în ea însăşi. 
Este incapabil să înţeleagă sau să accepte atitu- 
dinile altora, punctele lor de vedere sau manie- 
ra lor de a acţiona. 

O persoană pentru care nu contează dacă lu- 
crurile sunt într-un fel sau altul. 

Dezordonat. 


Irascibil. 


Bombănitor. 


Manipulator. 


Mocăit. 
Încăpățânat. 
Încrezut. 


Suspicios. 


Singuratic. 


Dominator. 


Gălăgios. 

35 

Trăind într-o stare de dezordine, incapabil să îşi 
găsească lucrurile. 

Nu ajunge la un nivel emoţional foarte înalt, dar 
alunecă uşor într-o stare de nemulțumire, 
deseori când simte că nu este apreciat. 
Vorbeşte încet în barbă când este împins de la 
spate, nu se oboseşte să vorbească cu claritate. 
Influenţează sau conduce lucrurile, subtil sau cu 
viclenie, în avantajul său; va obține cumva ceea 
ce vrea. 


36 

Adesea nu acţionează sau nu gândeşte repede; 
ar fi prea multă bătaie de cap. 

Hotărât să-şi exercite voinţa proprie, nu se lasă 
convins uşor, îndărătnic. 

Simte nevoia să fie în centrul atenţiei, doreşte 
să fie privit. 

Permanent neîncrezător îşi pune întrebări cu 
privire la motivul din spatele cuvintelor. 


37 

Are nevoie de mult timp pentru el și tinde să 
evite alți oameni. 

Nu ezită să te anunţe că el are dreptate sau că el 
deţine controlul. 


. Evaluează munca sau orice altă activitate în 


funcţie de câtă energie trebuie depusă. 
O persoană care râde: sau vorbeşte cu mult mai 
tare decât ceilalți. 

Trândav. 


Neîncrezător. 


Absent. 


Răzbunător. 


Nestatornic. 


Impasibil. 
Pripit. 


Împăciuitorist. 
Critic. 
Viclean. 


Instabil. 

38 

Greu de pornit, are nevoie de îndemnuri 
pentru a se motiva. 

Tinde să-i suspecteze sau să nu aibă încredere în 
alții sau în ideile lor. 

Se înfurie, este nerăbdător şi îi sare ţandăra foar- 
te repede. Îşi manifestă furia când ceilalţi nu se 
mişcă suficient de repede sau nu au îndeplinit 
ceea ce li s-a cerut să tacă. 

Îi lipseşte puterea de concentrare sau atenţia; 
distrat. 


39 

În mod conştient este ranchiunos și îl pedepseşte 
pe cel ce l-a jignit, adeseori refuză prictenia sau 
afecţiunca. 

Caută mereu activităţi noi, deoarece nu este 
distractiv să facă acelaşi lucru tot timpul. 

Care nu vrea sau se opune implicării. 

Poate acţiona precipitat, fără a judeca lucrurile, 
în general din cauza nerăbdării. 


40 

Deseori renunţă la propria opinie, chiar dacă 
are dreptate, pentru a evita un conflict. 
Evalucază în mod constant şi emite opinii, ade- 
sca gândind sau exprimând idei negative. 

Şiret, unul care întotdeauna poate găsi o cale să 
ajungă la scopul urmărit. 

Copilăros, nu este prea atent şi are nevoie de 
multe schimbări şi varietate pentru a nu se plictisi. 

